
Epilog 


Decembrie 1998, © Peter Williams / WCC 


Introducere 
la ediția în limba greacă 


Vrednicul de pomenire Părinte Ioannis Romanidis, Profesor 
de Dogmatică la Facultatea de Teologie a Universității din Tesa- 
lonic, nu a fost dintre teologii obişnuiţi. 

Nu l-am avut profesor, pentru că a preluat catedra de Dogma- 

„tică după ce am absolvit eu, dar l-am cunoscut întâi din scrierile 
sale, apoi l-am întâlnit personal în Atena, după ieşirea sa la pensie. 
Între noi s-a creat o legătură strânsă, întreținută aproape zilnic 
pe când trăia la Atena într-o „solitudine teologică”. Mai târziu, când 
aveam să ajung Mitropolit, mi-a cerut să-l înscriu în registrele cleri- 
cale ale Mitropoliei mele, luând slobozire de la Arhiepiscopia Ame- 
ricii de care aparținea ca preot. 

Domnul Athanasios Sakaréllos — cu care de mulţi ani avea o 
legătură strânsă, fiindu-i avocat personal, şi în al cărui birou Pă- 
rintele Ioannis ținea prelegeri de teologie adresate unui cerc restrâns 
de oameni, printre care am avut cinstea de-a mă număra de multe 
ori şi eu — mi-a spus odată că Părintele Ioannis a venit pe lume 
într-o epocă nepotrivită, căci ar fi trebuit să se nască în secolul al 
IV-lea, în care au trăit marii Părinţi ai Bisericii. 

Într-adevăr, citindu-l sau ascultându-l pe Părintele Ioannis 
Romanidis, înțelegeai că exprimă teologia şi viața marilor Pă- 
rinți Capadocieni ai Bisericii şi nevoitori ai pustiei din secolul al 
IV-lea, așa cum o aflăm din scrierile lor şi din Pateric sau Ever- 
ghetinos. Părintele Ioannis Romanidis este un „olăstar” al secolu- 
lui al IV-lea ce a odrăslit în secolul XX — sau, mai bine zis, un teolog, 
în fapt un profesor al Facultății de Teologie din secolul XX ce s-a 

strămutat în „duhul” sfinților secolului al IV-lea, pe care, de alt- 
fel, l-a şi exprimat. 

Părintele Ioannis Romanidis nu formulează, desigur, o teolo- 
gie a sa proprie, ci teologia Bisericii. Se întemeiază pe experiența 
Prorocilor, Apostolilor şi Părinților, aşa cum este exprimată în trep- 
tele curăţirii, luminării şi îndumnezeirii, şi trăită în experiența 
Rugăciunii minţii în inimă (noetică) şi în vederea lui Dumnezeu 
(Oewgia). Această teologie nu are nici o legătură cu scolasticis- 
mul sau moralismul cultivate în Apus şi ulterior pătrunse şi în 
spațiul nostru, fie direct din Apus, fie prin intermediul teologiei 
ruse care a primit influențe apusene, îndeosebi în vremea lui 
Petru cel Mare. 

Cheile teologiei empirice sunt parcursul omului de la chip la 
asemănare, de la starea de rob la cea de năimit şi apoi la cea de fiu, 
de la curățire la luminare şi îndumnezeire, de la dragostea inte- 
resată la cea jertfelnică. Este o teologie a Revelaţiei, fiind legată 
de îndumnezeirea omului şi formulată în continuare în dogme şi 
în învățătura despre tămăduirea şi călăuzirea celorlalte mădulare 
ale Bisericii. Atât de simplă este teologia ortodoxă în temeiurile ei. 

Cuvintele Părintelui loannis sunt atât ale unui profesor de 
Dogmatică, cât şi ale unui nevoitor. Citindu-l, am înţeles că el în- 
suşi avea o anumită experienţă în privința temelor duhovniceşti, 
dar nu sunt eu acela în măsură să mă pronunț asupra înălțimii şi 
intensității acestei experienţe. 

Învățătura sa, care exprimă teologia Bisericii, este foarte simplă. 
Se referă la căderea şi la mântuirea omului, la vederea Luminii ne- 
create, la felul cum a fost exprimată această experienţă, precum şi 
la metoda prin care cineva ajunge să dobândească experienţă du- 
hounicească. Se observă o anumită mişcare circulară, după cum 
întâlnim şi în scrierile Sfinților Părinţi. El însuşi spunea: 


„Teologia ortodoxă are un caracter ciclic. Este ca un cerc. Indi- 
ferent de unde ai apuca cercul, îl cunoşti pe în întregime, pen- 
tru că e acelaşi în orice punct. Toate încep la Cincizecime: Tainele 
Bisericii — Preoţia, Cununia, Botezul, Spovedania și celelalte -, 


E” | 

hotărârile Sinoadelor etc. Aceasta este cheia teologiei ortodo: 

Cincizecimea. Aşadar, cel ce ajunge la îndumnezeire după Cinci- 

zecime este călăuzit la tot adevărul.” 

Lucrul acesta ne aminteşte de un text uimitor al Sfântului Dio- 
nisie Areopagitul, păstrat în opera sa Despre teologia mistică. 
Acolo ni se prezintă cuvintele despre teologie ale „dumnezeiescului 
Bartolomeu”: „Teologia este deopotrivă vastă şi restrânsă, iar Evan- 
ghelia este cuprinzătoare şi măreață, dar totodată succintă”. Şi 
continuă Sfântul Dionisie: „Că pricina bună a tuturor lucrurilor 
este deopotrivă grăitoare şi tăcută, cu adevărat fără de cuvinte, 
neavând nici cuvânt, nici înţelegere, căci depăşeşte mai presus de 
esenţă toate, descoperindu-se lămurit şi adevărat numai celor ce 
s-au lepădat de toate, deopotrivă curate şi necurate...” 

Într-adevăr, cuvântul Părintelui Ioannis Romanidis ne arată 
că teologia este deopotrivă vastă şi restrânsă, măreaţă şi succintă, 
grăitoare, rezervată în discurs şi fără de cuvinte. Astfel, când pre- 
zintă temele teologice, de multe ori le analizează pe larg, alteori 
fiind însă succint şi apoftegmatic. În acest sens, teologia ortodoxă — 
care nu e doar cuvântul despre Dumnezeu şi cele dumnezeieşti, ci 
şi experența lui Dumnezeu şi a celor dumnezeieşti — este deopo- 
trivă simplă şi profundă, repetitivă dar şi subînţeleasă, se ex- 
primă deopotrivă catafatic şi apofatic, se trăieşte prin şi trimite la 
experiența unei vederi mai presus de vederea şi auzirea omenească, 
adică o supra-vedere şi o supra-auzire. 

Părintele loannis Romanidis vorbea adesea despre aceste teme 
mai sus pomenite. Am o arhivă cu numeroase cuvântări ale sale 
înregistrate pe casete. Unele au fost rostite la Universitate sau în 
diverse săli de conferinţe, dar cea mai mare parte o reprezintă pre- 
legerile şi convorbirile purtate în biroul avocățesc al domnului 


m Movia ó Agtonayime, EIE, EwayoyiKeipevo-Merá- 

Oeaois-ExbAa ànò tòv Tavayun K. Xorjorov, Pıoradia tõv 

Nnnrxâv xai Aokmukâv, 3, lepi pvotixiç BeoAoyiac, p. 478,3. (n. tråd.) 
Ibidem. (n. trad.) 

Athanasios Sakarâllos. Aceste cuvântări le-am transcris şi le-am 
pus laolaltă în patru volume. 

Din această vistierie duhovnicească am desprins câteva frag- 
mente pentru a prezenta o dogmatică empirică, net diferită de alte 
forme de dogmatică. Toată bogăţia duhovnicească a Părintelui 
Ioannis este din belşug exprimată în aceste texte. În anumite lo- 
curi, pentru a-i întregi învăţătura, am folosit şi unele fragmente 
din cărțile sale. 

Subliniez încă o dată că extrasele din Părintele Ioannis oferite 
spre lectură în cele ce urmează sunt transcrise după înregistrări, 
cuvântul său rostit fiind păstrat neschimbat, cu toate trăsăturile 
distinctive. Sunt cuvinte puternice, ce transmit vigoarea şi căl- 
dura caracterului său, În anumite chestiuni Părintele Ioannis se 
pronunță extrem de categoric, într-un limbaj provocator faţă de 
anumite instituţii şi situaţii. De asemenea, crescând şi studiind 
în America, sunt câteva locuri în care greaca sa nu e desăvârşită. 
Trecând cu vederea toate acestea, cititorul trebuie să se concen- 
treze pe bogăţia teologiei ortodoxe descoperită de cuvintele sale. 

În primul volum, introductiv într-o anumită măsură, din- 
colo de introducere şi de cele câteva date biografice şi autobiogra- 
fice necesare despre Părintele loannis Romanidis, este prezentată 
învățătura sa despre relația dintre dogmă şi morală, experienţa 
Revelaţiei, purtătorii Revelaţiei — Prorocii, Apostolii, Părinţii şi 
Sfinții — şi despre mărturiile Revelației, care sunt Sfânta Scriptură 
Veche şi Nouă, şi Sfânta Tradiţie. Elementul comun al tuturor 
capitolelor şi al fiecăreia dintre părți îl reprezintă experienţa ener- 
giei curățitoare, luminătoare şi îndumnezeitoare a lui Dumnezeu. 

În volumul al doilea vom continua să facem referire la învă- 
țătura Părintelui Ioannis Romanidis în ceea ce priveşte cunoaş- 
terea empirică a triadologiei, hristologiei, cosmologiei, antropologiei, 
ecleziologiei şi eshatologiei. Este o altfel de dogmatică, o dogma- 

tică din lăuntrul unei experienţe pe care oricine o poate dobândi 
trăind în Biserică şi sfinţindu-se prin harul necreat al lui Dum- 
nezeu, printr-o viață liturgică şi ascetică. 

În învăţătura Părintelui loannis pot fi observate felurite 
repetiții. Acest lucru se explică prin caracterul circular al teologiei 
ortodoxe, precum am menţionat anterior. Nu putem vorbi despre 
căderea omului fără a face referire la întunecarea minţii (voùs) şi 
pierderea comuniunii cu Dumnezeu. Mai mult încă, nu putem 
vorbi despre restaurarea omului fără a ține seama de treptele cu- 
rățirii, luminării şi îndumnezeirii. Nu-i cu putință să te ocupi de 
îndumnezeirea omului fără a pomeni despre Revelația Cuvântu- 
lui neîntrupat şi întrupat. Nu-i îngăduit să vorbeşti despre Bise- 
rică fără a avea în vedere împreună-lucrarea Sfintelor Taine cu 
metoda curățirii inimii, luminării minţii şi îndumnezeirii. 

De altfel toate cele patru capitole ce urmează sunt o singură 
unitate, căci în toate se vorbeşte despre Revelaţie, experienta Reve- 
lației, purtătorii Revelaţiei, mărturiile Revelaţiei şi felul în care 
Revelația devine dogmă şi morală. 

Astfel, repetițiile sunt fireşti şi necesare atât în ceea ce priveşte 

taina mântuirii omului, cât şi în definirea vieţii duhovniceşti. 
Lucrul acesta l-a exprimat desăvârșit Apostolul Pavel: „Ca să vă 
scriu aceleaşi lucruri, mie nu-mi este anevoie, iar vouă vă este de 
folos” (Filipeni 3, 1). Când o învăţătură este spusă numai o dată, 
este uitată şi trecută cu vederea, în vreme ce repetițiile o înscriu 
în gând şi în inimă. Citind scrierile Sfinţilor Părinţi, vedem că sunt 
întărite adevărurile centrale ale Revelației, în jurul cărora îşi ar- 
ticulează ideile. Astfel există o unitate fără de fisură. 

Desigur, nimeni nu e infailibil, nici Părintele loannis Roma- 
nidis — însă duhul teologiei pe care a predat-o este duhul teologiei 
Prorocilor, Apostolilor şi Părinților, în conformitate cu învăţătura 
Bisericii Ortodoxe Soborniceşti. Cititorul trebuie să „prindă” acest 
duh al învățăturii sale, care reprezintă esenţa tradiţiei patristice. 
Şi aş recomanda, chiar l-aş ruga pe cititor, să privească învăţătura 
Părintelui Ioannis în întregul ei, fără să desprindă câte o frază 
din context, izolând-o şi trăgând apoi concluzii care să contrazică 
cele spuse în alte pasaje. Spre exemplu, cele despre dogmă trebuie 
cercetate împreună cu cele despre Revelația lui Dumnezeu; iar cele 
despre Proroci, Apostoli şi Părinţi trebuie studiate în corelație cu 

cele despre cuvintele şi înțelesurile necreate şi create, despre Sfânta 
Scriptură şi Tradiţie. Numai aşa va dobândi o imagine neskiria = 
în caz contrar, cititorul va săvârşi o nedreptate împotriva adevă- 
rului cuvintelor sale. 

Aplecat fiind vreme îndelungată asupra Dogmaticii empi- 
rice — de mai bine de douăzeci de ani — l-am dat neîncetat slavă lui 
Dumnezeu că sunt mădular al Bisericii Ortodoxe, că l-am cunoscut 
pe Părintele loannis Romanidis şi a ajuns la mine această vistierie 
a moştenirii sale duhovniceşti. 

Cred că multor cititori le va fi de ajutor, dându-le o nouă pers- 
pectivă în înțelegerea şi experiența dogmaticii Bisericii Ortodoxe 
Soborniceşti. 

Sunt mulți cei care au ajutat la editarea acestui prim volum, în 
diferitele sale faze de lucru. Domnul Athanisios Sakaréllos mi-a 
oferit multe casete cu înregistrări. Vrednica de pomenire Stareţă 
Fotini, împreună cu monahiile Ioana şi Calinica de la Sfânta Mănăs- 
tire „Naşterea Maicii Domnului” — Pelaghia, domnul Gheorghios 
Gheorgâtos şi doamna Eleni Papadopoiilou-Gheorgătos au tran- 
scris cuvântările de pe casete. Doamna Mary Iliopoulou, doamna 
Sissy Serafetinidou, Gheorghios şi Eleni Gheorgâtos au cules în 
calculator manuscrisele transcrierilor. Doumna Vasiliki Melikidou 
a realizat indexul tematic. Domnul Anastâsios Filippidis şi Dr. 
Efthimia Mavromicháli au tradus diverse texte din engleză în 
greacă. Arhimandritul Calinic Gheorgátos şi Părintele Gheorghios 
Papavarnâvas mi-au cules însemnările manuscrise, cel dintâi făcând 
şi redactarea finală. Doamna Eleftheria Serbâti şi Dr. Vasiliki 
Melikidou au revăzut textul final şi au făcut observaţii filologice 
importante. Maica Siluani, Stareţa Sfintei Mănăstiri „Naşterea 
Maicii Domnului” — Pelaghia, împreună cu obştea, a îngrijit aceas- 
tă ediție. Le mulțumesc tuturor din inimă, rugându-mă lui Dum- 
nezeu să-i binecuvânteze din belşug. 

Selecţia finală a fragmentelor şi corelarea lor a fost extrem de 


istovitoare şi mi-a luat multă vreme. Cer înţelegere din partea 
cititorilor. 

Am simţit o deosebită binecuvântare să mă ocup cu aceste 
subiecte dogmatice din perspectiva învăţăturii Părintelui Ioannis 
Romanidis, şi ÎL rog pe Dumnezeu să-i odihnească sufletul în pă- 
mântul celor vii pentru osteneala şi râona sa, căci întreaga sa viață a 
fost arzând după teologia ortodoxă a Bisericii primare, aducând 
în vremea noastră întregul ei duh şi întreaga ei vigoare. 


Scrisă la Nafpaktos în 6 august 2010, 
la Praznicul Schimbării la Faţă 
a Domnului nostru lisus Hristos 


+ Ierótheos, Mitropolitul Nafpaktosului 


Date biografice şi autobiografice 
despre Părintele Ioannis Romanidis 


Pentru o mai bună înţelegere a capitolelor ce urmează este 
nevoie să prezentăm cititorului câteva date biografice şi auto- 
biografice ale personalităţii Părintelui Ioannis Romanidis, mai 
cu seamă cele legate de cuvântul său teologic şi temelia filo- 
calică a învăţăturii sale. Părintele Ioannis îmbina formaţia 
academică la mari centre de studii teologice ale vremii sale cu 
propria-i ucenicie şi adâncire a tradiţiei niptice-filocalice 
haste a Bisericii Ortodoxe. Din această îngemănare avea să 
ia naştere învăţătura sa teologică. 

Sursa principală a datelor biografice şi îndeosebi auto- 
biografice o reprezintă cuvântările sale, precum şi cartea Părin- 
telui Gheorghios Metallinos, Protoiereul Ioannis S. Romanidis, 
„Prorocul Romeității” portretizat după texte necunoscute sau pui 
cunoscute. În această carte sunt prezentate câteva scrisori ine- 
dite ale Părintelui Ioannis trimise soţilor Panágos şi Katingo 
Pateras şi fiicei lor, Irini. Celelalte informaţii au fost strânse 
din alte cuvinte ale sale, atât scrise, cât și rostite. 


1. Scurtă autobiografie 


Într-una din scrierile sale, Părintele Ioannis Romanidis 
şi-a prezentat câteva date biografice: 


„Părinţii mei erau din Aravissos-ul Capadociei, fortă- 
reața romană unde s-a născut împăratul roman Mauri- 
ciu (582-602), cel ce l-a numit Papă al Romei pe Sfântul 
Grigorie cel Mare (590-604), care, la rândul său, l-a numit 

pe Augustin drept primul Arhiepiscop de Canterbury 
(597-604). 

M-am născut în Pireu, în ziua de 2 martie a anului 1927, 
[...] Am plecat din Grecia emigrând în America pe 15 mai 
1927 (la numai 72 de zile), împreună cu părinţii mei, şi 
am crescut în Manhattan-ul New York-ului, pe Strada 46, 
între bulevardele al 2-lea şi al 3-lea. 

Sunt absolvent al Colegiului Grecesc din Brookline, 
Massachusetts, şi al Facultăţii de Teologie a Universităţii 
din Yale. Sunt Doctor al Facultăţii de Teologie a Univer- 
sităţii Naţionale Kapodistriene din Atena şi al Facul- 
tății de Filosofie a Universităţii din Harvard («School of 
Arts and Sciences»), Profesor Emerit al Facultăţii de Teo- 
logie a Universităţii Aristoteliene din Tesalonic şi Visiting 
Professor al Facultăţii de Teologie «Sfântul loan Damas- 
chinul» a Universităţii din Balamand, Liban, începând 
cu anul 1970.” 


Cu toate că a fost preot căsătorit şi a avut două fiice, cea mai 
mare parte a timpului și-a petrecut-o ca „monah în lume” 
şi cercetător academic. Sora lui, Parthenia, pe care o iubea 
foarte mult, trăieşte cu familia în Noua Zeelandă. 

A adormit întru Domnul în ziua de 1 noiembrie a anu- 
lui 2001, îndată ce a ieşit din Biserica Sfinţilor Doctori fără 


de arginţi de pe strada Aiólou, Piaţa Omânia, unde venise 
să se roage. 


2. Mediul familial 


Părinţii lui s-au născut şi au crescut în Capadocia Pontului, 
de aceea şi Părintele Ioannis se mândrea că este capadocian. 
* Sfântul Augustin de Canterbury, 26 mai 604, altul decât Fericitul 
Augustin. (n. trad.) 


' n. Tewoyiov MeraĂAnyov, + Tpwtonpeogitepoc Twávviç E. Pu- 
paviðnc, Editura Aguóc, ABńva, 2003, pp. 56-57. 

Într-una din scrisori vorbeşte despre moartea tatălui său: 

„Tata a avut o moarte frumoasă, fără dureri, şi-l mul- 
tumim lui Dumnezeu pentru asta.”2 
Despre mama lui spunea: 

$ „În această chestiune apare problema constrângerii 
libertăţii omului. Îmi amintesc mereu de mama, care-mi 
zicea: «Copilul meu», zicea ea, în dialectu-i capadocian: 
«Copilul meu, om sfânt cu de-a sila nu se face».” 
Şi explica acest cuvânt al mamei sale: 

„Desigur, omul nu poate cu de-a sila să ajungă sfânt; 
fiecare trebuie să-şi aleagă singur calea tămăduirii prin 
nevoință.” 

Când într-o zi micul Ioannis îi spune mamei că strana a 
cântat frumos la biserică, ea îi răspunde: z 

„A, copilul meu, la biserică nu cântăm. La biserică 
psălmuim, nu cântăm.” 

Despre mama sa pomenește într-o scrisoare: 

„Mama e bine, şi în cea mai mare parte a timpului 
stă la mănăstire, unde găteşte şi ajută în fel şi chip.” 
Maica Orthodoxia de la Sfânta Mănăstire a Bunei-Vestiri 

Oinouss6n Chios i-a scris într-o scrisoare Părintelui Gheor- 
ghios Metallin6s: 

„Această binecuvântată femeie din Asia Mică era om 
de rugăciune. Se ruga şi făcea multe metanii. Pe când era 
mic, Părintele Ioannis o vedea şi râdea: «Ce faci, toată ziua 
numai metanii şi metanii?» Iar ea îi răspundea: «Râzi tu, 
râzi, lannaki... dar tu, popă o să te faci».”* 


? Ibidem, p. 139. 
> Ibidem, p. 166. 
+ Ibidem, p. 85. 

Despre Savvas, tatăl Părintelui Ioannis, nu avem multe 
informaţii, ştim doar că era un om simplu şi un bun creştin. 
De meserie, croitor. Despre mama lui însă ne-au rămas mai 
multe detalii, pentru că ea l-a urmat pe Părintele Ioannis în 
Grecia. A fost primită ca soră la Mănăstirea „Sfântul loan 
Teologul” din Suroti, de lângă Tesalonic, în ziua de 17 ianua- 
rie 1971, iar în ziua de 4 mai 1973 a fost tunsă în schima mare, 
A avut un sfârşit cuvios. 

Părintele Lâmbros Fot&poulos, cu ajutorul maicilor Sfin- 
tei Mănăstiri care o îngrijeau, creionează într-un excelent 
articol portretul plin de viaţă al Maicii Evlampia, mama 
Părintelui Ioannis, din care se vădeşte starea ei duhovni- 
cească. Vom extrage din acest articol câteva amănunte semni- 
ficative ale vieţii sale. 

Era de origine din Arâvissos-ul Capadociei, fiind cres- 
cută într-o atmosferă filocalică, cu o intensă viaţă liturgică, 
postiri şi rugăciuni, îndeosebi cu Rugăciunea lui lisus rostită 
astfel: „Doamne lisuse Hristoase, Fiul lui Dumnezeu (pe in- 
spirație), miluieşte-mă (pe expiraţie)”. La vârsta de 12 ani a 
fost de față la măcelărirea părinţilor ei. Dar acest fapt a în- 
tors-o mai mult către Hristos şi Biserică. Cu simplitate spu- 
nea că i se arăta Maica Domnului şi o călăuzea în viață’. 


De mică se ruga lui Dumnezeu. lată ce mărturisea: 


„La cei 12 ani ai mei, aveam rânduiala aceasta de ru- 
găciune: Paraclisul Maicii Domnului, cei şase psalmi ai 
Utreniei, Pavecerniţa, Vechiul şi Noul Testament. Aşa-mi 
petreceam vremea. Mintea mea nu părăsea cuvintele aces- 
tea nici ziua, nici noaptea: Bunule Doamne, nu mă lipsi 
de bunătăţile Tale, din toate fă să aud cuvintele Tale. De 


"TlguronoeoBnreeov Aâyungov bunonovăov, «H Tegâvuvoa Eú- 
Aapnia Pwpaviðov», în periodicul Epnuépiog, iunie 2003, p. 11. 

lucrurile necuviincioase, 


i cu ajutorul Tău, Doamne, păzeş- 
te-mă. Doamne, 


după porunca Ta, cum ştii Tu, Doamne, 
gura mea, ce spune ea, a Ta este. Împărăteasa, Preasfânta 
noastră, cu mijlocirile ei şi ale sfinților.. 


. Şi binecuvân- 
tat eşti de toți în vecii vecilor. Amin.”e 


S-a căsătorit cu Savvas Romanidis şi primul lor copil a pri- 
mit numele Ioannis, fiindu-i închinat Sfântului loan Rusul — 
de aceea l-au botezat la mănăstirea Sfântului loan din Evvia. 
Din Capadocia au venit în Grecia, iar în 1927 au emigrat în 
America. Au trăit în Manhattan, New York, câştigându-şi 
traiul cu croitoria; astfel şi-au crescut cei doi copii, pe Ioannis 
şi pe Parthenia, Şi, cu toate că trăiau în atmosfera culturii 
newyorkeze, nu au fost deloc vătămaţi de ea’. 

Mama Părintelui a jucat un rol esenţial atât în convertirea 
la Ortodoxie a soţului fiicei sale, Parthenia, cât şi la înteme- 
ierea unei biserici ortodoxe în oraşul Christchurch din Noua 
Zeelandă, unde fiica ei, împreună cu familia, avea să se sta- 
bilească definitiv. 

După tunderea ei în monahism, a trăit la o şi mai mare 
înălţime viaţa monahală pe care atât de mult o iubea şi în 
atmosfera căreia respira încă de când era în lume. A dobândit 
harisma Rugăciunii minţii (noetice), precum şi harisma stră- 
vederii. Cu mare simplitate îi povestea Stareţului Paisie Aghio- 
ritul cum îl vedea rugându-se în chilia sa din Sfântul Munte. 


* Ibidem, pp. 11-12. 

nmi 

taie ea pe învățătura patristică, Părintele Ioannis Romanidis a 
arătat că rolul central în cunoaşterea lui Dumnezeu și în îndumnezeire 
nu îl joacă intelectul şi rațiunea, ci mintea (Vov6), care este altceva decât 
ratiunea (1oyixf) și intelectul (iávora) — este pur şi simplu o altă facul- 
tate a sufletului, pe care omul căzut o confundă cu rațiunea. Este „ochiul 
sufletului”, atenția cea mai subtilă capabilă să sesizeze prezența lui Dum- 
nezeu şi să intre în comuniune cu El. Este instrumentul prin care omul 


dese == 

Şi Starețul Paisie adăuga: „Maica Evlampia are televizor du- 
hovnicesc”. Când o întrebau despre experienţele sale duhov- 
niceşti, ea răspundea: „Toată lumea vede aşa. Eu de mică 
vedeam sfinţi. Îmi spuneau: «Copilul meu, să nu spui de 
noi. Dacă spui, rău de mine, rău de tine»”. Odată i-a spus 
unei maici din mănăstire: „Voi credeți că eu dorm. Eu însă 
văd sfinţi, e plină biserica”. 

Adormirea ei a fost binecuvântată. S-a petrecut aşa cum şi-a 
dorit-o toată viaţa. Se ruga neîncetat: „Numele meu, Doamne, 
să-l treci în cartea vieţii. Dă-mi mie sfârşit creştinesc, în 
pace...”. De la 12 ani avea pomenirea morţii: „Doamne, dă-mi 
mie să nu scot moartea din mintea mea”. La sfârşitul lui 
iulie 1979, Maicii Evlampia îi slăbiseră puterile din pricina 
durerilor. Spunea adesea: „Marţi, miercuri, joi, vi...”. Nu ter- 
mina cuvântul „vineri”. O întrebau maicile: „Ce spuneţi, 
maică? Ce-o să fie?” Iar ea le răspundea: „Ei, ce să fie, copilul 
meu? O să mor. Când viaţa se sfârşeşte, copilul meu, se sfâr- 
şeşte lumea. Doar să-ţi mântuieşti sufletul tău, copilul meu, 
sufletul tău, nimic altceva”. Vorbea despre moarte. Când una 
din maici a întrebat-o dacă o va lua cu ea când va muri, i-a 


are acces la Dumnezeu. Este telescopul prin care ÎI vede pe Dumnezeu. 
Este duhul de care vorbeşte Apostolul Pavel (I Corinteni 14, 15-16). Am 
optat să semnalăm cititorului că această minte este altceva decât ceea ce 
în mod obișnuit înțelegem prin minte, adăugând în paranteză și echi- 
valentul grecesc, vobc, acolo unde o impune contextul teologic. Energia, 
funcţia acestei minţi (voùc) este noetică, spre deosebire de cea rațională. 
La fel şi Rugăciunea care se săvârşeşte cu această minte este una noetică - 
Rugăciunea minții (noetică), Când mintea se eliberează din robia raţiunii, a 
patimilor şi a lumii înconjurătoare, întorcându-se î f 

răspuns: „Când eşti gata, copilul meu, te ia Dumnezeu. Crezi 
că-i uşor? E greu, copilul meu...”. Se împărtăşea adesea cu 
Preacuratele Taine şi simţea bucurie. S-a învrednicit de oas- 
peti dumnezeieşti, precum Sfântul Panteleimon, Sfântul Nec- 
tarie, Sfânta Paraskevi şi Sfânta Eufimia’. 

A adormit în după-amiaza zilei de 6 noiembrie a anului 
1980. Nu a dorit să aibă alături de ea, în acele ore, pe nici una 
dintre maici. O monâhie care trecea pe lângă chilia ei a au- 
zit-o vorbind cu cineva, cu toate că nu era nimeni înăuntru. 
Când au venit maicile care o îngrijeau, au găsit-o moartă. 
Părintele Paisie, fiind întrebat de o monahie despre starea 
sufletului Maicii Evlampia, a răspuns: „Maica Evlampia e 
bine acolo unde este. S-a dus ca o fetiţă de doisprezece ani. 
E foarte bine””, 

Am insistat pe înfăţişarea câtorva date din viaţa părin- 
tilor, îndeosebi a mamei, ca să arătăm că nu doar Părintele 
Ioannis amintea de chipurile patristice ale secolului al IV-lea, 
ci şi părinţii lui aveau trăsăturile creştinilor acelui veac. Cu 
toate că au trăit şi au lucrat în inima Americii, au rămas creş- 
tini ortodocşi autentici, în duhul de nevoinţă şi filocalic al 
Bisericii Ortodoxe. 


3. Studiile 


Părintele Ioannis credea că tradiţia orală este însemnată şi 
nepreţuită, însă criteriile tradiţiei au o şi mai mare valoare. 
Spunea: 

„Desigur, un criteriu poate fi, pur şi simplu, ce mi-a spus 
mama sau bunica, ce mi-a spus preotul când eram mic 
şi slujeam în altar. Se poate să fi moştenit cineva criterii 
din mediul în care a trăit, şi pur şi simplu să simtă când 
ceva nu-i bine, fără să ştie însă precis de ce nu-i bine. Să 


* Ibidem, p. 13. 
* Ibidem, p. 14. 


E. 


28 Date biografice şi autobiografice despre Părintele Ioannis Romanidis 


simtă, să aibă simţul ăsta că ceva nu-i cum trebuie, dar 
fără să ştie să analizeze şi să explice de ce nu-i bine.” 
Colegiul l-a absolvit la Școala Catolică, unde, după cum 
însuşi povestea, l-au pus să-l citească pe Toma d' Aquino, însă 
teologia acestuia i-a stârnit o reacţie de împotrivire. Într-una 
din prelegeri aminteşte: 
„Am fost elev la un liceu papistaş. De la 16 ani am în- 
ceput să învăţ teologia lui Toma d' Aquino. Şi acum mi-a- 
mintesc spaima cu care se duceau băieţii la spovedit. Ştii, 
la spovedit, acolo, papistaşii au o cutiuţă — intră omul 
într-o cutiuţă, și preotul într-alta. Un dulap în toată legea 
spoveditorul ăsta. Iar preotul nu-l vede pe cel care se 
spovedeşte...” 


Studiile le făcea, fireşte, în limba engleză. Greaca lui ca- 
padociană o auzea acasă, iar mai târziu avea să ia lecţii de 
greacă. De aceea spunea: „Bineînţeles, nu ştiam bine greaca, 
pesemne că n-am învăţat-o bine niciodată”. 


De mic a fost deprins cu tradiţia Bisericii. Despre lucrul 
acesta spunea: 


„Din punct de vedere ştiinţific, mai bine să nu cunoşti 
Ortodoxia - vreau să spun Ortodoxia de la Universitate. 
Eu unul, dacă aş fi cunoscut Ortodoxia de la Universitate, 
mai degrabă acum eram ateu decât credincios.” 


Părintele Ioannis Romanidis a făcut studii importante, 
obținând pe rând mai multe diplome. În 1949 a primit di- 
ploma de licenţă a Facultăţii de Teologie „Holy Cross” din Bos- 
ton, în 1954 licenţa la Universitatea din Yale, iar în anul aca- 
demic 1954-1955 a studiat la Institutul Ortodox „Saint Serge” 


“În Ioc de catolic, Părintele Ioannis Romanidis foloseşte papistaş, cu 
sensul de adept al Bisericii Romei care este papocentristă. El considera 
că este fraudulos ca Biserica Romei să fie numită catolică, deoarece acesta 
este un atribut impropriu, catolic având la bază gr. xaĝoAixóç, care în- 
seamnă „universal, ceea ce este conform cu întregul”, Este termenul care 
în varianta grecească a Crezului corespunde lui sobornicesc: „... într-una, 
Sfinta, Sobornicească şi Apostolească Biserică...” (n, trad.) 


B” | 


PP” 

din Paris”. A studiat, de asemenea, la Universitatea Colum- 
bia şi la Seminarul Teologic rus „Saint Vladimir” din New 
York, pe când Părintele Gheorghi Florovski era profesor şi 
decan. A mai studiat şi la Miinchen, în Germania. 


„Poate să fie de interes faptul că mi-am început studi- 
ile cu Toma d'Aquino ca elev de liceu, sub îndrumarea 
unui fost dominican. Când m-am dus la «Holy Cross», 
profesorul de Dogmatică m-a încurajat să merg tot pe 
linia asta. D’ Aquino devenise popular în Grecia pe vremea 
aceea din cauza traducerii Summei de către Profesorul 
Ioannis Karmiris. Când am ajuns la Yale, m-am trezit deo- 
dată cu teologia antiscolastică a protestanților. Atunci a 
fost momentul când m-am decis să aplic metoda criticii 
biblice de cercetare a protestanților asupra perioadei pa- 
tristice, dându-mi seama că ipotezele pe care le descope- 
ream acolo erau diametral opuse ipotezelor lui Augustin, 
care deveniseră temelia tradiţiei scolastice şi totodată 
protestante.” 


În 1955, Savvas Agouridis (ajuns ulterior profesor al Fa- 
cultăţii de Teologie din Tesalonic) a tradus în greacă studiul 
Părintelui Ioannis Romanidis, Antropologia Molitvelnicului. 
Este demn de atenţie cuvântul traducătorului: 


„Eseul de faţă, scris de preacucernicul Părinte al Bi- 
sericii Ortodoxe din America, Ioannis Romanidis, este 
o lucrare de absolut pionierat, într-un teritoriu încă ne- 
pătruns de nimeni până acum. Reuşita acestui îndrăzneț 
demers presupune, neîndoielnic, atât o cunoaştere adâncă a 
Ortodoxiei, cât și o cutezanţă tinerească. Părintele Ro- 
manidis le îmbină pe amândouă în chip desăvârșit. Cu 
siguranţă, aşa cum s-a întâmplat şi în cercurile Institu- 
tului Teologic Ortodox de la Paris, strădania sa va găsi 


” n, T. MeraAAnvoo, op. cit, p. 24. 
" Scrisoare către Andrew Sopko, 1 mai 1995. 

şi în rândurile noastre atât elogiatori, cât şi critici. Dincolo 
de orice îndoială este însă faptul că publicarea unor ase- 
menea studii novatoare aduce întotdeauna un uriaş folos. 
Nu mai este nevoie să spunem că autorul nu împarte 
cu nimeni răspunderea pentru opiniile sale. În curând 
vom avea ocazia să-l ascultăm expunându-le pe viu. Tra- 
ducătorul simte o deosebită satisfacţie să descopere spaţiului 
grecesc strădaniile teologice ale Părintelui Romanidis. 
Traducerea a fost făcută după manuscrisul englez inedit.” 


În această inspirată însemnare a lui Savvas Agouridis se 
arată caracterul de pionierat şi novator al lucrării Părintelui 
Ioannis Romanidis, precum şi reacţiile favorabile şi defavora- 
bile provocate în cercurile teologice de la Paris, şi ulterior în 
Grecia, tocmai datorită curajului său de a străbate un teritoriu 
„încă nepătruns de nimeni până acum”. Se mai arată încă şi 
personalitatea Părintelui Ioannis, care îmbină „atât o cu- 
noaştere adâncă a Ortodoxiei, cât și o cutezanță tinerească”. De 
asemenea, aflăm şi faptul că era aşteptată venirea sa în Grecia, 
pentru a se discuta pe marginea acestor subiecte. Menţionăm 
că pe atunci Părintele Ioannis avea 28 de ani. 

În primăvara anului 1955, Părintele Ioannis a venit la 
Atena pentru a-şi redacta teza de doctorat, pe care avea să 
o susţină la Facultatea de Teologie din Atena în 1957. A stu- 
diat apoi la Harvard, unde l-a avut profesor pe Părintele 
Gheorghi Florovski, considerat cel mai mare teolog al seco- 
lului XX". Însuşi Părintele Ioannis scrie: „Toţi îl consideră cel 
mai bun teolog ortodox din lume”"5, 

Subiectul tezei sale de doctorat, susţinută în cadrul Facul- 
tăţii de Teologie din Atena, a fost Păcatul strămoşesc. Această 
teză a jucat un rol important în întoarcerea pe care studiile 


» Periodicul «Kifcorâc», aprilie 1955, p. 94. 
1 m. T. MetaAAnvoò, op. cit, pp. 144, 174. 
* Ibidem, p. 174. 

teologice din Grecia au făcut-o către autentica tradiţie pa- 
tristică, contribuind astfel la desprinderea lor de teologia apu- 
seană şi legarea lor de teologia patristică". 

Din cele de mai sus e vădit că Părintele Ioannis a studiat 
la mari centre universitare, şi chiar se mândrea cu asta. Spunea: 


„Într-o zi m-am dus la o recepţie într-o casă din Ko- 
lonaki', nici mai mult, nici mai puţin... Vedeţi, noi, pro- 
fesorii, suntem un fel de establishment, ne cheamă la tot 
soiul de întâlniri. Ei bine, m-au pus la masă lângă ataşa- 
tul comercial al Ambasadei Americii. Sigur, eu vorbesc 
impecabil engleza americană, fără accent străin — doar am 
petrecut 43 de ani în America. Şi facem noi prezen- 
tările. El îmi spune ce universităţi a absolvit. I le spun şi 
eu pe-ale mele, toate diplomele. «Am terminat cele mai 
bune două universităţi americane, cele mai aristocrate», 
zic eu. «Ahl», zice el. ÎI impresionasem. Pentru că celălalt 
a terminat o universitate americană oarecare şi-l dai ime- 
diat pe spate cu asta. Îşi câştigi pe loc respectul.” 


A făcut mai întâi studii de filologie şi filosofie, şi abia 
mai târziu de teologie. Spunea: 


„În America, trecem mai întâi prin sita formării filo- 
logice şi filosofice, şi abia apoi mergem mai departe și 
studiem teologia, ca program de studii masterale.” 
Prin urmare, făcea o distincţie clară între filosofie şi is- 

toria filosofiei. Una este filosofia, alta este istoria filosofiei. 


„Cel puţin acolo de unde vin eu, adică în America, te 
faci de râs dacă zici că eşti filosof. Până şi profesorii de 
istoria filosofiei din America s-ar simți jenaţi să le spună 
cineva filosofi.” 


* Vezi Tigwrtono. Twávvov E. Pwpavidov, Eyxeipiðıov (Kataypapi 
évóç Qeodoyixoù 6aA5yov), Exb6oeis AQu6G, 2009. 
* Unul dintre cele mai selecte cartiere din Atena. (n. trad.) 

A studiat şi istoria, specializându-se în cercetarea even- 
imentelor istorice. 

„Sunt obligat, ca cercetător şi istoric — pentru că spe- 
cializarea mea este istoria —, ca istoric, atunci când fac o 
cercetare istorică şi aflu anumite lucruri, sunt obligat să 
vă informez.” 

Specializarea pe care şi-a ales-o la Universitatea din Har- 
vard a fost Islamul. 

„Din fericire, am fost obligat să studiez, firește, pen- 
tru că trebuia să-mi iau examenele. Ştiţi, specializarea 
mea principală în America, la Universitatea Harvard, a 
fost Islamul.” 


La Harvard a avut profesori de renume, savanţi ai în- 
telepciunii acestui veac. Spunea: 


„Când eram la Harvard, am avut acolo doi profesori, 
discipoli ai lui Albright — marele Albright —, care s-au ocupat 
foarte mult cu chestiunile legate de Marea Moartă. Pe ei i-am 
avut profesori. Iar când am ajuns la Yale l-am avut pe profe- 
sorul Burrows, care şi el tot cu descoperirile de la Marea 
Moartă se ocupa. În perioada de la Boston foloseam drept 
material didactic Istoria Vechiului Testament a lui Pfeiffer, 
care era profesor la Boston. Vasăzică, noi am crescut în 
această tradiţie a gândirii apusene. Albright şi profesorii lui 
se întâlneau an de an, organizau conferinţe. Discutau ce să 
facă cu teoriile lui Wellhausen. Acasă îmi marcasem tot 
Vechiul Testament cu semnele: J, E, D, L şi trebuia să le în- 
vățăm pentru examene. Dar Şcoala lui Albright din America 
nu mai acceptă integral împărţirea asta.” 


Toate acestea i-au conferit o altă viziune asupra lucru- 
rilor. Odată ajuns în Grecia şi văzând că profesorii de teologie 
aveau o părere înaltă despre anumiţi teologi străini, a fost 
surprins. Spunea: 


” Este vorba, potrivit criticii biblice, despre sursele Pentateuhului — 
Jahve, Elohim, Deuteronom, Levitic. (n. trad.) 

„Dar profesorii de aici ce fac? Cresc în Grecia com- 
plexați că sunt greci — că aşa-i învaţă în şcolile de aici, 
din Grecia, să aibă complexul ăsta de inferioritate. Apoi 
se duc în America, şi dau acolo peste nişte idioţi pe care-i 
iau drept mari învăţaţi. Dar eu am crescut în America, 
iar noi ne râdeam de învățații ăştia, adică ăştia pe care-i 
iau grecii drept învăţaţi. Îmi amintesc ce şoc am avut atunci 
când am venit în Grecia şi l-am auzit pe Alivizătos' spu- 
nând: «Ah, clericii englezi... ăştia da clerici!». Noi nu dă- 
deam doi bani pe clericii englezi.” 

Şi altă dată, vorbind despre teoriile „importate“ în Gre- 
cia din Apus, spunea: 

„Râd, că eu am crescut cu teoriile astea în America.” 
Printre profesorii săi îl socotea şi pe vrednicul de po- 

menire Părinte, marele teolog Gheorghi Florovski. Spunea: 

„Îmi amintesc de vrednicul de pomenire Florovski. 
Mi-a fost profesor în America mulţi ani şi locuiam în ace- 
laşi bloc.” 


Vorbind despre studiile sale de istorie şi de teologie is- 
lamică, spunea foarte sugestiv: 


„În America, spre exemplu, dacă cineva face un doc- 
torat în Istorie Bizantină, atunci una din branșele în care 
se poate specializa, una din cele trei sau patru specia- 
lizări ale Istoriei Bizantine va fi neapărat teologia şi ico- 
nografia ortodoxă; acestea două merg împreună. Prin 
urmare, cineva ajunge bizantinolog în America dacă ştie 
teologie patristică, noţiunile de bază; o parte a studiilor 
şi-o dedică ei. Nu poți fi considerat specialist în domeniu 
dacă nu ştii teologie patristică, e o condiţie preliminară. 


— Amilkas Alivizátos (1887-1969). Profesor de Drept Canoni şi de Teo- 
logie Pastorală la Facultatea de Teologie Ortodoxă a Universităţii din 
Atena (1918-1957). (n. trad.) 

Acum, în ce mă priveşte, eu am o a doua specializare 
în Islam, pe care mi-am făcut-o în America, la doctorat 
adică. Vasăzică, e de neînchipuit să studieze cineva Is- 
lamul fără să facă măcar un an de teologie islamică. Sau 
să se specializeze în civilizația antică greco-romană fără 
să cunoască în special religia romanilor şi a grecilor — la 
cea antică mă refer. 

Când am venit în Grecia, am văzut că ai noştri filologi 
se dau mari că nu ştiu teologie; au impresia că lucrul 
ăsta îi arată ce mari învățați sunt. Că, la o adică, dacă ar şti 
teologie, neapărat ar fi şi plini de prejudecăţi, şi-atunci, ca 
să nu fie plini de prejudecăţi, e musai să fie ignoranţi în 
teologie. 

Iar eu sunt uluit cum de reușesc ei să citească texte 
medievale şi să se ocupe cu istoria. Cum poate cineva 
să-l înţeleagă pe Heraclit, bunăoară, dacă nu ştie teologia 
lui Heraclit; sau pe Iustinian, dacă nu-i știe convingerile 
religioase, dacă nu ştie de ce a acţionat cum a acţionat 
într-un anume caz?” 


În urma studiilor sale din America a păstrat mult din 
metodologia cercetării, aplicând-o şi în chestiunile teolo- 
gice. Spunea: 

„Acum, aici, vorbesc ca un american, cum s-ar spune. 
Eu am crescut în America. Noi avem o metodologie a 
cercetării pe care în Grecia n-o pricep nu numai teologii, 
dar nici chiar filologii. Văd că până şi filologii nu sunt, 
toţi, decât niște demagogi aici, în Grecia. Singurii care 
înţeleg lucrurile acestea sunt oamenii de ştiinţă.” 

Orice cercetător academic trebuie să fie pragmatic, nu 
ideolog. Şi explica: 

„Cât despre mine, eu unul sunt din America, şi ame- 
ricanii sunt pragmatici, nu ideologi. Americanul, în tot 
ce face, caută să găsească o analiză descriptivă corectă, 
să descrie corect lucrurile, și apoi, pe baza acestei analize 

descriptive corecte, va aplica o metodologie ca să ajungă 
la un rezultat. Şi, pentru american, acest rezultat e adevă- 
rul... (Dacă nu are succes), înseamnă că nu-i adevărat, 
pe undeva e o greşeală şi trebuie s-o luăm de la capăt, 
să găsim modul cum să ne atingem scopul. Şi la fel în 
toate domeniile. Nu există nici un domeniu în care suc- 
cesul să nu fie criteriul adevărului.” 


Elevii în America învaţă de mici bazele cercetării, con- 
form Părintelui Ioannis: 


„În America, cel puţin, noi aşa creştem, suntem pre- 
gătiţi pentru cercetare şi altele de acest gen. Când auzi 
un lucru, nici nu-l accepţi, nici nu-l respingi. Orice auzi, 
să asculţi cu interes. Pe când aici, în Grecia, grecul a fost 
format de așa natură încât se aruncă imediat să ia poziţie. 
Şi pe mine m-a uimit, când am venit prima oară în Grecia, 
că nu deschideai bine gura să spui ceva, că grecul auto- 
mat se simţea obligat să ia poziţie. A ajuns un psihopat. 
Din punctul de vedere al unui străin, grecul e psihopat. 

Pentru că dacă un om, imediat ce aude un lucru, se şi 
simte obligat să ia poziţie, fie pro, fie contra, înseamnă 
că are o problemă la cap. Nu-i normal. Pentru că imediat 
ce auzi un lucru, corect ar fi să-l asculţi cu mult interes, 
luând aminte la ce ți se spune, după care ar trebui să afli 
cât mai multe despre ce ţi-a spus respectivul, şi apoi să-ţi 
suspenzi critica până când o poţi verifica. Şi, ca să veri- 
fici ceva, trebuie să aduni o mulţime de informaţii, dar 
totodată şi chei ermineutice, pentru că altfel cum o să-l 
verifici, dacă n-ai chei ermineutice?” 

Odată a descris modul de lucru al savanților americani 
şi felul cum colaborează între ei: 

„În Occident te duci într-un cerc de profesori; acolo 
profesorii se văd între ei de obicei. La o lună, la două săp- 
tămâni, cei care lucrează în domenii înrudite se întâlnesc 
unii cu alţii. Şi când vine unul cu ceva nou, dacă face o 

cercetare şi vrea să afle şi părerea celorlalţi, citeşte o 
comunicare scurtă, de două, trei, poate de cinci pagini, 
citeşte comunicarea asta şi zice: «Mie mi se pare aşa şi pe 
dincolo, chestiunea asta aduce în punctul ăsta ceva nou», 
Cum a terminat, vorbesc şi ceilalţi profesori. Începe 
discuţia, şi zice unul: «A! Foarte interesant ce ne-aţi spus, 
mă ajută și pe mine să înţeleg mai bine propriile mele 
descoperiri». Şi spune şi el patru-cinci lucruri pe care le-a 
găsit. Unul îl completează pe celălalt. Şi întărește oare- 
cum ce-a spus primul. 

Apoi mai vine unul şi zice: «Da, foarte frumos ce ne-aţi 
spus, dar ştiţi, eu am găsit asta, asta şi cealaltă». Iar pri- 
mul zice: «I-auzi! Eu pe asta n-o văzusem! Mulţumesc 
mult». Şi chiar îi mulțumește, pentru că l-a informat de- 
spre lucruri pe care nu le avusese în vedere. Aşa că la final 
se completează unul pe altul, iar cel care a făcut comu- 
nicarea nu pleacă în nici un caz cu aceleaşi păreri cu care 
a venit; îşi completează cunoştinţele cu ce-au spus cei- 
lalţi. Ceva s-a schimbat, cu alte cuvinte. 

Apoi scriu cărţi şi le dau altor specialişti. Adică un bio- 
log scrie o carte sau un articol şi-l dă la cinci-şase biologi, 
întreabându-i: «Ce părere aveți despre lucrul acesta?» 
Stau ei, citesc: «A, da, în această privință ai dreptate... 
Şi eu am descoperit la fel». Şi-l completează, cum s-ar Zice. 
Mai vine unul și face o corectură, şi vezi într-un final că le 
mulţumeşte şi unuia, şi celuilalt, pentru că au citit mê- 
nuscrisul şi au făcut observații. Datorită lor, zice, textul s-a 
îmbunătăţit. Îl supune atenţiei tuturor şi vrea să-l citească 
şi alţii, şi dacă mai au ceva de completat, vrea să audă acel 
ceva, pentru că scopul e cercetarea şi descoperirea ade- 
vărurilor ş.a.m.d. 

Ei bine, aici eu n-am văzut niciodată în vreo prefață 
ca vreun profesor de teologie să fi dat manuscrisul altor 
patru-cinci teologi şi să le aducă mulţumiri că l-au citit 


i 


E 

şi au făcut observaţii, contribuind la îmbunătăţirea tex- 
tului. N-am văzut niciodată aşa ceva! Vă vine în minte o 
asemenea carte? Nici pomeneală. În timp ce cărțile stră- 
ine — nemieşti, englezeşti, franțuzeşti — sunt toate pline de 
astfel de prefețe. Şi cred că lucrul ăsta vine din modul 
în care sunt formaţi copiii la şcoala primară. 

Pentru că, se pare, aici, în Grecia, cunoştinţele sunt 
de regulă un talmeş-balmeş de lozinci, sloganuri şi altele 
de acest gen. Se ştie — şi în ziua de azi, în secolul XX, un 
neam n-are cum să supravieţuiască cu o astfel de menta- 
litate. E de neînchipuit. 

Şi mai ales în teologie cred că ar fi trebuit să înceapă 
de mulţi ani dialogul între teologia ortodoxă şi ştiinţele 
pozitive. Dar un astfel de lucru e extrem de dificil, pen- 
tru că de regulă cercetările de pionierat vin aici de la 
Washington, Londra, Moscova, de oriunde altundeva, şi 
abia după aceea vin din urmă şi-ai noştri. Nu face nimeni 
cercetări de pionierat, că o să fie toată lumea contra...” 
În America a cunoscut pe deplin duhul eudemonist care 

a vătămat întregul mod de viață de acolo, până şi viaţa reli- 
gioasă. Susţinea aceasta şi înaintea studenţilor săi: 


„Când predam în America, le spuneam că doctrina eu- 
demonistă este un adevărat capitalism spiritual, adică e 
profitul pe care-l obţine cineva ca să-şi facă poftele, fie 
că-i vorba numai de viaţa asta, fie şi de viaţa asta, şi de cea 
viitoare. 

Prin urmare, repercusiunile sociologice şi sociale ale 
acestei filosofii sunt uriaşe, căci civlizația apuseană, ceea 


“Dela gr. ebbaiuovia, e-, bun, bine + òaipwv, „spirit, demon” +- ia 
(sufix specific substantivelor abstracte), în mod obișnuit tradus prin 
„fericire, bunăstare, prosperitate”. Este un concept central al eticii ele- 
niste și al filosofiei politice, înţeles ca „înţelepciune practică şi etică”. 
Pentru Aristotel, evâapovia era binele uman suprem, şi de aceea îl 
considera scopul filosofiei practice, anume de a defini, de a experi- 
menta şi de a arăta calea de ajungere la ev&arpovia. (n. trad.) 


OON 

ce numim civilizație apuseană, s-a construit pe temeliile 


lui Augustin şi Aristotel.” 


Pe lângă America, Părintele Ioannis a studiat şi în Europa. 
În 1954-1955 a studiat la Paris şi München. Cu mintea sa 
iscoditoare, urmărea toate evenimentele în mod critic. Obser- 


văm acest aspect într-una din prelegerile sale: 


„După ce-am plecat din America, am venit în Europa 
şi-am studiat în Europa cu mulţi ani în urmă. Tocmai 
izbucniseră problemele în Cipru, atunci, pe vremea lui 
Papâgos, în 1954-55, şi urmăream la radio ce se întâm- 
plă... Şi începuseră mişcările în Cipru, şi m-a izbit un 
lucru. În acelaşi timp izbucniseră trei mişcări revoluţio- 
nare, care, obiectiv vorbind, erau exact la fel. Erau ungurii 
care se ridicau împotriva ruşilor, algerienii împotriva 
francezilor şi ciprioţii împotriva englezilor. Pricepeţi unde 
vreau să bat? 

La ştirile anglo-saxone şi franceze urmăream cum sunt 
prezentate evenimentele. Ciprioţii erau tot timpul numiţi 
terorişti. «Teroriştii ciprioți EOKA.» Numai asta auzeai, 
«terorişti». Algerienii erau numiţi revoluționari. Ei erau 
revoluționari. Şi totuşi, făceau acelaşi lucru ca ciprioții... 
Ungurii erau însă luptători pentru libertate! Vasăzică, 
ungurii erau mari eroi, vezi bine, pentru că luptau îm- 
potriva ruşilor, care erau duşmanii americanilor. Apoi, 
algerienii — ei erau revoluționari, pentru că se ridicaseră 
împotriva Franţei, Franță care, să zicem, nu-i chiar aşa 
de apropiată de America. Dar Anglia, cum e vară bună c1 
America, vasăzică și ciprioţii erau terorişti! M-a uimit 
peste măsură lucrul acesta, să văd mersul lucrurilor $! 
felul cum sunt transmise ştirile. Pentru că toate treise 
petreceau în acelaşi timp. Eram la München pe atun 


Între anii 1957-1965, Părintele Ioannis a fost profeso! la 


Facultatea de Teologie „Holy Cross” din Boston. În 12 iunie 


> . 

1968 a fost ales profesor la Facultatea de Teologie din Tesa- 
lonic, unde însă a fost numit abia în 1970, De la această facul- 
tate avea să iasă la pensie în 1987. Studiind la diverse centre 
universitare, i-a cunoscut pe cei mai mari profesori din toate 
confesiunile (papistaşi, protestanți), ca şi pe cei din diaspora 
rusă. Acest fapt i-a conferit o formaţie teologică şi ştiinţifică 
satisfăcătoare, astfel încât să nu se simtă pe o poziţie inferioară. 
Urmărind studiile şi cariera academică a Părintelui Ioan- 
nis, putem să observăm că a trecut prin liceul papistaş, a stu- 
diat la facultăţi de teologie protestante, dar şi la facultăţi de 
teologie ortodoxe, care erau pe vremea lui afectate de scolas- 
tica apuseană şi teologia protestantă, fără însă a fi cu nimic 
vătămat de modul lor de gândire, ci căutând şi aflând teo- 
logia ortodoxă în expresia ei niptică, aşa cum a fost trăită şi 
formulată de Părinţii Bisericii — și în aceasta a și rămas. Ast- 
fel, avea vederi clare asupra problemelor teologice şi asupra 
tradiţiei Bisericii Ortodoxe, vederi pe care şi le confirma şi 
le verifica prin întâlnirile cu părinţi nevoitori, dar, până la 
o anumită treaptă, probabil că şi prin experienţă personală. 
A avut un parcurs teologic şi bisericesc admirabil. Toţi 
recunosc faptul că teza sa de doctorat, Păcatul strămoşesc, a 
fost punctul de plecare al unor problematizări teologice de- 
danșate nu doar la Facultatea de Teologie din Atena, ci şi în 
întreaga Grecie, fiind considerată o adevărată piatră de hotar 
în literatura teologică. Astfel, întoarcerea teologică din anii '60 
către izvoarele curate ale teologiei patristice ortodoxe se dato- 
rează, printre mulţi alţii, şi Părintelui Ioannis Romanidis, 
pe atunci tânăr teolog care, deşi crescut în America şi format 
la şcoli şi facultăți de teologie papistaşe şi protestante, a găsit 
tradiţia teologică ortodoxă în toată curăţia ei, fără ameste- 
curi din afară. În această privinţă, probabil că l-a ajutat slu- 
jirea sa de preot şi duhovnic, ca şi ascuţimea minţii sale. 
Într-una din prelegerile sale spunea: 

„Cea mai mare problemă a Greciei este, probabil, schim- 
barea naţională de direcţie, care a venit însoţită și de o 
schimbare în aspectele bisericeşti. 

Când am venit în Grecia, nu puteam pricepe cum de 
a ajuns teologia neogreacă să fie continuarea teologiei 
din perioada ocupației otomane — pentru că între cele 
două teologii nu par a fi prea multe punți de legătură. 
Una e teologia de sub ocupaţia otomană, şi alta e teologia 
de la Halki'.” 


Spunea acelaşi lucru şi despre Universitatea din Atena, 
așa cum o cunoscuse el. Motiv pentru care sublinia că „E im- 
portant să găsim chei ermineutice.” În întreaga sa învăţătură, 
ca şi pe tot parcursul carierei sale teologice, vorbea despre 
găsirea şi folosirea „cheilor ermineutice” în acceptarea teo- 
logiei autentice. 

De-a dreptul uimitor acest parcurs teologic al Părintelui 
Ioannis Romanidis, şi pe această temelie va trebui să înțe- 
legem toate cele prezentate în cartea de față. 


4. Slujirea de preot 


În 1951, în paralel cu studiile, şi-a astâmpărat și dorul carei 
fusese cultivat din casa părintească, fiind hirotonit diacon şi 
preot pe când era încă student la Facultatea de Teologie din 
Yale. Din 1951 până în 1954 a slujit la Biserica Sfintei Treimi 
din Waterbury, Connecticut, iar în 1954, odată încheiate stu- 
diile, a fost numit la Catedrala Mitropolitană a Sfintei Treimi 
din New York”. 

În perioada următoare întoarcerii sale din Grecia, a slujit 
la diverse parohii ale Arhiepiscopiei Americii, aşa cum aflăm 
din corespondenţa sa publicată de Părintele Gheorghios 
Metallinós. Într-una din scrisori spune: 


; Facultatea de Teologie a Patriarhiei Ecumenice. (n. trad.) 
n. T. MeraĂAnvoD, op. cit, pp. 23-24. 


ON 


Date biografice şi autobiografice despre Părintele Ioannis Romanidis 41 


„Pentru zilele cele sfinte ale Săptămânii Mari şi Paş- 
telui, am ajuns acum în Sioux Falls, South Dakota [1959], 
Ja 1300 de mile distanță de familia mea. Am fost trimis 
aici ca să slujesc la o parohie nou-înfiinţată, cu vreo sută 
cincizeci de suflete.” 

Într-o altă scrisoare spune: 


„Mă aflu acum în munţii din Newport, New Hamp- 
shire [1963], unde o mână de greci au o bisericuţă, dar 
n-au şi posibilităţi să întreţină un preot. Vin în fiecare 
week-end, începând din septembrie. I-am pus cât de cât 
în rânduială și le merge mai bine acum. Doar că m-a 
obosit mult tot acest du-te-vino. Distanţa e cam aceeaşi 
cu Atena-Lamia. Transportul în comun nu are legături 
bune. Vin cu maşina şi-mi las familia singură în Bos- 
ton. Dar mâine, cu voia Domnului, vin şi-ai mei, şi-o să 
petrecem Paştele împreună.” 

În alt loc scrie: 


„Ne-am întors în Boston marţea trecută şi-am aflat 
că am fost numit într-o parohie nouă, undeva la periferia 
Bostonului, la Arlington [1959-1965]. Am fost, aşadar, 
foarte prins cu punerea tuturor în rânduială, ca să slu- 
jim pentru prima dată ieri Liturghia la biserică. Astăzi am 
slujit a doua oară Liturghia. Ieri, biserica a fost plină cu 
aproape patru sute de creştini ortodocşi.” 


În perioada 1965-1968 a fost de asemenea paroh al Bise- 
rici Sfinţilor Apostoli din Haverhill, Massachusetts”. 

Pe durata cât a fost profesor în Grecia nu a avut parohie. 
Însă din când în când liturghisea în diverse oraşe, mai ales 
în Atena, unde a petrecut o perioadă mai lungă de timp. Când 


* Ibidem, pp. 141-142. 
” Ibidem, p. 166. 

2 Ibidem, pp. 171-172. 
" Ibidem, p. 25. 

mergea la biserică în duminici şi la marile praznice, se îm- 
părtăşea în sfântul altar. 

În ce mă priveşte, am absolvit Facultatea de Teologie din 
Tesalonic în 1968, prin urmare nu mi-a fost profesor, căci pe 
atunci nu preluase "catedra, cu toate că fusese deja numit. Îi 
citisem scrierile şi eram entuziasmat, dar nu aveam încă o 
legătură personală cu el. Dar în 1987, când m-am mutat din 
Mitropolia Edessei, Pellei şi Almopiei în Mitropolia Thivei şi 
Livadiei, şi ulterior în Arhiepiscopia Atenei, Părintele Ioannis 
ieşise la pensie şi am început să avem o strânsă legătură. Par- 
ticipam de obicei, alături de Părintele Gheorghios Metallinós 
şi alţii, la expunerile pe teme teologice pe care le ţinea în cerc 
restrâns la biroul domnului avocat şi teolog Athanasios Sa- 
karéllos. Frecventam de asemenea şi prelegerile sale, cele obiș- 
nuite sau ţinute cu ocazii speciale. Mai ales într-o vreme ţinea 
săptămânal cuvântări în biserica Sfintei Marina din Iliotăpoli. 

Însă, pentru mine, cea mai mare binecuvântare au fost 
lungile convorbiri telefonice pe care le purtam aproape zilnic. 
De obicei mă suna el ca să-mi spună vreuna din părerile sale 
teologice, iar alteori îl sunam eu, ca să-i pun diverse între- 
bări pe teme bisericeşti şi teologice. 

Părintele Gheorghios Metallinós, la rândul său, amintește: 


„Din momentul «loviturii» pe care a primit-o în 1997 
şi până la adormirea sa întru Domnul (1 noiembrie 2001), 
vorbeam aproape seară de seară la telefon, discutând ches- 
tiuni teologice şi bisericeşti şi schimbând păreri asupra 
tuturor problemelor sociale curente. Avea aceeaşi relație 
şi cu Înaltpreasfinţitul Mitropolit al Nafpaktosului şi Sfân- 
tului Vlasie, IerGtheos (Vlahos), căruia îi purta o adâncă 
preţuire și de a cărui teologie era mândru. Desigur, nu 
eram noi singurii pe care îi onora cu prietenia sa, dar 
mă refer acum la propria mea experiență alături de el. 
Din pricină că era tot timpul stăpânit de îndoieli în ceea 

ce priveşte greaca sa (foarte bună, de altfel), nu şovăia să 
ne trimită prin fax — Mitropolitului Ierótheos şi mie — tot 
ce scria, ca să-l verificăm în privinţa limbii, dar şi ca să 
ne spunem părerile asupra teologiei sale. Dinlăuntrul 
acestei relaţii apropiate ne era cât se poate de clară ne- 
dreptatea celor care îl criticau. Îi știa preabine pe cei care-i 
veneau în preajmă doar din interes sau ca să-i descopere 
anumite minusuri pe care să le folosească apoi împo- 
triva sa. Dar noi, trecându-i cu vederea scăderile — pe care 
putea să le aibă ca orice om aflat în mijlocul unei mul- 
timi de probleme şi conjuncturi dificile —, ne întemeiam 
numai pe teologia sa, precum şi pe relaţia sa personală 
cu teologia. Ne minunam de nevoința și de nebunia lui 
pentru Hristos, ca şi de întreaga sa dăruire pentru învă- 
țătura Părinților. De altfel, pe cunoscuţi şi pe colegii 
săi, clerici şi mireni, îi preţuia anume după felul cum se 
raportau la tradiţia patristică.”? 


Pe când eram predicator în Arhiepiscopia Atenei, am 
mers la inițiativa sa la un seminar în Vancouver, Canada, 
unde am predat trei zile la rând numai noi doi, mai multe 
ore pezi. Au fost de faţă clerici şi mireni din toată America, 
tema seminarului fiind Biserica Ortodoxă ca ştiinţă terapeu- 
tică. Conferențiam de dimineaţă până seara, pe rând, câte o 
oră fiecare — el despre istoria Romeităţii, eu despre elementele 
isihaste ale tradiţiei ortodoxe. Am socotit o cinste deosebită 
faptul că, pe toată durata prelegerilor mele, l-am avut printre 
ascultători. De atunci m-am legat şi mai mult de Părintele 
Ioannis. Fotografia în care suntem împreună, publicată în 
volumul de față, se păstrează de la acel seminar. 

Mai târziu, când am fost ales Mitropolit al Nafpaktosu- 
lui, mi-a trimis o cerere, datată 13 aprilie 1998, prin care mă 
ruga să-l primesc în Mitropolia mea. 

Iată cererea: 


2 Ibidem, pp. 12-13. 


Sia 

„Kalamăki, 13 aprilie 1998 

Către Înaltpreasfinţitul Mitropolit al Nafpaktosului 
şi Sfântului Vlasie 

Ierótheos 


Înaltpreasfințite, 

Pe această cale doresc să-mi exprim în mod oficial do- 
rința de a fi primit ca preot sub jurisdicția Mitropoliei 
Voastre. 

Slujesc Biserica Greciei din 1970, când am fost numit 
profesor titular al Universității din Tesalonic şi m-am mu- 
tat din Statele Unite ale Americii în Grecia. 

Motivele pentru care doresc să aparțin formal de o Mi- 
tropolie a Bisericii Greciei vi le-am făcut cunoscute în 
convorbirile noastre. 

Rămân la dispoziția Voastră pentru toate cele necesare 
în scopul definitivării mutării mele în Mitropolia Voastră. 

Vă sărut dreapta cu aleasă prețuire, 

Protoiereu Ioannis S. Romanidis” 

Printr-un document trimis Arhiepiscopului Spiridon al 
Americii, am cerut să i se acorde actul de slobozire din epar- 
hie, fapt ce a fost consimțit. 

Scrisoarea mea către Arhiepiscopul Americii este urmă- 
toarea: 

„Nafpaktos, 17 iunie 1998 

Nr. protocol 222 

Către: Înaltpreasfințitul Arhiepiscop al Americii 

Spiridon 

Înaltpreasfinția Voastră, 


Preacucernicul Profesor, Protoiereul Ioannis Roma- 
nidis, pe care îl cunosc de mulţi ani, a depus la data de 


t 5 

13 aprilie 1998 o cerere prin care solicită să fie transferat 
ca preot în jurisdicţia Sfintei Mitropolii a Nafpaktosului 
şi Sfântului Vlasie. 

După cum însuşi menţionează în cererea sa, s-a mutat 
din Statele Unite ale Americii în Grecia încă din anul 1970 
şi locuieşte neîntrerupt în Grecia de 28 de ani, predând 
la Facultatea de Teologie a Universităţii Aristoteliene din 
Tesalonic şi slujind Biserica Greciei până în momentul 
de faţă în diverse misiuni oficiale. În mod cert nu inten- 
ționează să se reîntoarcă în America. 

Datorită preţuirii ce i-o port sus-numitului cleric pen- 
tru numeroasele slujiri pe care le-a oferit şi continuă să le 
ofere Bisericii şi teologiei ortodoxe, doresc să împlinesc 
cererea pe care mi-a adresat-o şi să îl primesc sub juris- 
dicţia Sfintei Mitropolii pe care, cu harul lui Dumnezeu, 
o păstoresc, pentru a mă ajuta în lucrarea mea. 

Astfel, prin prezenta aduc la cunoştinţa Înaltpreasfin- 
tiei Voastre această dorinţă a mea, rugându-Vă să împliniți 
cele ce ţin de Înaltpreasfinţia Voastră. 


Având convingerea că veţi încuviinţa această cerere 
a mea, rămân, cu prețuire, 

+ Mitropolitul Nafpaktosului şi Sfântului Vlasie, 

ler6theos” 


Actul de slobozire din Arhiepiscopia Americii este ur- 
mătorul: 


„Nr. protocol 173/98 


SCRISOARE DE SLOBOZIRE 


Următori Dumnezeieştilor şi Sfintelor Canoane Apos- 
tolice şi Sinodale cu privire la scrisorile de recomandare 
şi slobozire acordate dericilor ce doresc să fie transferați, 


Do o 


> | 

SLOBOZIM 

începând cu data de 1 noiembrie 1998, din Sfânta 
noastră Arhiepiscopie, pe preacucernicul cleric — a cărui 
preoţie este fără impedimente — Ioannis Romanidis, care 
a predat până acum la Facultatea de Teologie a Univer- 
sităţii Aristoteliene din Tesalonic şi a slujit Bisericii Gre- 
dei în felurite misiuni oficiale, timp de 28 de ani la rând, 
cu permisiune canonică de detaşare din sfinţitul cler al 
Sfintei Arhiepiscopii a Americii, pentru a fi încadrat ca- 
nonic în rândul sfinţitului cler al Sfintei Mitropolii a 
Nafpaktosului şi Sfântului Vlasie. 

New York, 8 octombrie 1998 
t Arhiepiscopul Americii, Spiridon” 


Din scrisoarea de slobozire se arată că, pe durata cât s-a 
aflat în Grecia, a avut „permisiune canonică de detaşare din 
sfinţitul cler al Sfintei Arhiepiscopii a Americii” şi că preoţia 
sa a fost „fără impedimente”. Astfel, începând cu luna octom- 
brie a anului 1998 şi până în ziua morţii sale, la 1 noiembrie 
2001, a aparţinut clerului Sfintei Mitropolii a Nafpaktosului şi 
Sfântului Vlasie. Astfel am avut prilejul de a strânge şi mai 
mult legătura noastră. 


S. Atmosfera filocalică a vieţii sale 


Medul familial în care a crescut și evlavia romeică' a 
Părinților săi au avut o influență decisivă asupra sufletului 
tânărului Ioannis Romanidis, încă din vremea copilăriei sale. 


pe care îi numim azi bizantini nu au avut niciodată conștiința Că 
sunt bizantini, ci romei - spre deosebire de elini, care erau locuitorii idolatri ai 
Imperiului. În Imperiul Roman creștin, criteriile de definire a identități 
nu erau etnice, ci religioase. Romei din Imperiul Roman de Răsărit și din 
Imperiul Roman de Apus erau unul și același neam, adică neamul cresti 
nilor. (n. trad.) 

Cu toate că a trăit şi a studiat la cele mai mari centre uni- 
versitare ale vremii sale, fiind elevul unor remarcabili pro- 
fesori protestanți, acest lucru nu l-a vătămat până într-atât 
încât să analizeze teologia dntr-o perspectivă raţionalistă — şi 
asta deoarece temelia isihastă pe care crescuse a fost cu mult 
mai tare decât oricare alte influenţe. Învățătura sa ascetică 
și-a avut punctul de plecare în isihasmul ortodox, întâlnit 
mai înainte de toate în mediul său familial. Este important 
că nici măcar în prelegerile sale universitare nu făcea refe- 
rire în special la ceea ce studiase la cele mai înalte instituţii 
occidentale, deşi cunoştea toate curentele protestante şi pa- 
pistaşe pătrunse în teologia ortodoxă. Și asta pentru că cea 
care l-a înrâurit şi l-a înrobit, în adevăratul sens al cuvântului, 
a fost tradiţia filocalică-niptică-isihastă a Bisericii Ortodoxe. 

A avut legături strânse și cu Părinţi nevoitori şi isihaşti, 
astfel moștenirea mediului isihast din casa părintească do- 
bândind o şi mai mare tărie înlăuntrul său. Harul lui Dum- 
nezeu l-a pregătit vreme îndelungată, punându-i în valoare 
atât marile sale capacităţi intelectuale, cât şi spiritul cerce- 
tător care îl stăpânea. Prin urmare, aceşti trei factori — capa- 
cităţile sale intelectuale fireşti, mediul isihast în care a crescut 
şi aplecarea sa către cercetare, dobândită prin studiile uni- 
versitare — au constituit temeliile de neclintit ale parcursu- 
lui său ulterior. 

Crescând în mediul protestant al universităților ameri- 
cane — unde tradiţia Părinților era contestată pe motivul că, 
începând cu secolul al IV-lea, Sfinţii Părinţi, chipurile, ar fi 
alterat duhul Evangheliei — Părintele Ioannis s-a dedicat, 
cu întreaga sa inteligență, în special Părinților Apostolici ai 
Bisericii, cei care erau urmaşii direcţi ai Apostolilor. Căuta 
să identifice puntea de legătură dintre perioada apostolică 
şi epoca patristică. 

T Studiindu-i pe Părinții Apostolici, care aveau aceeaşi 
tradiţie cu Sfinţii Apostoli, şi continuând cu marii Părinţi ai 


OoN 

secolului al IV-lea, şi mai departe cu Părinţii isihaşti, pre- 
cum Sfântul Simeon Noul Teolog şi Sfântul Grigorie Palama, 
şi în general toți Părinţii filocalici-niptici, a descoperit căau 
| aceeaşi teologie, diferită de teologia scolastică a Apusului, 

[Prin aceste studii a constatat că păstrarea Tradiţiei orto- 
doxe unitare a fost întreruptă în-Apus-de către scolastici, 
care se întemeiaseră pe operele lui Augustin, şi de asemenea 
a fost alterată prin cucerirea părţii apusene a Imperiului Ro- 
man de către triburile barbare germanice coborâte în Apus — 
alterare, desigur, înrăutățită de protestanți. În acest fel, Pă- 
rintele Ioannis a rămas neclintit în tradiţia niptică, pe care 
o socotea temelia teologiei ortodoxe și avea să o numească 
mai târziu ştiinţă terapeutică. A sesizat, de asemenea, şi de- 
naturarea culturală provocată de cuceritorii franci' ai Apu- 
sului. Aceasta e cheia dezvoltării ulterioare a teoriei despre 


 Divergenţele dintre Apus și Răsărit nu au apărut între grecii din 
Răsărit și romanii de Apus, ci între romei (din Răsărit şi Apus, din Asia 
Mică până la Oceanul Atlantic) și populaţiile care au ocupat Imperiul 
Roman de Apus, pe care Părintele Ioannis Romanidis le numește cu ter- 
menul generic de franci. Aceştia au îmbrățișat iniţial credința creştină 
ortodoxă, fără însă a o înţelege pe deplin și fără a şi-o asuma ca mod de 
viaţă. Şi-au elaborat o teologie a lor pornind de la învățăturile lui Augus- 
tin, care era mult mai accesibil gândirii lor pragmatice și nerafinate de 
războinici. Treptat, romeii apuseni au fost exterminați sau înrobiți, toată 
ierarhia bisericească veche a romeilor fiind eliminată treptat sub acuza- 
tiile de decadenţă şi corupție. 

Cucerirea Apusului de către franci a fost definitivată de Carol cel 
Mare și, dat fiind că orice putere politică trebuie să-și aibă şi o justifi- 
care ideologică, s-au folosit de disputele teologice dintre romei și bar- 
barii nou-convertiţi pentru a-şi motiva politica de opresiune. Astfel, 
impunerea adaosului Filioque şi eliminarea icoanelor au devenit arme 
politice ale francilor în combaterea și denigrarea romeilor răsăriteni, pe 
care i-au numit greci, adică „idolatri” și eretici” pentru că se închinau 
la sfintele icoane. Obţinerea supremaţiei politice de către Carol cel Mare 
se sincroniza cu demersurile de obţinere a independenţei teologice Și 
bisericești față de Noua Romă, Constantinopolul — prin Conciliul de la 
Frankfurt din 794, care a respins Sinodul VII Ecumenic, prin Conciliul 
dela Aachen din 809, care a introdus Filioque în Crez, şi prin ocuparea 


Date biografice şi autobiografice despre Părintele Ioannis Romanidis 49 


Romeitate', pe care mai târziu avea să o extindă prin analiza 
trăsăturilor romeilor vorbitori de arabă din Liban, în perioada 


când a predat Teologia Ortodoxă la Facultatea de Teologie 
din Balamand. 


Această tradiție filocalică-niptică a tânărului Părinte Ioannis 
Romanidis o aflăm plină de viață în corespondența purtată 
cu familia armatorilor Panâgos şi Katingo Patéras, care aveau 
să îmbrăţişeze mai târziu viaţa monahală, şi cu fiica lor, Irini. 
Din această corespondență (publicată de Părintele Gheorghios 
Metallin6s) se vădeşte personalitatea tânărului pe atunci 
Părinte Ioannis Romanidis, precum şi duhul filocalic prin care 
se distingea. 

Într-o scrisoare trimisă Părintelui Gheorghios Metallin6s 
din partea Maicii Orthodoxia de la Sfânta Mănăstire a Bunei- 
Vestiri Oinouss6n, în numele stareţei ei, Maria, se pomenește 
cum s-a cunoscut Părintele Ioannis cu familia Pateras: Doamna 
Katingo Pateras, undeva prin anii 1954-1955, i-a cerut Arhi- 
episcopului Mihail al Americii să-i recomande un Părinte 
duhovnicesc la care să se spovedească, iar acesta a sfătuit-o 
să meargă la Părintele Ioannis, pe atunci tânăr preot slujitor 
în America. Arhiepiscopul i-a spus: „Să nu te lași influențată de 


tronului Patriarhiei Vechii Rome de către episcopi franci între 983 și 
1046. Repere importante în acest demers de eliminare a clericilor romei 
ortodocși sunt anii 1009, când este înlăturat ultimul papă ortodox, și 
1014, când are loc introducerea oficială a lui Filioque în Biserica Romei. 
(n. trad.) 

` Pentru Romanidis, denumirea de Imperiu Bizantin este eronată, este 
O născocire a istoriografiei occidentale, fiind folosită pentru prima oară 
de Hieronymus Wolf în 1562. Contemporanii Imperiului se revendicau 
de la Romania, adică de la Imperiul Roman creștinat, de la Romanitatea 
creştină, ceea ce noi am ales să numim prin Romeitatea, pentru a fi în 
acord cu termenul romei, echivalentul grecescului Pwpoí, cu alte cuvinte 
creştinii ortodocşi din Imperiul Roman. (n. trad.) 

faptul că-i tânăr cu anii, căci e mare cu duhul şi foarte bun”. Iar 
ea, cum l-a întâlnit, a spus: „L-am văzut pe marele Vasiliev”2 


Stând în Atena. „Obştea binecuvântată” 


Venit în Atena pentru a-şi pregăti teza de doctorat asu- 
pra păcatului strămoşesc, Părintele Ioannis a locuit în casa 
armatorilor Panăgos şi Katingo Pateras, unde se întâlnea cu 
iubitori ai tradiţiei isihaste ortodoxe a Bisericii. 

În scrisoarea trimisă Părintelui Gheorghios Metallin6s 
de Maica Orthodoxia de la Sfânta Mănăstire Buna-Vestire 
Oinoussân, aflăm câte ceva despre perioada când a locuit în 
casa familiei Pateras din cartierul Palaió Psychik6. Tot acolo 
locuise şi vrednicul de pomenire Dimitrios Panag6poulos 
cu soţia, şi de multe ori primeau găzduire şi Părinţi aghioriţi, 
printre care Părintele Filotei Zervâkos sau Părintele Amfi- 
lohie Mâkris din Patmos. Era cu adevărat „o obşte binecu- 
vântată, un stup colivar”. Se citeau de obicei cărţile Sfântului 
Simeon Noul Teolog. „i citeau pe Sfântul Simeon, iar Părin- 
tele Ioannis le expunea învăţătura sfântului. Le-a vorbit despre 
metanii şi Rugăciunea lui lisus, într-o vreme în care metaniile 
erau necunoscute multora, mai cu seamă cercului familiei 
de armatori. Le-a schimbat cu totul modul de gândire.” 
Aici se referă probabil la faptul că Irini, fiica soţilor Pat&ras, 
avea să devină monahie, urmând-o mai târziu Panăgos, 
care a devenit monah cu numele Xenofon, şi Katingo, care 
a devenit monahie şi stareță a Sfintei Mănăstiri a Bunei-Ves- 
tiri Oinoussân, cu numele Maria. 

Din scrisorile Părintelui Ioannis Romanidis vedem că pe 
durata cât a locuit la Atena a avut legături strânse cu per- 
soane însemnate, precum F6tios K6ntoglou, Kóstis Bastias, 
Părintele Augustin Kantistis. Îl aminteşte şi pe Părintele 


> Ibidem, p. 78. 
* Ibidem, pp. 79-80. 

Ieronim Simonopetritul, care vieţuia la Sfânta Mănăstire a Înăl- 
țării Domnului din cartierul Vyronas, cu care era de aseme- 
nea apropiat”. Mai vorbeşte şi de un anume Gheronda care 
a venit şi i-a făcut sfeştanie. Probabil e vorba de Părintele 
Ieronim Simonopetritul sau Părintele Filotei Zervâkos, după 
părerea Părintelui Gheorghios Metallinós*. Într-o altă scri- 
soare vorbeşte despre Părintele Filotei Zervâkos, egumen al 
Sfintei Mănăstiri Longovarda, pe care îl numeşte „minunatul 
Gheronda”, şi de la care primeşte sfaturi. Astfel, scrie: „Dincolo 
de toate, cuvintele Părintelui Zervăkos ne-au adus mare mângâ- 
iere””. Mai ţinea legătura şi cu Părintele Ieronim din Eghina. 

În alt loc scrie că, fiind extrem de prins cu redactarea 
tezei de doctorat, le-a spus prietenilor să nu-l mai viziteze 
şi, cum nici el nu se prea mai vedea cu ei, „toţi se plâng că 
i-am părăsit”?, 

Odată reîntors în America, trimite salutări tuturor, tân- 
jind după anturajul duhovnicesc din Atena. „Ştiţi, fără nici 
o îndoială, cât de dor ni se face când citim despre priveghe- 
rile de toată noaptea de acasă, într-o asemenea obşte.” Le spune 
însă că au găsit şi ei în America prieteni buni: „Din fericire, 
tocmai când ziceam că suntem singuri aici, Dumnezeu ne-a 
descoperit și pe alţii care nu şi-au plecat genunchiul înain- 
tea lui Baal”?. Se referă la Ieromonahul Panteleimon, un 
fiu duhovnicesc al lui Gheron Iosif Isihastul, aşa cum vom 
vedea mai departe. 

Ştie despre „Rugăciune” şi metanii, de aceea, într-o scri- 
soare, spune: „Am metaniile lui Irini (fiica lui Panăgos şi 
Katingo) prinse într-un cui, în fața mea, la birou”%. 


3 Ibidem, pp. 120, 154. 

% Ibidem, p. 93. 

? Ibidem, pp. 160-161. 

~ Ibidem, p. 92. 

> Ibidem, p. 125. 

* Rugăciunea minţii (noetică). (n. trad.) 
> Ibidem, p. 159. 

Surprize din Grecia 


Când a ajuns în Grecia — la început pentru teza de doc- 
torat, iar ulterior pentru catedra profesorală de la Universita- 
tea din Tesalonic — Părintele Ioannis a fost profund surprins 
de multe lucruri. Crescuse altfel, şi întâlnea aici o altă realitate, 
Să urmărim câteva aspecte, aşa cum însuşi le aminteşte în 
cuvântările sale. 

Unul din lucrurile stranii era lipsa diferenţierii dintre un 
filosof şi un istoric al filosofiei. Iată ce spunea: 

„Această diferență între un istoric al filosofiei şi un 
filosof nu se prea face simțită aici, în Grecia. Cum am 
ajuns în Grecia, am băgat de seamă că neogrecii studiază 
cu mare dragoste anumite personalități din trecut pe care 
le agreează. Vasăzică, educaţia neogreacă se pare că aplică 
eticheta de «bun» şi «rău» — adică fiecare om ori e bun, ori 
e rău. Dacă-i bun, atunci tot ce spune el e corect, iar dacă-i 
rău, nimic din ce spune nu-i corect, totu-i greşit.” 

Ce l-a neliniştit în mod special a fost că metafizica era 
predominantă, în vreme ce în Occident fusese contestată. 


„Când am venit în Grecia, am asistat la prelegerea unui 
profesor universitar de Drept şi-am avut o mare sur- 
priză să-l aud susţinând un punct de vedere în privința 
legilor care aducea cu teoriile lui Platon şi Aristotel, 
absolut contrar direcțiilor actuale de gândire. Pentru că 
în ultimii ani, credinţa că ar exista criterii imuabile a fost 
condamnată fără drept de apel. Vechile fundamente 
metafizice ale legii nu mai sunt acceptate în Europa şi 
America. În lumea anglo-saxonă predomină azi poziti- 
vismul, iar în spaţiul european, singura filosofie în vi- 
goare astăzi este existenţialismul. Nimic altceva.” 

„După asta mi-au căzut în mână nişte lucrări ale unor 
profesori de filosofie — e drept că din vechea generaţie — 
şi am văzut acolo că un asemenea distins profesor de 

filosofie din Grecia vorbea despre metafizică. Nu era la 
curent cu evoluţia cercetărilor ştiinţifice mai recente din 
Europa şi America, să vadă de ce metafizica a fost făcută 
praf. În primele discuţii pe care le-am avut cu el am în- 
ceput să-i prezint anumite lucruri foarte importante de- 
spre mersul metafizicii în Europa.” 


Încă şi mai surprinzător a fost că teologia ortodoxă pre- 
dominantă în Grecia era amestecată cu metafizica, identi- 
ficându-se cu ea. Spunea: 


„Am rămas perplex când am venit în Grecia şi-am 
văzut profesori care scriseseră până și cărți despre meta- 
fizică, crezând că astfel susţin Ortodoxia, în vreme ce Or- 
todoxia n-are nici cea mai mică legătură cu metafizica.” 
Crescând în America, a cunoscut foarte bine teologia 

„catolică” şi protestantă, pe care o deosebea de teologia orto- 
doxă a Părinților Bisericii. Când a ajuns pentru prima oară 
în Grecia, a crezut că va întâlni tradiţia patristică autentică şi 
perspective ortodoxe asupra diverselor teme. Prin urmare, 
a fost de-a dreptul șocat de cele întâlnite. Spunea: 


„Când am venit prima oară în Grecia, m-am con- 
fruntat cu unele situaţii pe care nu le puteam pricepe, 
văzându-mă silit să mă ocup cu anumite chestiuni isto- 
rice, altele decât cele ce priveau istoria dogmei. Trebuia să 
studiez alte lucruri legate de istorie — dar nu doar istoria 
Ortodoxiei, ci şi a tradiţiei apusene, căci, odată cu apa- 
riţia statului neogrec, anumite lucruri s-au impus prin 
decizie oficială.” 

În 1970, mergând în Liban ca profesor la Facultatea de 
Teologie din Balamand, a întâlnit acolo ortodocşi vorbitori 
de arabă care îşi spuneau romei. Atunci îndeosebi a început 
să studieze cu mai multă dăruire istoria Romeității. 

De asemenea, a mai fost surprins să constate și că, la Uni. 
versitate, Dogmatica era O disciplină separată de Morală. 

„Culmea e că ortodocşii de astăzi au despărțit în prac. 
tică dogmatica de morală, sau teologia de morală, Şi-am 
ajuns să ne ocupăm la greu cu moralismul. Există o ase. 
menea tendință, şi-mi aduc foarte bine aminte că prima 
oară când am ajuns în Grecia, am văzut că unii se ocupau 
cu morala, şi alții cu dogmatica, de exemplu. Le separau 
în mod clar. 

Prima oară când m-am întâlnit cu un mai-mare bise- 
ricesc — ulterior ajuns mai-mare, pe atunci nu era încă - 
i-am atras atenţia asupra importanței teologiei, a dog- 
maticii, pentru funcţionarea corectă a Bisericii din toate 
punctele de vedere. Ştiţi ce mi-a răspuns? «Vedeţi, trebuie 
să vă spun, pe noi nu ne interesează aspectele dogmatice. 
Doar cele morale.» Nu-i interesează aspectele dogmatice!” 


Avea convingerea fermă că sfintele moaşte sunt măr- 
turia faptului că acea persoană, prin harul lui Dumnezeu, a 
ajuns la îndumnezeire, de aceea şi trupul i s-a sfinţit. Cu toate 


acestea, auzea tot felul de păreri din partea profesorilor de 
teologie. Iată ce povestea: 


„Când am ajuns prima oară în Grecia, i-am auzit pe 
unii teologi defăimând sfintele moaşte, şi în ruptul capu- 
lui nu puteam pricepe ce teologi mai erau și ăştia, În Apus, 
această tradiţie împotriva sfintelor moaşte există la pro- 
testanți şi la teologii atei; în Apus există atei şi oameni 
cu tendinţe atee care studiază creştinismul. Există aseme- 
nea profesori universitari de teologie. Există și teologi 
evrei care predau creştinismul în universități, şi atei care 
predau teologia. Ei predau teologia nu ca să fie crezută 
de oameni, ci ca pe un curs ca oricare altul. Aşa că Dă 
întreb: poate să existe curăţire şi luminare fără existența 
sfintelor moaşte? Sfintele moaşte sunt rezultatul lum 
nării. Cel care ajunge la starea de luminare ajunge; î 

cealaltă viaţă sau chiar din Viaţa aceasta, și la vederea 
lui Dumnezeu. Şi un astfel de om lasă sfinte moaşte, care 
răspândesc bună mireasmă...” 


A fost surprins de modul în care se citeşte şi se tâlcu- 
ieşte Sfânta Scriptură în Grecia. Povestea: 

„Îmi aduc aminte când am venit în Grecia că m-au 
chemat la un cerc de studiu al Sfintei Scripturi. Unul 
citea ceva, iar ceilalţi începeau să zică: «Ce părere ai? Ce 
vrea să spună textul acesta?» Şi fiecare îşi etala propria 
prostie. Închipuiţi-vă numai, dacă am avea o carte de 
chimie ori de chirurgie şi ne-am apuca s-o citim fără să fie 
nici un chirurg sau biolog de faţă, şi ne-am da fiecare 
cu părerea, fără să fi văzut măcar o dată vreun microb sau 
celulă în viața noastră — de asta şi Părinții spun că singu- 
rul care poate tâlcui corect Sfânta Scriptură este numai 
cel care are aceeaşi experienţă cu Apostolii şi Prorocii. 
Nu fitecine.” 

Studiind în America şi cunoscând tehnica şi metodologia 
cercetării, după cum am văzut, şi ştiind învăţătura ortodoxă 
din scrierile Părinților Bisericii, a fost de-a dreptul şocat de 
fanatismul pe care l-a întâlnit în Grecia. Spunea: 

„Am observat că aici, în Grecia, cei care au studiat teo- 
logia, ştiinţele politice, filologia, istoria grecilor, spre exem- 
plu, literatura greacă, etnologia etc. sunt, după părerea mea, 
nu doar demagogii, ci chiar fanatici. Fanatici şi rigizi. N-au 
răbdare să asculte nimic dacă nu le sună lor întocmai cu 
ce cred şi-au învăţat la şcoală. Şi lucrul acesta este foarte 
grav pentru Ortodoxie, căci mai apoi, când astfel de ati- 
tudini ajung în domeniul religios, avem de-a face cu ceva 
mult mai rău, căci apare și problema superstiţiei.” 

În vremea când îşi pregătea teza de doctorat, obişnuia 
să meargă prin sate şi să pună întrebări oamenilor pe care-i 

întâlnea — unii dintre ei chiar analfabeți — despre ce credeau 
în privinţa raiului şi iadului. Spunea: 

„Ce spune omul din popor aici, în Grecia, c-o să ne 
ducem cu toţii în acelaşi loc, nu ştiu de unde s-o iau, 
nu-mi dau seama de unde-i vorba asta. Am tot auzit-o pe 
vremea când eram doctorand şi umblam prin sate în sus 
şi-n jos, şi orice analfabet care-mi ieşea în cale îmi zicea: 
«Fiule, orice-am face, ne ducem toţi în acelaşi loc.» Acum, 
nu ştiu de unde vine asta. Să fie dintr-o veche tradiţie 
întemeiată pe frumoasele icoane ale Celei de-a Doua 
Veniri?” 


Îi cerceta pe monahi în mănăstiri, întrebându-i despre 
viaţa duhovnicească. Fiind învăţat despre Rugăciunea minţii 
(noetică), urmărea purtarea călugărilor. lată ce a povestit la 
un moment dat: 


„Odată mă întorceam din Longovârda, insula Páros, 
cu familia. Era pe înserate. Şi pe vas era un călugăr din 
Longovârda. Aţipind el, dacă înainte nu vedeai nimic deo- 
sebit la dânsul — nu vedeai decât un călugăr și-atât — ați- 
pind, a început: «Doamne lisuse Hristoase, miluieşte-mă». Şi 
nu doar că spunea Rugăciunea în somn, dar o spunea cu 
voce tare, şi-şi făcea neîncetat semnul crucii. Când era 
treaz avea cu siguranță Rugăciunea, dar n-o spunea cu 
gura şi cu mâinile; o spunea doar cu inima.” 


Tradiţia patristică-niptică-isihastă 


Întreaga tradiţie care l-a stăpânit din anii copilăriei şi ai 
tinereţii, dar şi din anii studiilor sale, a fost învățătura patris- 
tică şi viaţa niptică a Bisericii Ortodoxe. Acest fapt se arată din 
întreaga sa învățătură de la Universitate, ca şi din scrisorile 
publicate de Părintele Gheorghios Metallinós. În cele ce ur- 
mează ne vom referi strict la aceste scrisori. 


e 

Părintele Ioannis le mulţumeşte soţilor Panâgos şi Ka- 
tingo Patsras că şi-au asumat publicarea tezei sale de doctorat. 
Lucrul acesta l-a bucurat nespus, căci astfel vor contribui şi ei 
„la readucerea gândirii şi practicii ortodoxe contemporane 
în matca tradiţiei nestricate a Sfinţilor Mucenici şi Părinţi ai 
singurei noastre credinţe ortodoxe adevărate”. Le recomandă 
să o citească pentru a-i înţelege importanţa: 

„Vreau să o citiţi, ca să ştiţi că, publicând-o, aţi tipărit 
nu lucrarea Părintelui Ioannis, ci mărturisirea de obște 


a creştinilor ortodocşi din primele două veacuri.” 


Venind în Grecia pentru teza sa de doctorat, şi-a dat 
seama că mulţi profesori ai Facultăţii de Teologie fuseseră in- 
fluenţaţi de teologia apuseană. S-a bucurat însă când avea 
să se încredinţeze de întoarcerea gândirii teologice către tra- 
diţia patristică, Scrie: „Părintele Florovski s-a întors cu câteva 
zile în urmă [noiembrie 1959] de la praznicul Sfântului Gri- 
gorie Palama din Tesalonic şi e mulţumit de turnura pe care 
a luat-o acum teologia noastră spre tradiţia patristică”?. Se 
bucură de publicarea operelor patristice. „Urmărim ce se pu- 
blică în Grecia cu mult interes, desigur, în special lucrările 
patristice.”* Dădea o mare importanţă dezvoltării unui mo- 
nahism sănătos. „Trebuie cu orice preț ca adevăratul mona- 
hism să se întărească şi să crească în duhovnicie, în învăţă- 
tură şi în călăuzire. Altfel, o mare primejdie ne paşte.”” 

În scrisorile trimise din America pomeneşte despre Părin- 
tele Panteleimon, unul din ucenicii lui Gheron Iosif Isihastul. 
De la acesta află despre viaţa lui Gheron Iosif şi, cu siguranță, 
învaţă mai multe despre practica Rugăciunii minţii. 

Spune despre el într-o scrisoare: 


” Ibidem, pp. 94-95. 
= Ibidem, p. 149. 
> Ibidem, p. 164. 
~ Ibidem, p. 164. 


D= | 


58 Date biografice și autobiografice despre Părintele Ioannis Romanidis 


Dumnezeu „ne-a trimis un călugăr din Sfântul Munte, 
bărbat tânăr, născut în America, ce s-a dus în Athos şia 
aflat pe un anume Gheron Iosif, care se întâmplă să fie 
unul din cei mai sfinţi sihaștri ai Sfântului Munte. Pante- 
leimon a petrecut cu Gheronda destul de multă vreme”s, 
Gheron Iosif Isihastul îi trimite scrisori din Sfântul Munte 

lui Panteleimon, iar Panteleimon le citeşte împreună cu Pă- 
rintele Ioannis. Este semnificativ comentariul pe care îl face: 


Panteleimon „are ca Gheronda pe un anume Iosif, ce are 
opt ucenici desăvârșiți. Iosif însuşi este, probabil, cel mai 
bun nevoitor al Rugăciunii minţii. I-am citit împreună 
scrisorile. Ce să vă spun? Gheron Iosif recomandă înce- 
pătorilor Pelerinul rus drept îndrumător, dacă nu-şi gă- 
sesc Stareţ”*. 


ÎI pomeneşte şi pe Părintele Efrem, ucenicul lui Gheron 
Iosif, numit apoi Filoteitul, care trăieşte acum în America şi pe 
care soţii Pateras îl cunoscuseră”. Vorbeşte adesea despre Pă- 
rintele Panteleimon şi lucrarea pe care o săvârşeşte în America”. 

Este deosebit de interesat de tradiţia filocalică. Scrie: 


„Am petrecut două zile împreună (cu Ieromonahul 
Panteleimon) la o adunare duhovnicească, unde au venit 
în jur de treizeci de studenţi de la universităţile din apro- 
piere, într-un loc izolat, ca o mănăstire. A vorbit Părintele 
Panteleimon, Părintele Florovski, un alt Părinte şi cu mine. 
Tema principală a fost Rugăciunea. Am vorbit pe larg 
despre Filocalie şi premisele sale. A fost foarte bine.” 


De asemenea, Părintele Panteleimon i-a dăruit moaşte de 
la opt sfinţi”. 


= Ibidem, pp. 125-126. 

* Ibidem, p. 134. 

> Ibidem, pp. 150-151. 

> Ibidem, pp. 151-152, 155-156, 
> Ibidem, pp. 126-128. 

Știind că pentru a intra în viaţa Rugăciunii minţii este 
nevoie şi de un loc anume de nevoinţă, se interesează de în- 
temeierea unei mănăstiri în America. O Biserică fără sfântă 
mănăstire nu e ortodoxă. Scrie despre starea secularizată 
predominantă în America: „Starea Bisericii noastre de aici aduce 
cu starea unui mort care-şi dă ultima suflare”®. Trage nă- 
dăjde că se va întemeia o sfântă mănăstire după tipic aghiorit: 

„Unde se înmulțește păcatul, acolo e cu putinţă, prin da- 
rul lui Dumnezeu, să prisosească harul. O viaţă monahală 
bună şi riguroasă este singurul lucru care ne mai poate 
arăta calea de ieşire din starea aceasta deplorabilă a Orto- 
doxiei în America. Dacă o să fie întemeiată de aghioriţi, 
atunci vom avea tipicul Sfântului Munte, cu privegheri şi 
toate celelalte, iar ei vor fi un puternic centru misionar, 
care va cotropi centrul împărăției lui satana şi va curăța 
văzduhul de demoni cu tămâia şi trezvia ortodoxă. Ştiţi 

că nevoitorii nu fugeau în pustie pentru că ar fi căutat o 

viaţă mai liniştită, ci pentru că pustia era socotită prin 

excelență împărăţia satanei. De aceea Hristos a mers mai 
întâi în pustie şi l-a biruit pe diavol în fortăreaţa lui cea 
mai tare. La fel şi aici, unde de atâţia ani domneşte sa- 
tana fără să fie de nimeni deranjat, trebuie să fie luptat.” 


Condamnă lucrarea în Biserică a unor „pseudo-călugări” 
care luptă împotriva vieţii monahale“. Le spune însă soţilor 
Pateras că „o fiică duhovnicească a lui Gheron Iosif (...) a 
reuşit să achiziţioneze o mănăstire, aşa că, în sfârşit, avem 
şi în America o mănăstire”“. 

Regretă hotărârea de a părăsi Grecia după redactarea 
lucrării sale de doctorat şi de a reveni în America. Scrie: 


“ Ibidem, p. 150. 

“ Ibidem, pp. 135-136. 

* Ibidem, pp. 136, 155-156. 
“ Ibidem, p. 150. 


N 

„În ciuda tuturor încercărilor legate de plecarea noas- 
tră, ne-a părut tare rău că am lăsat sfântul pământ al 
Ortodoxiei şi stăm acum să ne batem capul cu inepțiile 
Americii. Dumnezeu să ne dea răbdare până ne vom în- 
toarce în Grecia.” 

Iubeşte tradiţia monahală niptică şi isihastă şi simte că e 
de datoria lui să o transmită şi în America. Vede lucrul acesta 
ca fiind lucrarea şi misiunea lui. Într-una din scrisori spune: 

„Mi-aş dori foarte mult să mă întorc în Grecia, şi i-am 
spus lui Panteleimon să se intereseze în privința asta. Pe 
de altă parte, poate că Dumnezeu mă va socoti un dezer- 
tor dacă părăsesc lupta aici. În orice caz, vom vedea.”s 


În alt loc scrie: 


„De-atâtea ori am zis că ne facem bagajele şi venim 
în Grecia. Singurul gând care ne mai ţine e că trebuie să 
ne facem datoria aici.”“ 


Într-o altă scrisoare spune: 


„Nu trebuie să ne temem atât de cei din afară, cât mai 
ales de cei dinăuntru. În orice caz, atâta vreme cât putem 
să facem ceva aici, o vom face. Altfel, suntem gata de 
plecare. Vă rog să nu credeţi că ne-am lipit cumva ini- 
mile de locurile acestea, dar nici că vom dezerta de pe 
câmpul de luptă de dragul isihiei. Dacă era aşa, eram 
de mult plecaţi.” 


: „Are conştiinţa profundă că trebuie să ajute Biserica Ame- 
ricii. Acest lucru ține şi de întemeierea unei mănăstiri orto- 
doxe. Scrie: „Ortodocşii de aici au mare nevoie de-o mănăs- 


te bună”*, E mistuit de dorința de a ajuta Biserica Americi. 
le: 


“ Ibidem, p. 96. 

* Ibidem, p. 153. 

“ Ibidem, p. 163. 

” Ibidem, pp. 164-165. 
“ Ibidem, p. 161. 

: „Celălalt lucru care mă împiedică (să plec din America 
şi să mă întorc în Grecia) este întrebarea dacă poate, 
oare, căpitanul să părăsească de unul singur vasul care 
se scufundă, lăsând echipajul să piară. Dacă plecăm şi 
noi, ăştia doi-trei care suntem, cine mai duce lupta aici? 
Cununa biruinţei i se dă, oare, dezertorului? Sau e îm- 
puşcat ca un laş?”* 


Îl chinuie de-a dreptul această întrebare, de aceea scrie 
mai departe: 


„Un mirean poate să caute doar propria-i mântuire, 
dar preotul trebuie mai întâi de toate să poarte de grija 
mântuirii celorlalţi, pentru că el va fi mântuit numai 
împreună cu turma sa, iar nu fără ea. Aceste probleme 
mă chinuie în general. Dacă binevoiţi, discutaţi-le cu Pă- 
rinţii duhovniceşti de acolo, pentru că mult mi-ar plăcea 
să fiu eu cel care greşeşte în această privință.”* 


Însă, în altă scrisoare, spune: „Părintele Zervâkos scrie să 
ne ridicăm cu toţii şi să venim în Grecia”*. În cele din urmă 
avea să se întoarcă în Grecia, odată cu numirea sa ca profe- 
sor de Dogmatică la Facultatea de Teologie din Tesalonic”. 


Teologia pastorală 


E preot, îi este însă foarte familiară și învăţătura orto- 
doxă, de aceea cuvintele sale sunt teologice. Vorbeşte despre 
credinţa în Dumnezeu și despre răbdare, adresând urări şi 
îndemnuri foarte duhovniceşti. Ceea ce îl preocupă este mân- 
tuirea şi îndumnezeirea celor cărora le scrie, precum se 


* Ibidem, p. 43. 

” Ibidem, p. 143. 
> Ibidem, p. 161. 
° Ibidem, p. 182. 

arată din scrisorile sale. Vom desprinde din ele câteva frag- 
mente semnificative, ce exprimă teologia Bisericii care îl 
insufla. 


„Vă urez să vă întoarceţi cu toţii în deplină sănătate, 
râvnind să vă aduceți prinosul la păzirea tradiţiei, acum 
că vedeţi unde duce părăsirea ei.”* 


„Vă urez să vă dăruiască Dumnezeu sănătate şi pu- 
terea de-a face faţă tuturor încercărilor. Fie ca analizele lui 
Panâgos şi Irini să iasă bine, şi nu uitaţi ce spune Pavel: 
«Când sunt slab, atunci sunt tare».”** 


„Vă urez 'ca Dumnezeu să vă aibă totdeauna în pază şi 
să vă dăruiască sănătate şi putere să-l zdrobiți pe vrăjmaş 
sub picioarele voastre. Fie ca harul Duhului să rămână 
cu voi pururea.”* 


„Vă urăm ca harul Fiului celui întrupat al lui Dum- 
nezeu să vă păzească pururea, să strălucească în inima 
voastră prin Duhul Sfânt şi să aducă rod de-a lungul 
Noului An și în vecii vecilor. Amin.” 


„Vă urăm cu toţii Paşte fericit şi «bună Înviere». Fie 
să ajungem cu toţii la Ziua Cincizecimii luminaţi, şi la Du- 
minica Tuturor Sfinţilor sfinţiţi.”*? 

„Doamnei Katingo îi urăm cu toţii mulţi ani şi darurile 


Sfântului Duh. Fiecare copil şi nepoţel să-i fie o luminiţă 
în casă.”* 


> Ibidem, p. 93. 

* Ibidem, p. 103. 

= Ibidem, p. 107. 

* Ibidem, p. 132. 

` Gr. KaAri Avdoravn, „Bună Înviere!” — una dintre urările pe Care 
greci și le fac înainte de Paşte, (n. trad.) 

* Ibidem, p. 141. 

* Ibidem, p. 151. 

Toate aceste urări pe care le trimite sunt teologice şi arată 
cum poate cineva să trăiască experiența harului lui Dum- 
nezeu şi cum trebuie să petreacă praznicele Bisericii noastre. 
Nu ca o prăznuire exterioară, ci duhovnicească, o participare 
personală la darurile Sfântului Duh. 

Îndrumându-l duhovniceşte pe Panăgos Patsras, care deja 
devenise monah cu numele Xenofon, doreşte să-i transmită 
conştiinţa suișurilor duhovniceşti neîncetate, de vreme ce 
viaţa duhovnicească nu e statică, ci o mişcare şi un suiş con- 
tinuu. Scrie: 

„Dar Dumnezeu mult îl iubeşte şi multe l-a învăţat. 

O să-l mai înveţe încă şi altele, la care nici nu gândeşte. Nu 
trebuie să rămânem în nemişcare. Cu fiecare răstimp dat 
de Dumnezeu, trebuie să învăţăm paşii ce urmează, căci 
aceasta este desăvârşirea, să înaintăm către cele mai pre- 
sus de fire. Pe de altă parte, înaintarea va fi după pu- 
terea fiecăruia.” 

Însă metoda îndrumării duhovniceşti pe care o lucrează 
în calitate de duhovnic, cât şi îmbinarea paternităţii duhov- 
niceşti cu teologia Bisericii se vădesc îndeosebi în felul cum 
înfruntă boala monahiei Irini şi cum îi mângâie pe părinţii 
săi după trecerea ei la Domnul. 

Merită amintit că Părintele Ioannis, la vremea când scria 
aceste scrisori, de la începutul bolii lui Irini până la trecerea 
ei la Domnul, avea între 30 şi 32 de ani! De aici se vede ma- 
turitatea sa duhovnicească şi teologică la această vârstă“. 

Aflând de boala lui Irini, i-a îndemnat pe părinţii ei la 
răbdare, încredere deplină în Dumnezeu şi rugăciune, pen- 


tru că astfel se biruieşte satana: 
~ 

” Ibidem, p. 171. 

“Cele despre viața, boala şi tunderea lui Irini în monahism cu nu- 
mele de Irina Myrtidiotissa [Dătătoarea-de-mir], cât şi cele despre tre- 
cerea ei la Domnul le întâlnim, între altele, şi în cartea Iera Moni Evan- 
Shelismou tis Treotokou Oinousson Chiou, ediția 1988. 

„Mă rog lui Dumnezeu să o facă bine pe Irini. E nevoie 
de îndelungă răbdare şi deplină încredere în Dumnezeu, 
pentru că El ştie ce face. Dacă avem credință adevărată, 
iar rugăciunea noastră e rugăciunea credinţei şi a dra- 
gostei, Dumnezeul nostru ne dă puterea să-l biruim pe 
satana.” 


Îmbunătăţirea temporară a stării ei de sănătate îl bucură. 
O sfătuieşte să caute în Elveţia - oricât de greu ar fi de găsit 
— cartea lui Vladimir Lossky, Essai sur la Théologie Mystique 
de l'Eglise d'Orient. Este o carte importantă, căci, prin ea, teo- 
logii „pot să adâncească un pic mai mult teologia Părinților 
Bisericii noastre”. Este „o bună introducere în teologia mis- 
tică şi în viața Bisericii noastre, scrisă cu precădere pentru 
apuseni, care nu înțeleg duhul Ortodoxiei”. Ştie că s-ar putea 
să i se pară o lectură dificilă, dar, dacă se străduieşte, va fi în 
stare să-i pătrundă înţelesul. Cartea aceasta „se întemeiază 
mai ales pe Părinţii niptici ai Răsăritului, fiind adânc înră- 
dăcinată în duhul Filocaliei”, 

Evoluţia bolii lui Irini îl face să-i recomande Rugăciunea 
lui lisus ce lucrează în inimă, îndemnând-o la trezvie: 


„Cu mâhnire aflu că Irini e grav bolnavă. Să nu lase 
nici o clipă Rugăciunea lui lisus şi metaniile. Rugăciunea 
aceasta este o armă puternică, şi energia lui Dumnezeu 
este cea care biruie întotdeauna în lupta din inima omu- 
lui — este de-ajuns numai ca omul s-o dorească şi să nu 
aibă mintea împrăștiată în lucrurile cele deşarte ale aces- 
tei lumi. Cine are urechi de auzit să audă.”e 
Înrăutățirea bolii lui Irini îl îndeamnă să lucreze cu și mai 

mare tărie la îndrumarea ei pastorală şi teologică printr-o 
scrisoare. li vorbeşte despre ajutorul care vine de la Dumnezeu, 
“ Gheorghios Metallinos, 


* Ibidem, pp. 124-125. 
© Ibidem, p. 140. 


op. cit., p. 99. 


| 


Date biografice şi autobiografice despre Părintele Ioannis Romanidis 65 


de la Maica Domnului şi de la Sfinţi, prietenii Lui; despre fo- 
losul primit din încercările prin care trecem; despre deplina 
noastră încredere în Hristos; despre rugăciunea pe metanii; 
şi despre purtarea Crucii. Redăm în cele ce urmează o bună 
parte a acestei scrisori, datorită importanței sale deosebite. 


„Suntem adânc îndureraţi din pricina sănătăţii prea- 
iubitei noastre Irini. Acum, că am dobândit şi noi o fiică, 
înţelegem poate mai bine durerea unui părinte pentru 
copilul său. În toată vremea trebuie să ne punem nădej- 
dea noastră în Părintele Mântuitorului nostru, ca şi în 
Preasfânta Sa Maică şi în toţi Sfinţii, pe care Dumnezeu 
îi ascultă ca pe nişte prieteni ai Săi. Din dragoste pentru 
poporul său, Moise s-a certat cu Dumnezeu, izbăvind prin 
rugăciunea sa de la moarte sigură poporul acesta tare 
de cerbice. Şi dacă l-a ascultat Dumnezeu pe prietenul Său, 
Moise, cu cât mai mult ascultă rugăciunile Preasfintei 
Sale Maici pentru noi! Maica lui Hristos şi Sfinţii se roagă 
pentru mântuirea noastră şi pentru tot ce ne este spre 
mântuire. Dumnezeu e bun şi lucrează totdeauna ce e bine 
pentru noi, spre desăvârşirea dragostei noastre. Încercă- 
rile prin care trecem sunt socotite ca fiind ceva rău numai 
de cei egoişti, care iubesc lumea şi slujesc dorințelor ei. 
Unora ca acestora li se descoperă urgie din cer. Cel care 
ÎL iubeşte cu adevărat pe Dumnezeu înfruntă încercă- 
rile cu puterea Duhului Sfânt şi, în loc să scadă, creşte. Cu 
cât mai încercat este, cu atât mai înflăcărat se face, şi foc 
se aprinde înlăuntrul inimii lui, şi odată aprinsă inima lui 
de focul Dumnezeirii, diavolul pleacă, nemaigăsindu-și 
loc într-însa. Omul se face lumină, şi ca lumina strălu- 
ceşte, iar întunericul pleacă din lăuntrul său. Pentru cei 
ce-L iubesc pe Dumnezeu, toate împreună-lucrează spre 
bine, îndeosebi suferinţele noastre. Vai nouă de nu vom 
înţelege că tot ce ni se întâmplă, spre binele nostru se 
întâmplă! Fie ca Dumnezeu să tindă mâna Sa cea tare și 


za 

Irini să se facă bine, iar noi să ne trezim. În fiecare ră- 
suflare a noastră Se află Dumnezeul Cel Atotputernic, 
dar şi Cel Atotştiutor, Cel ce ştie binele nostru. Să spu- 
nem neîncetat: «Facă-se voia Ta». Dar să o rugăm şi pe 
Maica Sa, pe prietenii Săi şi pe Hristos să ajute. Iubita 
noastră Irini, să ai tot timpul metaniile în mână, Rugăciu- 
nea lui lisus pe buze şi mintea ta pururea în Rugăciune, 
Să nu te îndoieşti niciodată de dragostea lui Dumnezeu. 
Prin harul pe care Dumnezeu negreşit îl dă când îl ce- 
rem, crucea noastră devine armă asupra diavolului. Dia- 
volul mult se teme de cruce, nu doar de Crucea Dom- 
nului, ci și de crucea fiecăruia dintre noi, căci prin cruce 
e nimicit, în vreme ce omul prin cruce e desăvârşit. Dum- 
nezeu îi are pe cei ce-şi duc crucea ca pe prieteni ai Săi, căci 
dragostea lor trece dincolo de dragostea cea lumească, 
ce-şi caută pururea numai ale sale.“ 


. Părintele Ioannis se bucură că Irini, în acest moment 
greu al vieţii ei, vizitează o mănăstire: 


„Ne-am bucurat că Irini a mers la mănăstire pentru o 
vreme. Poate, sau mai degrabă sigur va trage folos dintr-un 
asemenea loc, precum se cuvine.”* 


Boala avansează, iar el îi scrie personal. Nu o mângâie cu 
făţărnicie, ci încearcă să-i insufle, picătură cu picătură, încre- 
derea deplină în dragostea lui Dumnezeu, încredințând-o 
încă o dată de valoarea cercării noastre întru împărtăşirea de 
slava lui Dumnezeu şi amintindu-i cu înțelepciune despre 
trebuința Rugăciunii cu Numele Domnului: 


„Mult ne mâhnim, Irini, pentru boala ta ce nu se mai 
sfârşeşte. Să-ţi aminteşti în toată vremea de răbdarea lui 
lov şi, în pofida aparenţelor, să fii încredinţată că sun- 
tem cu toţii în mâna lui Dumnezeu, Cel ce are pentru 


“ Ibidem, pp. 147-149. 
“ Ibidem, p. 151. 

fiecare din noi acelaşi țel, să ne mântuiască şi să ne țină 
în dragostea Sa, dar cu fiecare lucrează în chip diferit, 
potrivit nevoilor noastre duhovniceşti. Indiferent prin ce 
trecem, cu orice preț să nu uităm însă că Dumnezeu atât 
de mult ne iubeşte, încât pe Fiul Său Cel Unul-Născut 
L-a dat în mâinile celor fără de lege. Prin suferinţe se de- 
săvârşeşte dragostea omului pentru Dumnezeu, şi fără de 
cercare omul nu se poate împărtăşi de slava lui Dum- 
nezeu. Cred că ai pururea Numele Domnului pe buzele 
tale şi îmi închipui că Părintele Panteleimon te-a ajutat 
mult în aceasta. Să-l asculţi în tot ce-ţi spune şi aşa îţi 
vei câştiga sufletul tău.” 

După moartea lui Irini îi mângâie pe părinţii şi fraţii ei 
în duh ortodox şi conştiinţă patristică. Le vorbeşte despre 
tristeţe şi bucurie, amintindu-i cu înţelepciune pe cei ce re- 
gretă moartea ei — căci, şi-ar închipui ei, Irini n-a apucat să 
trăiască mai mult ca să se bucure de micile plăceri ale vieţii: 


„Fiind oameni cu duh lumesc, ne-am întristat nespus 
când am aflat că cel mai bun copil al vostru nu mai este 
printre noi, dar pe de altă parte ne-am bucurat duhovni- 
ceşte, căci s-au terminat chinurile ei cele grele şi acum e 
cu Hristos şi cu Preasfânta Sa Maică şi cu toți Sfinţii, de 
vreme ce s-a dus pregătită şi prea-incercată în foc, pre- 
cum se cade doar copilului celui ales al Domnului. 
Dumnezeu a iubit-o şi a păzit-o de deşertăciunea acestui 
veac. Fie ca Domnul să aibă milă de toți cei ce regretă că 
Trini nu a gustat bucuriile uşoare ale acestei lumi, fiind 
ea dăruită cu darul de-a gusta bucuria pe care omul nu 
o poate înţelege cu nici un chip în această viaţă.” 


“ Ibidem, pp. 154-155. 
® Ibidem, p. 160. 

În aceeași scrisoare îi înştiinţează că epistola Părintelui 
Filotei Zervăkos i-a adus mare bucurie: „Îndată ce-am primit 
ieri de la iubitul Panteleimon scrisoarea minunatului Gheronda 
Filotei Zervăkos, mâhnirea ni s-a preschimbat în bucuriere, 
Scrisoarea Părintelui Filotei Zervâkos începe așa: „Vă vestesc 
vestea cea de veselie, că iubita voastră soră duhovnicească şi 
iubita noastră fiică duhovnicească, monahia Irini Myrtidi- 
otissa, a adormit întru Domnul”*. 

În aceeaşi scrisoare către părinţii lui Irini, Părintele Ioannis 
îşi arată şi bucuria pentru mântuirea ei şi pentru îndrăz- 
nirea ce a dobândit-o înaintea lui Dumnezeu: 


„Acolo unde este se va ruga pentru noi, şi nu-i puţin 
lucru să ne iubească atât de mult Irini, acum că negreşit 
are îndrăznire înaintea lui Dumnezeu. Panteleimon mi- 
a vorbit despre sporirea duhovnicească a monahiei Irini, 
şi mult mi s-a veselit inima, căci pe toţi ne-a întrecut. 
Diamantis şi Kalliópi greu vor afla cuvânt de răspuns 
înaintea lui Dumnezeu dacă nu rămân statornici în cre- 
dință, așa cum a rămas sora lor.”% 


Şi încheie cu un cuvânt pastoral patristic: 

„Să ne silim cu toţii să ne pregătim, ca şi ieşirea noas- 
tră să fie cu aceeaşi bucurie. Vai nouă de nu va fi aşa! Fie 
ca Dumnezeu să ne aibă pe toţi în pază, aşa cum a avut-o 
şi pe iubita noastră Irini,”” 

Părintele Ioannis a fost un mare teolog dogmatist, dar și 


un Părinte duhovnicesc tradiţional, care păstorea teologhisind 


şi teologhisea păstorind pe cei ce se sileau la mântuirea SU- 
fletelor lor. 


* Ibidem. 

* Ibidem, p. 162. 
» Ibidem, p. 161. 
” Ibidem, p. 162. 

În cele din urmă, precum se arată atât din scrisorile sale, 
cât şi din cuvântul său rostit, Părintele Ioannis era nu numai 
un spirit academic-cercetător, ci, la un anumit niv ], trăia şi 
felurite experienţe duhovniceşti din lăuntrul tradiţiei isihaste, 
Nu sunt personal în măsură să apreciez nivelul experienţelor 
sale duhovniceşti, dar oricine îi citeşte cuvântul duhovnicesc 
la care vom face referire în capitolele următoare, va simţi că 
este un cuvânt trecut prin proprie experienţă. Nimeni nu 
ar putea exprima asemenea învățături numai pe baza studi- 
ilor şi a muncii de cercetare academică, dacă nu ar avea şi 
experiența concretă a ceea ce spune. 

Desigur, Părintele Ioannis, „ca purtător de trup şi vieţuind 
în lume”, nu era străin de loviturile diavolului, ci mai de- 
grabă s-ar putea spune că a fost luptat de diavol mai mult 
decât oricare altul, căci, precum spune Sfântul Ioan Sinaitul, 
„Cel ce scrie despre isihie îi asmute împotriva sa pe draci”. 
Prin toate scrierile şi cuvântările sale îl înfiera pe diavolul ca 
fiind focarul păcatului, recomandând, de asemenea, metoda 
terapeutică isihastă, al cărei scop este tămăduirea omului 
de patimi. 

Războiul diavolului împotriva lui a fost evident în toate 
etapele vieţii sale — de la scrierea tezei de doctorat până la 
ieşirea la pensie de la catedra Facultăţii de Teologie a Univer- 
sităţii din Tesalonic — şi la toate nivelurile, personal, familial 
şi academic. Au fost vremuri când a suferit mari pierderi 
din pricina lucrării pe care o săvârșea. 

Totuşi nu micile noastre greşeli contează, greşeli pe care 
le facem din pricina firii noastre căzute și pentru care ne po- 
căim, ci modul în care înfruntăm situaţiile grele din viaţa noas- 
tră. Iar Părintele Ioannis Romanidis primea toate câte veneau 
asupră-i — defăimări şi critică de rea-credinţă — aproape tot- 
deauna în tăcere şi cu rugăciune, în ciuda mâhnirii ce i-o pri- 
cinuiau. Doar arareori a reacţionat categoric. 

Unii au interpretat această tăcere a lui ca pe o retragere din 
faţa problemelor teologice şi bisericeşti. Însă poate că alegerea 

de a răspunde astfel a fost rodul tradiţiei niptice-isihaste în 
care a trăit, pe care a predat-o şi în care avea să adoarmă 
întru Domnul. Cred că Dumnezeu va vedea prinosul pe care 
l-a adus Bisericii şi scrisului teologic, şi-i va preţui modul 
filocalic şi isihast în care a înfruntat ispitele care l-au lovit 
în viaţă. Însemnătate are atât cuvântul său teologic, cât şi tă- 
cerea sa isihastă. 


6. Legătura cu Sfântul Munte 


Aşa cum am pomenit mai înainte, Părintele Ioannis, cres- 
când şi studiind în America, avea să cunoască teologia apu- 
seană cu ambele ei fețe, scolastică şi moralistă. Şi-a ales ca 
temă a tezei de doctorat Păcatul strămoşesc, dezvoltând învă- 
ţătura ortodoxă a Bisericii primelor veacuri despre păcat, 
moarte şi mântuire. A început pregătirea acestei teme încă 
din vremea când era în America. 

Însă când a ajuns în Grecia, şi mai cu seamă când şi-a pre- 
zentat teza la Facultatea de Teologie din Atena, a avut de în- 
tâmpinat reacţii de împotrivire din pricina vederilor sale orto- 
doxe. Lucrul acesta i-a provocat un mare semn de întrebare. 
Nu se aşteptase să întâlnească în Grecia, la teologi ortodocşi, 
elemente din teologia scolastică a lui Thoma d'Aquino. A 
fost extrem de tulburat. 

Trecând prin această încercare, s-a dus în Sfântul Munte 
pentru a discuta problema din punctul de vedere al învăță- 
turii niptice ortodoxe a Bisericii, îndeosebi cu Părintele Teo- 
dit Dionisiatul, care era pe atunci personalitatea cea mai de 
seamă a Sfântului Munte. Era Paştele anului 1957. 

Anul următor (1958) i-a trimis Părintelui Teoclit Dioni- 
siatul o scrisoare. Este o scrisoare deosebit de importantă, 
căci cuprinde vederile sale ortodoxe, arătând că este interesat 
de un creştinism şi un monahism care să lupte împotrivă 
eudemonismului şi a satanei. Să luăm aminte că, pe atunci, 


d 

Părintele Ioannis era în vârstă de 31 de ani. Iată scrisoarea, 
redată în întregime: 
„lubite frate întru Hristos, Părinte Teoclit, 
Nădăjduiesc ca scrisoarea mea să vă găsească, pe Sfin- 
ţia Voastră şi pe iubitul nostru Gheronda Gavriil, sănă- 
toşi trupeşte şi sufleteşte, iar cele ale mănăstirii în bună 
rânduială. Îmi pare nespus de rău că anul acesta nu vom 
prăznui Paştele împreună. Gândul meu se află mereu în 
Sfântul Munte şi, ori de câte ori se iveşte prilejul, încerc 
să-i luminez şi pe cunoscuţii mei în această privință. Cred 
cu tărie că readucerea Ortodoxiei la viaţă se va face nu- 
mai prin reașezarea vieţii noastre monahale. Tocmai din 
pricină că Biserica din lume s-a rupt de tradiţia monahală 
vedem în zilele noastre binecunoscuta decădere a vieţii 
duhovniceşti. Satana a stricat atât de mult teologia ere- 
ticilor şi a aşa-zişilor ortodocşi influențați de Apus, încât 
unii au ajuns să creadă că mântuirea nu e slobozirea de 
sub stăpânirea şi din mâinile vrăjmaşului, ci din mâinile 
lui Dumnezeu'. Dumnezeu S-ar fi făcut om, chipurile, ca 
să ne mântuiască de Sine Însuşi! De asta în Apus a încetat 
viaţa de nevoinţă. Nici nu mai postesc, nici nu prea se 
mai roagă. Caută acum doar fericirea (eudemonismul). 
Decăderea vieţii noastre monahale nu se datorează, aşa 
cum cred aceia, lipsei de tineri râvnitori. Sunt mulţi tineri 
cu râvnă pentru Biserică. Însă, din pricină că au o con- 
cepţie deformată despre mântuire, despre menirea lor şi 
despre păcat, în loc să meargă la mănăstiri, merg la «Zoi»”" 
sau devin călugări în lume, adică arhimandriţi în |ume 
" Se face referire la viziunea apuseană despre Dumnezeu ca răzbu- 
nător, gata mereu să pedepsească, de aceea şi mântuirea, pentru ei, nu 
ama să scapi de diavol, ci de mânia şi pedeapsa lui Dumnezeu. 
ad. 
” «Zoi» (gr. Curi, „viaţă”) este o organizaţie ortodoxă filantropică și 
misionară, de infhienţă protestantă şi pietistă, care activează în Grecia 
de la începuturile secolului XX. (n. trad.) 

şi, din păcate, în zilele noastre, din aceştia ies episcopii, 
Când există o teologie greşită, creştinismul eșuează în 
activism. Potrivit teologiei ecleziale a teologilor zilelor 
noastre, singura dovadă că Ortodoxia nu a murit e «cultura 
elino-creştină» şi acţiunea «Zoi». E nevoie de «Zoi» pen- 
tru teologia eclezială a teologilor cu vederi occidentale. 
Pentru unii ca ei, lipsa «Zoi» ar fi dovada că Ortodoxia 
a expirat cu totul. Acum, «Zoi» a început deja să câştige 
teren aici în America, şi va da și roade, pentru că întreaga 
viaţă de aici nu este decât acţiune socială şi nimic altceva. 
Viaţa monahală a eterodocşilor de aici este organizată 
în ordine extrem de active, care se ocupă cu orice altceva, 
numai cu nevoinţa duhovnicească nu (mă refer la nevo- 
ință aşa cum este ea înțeleasă în tradiţia ortodoxă). Aşa că, 
într-un astfel de calapod, mişcarea «Zoi» intră de minune. 
Din nefericire, nu avem aici nici măcar un nevoitor, nici 
măcar o mănăstire, şi nu există nici o pildă vie de viaţă 
ortodoxă. Prin urmare, evlavia de tip «Zoi» aduce atât de 
mult cu evlavia eterodocşilor, încât va face prăpăd dacă 
prinde rădăcini. Aş dori să aflu părerea Sfinţiei Voastre 
în privinţa posibilităţilor așezării unei comunităţi mona- 
hale de cinci-zece monahi pe pământul american. De nu 
vom face asta, Ortodoxia va dispărea aici sau se va trans- 
forma în altceva, după cum s-a și întâmplat deja în mare 
măsură. Am încercat să spun în cartea mea cele pe care 
le spuneţi şi Sfinţia Voastră în cartea voastră, dar aici 
nimeni nu pricepe asemenea lucruri. Vedeţi, grecii din 
America s-au adaptat la eudemonismul Apusului, şi în 
ochii lor eudemonismul e voia lui Dumnezeu. Aşa că 
de ce să se mai ducă cineva să se nevoiască pe stânci, CU 
privegheri de toată noaptea şi alte cele? Aş dori mult să 
corespondăm. Cred că diavolul crapă de ciudă că nu-i în- 
ghiţim creştinismul propovăduit de el, dar, ce să-i faci? 
Nimeni nu poate să placă diavolului atunci când vrea Să 


= o a pie 

placă lui Dumnezeu. Frumos mai scrie Sfântul Simeon 
Noul Teolog despre cum îi ajută satana pe unii să se 
roage şi să facă fapte bune. 

Cu dragoste în Hristos, 

+ I. Romanidis”* 


Vrednicul de pomenire Părinte Teodlit, prefaţând această 
epistolă, scrie: „Articolul de faţă, publicat în periodicul orto- 
dox Biblioteca Sfântului Munte, cuprinde o scrisoare cu un 
conţinut foarte bogat, trimisă din America de un teolog ortodox, 
pe care o publicăm integral datorită interesului deosebit pe 
care îl prezintă din punct de vedere ortodox””. 

Comentând în introducere această scrisoare, Părintele 
Teoclit spune despre Părintele Ioannis: 


„Bunul meu prieten şi preacucernicul Părinte Ioannis 
Romanidis nu-i un teolog de rând. Ortodoxia a învăţat-o 
la două-trei universităţi şi cu ajutorul nevoinţei ce lumi- 
nează sufletul omului. Stăpânind patru limbi şi având 
o foarte profundă formaţie academică, s-a angajat într-o 
adevărată bătălie cu profesori ai Universităţii din Atena 
pe câmpul de luptă al teologiei ortodoxe, ca să-şi ia titlul 
de doctor cu foarte erudita sa scriere teologică, Păcatul 
strămoşesc. 

Este călugăr în adevăratul sens al cuvântului, hrănit 
din Sfinţii Părinţi şi sfânta viaţă liturgică a Bisericii Orto- 
doxe, lăudându-L pe Dumnezeu «de şapte ori în zi». Plân- 
gerea sa este aceea că, în vremurile noastre, viaţa mona- 
hală este dispreţuită de poporul nostru ortodox şi atacată 
sistematic de spiritul contemporan al teologilor, îndeo- 


2 Movaxob Beoxărjrov Aovvotărov, AGwviă AvOn, volumul I 
Editura „AorEgoc”, pp. 118-119. Această scrisoare a publicat-o însuşi 
părintele 'Teoclit Dionisiatul în periodicul ortodox „Ayiogertucń 
BiBALoBrikn”, într-un articol care poartă titlul „Og8óðoča unvbuaza 


ân6 ov vtov «apov” [Mesaje ortodoxe din Lumea nouă”]. 
? Ibidem, p. 118. 

sebi al organizaţiei «Zoi», lucru ce a adus după sine 
decăderea de moarte a trăirii ortodoxe. Cu alte Cuvinte, 
exact ceea ce strig de-atâţia ani de zile de pe acest stâlp, 
de mi-a răguşit gâtlejul.”” j 
În alt punctal articolului său, Părintele Teoclit menționează; 

„Nu vom comenta aici punctul de vedere al evlavio- 
sului preot, pe care se întemeiază aproape întreaga sa 
carte în discuție, anume că «...unii au ajuns să creadă că 
mântuirea nu e slobozirea de sub stăpânirea şi din mâinile 
vrăjmaşului, ci din mâinile lui Dumnezeu». Cercetarea 
acestei teme deosebit de grave depăşeşte cadrele prezen- 
tului articol. Credem însă că punctul acesta de vedere 
exprimă adevărul ortodox." 


Şi Părintele Teoclit, după diverse comentarii, îşi încheie 
articolul adresându-i Părintelui Ioannis aceste cuvinte: 
„O, preaiubite Părinte! Să ne rugăm, să ne rugăm, săne 
rugăm. Niciodată Ortodoxia nu a fost mai încercată ca 
în zilele noastre. Numai o putere de Sus mai poate să 
pună capăt înaintării răului celui înveșmântat în haina 
evlaviei. Numai Domnul va putea «să rupă sacul» vos- 
tru şi să vă încingă cu veselie.” 
Mărturia aceasta despre Părintele Ioannis Romanidis a 
Părintelui Teoclit Dionisiatul, monah aghiorit de frunte al 
vremurilor noastre, este deosebit de importantă. 


7. Felurite detalii autobiografice 


Din toate cele pomenite mai sus şi din cele ce vor mal 
urma în această carte, în care învățătura prin viu grai a pă 
rintelui Ioannis se face auzită, este vădit că nu a făcut doar 


” Ibidem, pp. 119-120. 
3 Ibidem, p. 121. 
* Ibidem, p. 123. 

să lege catedra academică de tradiţia isihastă a Bisericii, ci, 
mai mult încă, din momentul în care a devenit profesor de 
Dogmatică al Facultăţii de Teologie din Tesalonic, a aşezat 
Ja catedra academică experienţa Părinților Bisericii, pe care o 
cunoscuse din mediul său familial şi de la marii învăţători 
şi Părinţi duhovniceşti, şi pe care de asemenea o trăise perso- 
nal în propria sa căutare, în studiile sale şi în viaţa Bisericii 
Astfel, a înţeles marea însemnătate a tradiţiei niptice-filo- 
calice a Bisericii şi legătura ei cu dogma. Motiv pentru care 
şi vorbea adesea despre aceste lucruri la modul absolut şi 
cu multă fermitate. 

Când şi-a dat seama că realitatea teologică din Grecia 
fusese influenţată de teologia germană, franceză şi rusă, a 
fost profund surprins, de aceea s-a şi dedicat cu râvnă misio- 
nară transmiterii tradiţiei niptice. Însă oamenii nu puteau 
purta autenticitatea învăţăturii lui. Diverse cercuri religioase, 
creştine şi bisericeşti din Grecia au reacţionat împotriva teo- 
logiei propovăduite de el, care este teologia Bisericii Orto- 
doxe în miezul ei cel mai adânc. Fără nici o îndoială, trebuie 
avută în vedere aici şi invidia, care se naște şi ia amploare 
în astfel de situaţii. Cititorul va sesiza acest lucru citind ana- 
liza din următoarele capitole ale cărţii. 

Vom menţiona în continuare câteva amănunte autobio- 
grafice preluate din cuvântările lui, care îi descoperă carac- 
terul, personalitatea, învăţătura şi activitatea. 

În aceste cuvântări şi discuţii, vorbea îndelung şi era foarte 
analitic. Într-una din discuţii începuse la ora 6” şi ajunsese 
până la ora 8%, Era extrem de insuflat. Redau un dialog. 


„La ce oră am început? La 6%? 

— Am început la 6”. 

-Şi la ce oră trebuia să terminăm? 

— Două ore. La 8”, adică la 8” pentru cine vrea să plece, 
până la 8%. 

- Atunci e bine. E 8%, 

- E bine, suntem bine.” 

Tema centrală era tradiţia patristică şi conţinutul ei, adică 
isihasmul. Spunea: 

„La primele cursuri, am pus aici problema: «Ce este 
teologia patristică şi care sunt trăsăturile caracteristice ale 
acestei teologii?», astfel încât oricine să poată să aibă 
un criteriu cu care să judece şi să decidă singur când se 
sfârşeşte teologia patristică.” 

Într-o discuţie despre cuvântul grecesc pe care trebuie 
să-l folosim pentru a desemna „experienţa” (èunerpia) în 
aspectele vieţii duhovniceşti — „trăire” (ficoua) sau „cercare” 
(neipa) - Părintele Ioannis insista asupra termenilor patris- 
tici, şi în acest caz anume, asupra terminologiei Sfântului 
Simeon Noul Teolog, pe care îl studiase. Spunea: 


„Nu sunt foarte sigur, nu m-am ocupat de subiectul 
acesta. Dar s-a întâmplat să văd la Simeon Noul Teolog că 
termenul cel mai folosit, termenul care apare peste tot 
pentru «experienţă» este «cercare», care înseamnă a pă- 
timi, a îndura ceva. Pătimesc' îndumnezeirea — pătimire, 
cercare. Acestea sunt extrem de răspândite. «A pipăi», 
pipăire, cunoaştere, toate simţurile biologice, mirosul şi 
celelalte.” 


k Îi evalua pe teologii contemporani prin Părinții Bisericii. 
Íl interesa în special felul cum a fost adusă teologia apu- 
seană în Grecia şi cum a ajuns să fie predată la Universitate. 


` 8r nâoxw, „a pătimi, a suferi acţiunea a ceva”, opusul lui „a acţiona”. 
Despre acest lucru, Arhimandritul Sofronie Saharov spune: „Omul pri- 
meşte îndumnezeirea; adică, în actul îndumnezeirii, Dumnezeu este 
Principalul lucrător, iar omul — cel primitor. Cu toate acestea, primirea 
nu este o stare pasivă, iar faptul îndumnezeirii se poate săvârşi nu altfel 
decât cu consimţământul însuşi omului; în caz contrar dispare însăşi 
putinţa îndumnezeirii” (Arhim. Sofronie, Cuviosul Siluan Athonitul, Ed- 
Reîntregirea, Alba-lulia, 2009, p. 191). (n. trad.) 

Vorbea despre „microbul” care a pătruns în teologia Fa- 
cultăţilor de Teologie. Iată ce învăța: 

„Când îl luăm şi-l citim pe Nicodim Aghioritul, şi 
apoi îl citim şi pe Zikos Rhâsis, vedem distanţa dintre 
ei. Bine, dar Zikos Rhósis ăsta, de unde a scos el toate 
chestiile astea? Trebuie să-i găsim sursele. Şi unde-o să le 
găsim? Fireşte, pentru Zikos Rhâsis le vom găsi în Ger- 
mania. Acolo unde a studiat omul. 

Există în ziua de azi teologi în Grecia care, dacă le-ar 
analiza cineva scrierile, ar vedea cum intră teologia lui 
Karl Barth în teologia ortodoxă. Nu este teologie orto- 
doxă. Sunt ideile lui Karl Barth. 

Cine l-a citit pe Karl Barth pune imediat diagnosticul 
şi vede de unde se trage boala, adică de unde a venit 
boala asta, de unde s-a luat microbul ăsta. Microbul ăsta 
nu exista în Grecia. Cine să-l ştie aici pe Karl Barth? Nu- 
mai unul care a studiat cu Karl Barth nişte ani şi este acum 
profesor în Grecia şi altceva nu mai ştie, decât Karl Barth. 

După asta, să vedem cine a studiat în Rusia, şi ce a 
studiat în Rusia, şi ce a adus din Rusia, şi câte din învă- 
țăturile astea ruseşti sunt patristice. Care sunt legăturile? 
Toate lucrurile acestea trebuie cercetate. Din acest motiv 
trebuie să fim atenţi, trebuie să citim, să vedem cine a fost 
influenţat de ruşi, cine de germani, în ce anume a fost in- 
fluenţat, de ce şi cum ș.a.m.d. 

Şi-apoi, mai avem şi problema evaluării: a fost, oare, 
influenţat în rău, a fost influenţat în bine? Căci pesemne 
o fi fost influenţat și-n bine. Probabil că în anumite pri- 
vinţe lucrurile nu stau cum ar trebui pentru un ortodox 
şi trebuie să le corectăm, şi în anumite puncte ar putea fi 
bine pentru noi să-i imităm pe ceilalţi. Dar de ce nu sunt 
lucrurile cum ar trebui, şi de ce să fie nevoie să-i imităm 
pe ceilalţi?” 


ie 

Pe lângă cursurile de la Facultatea de Teologie, unde ati- 
gea mulți studenți chiar şi de la alte Facultăți ale Univer. 
sității, Părintele Ioannis a fost implicat în toate întâlnirile 
panortodoxe şi dialogurile cu alte confesiuni. A Teprezentat 
Biserica Greciei la multe întâlniri. Spunea: 


„Iniţial, la Marele Sinod pe care-l pregăteau unii orto- 
docşi ai Patriarhiei Ecumenice, fuseseră puse înainte o 
sută de subiecte. Aşa că, având noi o discuţie prelimi- 
nară despre cum să pregătim Marele Sinod, unde eram 
şi eu printre reprezentanţii Bisericii Greciei, am făcut un 
efort şi am redus numărul subiectelor de la o sută, la zece! 
Pentru mine, cel puţin, chiar şi zece subiecte sunt prea 
multe, pentru că mai degrabă am îndoieli dacă ar trebui 
să se convoace acest Mare Sinod.” 


A reprezentat Biserica Greciei în dialogul cu anglicanii 
şi a încercat să-i introducă în tradiţia isihastă şi în Rugăciu- 
nea minţii (noetică). Într-una din cuvântările sale a spus: 


„În dialogul cu anglicanii s-a făcut un efort, cel puţin 
de către mine, şi m-am pomenit atacat mai mult de orto- 
docşi, mai ales la început, decât de anglicani, care erau 
de-a dreptul entuziasmați de ceea ce le spuneam. Orto- 
docşii erau cei care aveau obiecţii. În fine, acum doi ani 
am ajuns la un punct destul de avansat în acordurile cu 
anglicanii. O parte a acestor acorduri se referea la an- 
tropologia ortodoxă şi la Rugăciunea minţii. În ziua de 
azi, lucrurile acestea au fost date la o parte şi lăsate pe 
seama călugărilor, să se ocupe ei de ele. 

Rezultatul a fost că, dându-se anglicanilor anumite chei 
ermineutice, în vara lui 1982 s-a petrecut ceva nemaipome- 
nit cu un episcop anglican, profesor la Manchester. Acesta 
publicase operele complete ale Sfântului Patrick, evan- 
ghelizatorul Irlandei. În timp ce redactam textul acor- 
dului, el a căutat în cărţile acestea şi a dat peste un pase) 
minunat al Sfântului Patrick despre Rugăciunea minţii: 


d 


Date biografice şi autobiografice despre Părintele Ioannis Romanidis 79 


Eu le prezentasem până atunci pasaje din Sfântul Casian 
şi câteva extrase din Grigorie de Tours. Dar, bine, ei erau 
englezi. Englezii stau pe-o insulă şi zic: «Ce treabă avem 
noi cu toate astea?» Şi-aşa, Rugăciunea minţii a devenit 
coloana vertebrală a «dialogului dintre anglicani şi orto- 
docşi». Acelaşi lucru începe să se întâmple şi în dialogul 
cu luteranii.” 

Însă în aceste dialoguri a avut uneori probleme din par- 
tea reprezentanţilor Bisericilor Ortodoxe, anume din partea 
celor aflați sub influenţa teologiei apusene. Părintele Ioannis 
vorbeşte despre o asemenea situaţie: 


„În urmă cu doi ani eram la un dialog cu anglicanii. 
Apăruse o temă de discuţie. Ne-am împărţit în trei co- 
misii, mergeam să lucrăm şi apoi ne întruneam în plen, 
după ce lucram separat în cele trei comisii. Şi, de fiecare 
dată când ne întruneam, fiecare din cele trei comisii venea 
cu referatul ei. 

Şi am văzut la un moment dat, în referatul unei subco- 
misii, că ai noştri împreună cu un teolog anglican susțineau 
că Sfânta Scriptură e Revelaţie şi cuvânt al lui Dumne- 
zeu. Am făcut un mic memoriu către Sinodul Bisericii 
Greciei şi am cerut oficial permisiunea, ca să nu-mi mai 
găsesc beleaua cu nimeni, să susțin în dialogul cu angli- 
canii poziţia mea că Sfânta Scriptură nu este nici Reve- 
laţie, nici cuvânt al lui Dumnezeu, ci este cuvânt despre 
Revelaţie şi despre Cuvântul lui Dumnezeu. 

Ei bine, pe baza acestei distincţii am avut o întâlnire 
la Moscova, unde de data asta am spus pe față lucrul 
acesta. Şi eram gata să le prezint încă şi documentul dacă 
aş fi întâmpinat vreo piedică din partea ortodocșilor. Dar 
n-a mai fost nevoie, pentru că ai noştri s-au pierdut când 
m-au auzit spunând lucrurile acestea şi le-a fost teamă 


că pesemne ştiu eu ce ştiu şi că s-ar putea face de râs în 

faţa străinilor, aşa că n-au mai deschis gura. lar documen- 
tele s-au scris, şi de peste tot s-a şters ideea că Sfânta 
Scriptura este Revelaţie şi cuvânt al lui Dumnezeu.” 

Aducea argumente nu doar din tradiţia niptică, ci şi din 


ştiinţele moderne. 


„Vedem în biologie şi evoluţia gnoseologiei. Avem acum 
gnoseologie biologică. Fenomenele gnoseologice se ex- 
plică acum în mod biologic, atâta vreme cât celulele au 
ADN şi memorie celulară. Am discutat la un moment dat 
lucrurile acestea cu anglicanii. Pe ei îi nelinișteau. Cum e 
posibil să reducem cunoştinţele omului la simple energii 
electrice etc.? Ce-o să se aleagă din credinţa noastră în 
Dumnezeu? Le-am răspuns că asta e problema lor. Noi, 
ca ortodocşi, nu avem nici o problemă cu explicaţia aceas- 
ta biologică a gnoseologiei.” 


În cuvântările sale, de multe ori aducea în discuţie nume- 


roasele experienţe avute la diverse conferinţe la care luase 
parte. Iată câteva asemenea experienţe: 


„La o conferinţă aici, numai ce văd că se ridică unul 
şi zice că Arie a fost un om sfânt. Pentru că respectivul 
nu ştia ce-i sfinţenia. Erau şi alţii din cei aici de faţă care 
l-au auzit cu urechile lor. Arie, om sfânt! Adică ce voia 
să spună? Voia să spună că Arie a fost un om bun.” 


„În urmă cu nişte ani, am avut o conferinţă la Univer- 
sitatea «Notre Dame» din America. Invitaseră o sută de 
oameni să discutăm despre rezultatele Conciliului II Va- 
tican. Şi acolo, unii teologi au susţinut comunicări. Unul 
chiar a susţinut o comunicare despre elenizarea teologiei 
patristice, subliniind câtă nevoie avem să eliminăm ele- 
nismul din teologia patristică, să ne întoarcem de acum la 
categoriile gândirii iudaice şi să ne distanțăm de influenţa 
greacă. A menţionat lucrul acesta ca pe grija de căpătâi 
a teologiei contemporane. Am cerut și eu cuvântul şi am 

explicat că acest interes al teologilor de-a epura teologia 
creştină de influenţa foarte puternică a filosofiei gre- 
ceşti este o direcţie care s-a impus încă din secolul trecut. 
Asta presupune însă că atunci când cineva îi citeşte pe 
Părinţii Bisericii, îi citeşte cu ochelarii lui Augustin, pen- 
tru că, de fapt, Augustin e cel influenţat de filosofii greci 
şi de neoplatonism.” 


„Am fost în Thailanda acum doi ani, la un congres 
UNESCO despre drepturile omului. Şi unul din partici- 
panţi — eram un grup mic care ne ocupam cu acest subiect 
— era prodecanul unei universităţi din India şi profesor 
de filosofie. Îi dădusem un material în engleză pe care-l 
scrisesem despre Romeitate. El l-a citit şi ieşeam adesea 
să stăm de vorbă. Şi, după ce am discutat aceste subiecte, 
s-a arătat foarte interesat de modul cum se predă istoria 
filosofiei în Apus. Istoria filosofiei, aşa cum o înţeleg eu- 
ropenii, este complet diferită de ceea ce înțelege un indian 
prin acelaşi termen.” 


Pentru că vorbea foarte bine engleza şi destul de bine 
franceza, avea legături cu mulți oameni din întreaga lume 
și, din marea lui dragoste pentru Tradiţia ortodoxă, purta 
în mod constant discuţii pe teme ortodoxe. Vom cita câteva 
referiri din cuvântările sale: 


„În prezent am o problemă cu un ortodox din străi- 
nătate, pentru că am scris un studiu destul de amplu pe 
aceste teme pentru a-i atrage pe protestanți. Protestanţii 
dau mare importanţă creştinismului harismatic. Se entu- 
ziasmează când aud asemenea lucruri. Pentru ei, treapta 
episcopală şi tradiţia Bisericii nu înseamnă nimic. Impor- 
tant este doar lucrul acesta, pentru că ei s-au ridicat îm- 
potriva unei Biserici feudale. Noi nu avem aceeaşi pro- 
blemă, am trecut peste asemenea crize. Dar odată ce l-am 
proclamat pe Simeon Noul Teolog drept unul din sfinţii 
cei mai mari ai Bisericii noastre, episcopul, chiar dacă el 

însuşi nu este un harismatic, e obligat să sprijine acest 
creştinism harismatic al Rugăciunii minţii. Noi suntem în 
mod oficial consacraţi acestei tradiţii, chiar dacă nu o avem 
mereu în practică.” 


„M-am dus la un botez într-o familie aristocrată din An- 
glia. Actualul Arhiepiscop de Canterbury ne-a luat cu el 
la un botez care urma să aibă loc într-un grup. S-a orga- 
nizat o mare recepţie. Tatăl fetei trebuie să fi fost unul din 
marii astronomi ai Angliei. Am stat de vorbă cu el în salon, 
şi bietul om suferea de o fobie despre ce va fi cu viito- 
rul lumii.” 


Felul cum le vorbea oamenilor, indiferent de împreju- 
rări, se vede dintr-o întâmplare amuzantă cu un milenarist 
şi un ortodox. 


„Eram undeva, când îi aud pe doi vorbind între ei, 
fără să ştie cine sunt eu — de unde erau să ştie? Discutau 
între ei. Unul tot zicea de popi şi de vlădici, îi înjura. Ce- 
lălalt îi apăra. Am înţeles, adică unul trebuie să fie martor 
al lui Iehova şi celălalt ortodox, un ortodox evlavios, şi 
aveau o discuţie. Eu căutam nişte mărunt, voiam să iau 
autobuzul şi nu aveam mărunt, de câte 5, adică. Şi le 
spun: «Pot să vă deranjez, domnilor teologi? Îmi puteţi 
schimba 10 drahme?» 

Le-am spus «teologi» şi au explodat. Unul era insta- 
lator, celălalt gunoier, şi discutau teologie, aşa că eu le-am 
spus «teologi». 

— Da' noi nu suntem teologi. 

-Ei bine, atâta vreme cât vorbiţi aşa de înţelept amân- 
doi, le spun eu. 

Apoi zic: 

— Ştii ce înseamnă teolog prin părțile mele? 

- Ce înseamnă? zice el. Şi de unde eşti? 

-Sunt din Capadocia. 

- A, Capadocia, zice el. 

— Teolog e văzătorul de Dumnezeu. 

Se aruncă iehovistul: 

— Da’ şi eu sunt văzător de Dumnezeu! 

— Ei, haide, zic eu, cum Îi vezi tu pe Dumnezeu? Unde 

L-ai văzut tu pe Dumnezeu? 

— Îl văd peste tot. Dumnezeu e norii, e pietrele, e marea... 
Mi-am luat măruntul şi-am plecat. Ce să-i faci?” 

În această întâmplare vedem toate trăsăturile Părintelui 
Ioannis Romanidis; Mai întâi, că nu lăsa să-i scape nici un 
prilej. Al doilea, că discuţiile sale erau întotdeauna teologice. 
Al treilea, că avea nobleţe în ce spunea și umor fin. Şi, în cele 
din urmă, că atunci când înțelegea că celălalt era absolutist, 
fanatic şi avea capul „ciment”, după cum spunea, se retrăgea 
cu discreţie. 

În general, teologia ortodoxă îmbinată cu istoria era cea 
care îi stăpânea viaţa. Cu emoție îmi aduc aminte că odată, 
când era internat la secţia de terapie intensivă şi l-am vizitat, 
deși era conectat la aparate, când l-am întrebat de sănătate şi 
ce spun medicii despre inima lui, mi-a răspuns: „Nu inima 
asta mă interesează pe mine acuma, altele mă interesează”. 
Şi a început să-mi vorbească despre probleme teologice şi bi- 
sericeşti. lar eu mă întrebam: cum e posibil ca moartea să-i 
bată la uşă, iar pe el să-l intereseze problemele teologice şi 
bisericeşti? Cum e posibil să nu-i pese de moarte? 

Am primit răspunsul atunci când i-am recitit teza de doc- 
torat despre Păcatul strămoșesc. În această carte, după ce ana- 
lizează temele legate de păcatul strămoşesc, moartea care a 
intrat în lume ca urmare a păcatului şi cum se eliberează 
omul de sub stăpânirea morţii, foloseşte, drept concluzie a în- 
tregii lucrări, următorul pasaj din Sfântul loan Gură de Aur: 

„Căci cel ce nu se teme de moarte e în afara tiraniei 
diavolului... De nimeni nu se înfricoşează, de nimeni 
nu se teme, decât toți este mai presus, şi decât toţi, mai 
liber. Să nu trădăm darul încredințat nouă. Nici să 

primim, spune, duh de temere, ci Duhul puterii şi al dra- 

gostei şi al înțelepciunii. Să stăm, deci, cu putere, sfi- 

dând moartea.” 

Părintele Ioannis a fost puternic în teologia sa, dar şi în 
moartea sa. De altminteri, cu ani în urmă, el însuşi scrisese 
într-o scrisoare, aşa cum am pomenit mai sus: 

„Să ne silim cu toţii să ne pregătim, ca şi ieşirea noas- 
tră să fie cu aceeaşi bucurie. Vai nouă de nu va fi aşa! Fie 
ca Dumnezeu să ne aibă pe toţi în pază, aşa cum a avut-o 
şi pe iubita noastră Irini.” 


8. Părintele Ioannis, învăţător al Dogmaticii 


Părintele Ioannis Romanidis, în afara importantei sale 
teze de doctorat, Păcatul strămoşesc, care a fost semnul înce- 
putului multor schimbări în teologia ortodoxă din Grecia, 
a scris şi felurite texte de specialitate pe teme dogmatice, în 
care sunt analizate aspecte însemnate ale învăţăturii dog- 
matice a Bisericii. 

După ce a fost ales Profesor de Dogmatică al Facultăţii de 
Teologie din Tesalonic şi şi-a început prelegerile universitare, 
la început, în 1972, au început să circule Note studenţeşti de 
Dogmatică, după cursurile Părintelui Profesor loannis Romanidis, 
sub îngrijirea studentului (pe atunci) loannis Kongoúlis, mai 
târziu profesorul şi decanul Facultăţii de Teologie din Tesa- 
lonic. În aceste note dogmatice sunt analizate pe scurt urmă- 
toarele subiecte: „Dumnezeu şi lumea”, „Dogma treimică”, 
„Ecleziologia”. 

Aceste Note studenţeşti au fost traduse mai târziu în limba 
engleză de Protoiererul Gheorghios Drăgas, profesor de Pa- 
tristică al Facultăţii de Teologie „Holy Cross” din Boston, şi 
publicate bilingv în 2004, împreună cu originalul grec, pentru 
uzul studenţilor Facultăţii de Teologie „Holy Cross”. Titlul 

acestei ediţii este de asemenea bilingv: An Outline of Orthodox 
Patristic Dogmatics, Enitouoc Op8óðočoç Ilareprkrj Aoypatikń, 
iar conţinutul a fost împărțit în patru părţi: „Dumnezeu şi lu- 
mea”, „Sfânta Treime”, „„Hristologia” şi „Ecleziologia”. În ca- 
pitolul „Ecleziologia” se vorbeşte despre „Sfânta Tradiţie”, de- 
spre „Desăvârşirea creştină” şi despre „Eshaton”. Citind această 
carte, putem observa vederile dogmatice fundamentale ale 
Părintelui Ioannis Romanidis, de aceea a şi fost caracterizată 
drept o expunere concisă a Dogmaticii Patristice Ortodoxe”. 
Lucrarea este prefațată de Înaltpreasfinţitul Metodie, 
Mitropolitul Bostonului, cu următoarele gânduri: 


„Publicate iniţial în limba greacă în anul 1972, aceste 
Note oferă o perspectivă vizionară asupra universului 
învăţăturii patristice ortodoxe autentice, pentru care mi- 
lita acest distins teolog. Părintele Ioannis Romanidis a 
hrănit generaţii întregi de teologi ortodocşi cu duhul 
curat al gândirii patristice ortodoxe. Era un om harisma- 
tic, extrem de inteligent şi de pătrunzător. «Rostea cu 
îndrăzneală Adevărul lui Hristos», făcând cunoscută teo- 
logia Bisericii Ortodoxe ca reprezentant al Patriarhiei 
Ecumenice şi al Bisericii Greciei la nenumărate congrese 
şi ca delegat la diverse dialoguri ecumenice inter-bise- 
riceşti şi inter-religioase. 

Nu am nici o îndoială că Notele de Dogmatică îi vor 
hrăni nu doar pe studenţii Facultăţii noastre de Teologie, 
ci şi pe toţi cei interesaţi a se adânci în lumea captivantă a 
gândirii patristice ortodoxe. Nădăjduiesc să se publice 
în viitor şi alte texte de o asemenea însemnătate.” 


" Protopresbyter John Romanides, An Outline of Orthodox Patristic 
Dogmatics. Erirouos Dp05508os Ilarepixtj Aoypazirri, Edited and 
Translated with an introduction and bibliography by Protopresbyter 
George Dion Dragas, Published by Orthodox Research Institute, 2004, 

> Ibidem, p. i. 

Părintele Profesor Gheorghios Drâgas, în introducerea 


sa, menţionează printre altele: 


„Această carte reprezintă editarea şi traducerea unui 
manuscris dactilografiat al primelor Note de Dogmatică 
(1972), aparţinând vrednicului de pomenire Părinte loan- 
nis Savvas Romanidis, manuscris pe care l-am tradus şi 
l-am oferit studenţilor mei de la cursul de Dogmatică 
din cadrul Seminarului Teologic Ortodox Grec «Holy 
Cross». Când, în mai 1999, Părintele Ioannis a venit la 
«Holy Cross» pentru a primi titlul de Doctor Honoris 
Causa (vezi Greek Orthodox Theological Review, vol. 44, 
1999, pp. 821 şi urm.), am făgăduit să public textul într-o 
carte, astfel încât nu doar studenţii, ci şi clericii şi laicii 
interesaţi să-l poată folosi drept introducere la Dogma- 
tica Ortodoxă a Părintelui Romanidis. Avantajul acestui 
prim compendiu de Dogmatică este de a oferi cea mai 
mare parte a vederilor fundamentale ale gândirii lui Ro- 
manidis, care mai târziu au fost dezvoltate, limpezite şi, 
într-o anumită măsură, chiar modificate — deşi în esenţă 
au rămas neatinse de-a lungul carierei sale profesorale. 
Cred că textul acesta îi va ajuta şi pe cercetători să redes- 
copere coeziunea lăuntrică a gândirii lui Romanidis, 
care nu a ajuns să fie niciodată formulată în întregime. 

Cu toate că nu mai predau Dogmatică, mă bucur să 
public prezentul manual introductiv, ca un mic tribut în- 
chinat amintirii celui mai original — şi totuşi tradiţionalist — 
teolog ortodox grec al diasporei ortodoxe contemporane 
şi al Facultăţii la care predau acum. Părintele Romanidis 
a fost un teolog care şi-a lăsat amprenta asupra multor 
teologi contemporani prin scrierile sale de pionierat. Am 
avut privilegiul să-l cunosc personal şi să colaborez cu el 
în cadrul dialogului ecumenic contemporan dintre Orto- 
doxia Răsăriteană şi Bisericile Tradiţiilor Apusene. l-am 


nm 

prețuit ascuțimea minții, limpezimea şi originalitatea gân- 
dirii, şi m-am bucurat de prietenia sa. 

(-.-) Această primă Expunere concisă de Dogmatică Pa- 
tristică Ortodoxă oferă, după părerea mea, o introducere 
clară, coerentă şi pătrunzătoare în moştenirea teologică 
distinctă lăsată de Romanidis.”* 

De asemenea, în introducerea sa, Părintele Drâgas mai 
scrie: 

„Aşa cum mi-a explicat cu felurite ocazii, crescând într-un 
mediu occidental şi fiind pe deplin expus tradiţiilor creş- 
tine apusene, Părintele Ioannis a fost silit să nu primească 
Ortodoxia de-a gata, ci să-i cerceteze adâncimea, să-i re- 
găsească şi să-i apere integritatea. Astfel, a devenit ferm 
convins că Tradiţia Patristică Ortodoxă este radical dife- 
rită de tradiţiile apusene care, din pricina condiţiilor is- 
torice, şi-au impus influenţa asupra celei dintâi (...). Ones- 
titatea fățişă a Părintelui Romanidis, laolaltă cu această 
importantă şi remarcabilă redescoperire teologică, l-ar 
fi făcut gata să-i devină prieten pe orice teolog aflat în 
dispută cu el. Într-adevăr, oricine ajungea să-l cunoască 
personal nu se putea abţine să nu-i devină prieten, da- 
torită francheței şi dăruirii cu care înfățișa, tradiţional 


şi plenar, sfânta Ortodoxie.” 


Era, în orice caz, intenţia Părintelui Ioannis să dezvolte în 
detaliu temele dogmatice şi să prezinte o Dogmatică com- 
pletă a Bisericii Ortodoxe Soborniceşti. Astfel, în anul 1972, 
a publicat în ediție litografiată Texte de Teologie Dogmatică şi 
Simbolică ale Bisericii Ortodoxe Soborniceşti, care au circulat 
ca volumul II, cuprinzând hotărârile Sinoadelor Ecumenice 
şi Locale, de la Sinodul I Ecumenic din 325 d.Hr. până la 


™ Ibidem, pp. 
* Ibidem, p. xiii. 

Enciclica Sinodului de la Constantinopol din 1838 d.Hr., 
Împotriva inovaţiilor Latinilor”. 3 S 

În paralel, în anul 1973 a publicat, din nou în ediție lito- 
grafiată, Teologia Dogmatică şi Simbolică a Bisericii Ortodoxe 
Soborniceşti, considerată volumul I al Dogmaticii. Acesta cu- 
prinde două părţi. Prima este intitulată „Premisele dogmelor 
Sinoadelor Ecumenice şi Locale”, cuprinzând o analiză deta- 
liată a metodei teologice a Părinților Bisericii, precum şi a 
criteriilor metodei teologice din punctul de vedere al Părin- 
ţilor şi al altor tradiţii. De asemenea, consemnează şi hotarele 
istorice ale dogmaticii ortodoxe şi teologiei simbolice, dar şi 
contextul istoric al teologiei patristice latine şi greceşti, diferit 
de cel al tradiţiei franco-latine. În cea de-a doua parte este ana- 
lizată pe larg „Învățătura despre Sfânta Treime, anume Învă- 
țătura Sinoadelor Ecumenice I, II şi VIII”. În acest capitol este 
făcută o cercetare amănunţită asupra următoarelor subiecte: 
legătura dintre Vechiul şi Noul Testament, împărăția lui Dum- 
nezeu, dogma şi formularea ei, Augustin şi rătăcirile franco- 
latinilor, romano-catolicilor şi protestanților în privinţa dog- 
mei Sfintei Treimi”. 

Însuşi Părintele Ioannis Romanidis, în Cuvântul înainte la 
volumul I“, apreciază că volumul II, care „Cuprinde cele mai 
însemnate scrieri dogmatice şi simbolice oficiale ale Bisericii 
Ortodoxe Soborniceşti”, este „cel mai important dintre cele 
două volume”. Aceasta înseamnă că teologia lui se bazează 
pe hotărârile Părinților de la Sinoadele Ecumenice şi Locale, 


“Tigoron, T. Twávvov Pwpavíðov, Tarto KaOnynzoi toù Aio- 
totedeiov Tlaveruornuiov, Aoyparikr) kær Evupodixý Oeodoyia Tis 
pară Aa ela ExxAngias, Keiueva Aoyparikă kai Evufpodisá 

" Ibidem, pp. 1-4. 

pentru că, aşa cum menţionează, aceste texte „reprezintă pre- 
misa absolut necesară pentru însușirea învățăturii dogmatice 
a Bisericii şi a formulărilor şi hotărârilor oficiale ale acesteia”. 
În continuare, face unele observaţii importante, care alcătu- 
iesc temelia gândirii sale teologice. 

Prima observaţie este că scopul celor scrise în volumul 
Ieste „de a-i îndruma pe cititori spre înţelegerea teologiei 
dogmatice a Sfintei Scripturi, a Sfinţilor Părinţi şi a Sinoadelor 
Ecumenice şi Locale ale Bisericii”. Această înțelegere poate 
fi atinsă „numai prin metoda teologică patristică, care este 
una şi aceeaşi cu metoda Prorocilor şi Apostolilor şi, ca atare, 
constituie întreaga bază şi premisă a deciziilor Sinoadelor 
Ecumenice şi Locale”. 

A doua observaţie este că metoda tradiţiei patristice nu are 
absolut nici o legătură „cu metoda speculativă şi dialectică a 
filosofiei şi a teologiei franco-latine, aşa-numita scolastică”. 
Şi aceasta deoarece „teologia dogmatică ortodoxă este biblică 
şi patristică şi autentică. Sursa ei sunt viețile sfinţilor, cu alte 
cuvinte vederea lui Dumnezeu pe care au avut-o Prorocii, 
Apostolii şi Sfinţii, adică Revelația dumnezeiască”. Mai mult 
decât atât, atrage atenţia că cel ce doreşte să se adâncească în 
teologia dogmatică a Bisericii Ortodoxe Soborniceşti „este 
dator să fie extrem de atent la cele scrise de Sfinţii Părinţi 
despre viaţa duhovnicească şi desăvârşire, înțelegând fap- 
tul că, aşa cum există trepte ale duhovniciei, la fel există şi 
treptele corespondente de înţelegere a dogmelor şi de par- 
ticipare la tainele credinţei”. 

În continuare, face o remarcă extrem de pertinentă despre 
cei care studiază temele dogmatice şi patristice în mod raţio- 
nalist, fără să aibă experienţă duhovnicească personală şi fără 
să înţeleagă duhul Sfinţilor Părinţi. Scrie: „Cel ce urmează 
metoda speculativă şi dialectică în înţelegerea dogmelor Bi- 
sericii nu va înțelege niciodată adevărul. Cel ce urmează me- 
toda duhovnicească sub îndrumarea unui Părinte duhovnicesc, 

în tradiţia celor îndumnezeiţi, dar în Auwal smerit al ascultă. 
torului, acela va învăța multe. Dar nimic nu va învăţa acela 
care, imitându-i pe gânditorii raționalişti ai Apusului, va su. 
pune judecății sale pe Proroci, Apostoli şi Sfinţi, aşezându-se 
pe sine mai presus, ca un judecător peste ei în privinţa adevă. 
rului despre Dumnezeu”. Aceasta este o remarcă importantă 
şi prorocească, valabilă pentru scrierile raţionaliştilor con- 
temporani, fie că sunt ori nu teologi. 

După aceste însemnate observații patristice şi proroceşti, 
îl îndeamnă pe cititor să studieze lucrările profesorilor teologi 
mai noi. Dintre cei greci, îi numeşte pe Ioannis Karmiris, Pa- 
naghiotis Trembelas, Ioannis Kaloghirou, Panaghiotis Hristou, 
Andreas Theodórou, Vasilios Dentăkis şi pe Mitropolitul 
Hrisostom (Konstantinidis) al Mirelor. Dintre cei din afara 
Greciei, îi menţionează pe Părintele Gheorghi Florovski, pe 
care îl consideră „cel mai bun călăuzitor în teologia patris- 
tică”, şi pe Părintele Profesor român Dumitru Stăniloae. Apoi 
îi recomandă cititorului să studieze şi lucrările altor teologi 
mai noi, menţionaţi, precum scrie, în bibliografie. Bibliogra- 
fia însă nu o mai publică în acest volum. 

Această ediţie litografiată a fost și tipărită ca o a patra 
ediţie în anul 1999 de Editura Pournară, sub îngrijirea Des- 
pinei Kontosterghiou, pe când Părintele Ioannis Romanidis 
era încă în viaţă. Această ediţie tipărită are, în loc de prefaţă, 
un articol al Părintelui Ioannis Romanidis, intitulat Religia 
este o boală neurologică, iar Ortodoxia este vindecarea ei, care a 
apărut pentru prima dată în volumul Ortodoxie, elenism, pro- 
gres în mileniul trei, publicat de Mănăstirea Cutlumuş din 
Sfântul Munte, Demn de luat în seamă este faptul că în acest 
aa Su gândirea teologică fundamentală a Părintelui 
cească a ae rii isi să i ae: Sepe zu erp 
curăţire, iure Rue peni ae OR a re 
EA ( ugăciunea minţii) şi proslăvire; despre 

gie şi dogme; despre relaţia dintre Proroci şi Părinţi; 

despre sfintele moaşte; despre modul în care teologhiseau 
Sinoadele Ecumenice şi multe altele“. 

Deja în momentul publicării volumului I — care cuprin- 
dea capitolele 1 şi IV: „Premisele dogmelor Sinoadelor Ecu- 
menice şi Locale” şi, respectiv, „Învățătura despre Sfânta 
Treime” — a fost anunțată şi publicarea părţilor rămase, anume 
„Creaţia, Căderea şi Mântuirea” (Partea 3), „Hristologia, Bise- 
rica, dumnezeiescul har, dumnezeieştile Taine şi Eshatologia” 
(Partea 4) şi „Teologia Simbolică”, cuprinzând datele istorice 
şi alte informaţii despre textele volumului II (Partea 5). În cele 
din urmă, din păcate, aceste părţi nu au mai fost publicate. 

Însă această lipsă este suplinită prin studierea altor mo- 
nografii ale Părintelui Ioannis Romanidis, precum şi prin stu- 
dierea tezei de doctorat a lui Andrew Sopko, intitulată Prophet of 
Roman Orthodoxy. The Theology of John Romanides, care prezintă 
întreaga contribuţie teologică şi istorică a Părintelui Ioannis 
Romanidis şi care, după cum mărturiseşte însuşi autorul, s-a 
făcut sub îndrumarea Părinților Máximos Lavridtis, Gheor- 
ghios Papadimitriou şi Ioannis Romanidis, cărora le mulţu- 
meşte. Aceasta este o interpretare de referinţă a operei Părin- 
telui Ioannis Romanidis*. 

Mulţi ani la rând i-am citit scrierile Părintelui Ioannis 
Romanidis, l-am auzit vorbind şi analizând aceste teme. 
Cuvântul său rostit era captivant şi-i entuziasma pe ascultă- 
tori. Dacă textele lui scrise păreau mai degrabă „aride“, cuvân- 
tul său rostit, aşa am arătat mai înainte, te cucerea. Mărturia 
consemnată de unul din studenţii săi, Dimos Tavlaridis, acum 
profesor de teologie la liceu, este semnficativă: 


STigwron. m. Twávvov Pupaviðov, Takriob Kaðnyntoù rod 
AqiororeAciov Iavemiompiov, Aoypaurh kai Zupfolkrj Oeoñoyia 
rii OpBoă6Eov KaQoiuxiis 'ExxAnoias, Tópoç A’, ediţia a IV-a, Exă. I. 


Tlovgvagă, Oeggaovirn, 1999. 
* Andrew J. Sopko, Prophet of Roman Orthodoxy, The Theology of John 


Romanides, Synaxis Press, 1998. 

„Încă de la primele sale prelegeri, un alt duh începuse 
să bată în sala de curs a facultăţii... Şi nu trebuie să 
faptul că, aflându-mă printre cei ce au intrat la facultate 
în 1971, eram unul dintre primii norocoşi care îl auzea 
Părintele Ioannis învățând despre fascinanta lui Romei. 
tate şi despre teologia patristică ortodoxă. Acest lucru a 
fost o mare binecuvântare de la Dumnezeu. Era Singurul 
care preda despre Romeitatea apuseană şi răsăriteană, de- 
spre Părinţi romei apuseni şi Părinţi romei răsăriteni - 
de vreme ce Romeitate şi teologia ortodoxă formau un tot 
unitar în cele două spaţii, până la dezmembrarea provo- 
cată de franci şi subjugarea părţii apusene a Romaniei 
Mari. 

Cât priveşte cursurile lui, îmi mai aduc aminte şi ur- 
mătoarea întâmplare. Într-o zi întârziasem câteva minute 
şi cursul începuse ca de obicei. Am ajuns în faţa sălii cu 
răsuflarea tăiată, dar mi-a fost imposibil să mai intru. Co- 
ridorul şi scările de afară erau pline de studenţi de la alte 
facultăţi (îndeosebi de la Filosofie, Drept şi Medicină). 
La ferestre erau cățăraţi foarte mulţi, iar în sală nu mai 
aveai unde să arunci un ac. Înghesuială mare... Până la 
urmă am rămas afară, pierzând cursul. Era un fenomen 
obişnuit numai în zilele când preda Părintele Ioannis. 
Ceea ce arăta, pe de o parte, calitatea cursului său, iar pe 
de alta, cuvintele vii pe care le transmitea. 

E binecunoscut faptul că ghimpele neadormit care 
sfredeleşte fără de odihnă trupul teologiei scolastico-in- 
telectualiste a Apusului şi nu-i dă pace este învăţătura 
purtătoare de lumină a Sfântului Grigorie Palama. Părintele 
Ioannis ne făcea o analiză amănunţită a învățăturii Sfân- 
tului, ca să putem înţelege ce este Ortodoxia, şi că pseu- 
do-teologia lui Varlaam cel cu cuget apusean se află la 
antipodul teologiei noastre. Astfel, în felul lui propriu: 
ne-a predat cheia ermineutică a teologiei empirice, care este 
teologia Bisericii noastre şi a Părinților ei... 

Părintele Ioannis Romanidis a fost un adevărat teolog 
de vreme ce singura lui dorire era teologia empirică Vie 
a Părinților Bisericii noastre.” 


Impresiile studentului său Thomas Shaw sunt de aseme- 
nea grăitoare, dezvăluind felul în care Părintele loannis preda, 
ca şi temele pe care le analiza. Între altele, scrie: 


„În urmă cu două decenii, pe când eram tânăr creştin 
ortodox, am avut privilegiul de a-l asculta pe Părintele 
Alexander Schmemann predicând. Nu pot să-mi aduc 
aminte acum foarte precis despre ce a vorbit, însă o frază 
îmi mai răsună încă în urechi: «Ceea ce-i surprinde pe cei 
implicaţi în mişcarea ecumenică e că, în timp ce ei dis- 
cută marele proiect al unificării Bisericilor, ortodocşii încă 
mai vorbesc despre diavol». 

Ortodoxia încă mai vorbeşte despre diavol, deoarece 
continuăm să-i vedem influenţa în cultura din jurul nos- 
tru şi continuăm să-i îndurăm războiul pe care-l dă împo- 
triva Bisericii. Fiind prinși în acest război nevăzut, teolo- 
gia ortodoxă a fost şi este într-o dinamică permanentă. 
Fiecare generaţie trebuie să redescopere adevărurile Sfin- 
tei Tradiţii, şi în acest proces de redescoperire va exista şi 
o înţelegere aparte a conţinutului Tradiţiei. Acest dina- 
mism va da de fiecare dată la iveală şi teologi pe care 
iniţial Biserica îi contestase. Sunt aceia care înaintează 
în afara cărărilor sigure, încercând să reformuleze tra- 
diţia prin semne indicatoare mai puţin familiare. 

Un astfel de teolog este şi Părintele Ioannis Romanidis. 
Opera sa, în contrast cu a micro-specialiştilor de astăzi, 
arată o viziune puternică şi unitară, pe care o aplică unor 
vaste perioade spaţio-temporale. Îndrăznirea lui este res- 
pinsă de unii ca simplistă şi excesiv de dogmatică. 


" Aripov Tavagiðn, n. Twávvne Pouavibne, în periodicul „Koivwvia”, 
octombrie-noiembrie 2002. 

L-am întâlnit întâia oară pe Părintele Ioannis Roma- 
nidis pe când eram student la Teologie la Universitatea 
din Tesalonic. Am fost şi la cel din urmă curs al său de 
Dogmatică Ortodoxă înainte de-a ieşi la pensie. Urmam 
deja de trei ani cursurile sale şi-i citisem cea mai mare 
parte din lucrări, inclusiv Franci, Romeitate, Feudalism şi 
Dogmă. 

Părintele Romanidis era, până în cea din urmă fibră, 
profesorul absorbit întru totul de cursul său. Porecla lui 
la „Holy Cross” era Father Midnight, pentru că, atunci când 
vorbea, părea complet rupt de lumea din jur. Îşi înce- 
pea întotdeauna prelegerea în acelaşi mod. Așezat, rostea 
cuvintele cu o voce înceată, aproape imperceptibilă. Mai 
că începea în mijlocul unui gând, de parcă prelegerea se 
desfășura deja în mintea lui. Pe măsură ce-l prindea su- 
biectul, vocea îi devenea mai puternică şi ochii îi stră- 
fulgerau. Uneori rămânea foarte tăcut, părând chiar că ar 
fi aţipit pentru puţin. Se venea totdeauna în număr mare 
la cursurile lui, pentru că era un om care avea ceva de 
spus. Părea ciudat că, deşi specialitatea lui era dogmatica, 
cursurile sale se îndreptau mai tot timpul spre istorie. 
Corela permanent detaliile evenimentelor din Franţa și 
Italia secolelor al IX-lea şi al X-lea sau detaliile din Rusia 
şi Franţa secolului al XVIII-lea. Din pricina asta era criti- 
cat. De altminteri, specialitatea lui nici nu era istoria! Dar, 
ca teolog patristic, ne învăţa că nu poate să-i înţeleagă d- 
neva pe Părinţi dacă nu le înţelege istoria. 

Părintele Romanidis avea o teză de căpătâi: scopul 
Bisericii este să-l tămăduiască pe om de boala duhovni- 
cească pricinuită de căderea lui Adam (această boală 
duhovnicească fiind căutarea fericirii, evâaruovia) şi să-l 
facă în stare să-L cunoască pe Dumnezeu. Cea de-a doua 
teză a sa este că diferendele dogmatice din cadrul istoriei 
Bisericii sunt provocate de cei ce nu înţeleg funcţionarea 
Bisericii ca spital duhovnicesc. Astfel, adevărata diferență 

faţă de Apus este faptul că apusenii au pierdut înţelegerea 
aceasta, din pricină că instituţiile bisericeşti apusene au 
fost desfigurate de puterile politice, fiind transformate în 
simple instituţii politice. Ca instituţii politice, au început 
să se intereseze de fericirea omului, iar nu de îndumne- 
zeirea lui; de simpla iertare a păcatelor mai degrabă decât 
de curăţire.” 


Una dintre studentele sale de la Facultatea de Teologie 
din Tesalonic, Doamna Despo Liăliou, astăzi profesoară la 
Departamentul de Teologie Pastorală şi Socială al aceleiaşi 
Facultăţi de Teologie şi prorector al Universităţii Aristote- 
liene din Tesalonic, la slujba de înmormântare a Părintelui 
Ioannis şi-a luat rămas bun de la el cu următoarele cuvinte, 
care vădesc harisma lui profesorală: 


„Ne-am adunat cu toții astăzi de la marginile lumii pen- 
tru a săvârşi slujba celui adormit întru sfințenie, iubitul 
nostru învăţător, Părintele loannis Romanidis, ce merge 
în Lumină spre pământul celor vii, al Sfinţilor Proroci, 
Apostoli şi Părinţi ai Bisericii noastre, a căror experiență 
dumnezeiască a tâlcuit-o în cuvânt şi faptă. 

Venit în Tesalonic la începuturile anilor '70, de obârşie 
din noile tărâmuri lărgite ale elenismului sobornicesc din 
afara hotarelor, Părintele Ioannis Romeul, nobil cosmopolit, 
a umplut sălile Facultăţii de Teologie a Universităţii Aris- 
toteliene din Tesalonic cu dulceaţa tradiţiei noastre nip- 
tice şi cu luminarea cuvintelor Părinților Bisericii noastre, 
cioplind cu mâna sa, fără părtinire, matca studiilor noastre 
teologice în Tesalonic. Părintele Ioannis şi-a pus pecetea 
pe gândirea noastră şi pe modul nostru de a fi, dar şi pe dra- 
gostea noastră pentru Biserică, ca Trup al lui Hristos, ale 
Cărui mădulare, fie în viaţă, fie adormite, suntem, împăr- 
tăşindu-ne, după măsura deschiderii noastre, de darurile 


* hitp://www theorthodoxreader.org/vo11999/reader_017.htm. 

luminării Dumnezeului Treimic. Şi astfel, Părintele Ioannis 

ne-a dăruit vederea Vieţii şi a Învierii. 

Studiului virtuților din cadrul teologiei dominante 
şi tuturor formelor de profetism social, Părintele Ioannis 
Romanidis le-a pus împotrivă cuvântul despre cunoaş- 
terea rădăcinilor istorice ale comunităţii bisericeşti, în care 
mântuirea este darul harului Dumnezeului Treimic, iar 
nu răsplata pentru virtuțile noastre inexistente, în care 
mântuirea noastră este necreată după har, tămăduire în 
dar dăruită de Dumnezeu pentru chipul omenesc al ne- 
grăitei slave a singurului Dumnezeu fără de moarte Ce 
există. Avem prin urmare nădejdea tare că «morţii tăi 
vor trăi şi trupurile lor vor învia». Hristos a înviat, iubite 
învăţător.” 

Profesorul Panaghiotis Hristinăkis, în numele Departa- 
mentului de Teologie Socială al Facultăţii de Teologie din 
Atena, la slujba de înmormântare a vorbit despre persona- 
litatea Părintelui Ioannis, dar şi despre opera sa teologică, 
spunând: „Nu ajung cuvintele pentru a înfățișa o personali- 
tate precum Părintele Ioannis”. 

În continuare, s-a oprit asupra a două întâmplări sem- 
nificative din viaţa Părintelui Ioannis, două mărturii pe care 
le-a considerat definitorii pentru personalitatea lui. 

La prima a fost el însuşi martor. Părintele Ioannis, care obiş- 
nuia să se roage în timp ce mergea, în împrejurarea pomenită 
fiind absorbit de rugăciune, nu a răspuns salutului unuia din- 
tre studenţii săi. Cu acest prilej, virtutea sa ascunsă a fost, în 
cele din urmă, scoasă la iveală. „A fost un semn că, mai întâi 
şi mai presus de toate, era om al lui Dumnezeu”, a remarcat 
în acest sens domnul Hristinâkis. 

A doua priveşte opera sa ştiinţifică, mai cu seamă teză 
de doctorat, Păcatul strămoşesc. Dintre mulţimea doctorilor 
ieşiţi din „cuibul academic” al Facultăţii de Teologie din 
Atena, Părintele Ioannis se remarca de la distanţă: „În cazul 

Părintelui Ioannis, permiteţi-mi să vă spun că, prin teza sa 
de doctorat, mie personal mi-a fost limpede pe loc că din 
coaja oului ieșise un pui de vultur, ce va să devină, aşa cum 
a şi devenit, de altfel, vultur. A zburat sus, departe de aici, 
ducându-se la Tesalonic”. Traiectoria sa ulterioară a fost 
urmărită de confrații lui de la Atena cu „mândrie”, căci îl 
priveau ca pe propriul lor profesor, până în ultimii săi ani 
de viaţă, pe care i-a descris ca fiind „Crucea lui Hristos şi 
Lumina Paştelui Său.” 


Şi Profesorul Hristinâkis și-a luat rămas bun de la Pă- 
rintele Ioannis cu rugăciunea: 


„Veşni ie pomenirea, căci ne-a luminat - şi mult 


ne luminează încă. 

Părintele Profesor Gheorghios Metallinâs, în numele De- 
partamentului de Teologie al Facultăţii de Teologie din Atena, 
în cuvântul său la slujba de înmormântare a descris şi el pe 
scurt vigoarea cuvântului teologic al Părintelui Ioannis Ro- 
manidis. Între altele, a spus: 


„A readus ca prioritate teologhisirea patristică em- 
pirică, dând la o parte abordarea intelectual-raţionalist- 
metafizică de teologhisire. A legat teologia academică de 
cult şi de tradiţia filocalică, dovedind întrepătrunderea 
dintre teologie şi viaţa duhovnicească, precum şi carac- 
terul pastoral-terapeutic al teologiei dogmatice. A deslușit 
strânsa legătură dintre dogmă şi istorie, însuşindu-și-o în 
metoda teologică - de aceea a și fost în stare să înţeleagă, 
aşa cum puţini mai reușiseră, alienarea şi decăderea teo- 
logiei în Europa Apuseană, survenită odată cu ocupaţia 
și dominaţia francă... 

Preacinstite şi preaiubite Părinte Ioannis, noi, prietenii, 
confrații şi colaboratorii tăi, ne exprimăm recunoştinţa 
pentru toate câte, prin harul lui Dumnezeu, ne-ai dăruit. 
Ni se alătură şi miile de ucenici ai tăi care te-au cunoscut 

direct sau indirect. Păstrăm sfânta ta moştenire teolo- 
gică, cea încredinţată nouă drept toiag în întunericul pe 
care îl întinde pretutindeni oportunismul, indiferența şi 
interesele personale. Ne-ai legat de tradiţia patristică pe 
tărâmul teologiei academice, trimițându-ne tot timpul la 
slujbele Bisericii şi la nevoinţă, întru care teologia cea ade- 
vărată se cultivă. Mulţumim! Veşnică fie-ţi pomenirea, 
până ce ne vom regăsi la altarul ceresc, confrate al nos- 
tru drag şi preaiubite împreună-liturghisitorule.”” 


Sunt de asemenea grăitoare şi impresiile studentului său 


Lămbros Siâsos, acum profesor al Facultăţii de Teologie din 
Tesalonic, fiind consemnate într-un Cuvânt cromatic la înmor- 
mântarea Protopresbiterului Ioannis Romanidis. 


„Din nesfârşita mulţime de învăţăcei 
iată-ne şi pe noi 

venind la această înmormântare, 
devotați şi smeriţi însoțitori. 


Luând asupră-ne 

în numele Facultăţii de Teologie din Tesalonic 
astă slujire. 

Împreună-purtând la această sfântă, bisericească 
şi ierarhică slujbă 

adâncul mâhnirii profesorilor 

şi studenţilor facultăţii noastre. 


Înainte-punând rugăciunile noastre 

prin Sfinţi şi Preasfânta Născătoare de Dumnezeu 
către Cel Întreit-sfânt, către Cel Vechi de Zile: 

Ca să primească sufletul 

confratelui adormit 

al preaiubitului învăţător 

şi să-l aşeze în pământul celor vii. 


» m. Tecogyiov MeradAnvob, op, cit, pp. 60-61. 

Acestea săvârşindu-le 

după datorie 

şi după dreptate, 

şi bisericeşte. 

Dintre mulţimea facultăţilor sub soare 

Părintele Profesor Ioannis Romanidis 

cinstit-a, într-un bun sfârşit, 

Facultatea de Teologie a Universităţii din Tesalonic. 
Nestrămutat aceasta a ales-o 

ca temelie a sa statornică 

ca să predea celor ce studiau acolo 

toate câte — mai-nainte aride — 

cu sudoarea frunţii sale 

cuvios le-a udat. 


În Amfiteatrul III al facultăţii 

încă răsună blând 

chiar dacă uneori tăios, 

cântul lui. 

Acolo am fost învățați 

despre Cuvântul Neîntrupat şi Întrupat al lui Dum- 
nezeu Însuşi. 

Capadocian pribeag 

şi mândru de asta, 

acolo citea cele despre Dogmatică 

ale Părinților capadocieni studii prea-înalte: 


«Despre metoda teologică în general» 
pentru neştiutori. 

(şi atunci ne adunam - mulţi eram.) 
«Despre metoda teologică specializată» 


pentru avansați. 
(şi atunci ne adunam — puţini eram.) 

Acolo veneau umplând locul, până la sufocare, 
studenti ai altor facultăți din Universitate. 

Şi Părintele Ioannis plinind locul 

unde stăteam. 


El, măreț, 

noi, slăbănogiți. 

Citea din memorie, din inima lui 
spusele bărbaților Bisericii. 


Începând de la Isaía, cel cu mare glas 

— O! cât de nou, şi totuşi, cât de vechi! — 
Trecând prin scriitorii cei insuflați de Dumnezeu 
ai Legământului celui Nou. 


Apoi prin Martirul — de el iubit — 
Sfânt Iustin, 

prin Atanasie cel Mare, 

şi, din nou, prin Capadocieni. 
Îndelung poposind 

la Sfântul Fotie, 

Pe care-l prea-iubea 

şi-l prea-cinstea, 

şi-l prea-citea. 


Încheindu-şi pururea cuvântul şi 
odihnindu-se la al nostru 

Sfânt Arhiepiscop al Tesalonicului, 
Grigorie Palama. 


Altoindu-şi predânia întru sfântă, bisericească, 
şi totuşi sobră podoabă. 

Cărturar, dar şi slujitor altarului, 

Ioannis profesorul şi preotul 

îşi întindea palmele şi îmbrăţişa 

- plin de curaj, dar şi de dragoste la fel de plin- 


întreaga istorie, sfântă şi lumească. 

Şi neîncetat lupta să osebească 
amestecările şi graniţa cea greu de osebit. 


Prin ele şi din ele 

Părintele Ioannis a suflat foc, 

cu îndrăzneală şi cu viață peste studiile teologice 
în Grecia şi peste hotare. 


A cutezat fără a se teme 
în faţa audienţelor de cărturari străini. 


Şi a mărturisit cu fală toate câte 
cinurile preoțești înaintea sa 
au dogmatisit şi mărturisit. 


Cu glasu-mi slab, şi-abia grăind, 
nu sunt în stare să-mi închei cuvântul dintr-ale mele. 


Daţi-mi voie să-mi trag tărie şi cuvânt 
din altă parte, 
de la un bărbat foarte bisericesc. 


Ioannis Preotul 

ager bărbat şi învăţător, 
«pornit-a, 

un râvnitor foc suflând, 
neîndurat de sincer 

şi tăios în cuvânt, 

lovind cu limbă nevinovată 
aşa cum lovit-a Ilie 

cu mâinile nevinovate 
preoţii urâciunilor»."”* 


” Aåpngov Ziăoov, Aóyoç Xpuparikăc, Elç Tó ččóðiov toù [lpea- 
BurEpov Twávvov Pwpaviðn, în „Exkànowot MagépBaon”, nr. 70, 
noiembrie 2001. 

În acest volum şi în următorul vor fi prezentate fragmente 
din învăţătura vie şi rostită a Părintelui Ioannis Romanidis 
arătând astfel legătura dintre Dogmatica Bisericii Ortodoxe 
Soborniceşti şi experienţa Duhului Sfânt în inima celor în- 
dumnezeiţi. 


În Vancouver, Canada, 1995 


Partea I 


Dogmă și morală 


Dogmă şi morală 


Părinţii Sinoadelor Ecumenice s-au pronunțat asupra 
diverselor probleme dogmatice şi canonice apărute în vremea 
lor. Dogmele poartă numele de „hotare” pentru că delimi- 
tează adevărul de înşelare, exprimând Revelația lui Dumne- 
zeu încredinţată sfinţilor. Morala-ethosul” reprezintă apli- 
carea dogmei — viaţa corelată cu dogma - și priveşte atât 
întreaga viaţă a creştinului, cât şi unitatea Bisericii. 

Prin urmare, există o foarte strânsă legătură între dogmă 
şi morală, între credinţă şi viaţă. Sunt cu neputinţă de separat. 
Vom analiza acest lucru în paginile următoare. Pentru început 
ne vom îndrepta atenţia asupra esenței şi însemnătăţii dog- 
mei, iar ulterior asupra esenței şi însemnătății moralei. 


a öpoc, Care inițial avea sensul de „bornă, piatră de hotar, hotar, 
limită, frontieră”, ulterior căpătând și sensul de „definţie a unui cuvânt, 
termen”. (n. trad.) 

” gr. 1i8oc, „obicei, mod de viaţă, cutumă”, de la care s-a format cu- 
vântul jOnxrj, „morală, etică”. (n. trad.) 


1. Dogma 


În cartea de faţă, atunci când ne referim la dogme, nu le 
privim din punct de vedere filosofic, ştiinţific, sociologic sau 
religios, ci din perspectivă bisericească, teologică. Căci putem 
întâlni dogme în toate organizaţiile umaniste şi sociale, însă 
important e felul în care Biserica vorbeşte despre dogme 
prin Sfinţii ei Părinţi. 


a) Definiţia dogmei 


Dogmele sunt sentinţele Sfinţilor Părinţi date la Sinoadele 
Ecumenice, în momentele când aveau de înfruntat învățături 
eretice care stricau adevărul revelat. Mai întâi apărea o în- 
văţătură eretică despre Hristos, sau despre Sfântul Duh, sau 
despre Dumnezeul Treimic în general, sau în ceea ce pri- 
veşte teologia Persoanelor Sfintei Treimi şi dumnezeiasca 
Iconomie, adică Întruparea Celei de-a doua Persoane a Sfin- 
tei Treimi, a Fiului şi Cuvântului lui Dumnezeu — și ulte- 
rior Sfinţii Părinţi se întruneau în Sinoade Locale şi Ecume- 
nice şi trasau „hotarele“ dreptei-credinţe. 

Locul central în discuţiile Sfinţilor Părinţi îl deținea Per- 
soana lui Hristos, în Care firea dumnezeiască şi cea ome- 
nească s-au unit neschimbat, neamestecat, nedespărţit şi 
neimpărţit. Așadar, Sfinţii Părinţi nu purtau discuţii filoso- 
fice abstracte despre Sfânta Treime. 

„Întotdeauna discutau despre această Persoană con- 
cretă, Care S-a arătat Prorocilor şi L-a descoperit întru 
Sine pe Tatăl în Duhul Sfânt. Prin urmare nu discutau la 
modul abstract despre dogma Sfintei Treimi, ci despre 

această Persoană concretă a Vechiului Testament, Care 
S-a revelat Prorocilor, iar apoi, în trup, Apostolilor.” 


Astfel, trasarea „hotarelor” Revelaţiei este numită dogmă. 
În esenţă însă, dogma ÎI arată pe Hristos revelat întru slavă. 
Este o expresie a teofaniilor, atât ale Vechiului, cât şi Noului 
Testament. Dogma nu este o simplă mărturisire exterioară 
de credinţă, ci o formulare a adevărului revelat. Iar lucrul 
acesta l-au săvârşit Sfinţii Părinţi dintr-un motiv anume, din 
cauza faptului că ereticii puneau sub semnul îndoielii Reve- 
lația. Prin urmare, există o diferență între dogmă și tâlcuire. 


„Cât despre Părinţii Bisericii, atunci când spunem 
dogma Sfintei Treimi, înţelegem teofaniile. Nu-i vorba nici 
de «trei Ipostasuri», nici de «o ființă», nici de «deofiinţă» — 
nimic din toate acestea, care sunt doar criterii raţionale 
folosite împotriva ereticilor, criterii pe care Părinţii, când 
făceau tâlcuirea Sfintei Treimi, nu le foloseau. Doar în 
cazul ereticilor le foloseau. 

Când învaţă înlăuntrul Bisericii (adică în predicile că- 
tre creştini), Părinţii fac tâlcuire. Sfânta Treime înseamnă 
teofaniile Vechiului Testament. De ce psalmodiem ară- 
tarea Sfintei Treimi la Botezul lui Hristos? Pentru că i s-a 
descoperit lui loan Botezătorul că Hristos este Îngerul 
Domnului din Vechiul Testament; că, văzându-L pe Hris- 
tos, ÎI vedem pe Tatăl, în Duhul Sfânt.” 

Prin urmare, dogmele au rolul de medicamente pentru 
cei bolnavi duhovniceşte, fiind folosite în scopul tămă- 
duirii lor. 

„Dogmele şi teologia sunt medicamente. Când ne-am 
făcut bine, nu mai luăm medicamente; le luăm numai 
cât suntem bolnavi. Omul e bolnav pentru că nu este în 
măsură să-L vadă pe Dumnezeu. Nu-i pregătit, pentru că 
nu are dragoste. Şi faptul că nu are dragoste înseamnă 
că este bolnav.” 

Aşa cum bolnavul ia medicamente ca să se vindece, ca 
să ajungă la sănătate, la fel şi cel bolnav duhovniceşte folo- 
sește medicamentele ca să se vindece, ca să ajungă la îndum- 
nezeire. Desigur, când a ajuns la îndumnezeire, dogmele- 
medicamente nu-i mai sunt de folos. Dar nu sunt abando- 
nate de Biserică, pentru că mai sunt şi alţi bolnavi care au ne- 
voie de ele — ci nu-i mai sunt de folos doar celui ce ajunge 
la îndumnezeire şi vede slava lui Dumnezeu. 


„Dogmele nu sunt o stare permanentă, ci sunt medi- 
camente, iar scopul medicamentelor e să termini cu ele 
odată ce te-ai vindecat. Când ne vindecăm nu mai avem 
nevoie de medicamente. Deci dogmele există numai atâta 
vreme cât nu-L vedem pe Hristos întru slavă. Odată ce 
L-am văzut pe Hristos întru slavă, atunci am sfârșit cu 
dogma. Și despre ce sunt dogmele? Despre Hristologie şi 
Sfânta Treime. Ce nevoie mai avem de cuvintele şi în- 
ţelesurile despre Întrupare şi Sfânta Treime, de vreme 
ce-L vedem pe Hristos ca Sfântă Treime şi Întrupare?” 
Desigur, dogmele Sinoadelor Ecumenice încă le mai sunt 

de trebuinţă şi celor îndumnezeiţi, pentru că prin aceste 
dogme ei trasează „hotarul” adevărului revelat. 


b) Dogmă şi taină 


Este esenţial să facem distincția între dogmă şi taină, 
pentru că una e taina Sfintei Treimi, care este trăită, pe câte cu 
putinţă, de omul îndumnezeit, şi alta e dogma, adică for- 
mularea raţională a tainei Sfintei Treimi sau a Revelației. Dis- 
tincţia aceasta este fundamentală pentru teologia ortodoxă. 

„Dumnezeu e pururea taină. Trebuie să facem deose- 
birea între taina Sfintei Treimi şi dogma Sfintei Treimi. 

Una e dogma, alta e taina.” 

„Aceasta înseamnă că, în timp ce dogma poate fi înţeleasă 
rațional, nu acelaşi lucru se întâmplă și cu taina. În privinţa 
acestui subiect există o confuzie la unii teologi contemporani, 
născându-se o problemă gravă. De exemplu, când vorbim de- 
spre Sfânta Treime, ne referim la dogmă, la terminologia le- 
gată de Sfânta Treime aşa cum a fost formulată de Sfinţii Pă- 
rinţi ai Bisericii (esenţă, ipostasuri, însuşire ipostatică etc.), 
iar nu la taina Sfintei Treimi. Nu putem vorbi, adică, despre 
„taina Sfintei Treimi”, care e cu neputinţă de înţeles pentru 
raţiunea omenească, ci putem vorbi numai despre „dogma 
tainei Sfintei Treimi”. 

„Trebuie să facem deosebirea clară între dogmă şi taină. 
Vasăzică, una e să înţeleagă cineva (raţional) taina, fapt 
care-i imposibil, şi alta e să înțeleagă dogma, fapt care-i 
posibil. E posibil ca omul să înţeleagă dogma. 

E o așa de mare confuzie în teologia recentă, din cauza 
influenţei teologiei ruseşti, încât s-ar putea crede că un 
dogmatolog sau un teolog al Bisericii Ortodoxe e unul 
care are o gândire profundă, şi cu gândirea asta a lui apro- 
fundează taina Sfintei Treimi şi încearcă s-o exprime. 
Însă tradiţia patristică n-are absolut nici o legătură cu o ase- 
menea concepţie despre teologie.” 

Una sunt numele şi înțelesurile pe care le pune în cuvinte 
un sfânt văzător de Dumnezeu atunci când e nevoie, şi alta 
este experienţa acestei realități pe care a dobândit-o. 

„Ceea ce contează e să pricepem relaţia pe care nu- 
mele şi înțelesurile o au cu realitatea. Taina rămâne taină. 
Şi taina nu poate fi pusă în cuvinte, ci numai dogma de- 
spre acea taină. Putem vorbi despre dogma tainei Sfintei 
Treimi, dar nu despre taina Sfintei Treimi.” 

Acelaşi lucru poate fi spus şi despre deosebirea dintre 
Sfânta Scriptură şi Dumnezeu. Sfânta Scriptură reprezintă cu- 
vintele şi înțelesurile izvorâte din experienţa tainei lui Dum- 
nezeu, cuvinte şi înțelesuri care nu se identifică cu Dumnezeu. 


112  Parteal Dogmăşi morală 


Dumnezeu nu Se identifică cu nişte cuvinte şi înţelesuri, după 
cum vom sublinia în altă parte. Identificarea lui Dumnezeu 
cu ele ar duce la idolatrie. 

„Din acest motiv, trebuie să pricepeți extrem de bine 
deosebirea dintre dogmă şi taină. Nu sunt deloc unul și 
acelaşi lucru, pentru că şi teologia, şi dogma, şi Rugăciu- 
nea minţii se vor sfârși, au un caracter vremelnic. Prin 
urmare, a-L identifica pe Dumnezeu cu înțelesurile şi 
cuvintele despre EI este idolatrie. Din punctul ăsta de ve- 
dere, poţi să iei existenţialismul anumitor — pentru mine, 
cel puţin! — pseudo-teologi, şi să-i arunci pe toți la coşul 
de gunoi. Pentru că singura filosofie existenţialistă co- 
rectă, din punct de vedere ortodox, este una ateistă, nu 
una teistă.” 


Chiar şi această opinie că am putea înţelege dogma tre- 
buie interpretată în virtutea faptului că putem avea o înţe- 
legere raţională a scopului, provenienţei şi istoriei dogmei, 
dar nu şi a dogmei în sine sau a înţelesului duhovnicesc pe 
care îl transmite. 


„A spune că înţelegem dogmele e o prostie. Nimeni nu 
înțelege dogma Sfintei Treimi, pentru că dogma Sfintei 
Treimi nu-i făcută ca să fie înţeleasă. Prin urmare, cine vrea 
să ne dea nouă impresia că înţelege dogma Sfintei Treimi 
nu-i decât un șarlatan. Asta e cea mai mare impostură. 

Putem înţelege scopul dogmei, proveniența dogmei, 
istoria dogmei — dar este exclus să înţeleagă cineva însăşi 
dogma, pentru că înțelegerea dogmei înseamnă înțelege- 
rea tainei. De aceea, una este dogma, și alta este taina. 
Nu trebuie să le confundăm niciodată. 

Dogma este o călăuză pentru om. Un indicator care-i 
arată pe unde trebuie să meargă. Când însă omul ajunge 
la destinaţie, a sfârșit cu dogma. Din acest motiv, dogmă 
este o călăuză pentru cei ce trec prin curăţire, şi continuă 
să fie o călăuză pentru cei ce înaintează în luminare: 


5) 

Călăuză, şi nimic mai mult. Dar cei aflaţi pe treapta lumi- 
nării ştiu că într-o zi dogma se va sfârși. 

Când cineva ajunge la îndumnezeire, dogma se sfâr- 
şește. Nu mai există dogmă. Însăşi Rugăciunea minții se 
opreşte. Chiar dacă Duhul lui Dumnezeu Se roagă înlăun- 
trul omului cu psalmi, cântări sau prin cuvinte — Însuşi 
Duhul Se roagă prin cuvinte omeneşti înlăuntrul omu- 
lui., atunci când omul ajunge la îndumnezeire, chiar şi 
această Rugăciune noetică a Duhului Sfânt se oprește. 

E ceea ce spune Apostolul Pavel: «Când va veni ceea ce 
este desăvârşit, prorociile se vor sfârși», adică teologia se va 
sfârși, «limbile vor înceta», adică diferitele moduri de Ru- 
găciune a minții încetează, «ştiinţa se va sfârşi» (cf. I Corin- 
teni 13, 8-13), adică ceea ce numim azi dogme, teologie 
etc. Toate se sfârșesc în îndumnezeire. 

Desigur, când omul se întoarce din îndumnezeire, când 
încetează să mai aibă vederea lui Dumnezeu, atunci își 
continuă iarăşi prin dogme rugăciunea, iar Duhul Se 
roagă iarăşi înlăuntrul său, ca şi mai înainte. În viaţa 
aceasta, îndumnezeirea nu e o stare permanentă.” 


Chiar şi atunci când Dumnezeu Se revelează omului, El 
rămâne tot taină. Omul cunoaşte din experienţă că Dumne- 
zeu există, dar nu cunoaşte şi „cum” există, 

„Nici Întruparea, nici dogma Sfântei Treimi nu pot fi 
înţelese, Şi din motivul acesta, Dumnezeu, chiar şi atunci 
când Se descoperă, mai ales atunci când Se descoperă, 
rămâne taină, iar mintea omenească nu poate pătrunde 
taina aceasta a necreatului, şi nu poate pricep nici cum 
necreatul S-a întrupat şi S-a unit cu firea omenească. O 
ştim numai — pentru că se vede limpede din experienţa 
Cincizecimii, a Schimbării la Faţă şi din experienţa în- 
dumnezeirii Înaintemergătorului la Botezul Domnului, 
care este Revelaţie, Revelația prin excelenţă a Sfintei 
Treimi — știm că Dumnezeu rămâne taină. 

Prin urmare, să stăm ca protestanții şi ca francii şi să 
susţinem că odată cu trecerea timpului avem o înţelegere 
mai profundă a dogmelor Bisericii — astea-s aberaţii. Pen- 
tru că, la urma urmei, ce înseamnă O înţelegere mai pro- 
fundă, din moment ce, în experienţa îndumnezeirii, a 
Cincizecimii, s-a sfârșit şi dogma, s-au sfârşit şi înțelesurile, 
şi cuvintele din care sunt alcătuite dogmele? Experiența 
îndumnezeirii nu este dogmă, este mai presus de dogmă, 
pentru că dogma este exprimarea tainei, dar exprimarea 
tainei nu înseamnă și înțelegerea tainei, pentru că «a-L 
exprima pe Dumnezeu este cu neputinţă, iar a-L înţe- 
lege, și mai cu neputinţă». Şi cu asta, basta, am încheiat 
subiectul.” 


c) Dogma ca expresie a experienței 
şi călăuză către experiență 


Dogma nu a fost formulată nici de filosofi, nici de mo- 
ralişti, nici de conservatori în scopul de a-i constrânge pe 
oameni, ci de Sfinţii Părinţi, care au avut experienţa slavei 
necreate a lui Dumnezeu, în scopul de a-i înfrunta pe eretici 
şi a-i călăuzi pe credincioşi la îndumnezeire. Astfel, dogma 
este strâns legată de experienţa îndumnezeirii Sfinţilor vă- 
zători de Dumnezeu. 

Temelia dogmei este experienţa Sfinţilor. În acest fel și 
noi, primind dogmele şi fiind în legătură cu Sfinţii îndum- 
nezeiți şi cu scrierile lor, le moştenim experienţa, nu doar 
cuvintele şi termenii pe care i-au hotărât. 


„Tâlcuirea Părinților nu este doar rodul cărţilor pe 
care le-au citit, ci şi al propriei lor experienţe. De aceea, 
când vorbesc despre dogme, Părinţii nu fac doar sim- 
pla tâlcuire a textelor, ci vorbesc şi din experienţa lor, la 
fel ca un astronom care, atunci când predă o lecţie, nu 
vorbeşte doar din tratatele de astronomie, ci se uită și 

prin telescop, verificând cu telescopul cele scrise în cărţi. 
De fapt, telescopul este mai important decât cărţile. La 
„ fel şi în teologia patristică, mintea (vodc) celor lumi- 
naţi este mai importantă decât cărţile. Mintea aflată în 
stadiul luminării este exact ca astronomul care se uită 
prin telescop. Aceasta este experienţa dogmei. Noi nu am 
moștenit numai dogma, am moştenit și experiența dog- 
mei. Acelaşi lucru se întâmplă și cu ereticii. Atunci când 

Arie sau Nestorie proferează inepții, nici ei nu vorbesc 

numai din cărţi, ci şi din experienţa lor (înşelată), căci 

dogma se naște din viață, la fel cum orice om de ştiinţă 
modern vorbeşte din propria lui experienţă.” 

Sfinţii Părinţi au pus în cuvinte această experienţă a în- 
dumnezeirii şi, de vreme ce au avut aceeaşi Revelaţie, atunci 
când se întâlneau în Sinoade Ecumenice cădeau de acord şi 
asupra formulării. 


„Pe vremea când s-au formulat dogmele, exista o iden- 
titate a experienţei Părinților. Prin urmare, Părinţii, vor- 
bind din una și aceeași experienţă, puteau foarte ușor să 
cadă de acord şi asupra formulării. Era uşor. Nu asta le 
era lor greu. 

Dar ce le era greu? Nu să formuleze propriu-zis dogma, 
ci să găsească o asemenea formulare încât să nu poată fi 
răstălmăcită în mod eretic. Asta era problema Părinților.” 
Faptul că dogmele sunt formulările experienţelor îndumne- 

zeirii Sfinţilor este doar unul din aspecte, celălalt fiind faptul 
că dogmele îi călăuzesc pe cei ce le primesc către îndumne- 
zeire, devenind propria lor viață. 

„Din moment ce scopul teologiei este curățirea şi lu- 


minarea minţii, iar expresia acestei experienţe a îndum- 
nezeirii este dogma, atunci dogma este infailibilă în 


= 
` Vezi nota de la p. 25. (n. trad.) 

: Biserica Ortodoxă, ca fiind expresia acestei experienţe a în- 
dumnezeirii avute de Proroci, Apostoli şi Părinţii Bisericii, 

Însă dogma, această formă de expresie a experienţei 

îndumnezeirii, noi o cunoaștem nu numai ca dogmă, ci și 

ca viaţă a Sfinţilor Bisericii, sau a oricărui om ajunge la 

aceeaşi experienţă a îndumnezeirii. Avem dogma ca expre- 

sie a experienţei îndumnezeirii, şi după aceea avem dogma 

care devine viaţă pentru cei ce ajung la îndumnezeire.” 

Ceea ce înseamnă că dogma este atât expresie a îndum- 

nezeirii, cât şi călăuză către îndumnezeire. 


„Nu e nimic altceva care să poată fi numit teologie din 
punct de vedere ortodox. Și singurul lucru care poate fi 
numit dogmă în tradiţia ortodoxă este expresia experi- 
enţei îndumnezeirii, dogmă care este și expresie, şi că- 
lăuză către experiență — exact cum se întâmplă în ştiinţele 
pozitive, unde experienţa anterioară, descrierea şi expri- 
marea ei conduc la repetarea experienţei de către stu- 
denţi. Și cercul acesta din ştiinţele pozitive îl regăsim şi 
în tradiţia patristică.” 

Aceasta înseamnă că teologia ortodoxă descrie un cerc, 
în sensul că începe cu Revelația pe care au avut-o văzătorii de 
Dumnezeu, după care experienţa aceasta a vederii lui Dum- 
nezeu este formulată, pe cât e omeneşte posibil, cu scopul 
de a-i călăuzi pe cei ce o primesc la trăirea Revelaţiei. În sen- 


sul acesta spunem că dogmele sunt strâns corelate cu tămă- 
duirea omului. 


„Aceasta este esenţa învăţăturii dogmatice ortodoxe. 
Toate dogmele ortodoxe se nasc din această experienţă, 
pentru că aceasta este Revelația; din această experienţă 
se nasc, şi către această experienţă conduc omul, ăsta-i 
scopul lor. Cu această experienţă începem şi cu această 
experienţă sfârşim. 

Prin urmare, teologia ortodoxă are un caracter ciclic. E 
ca un cerc. Indiferent de unde ai apuca cercul, eşti tot pe 
cerc. Începem şi sfârşim cu acest diagnostic şi terapie. Deci 
care-i criteriul Ortodoxiei? Nu dogma ca fenomen strict 
formal, adică numai să zicem din gură: «Cred într-Unul 
Dumnezeu, Tatăl Atotţiitorul, Făcătorul Cerului şi al pă- 
mântului...», şi mai știu eu ce, să zicem dogmele ca pe-o 
poezie, să discutăm despre Primul Sinod Ecumenic, al 
Doilea, al Treilea etc. 

Care-i criteriul Ortodoxiei? E învăţătura care pune un 
diagnostic corect al stării omului, aplică terapia corectă 
şi-l călăuzeşte pe om de la curăţire la luminare, şi de la 
luminare la îndumnezeire. Acesta este criteriul dogmei 
ortodoxe. Deci scopul dogmei ortodoxe este terapia omu- 
lui şi păzirea cadrelor înlăuntrul cărora se săvârşeşte 
această terapie.” 


Astfel, scopul dogmelor nu este pur şi simplu de a fi scrise 
în cărţi şi depozitate în biblioteci, ci de a deveni experienţă 
personală, viaţă. De fapt, la fel se întâmplă în toate ştiin- 
tele, inclusiv în medicină. Studiem ştiinţa medicală tocmai 
ca să putem vindeca bolnavii. Astfel, primim dogmele mai 


întâi cerebral, pentru ca ulterior ele să ni se facă viață. 


„Îndumnezeitul — care are harisma deosebirii duhu- 
rilor, se află în starea vederii lui Dumnezeu și înlăuntrul 
inimii sale lucrează Rugăciunea „de un singur gând” — 
a ajuns un deţinător al adevărului. Acesta este adevărul 
care îl va face liber, nu adevărul dogmatic pe care ni-l 
așezăm noi frumos în dulap şi batem apoi metanii la dog- 
mele ortodoxe, nu ăsta-i adevărul care mântuieşte. 

Acuma, noi credem că avem dogmele — Primul Sinod 
Ecumenic zice..., al Doilea..., al Treilea... — şi, într-ade- 
văr, acestea sunt învăţăturile dogmatice ale Bisericii; iar 
noi avem impresia că adevărul ne va mântui, în sensul că 
trebuie să primim noi în literă toate dogmele Sinoadelor 


118 Partea I Dogmă şi morală 


Ecumenice și e suficient ca să putem fi liberi şi să dobân- 
dim mântuirea. Asta-i o înţelegere papistașă despre pri- 
mirea dogmelor. 

În credinţa ortodoxă — căutaţi, dacă vreţi, la Simeon 
Noul Teolog, și-o să găsiți mai multe despre aceasta — 
dogma trebuie să ajungă viață. Dogma trebuie să ajungă 
experienţă. Dogma trebuie învățată empiric. Primim mai 
întâi dogma, aşa, cerebral, ca pe-o lecţie la școală, şi în 
momentul în care am primit-o, trebuie să transpunem 
această lecţie în experienţă. Dogma trebuie să ajungă 
viață. 

Exact același lucru se întâmplă şi în ştiinţele pozitive. 
Studiez medicina, merg la primele cursuri din anul întâi, 
ca un student în anul întâi ce sunt, studiez una-alta din 
preliminarii, apoi ajung în punctul în care îmi aleg o anu- 
mită specializare — patologia, bunăoară - și, se-nțelege, 
o să-mi încep de-acum formarea. Ca să ajung medic, tre- 
buie să mă duc la un spital, să lucrez, să fac practică, şi 
în felul acesta dogmele ştiinţei medicale ajung pentru 
mine viaţă. Şi numai atunci când au ajuns viaţă eu mă pot 
numi medic. Din cauza asta nici nu se pune problema 
doar să primim dogmele, ci dogmele trebuie să ni se facă 
viață, și numai când dogmele ni s-au făcut viaţă, atunci ajun- 
gem şi noi teologi, medici duhovniceşti etc., şi ne aşezăm 
corect în cadrul Bisericii şi al terapeuticii teologice.” 

„Simeon Noul Teolog o spune foarte clar. O spune lite- 
ral: viaţă — dogmă - viaţă. Foloseşte chiar aceste cuvinte.” 
De regulă, clericii, şi mai ales episcopii, trebuie să cunoască 

în mod empiric adevărurile Bisericii. Biserica primară era 
deosebit de atentă la acest aspect. Însă, dacă nu se găseau 
clerici care să aibă experiența personală a Cincizecimii pentru 
ase alege dintre ei episcopi, atunci se căutau măcar clerici 


ES 

care să aibă cunoaşterea dogmelor Bisericii, şi cunoscându-le, 
să poată călăuzi turma. 

„Să ne întoarcem pe vremea lui Simeon Noul Teo- 
log. Şi el ne spune că, fiind atât de greu de găsit aseme- 
nea candidaţi la episcopie care să fi făcut din dogme 
propria lor viață, s-a introdus. libbelo-ul, adică cele trei 
mărturisiri de credinţă pe care le face azi arhiereul la hi- 
rotonia sa. Face tâlcuirea Crezului şi apoi este hirotonit. 

Deci Simeon Noul Teolog ne spune că, din moment 
ce mitropoliţii şi patriarhii nu mai puteau găsi oameni 
care să fi făcut din dogme, viață, atunci au găsit oameni 
care jurau că vor păstra neştirbite dogmele, adică for- 
mularea dogmatică, vor păstra învăţătura dogmatică 
neştirbită şi canoanele, astfel încât tot creştinul să fie con- 
vins că are un păstor credincios, care îi va călăuzi pe cei 
mai îmbunătăţiți spre cele mai înalte, adică la vederea 
lui Dumnezeu. 

Vasăzică, aşa stau lucrurile. Episcopul însă cunoștea 
scopul dogmei, chiar dacă el însuşi nu ajunsese la ve- 
derea lui Dumnezeu, la îndumnezeire. Şi s-a ajuns aici 
pentru că exista episcop în fiecare sat. Apoi s-a împă- 
mântenit tradiţia ca în fiecare sat să fie şi o mănăstire. 
Aşadar, dogma ca viață exista alături de parohie.” 


Pentru că, din diferite motive, această tradiţie se pierduse 
în vremea Sfântului Simeon Noul Teolog, acesta, prin cuvânt 
şi prin scrierile sale, a provocat o adevărată „revoluţie“ în 
viaţa bisericească, arătând cum dogma devine viaţă şi se naște 
din experiența Revelaţiei. 

„El însuși explică lucrul acesta, cum, din pricina perse- 
cuţiilor, persecuții peste persecuții, din pricina ereziilor, 
Biserica ajunsese în punctul în care episcopii, patriarhii, 
mitropoliţii de atunci căutau oameni pentru care dogma 
să fi ajuns viață — dogma care-i călăuzește pe oameni, îi 

trece prin curăţire, îi aduce la luminare, la pomenirea ne- 
încetată a lui Dumnezeu, când principiile după care se că- 
lăuzeşte omul se preschimbă în viaţă — căutau asemenea 
oameni și nu găseau. 

Şi din acest motiv alegeau şi hirotoneau episcopi din- 
tre cei care, pe de-o parte, nu aveau un foarte mare zel către 
cele de sus, către cele cereşti, adică să facă o nevoinţă extra- 
ordinară ca să dobândească Rugăciunea minţii, iar pe de 
alta, nu aveau nici înclinare şi atracţie către cele de jos, 
Adică erau oameni buni. Şi, fiind ei oameni buni, erau 
aleși şi hirotoniți episcopi. Atunci a fost introdusă şi tra- 
diţia ca, la hirotonie, episcopul să facă mărturisirea de 
credinţă pe care o avem până în ziua de azi. 

La hirotonie, episcopul spune Crezul, face o tâlcuire 
a Crezului şi jură că va păstra dogmele şi canoanele. Şi pe 
baza jurământului că va păstra aceste forme este hiro- 
tonit episcop. Astfel, Biserica îşi asigura învăţători care 
jurau că vor păzi până la moarte dogmele, şi le vor păzi 
neștirbite, astfel încât cei care erau catehizaţi de un ase- 
menea episcop, dacă aveau râvnă, să se poată duce într-o 
mănăstire ca să facă din aceste dogme, viaţă.” 


De aici înțelegem că dogma nu este speculație rațională, 
ci expresie a tainei Bisericii. Concepţia că teologia ar fi spe- 
culaţie, pe care Sfinţii Părinţi ar fi schimbat-o în dogmă, este 
străină de tradiţia ortodoxă. 

„Am citit deunăzi un studiu care susținea că, până în 
vremea Sfântului Fotie, purcederea Sfântului Duh ar fi 
fost, chipurile, o simplă speculație rațională. Adică, după 
cum îşi închipuie autorul, Părinţii speculau asupra pur- 
cederii Sfântului Duh, care nu ajunsese încă dogmă, iar 
mai târziu, în timpul Sfântului Fotie, din speculație se face 
dogmă, moment în care orice speculație încetează, căci 


de-acuma, gata, avem dogma. Timp de opt secole am spe- 
culat, şi acuma ne-am fabricat o dogmă. 

Din cauza asta ne și acuză protestanții şi anglicanii că 
am luat o ipoteză speculativă și-am ridicat-o la rangul de 
dogmă, şi că în felul acesta noi suntem, de fapt, cei care 
am provocat schisma. Pentru că, din moment ce înainte nu 
era decât o simplă speculație, înseamnă că oricând puteai 
să zici că Sfântul Duh purcede şi din Tatăl şi din Fiul, și 
nu erai eretic. Sau numai din Tatăl, şi iarăşi nu erai eretic. 
Doar de-acuma încolo eşti eretic, că aşa a stabilit Sino- 
dul VIII Ecumenic.” 


Însă o asemenea concepție nu este nici ortodoxă, nici 
patristică. 


d) Scopul anti-eretic şi terapeutic al dogmei 


Am subliniat mai sus că dogmele sunt formularea expe- 
rienţei Sfinţilor, şi călăuzesc la experiența Revelaţiei. Prin 
urmare, sunt o consemnare a experienţei şi totodată o călăuză 
către experienţă. Aceasta ne mai arată şi că scopul dogme- 
lor, pe care îl vom vedea expus pe larg în acest capitol, este 
combaterea ereziilor şi călăuzirea credincioşilor. 


„Dogmele Bisericii sunt axiomele născute din această 
experienţă a curăţirii, luminării şi îndumnezeirii. Prin ur- 
mare, dogmele nu sunt nişte rezultate ale speculațiilor 
raționale, aşa cum îşi închipuie teologii şi istoricii apu- 
seni ai dogmelor — ca, de altfel, şi-ai noştri care le calcă pe 
urme. 

Dogmele nu au apărut dintr-un efort speculativ al unor 
teologi deştepţi care stau şi filosofează. Ci dogmele sunt 
formulări ale învăţăturii Bisericii, pe care Părinţii Bisericii 
le-au întocmit ca să păzească Biserica de erezii. Pentru că, 
ori de câte ori s-a formulat o dogmă, s-a făcut cu scopul 
de-a se combate o erezie anume. 

Niciodată Biserica nu s-a întrunit ca să formuleze o 
dogmă doar de dragul virtuozităţii speculative a unor 


122 Partea I Dogmă şi morală 


teologi care stau frumos la catedrele lor universitare şi 
meditează filosofic, sociologic ş.a.m.d. Niciodată nu s-a 
întâmplat aşa ceva. Toate Sinoadele Ecumenice şi Locale, 
ori de câte ori s-au ocupat cu redactarea dogmei, erau 
de fiecare dată puse faţă în faţă cu o erezie concretă. 

Aceasta este exact realitatea istorică. Din punctul de 
i patristice, formularea dogmei pentru 
combaterea ereziei era o expresie a vieţii liturgice a Bise- 
ricii. Pentru că erezia era contrară vieţii Bisericii, adică se 
împotrivea experienţei Bisericii. Şi experiența aceasta, 
în fond, ce este? Este curățirea, luminarea şi îndumne- 
zeirea. Și tot ce este în acord cu experienţa aceasta este 
Ortodoxia.” 


Sinoadele Ecumenice s-au întrunit ca să combată ereziile 
şi pe eretici, dar în același timp şi să-i catehizeze pe credin- 
cioşi, pentru a-i păzi de erezie şi a-i tămădui, ca să poată să 
dobândească rugăciunea neîncetată şi să ajungă la îndum- 
nezeire. În acest cadru poate fi văzută valoarea dogmelor. 


„Dar paradoxul a fost că, din cauza ereziei ariene - fi- 
ind erezia ariană de așa natură —, Biserica Ortodoxă a fost 
silită să introducă o nouă terminologie în formularea 
dogmelor, ca dogma să fie exprimată corect, astfel încât 
creştinii să nu cadă în erezii şi să-şi rişte mântuirea.” 

„Sfinţii Părinţi, având drept scop terapia, încercau să 
găsească o terminologie comună. În esenţă, din perspec- 
tiva structurii lăuntrice a Bisericii, care înseamnă curăţire, 
luminare, îndumnezeire, viață liturgică şi toate celelalte, 
nu era nevoie de formularea asta, ci a fost nevoie din mo- 
tive catehetice, ca în felul acesta credincioşii să poată fi 
păziţi de eretici şi să ştie cine sunt adevărații învăţători, 
pentru a putea afla tămăduire, care tămăduire nu există 
la eretici.” 

E limpede că, pe lângă combaterea ereticilor, termino- 
logia contribuie şi la tămăduirea oamenilor, a credincioşilor, 
de aceea „dogma este o terapie dogmatică”, adică are „o în- 
semnătate terapeutică”. Astfel stând lucrurile, criteriile teo- 
logiei ortodoxe „nu sunt dogmatice formal, ci terapeutice”. 


„Acum, partea terapeutică e cea mai importantă dintre 
toate, pentru că omul, dacă nu trece şi prin terapie, de- 
geaba primeşte pur şi simplu dogmele, după cum spun 
Părinţii. Pentru că scopul dogmelor e de-a fi folosite ca 
medicamente pentru tămăduirea omului. 

Deci dogma este un medicament. Şi paradoxul e că, 
la fel cum în experienţa îndumnezeirii până şi Sfânta 
Scriptură se sfârșește, împreună cu toate înțelesurile şi 
cuvintele, la fel şi dogma, în experienţa îndumnezeirii, se 
sfârşeşte. Iar dogma ce este, de fapt? Nu e înţeles şi cu- 
vânt? Dogmele sunt înțelesuri şi cuvinte. Nu se deosebesc 
de Sfintele Scripturi, nici de oricare din ideile noastre, în 
general, pe care le avem despre Dumnezeu. 

Şi aici se ridică o întreagă problematică: cum s-au dez- 
voltat dogmele în Biserica Ortodoxă? Doar pentru că 
Părinţii voiau să înţeleagă filosofic credinţa? Sau dog- 
mele s-au dezvoltat în mod «negativ», prin combaterea 
ereziilor? 

Or, dacă luăm dogmă cu dogmă - şi-o să le luăm, dacă 
sunteți dispuși să urmărim toată această chestiune de 
la un Sinod la altul — o să vedeți că la fiecare dogma- 
tizare a uneia dintre învăţăturile Bisericii, Biserica n-a 
făcut-o în efortul de a înțelege ea credinţa, ci ca să-i dea 
afară din Biserică pe ereticii care denaturau credinţa. 
Culmea e că tocmai ereticii erau cei care căutau să în- 
teleagă credinţa în mod filosofic, nu Părinţii.” 

De asemenea, dogmele îl orientează corect pe om către 
experienţa îndumnezeirii. 

„Apoi, ar trebui să ştim care-i scopul dogmei în tradiţia 
patristică. Este să-l ajute pe om prin înțelesurile pe care 
le are despre Dumnezeu. Aceste înţelesuri dogmatice a 
ii şi a luminării Şi, când ajunge la 


ajută pe calea curăţirii ; 
îndumnezeire, dogma, desigur, se sfârşeşte, şi omul are 


în faţa lui taina Sfintei Treimi.” 
Aceasta înseamnă că nu putem privi dogma în afara căii 
ce călăuzește la luminare şi îndumnezeire. 

„Formulăm dogme despre Dumnezeu, dar aceste dogme 
nu-L exprimă pe Dumnezeu, ci sunt doar nişte «indica- 
toare» către luminare şi îndumnezeire. Călăuze către în- 
dumnezeire. Şi, dacă scoatem dogmele din cadrele vieţii 
liturgice şi ale nevoinţei, nu sunt decât nişte aberaţii. 
Scoateţi dogma Sfintei Treimi din cult şi din experienţa 
luminării şi îndumnezeirii — din punct de vedere rațio- 
nal, nu-i decât o mare aberaţie. Nu spune nimic. Filo- 
sofic, nu se susţine. De ce? Pentru că Părinţii nu pornesc 
de la o idee. Pornesc de la acea Persoană concretă Care 
S-a arătat Prorocilor. În rugul aprins Se arată Îngerul, 
Care Se cheamă Dumnezeu. Acesta este Hristos.” 


Orice ştiinţă şi orice realizare socială trebuie să fie evalu- 
ate în funcţie de succesul pe care îl au și rezultatele pe care 
le produc. Acelaşi lucru trebuie să fie evaluat şi în privinţa 
dogmelor Bisericii. Dogmele au succes atunci când îi că- 
lăuzesc pe oameni la curăţire, luminare şi îndumnezeire. 

„Care-i criteriul teologiei ortodoxe? Succesul. La ce-i 
bună dogma ortodoxă dacă nu călăuzeşte pe nimeni la 
curăţire şi luminare? 

Există unii fanatici aici, în Grecia, care habar n-au de 
curăţire şi luminare, dar latră toată ziua ca niște câini în 
apărarea dogmei ortodoxe şi împotriva ereziilor. Ce ne 
facem c-un asemenea ortodox? Este o minte îngustă, 
care n-are habar de tămăduire. 

Vasăzică, omul acesta ce criteriu are? Pot eu să-i ac- 
cept drept criteriu pur şi simplu un devotament orbesc 
faţă de Ortodoxie? Sau trebuie să am drept criteriu suc- 


cesul Ortodoxiei? Şi ce altceva este succesul acesta dacă 
nu curățirea şi luminarea?” 


Acelaşi lucru poate fi văzut şi la creştinii conservatori, 
care, deşi primesc dogmele, nu le înţeleg ca pe niște mijloace 
terapeutice; nu văd legătura dintre dogmă şi tămăduire. În 
fapt, ei reduc viața revelată la o viață socială. 


„Au apărut în ziua de azi unii teologi de vază prin 
Grecia, influenţaţi din afară, care caută să traducă me- 
sajul evanghelic, creştinismul, şi chiar Ortodoxia, într-un 
soi de creştinism social, al cărui interes major este acţiu- 
nea socială. Printre ei se numără şi unii ortodocşi care 
rămân fideli tradiţiei în literă. Primesc toate dogmele. 
Uneori sunt chiar extrem de conservatori, dar nu mai văd 
dogmele ca pe nişte mijloace terapeutice; pentru ei, dog- 
mele nu mai au absolut nici o legătură cu tămăduirea. 

Ei cred că dogmele există ca să fie puse bine într-un 
dulap la păstrare şi scoase din când în când, ca să ne în- 
chinăm la ele în Duminica Ortodoxiei, când prăznuim 
vreun Sinod Ecumenic sau pe vreunul din marii Părinţi 
ai Bisericii. Atunci, repede, scoatem dogmele, le scutu- 
răm de praf şi le prezentăm liturgic. Sigur, Biserica are 
slujbe frumoase, iar noi cinstim dogmele. Şi nici nu s-a 
terminat bine închinarea, că din nou în dulap, ca să se 
umple din nou de praf, şi la anul iar le scoatem, le scu- 
turăm de praf, şi iar ne închinăm la ele. 

Asta pentru că ei nu mai văd nici o legătură între 
dogmă şi tămăduire — până într-acolo încât un anume 
nu al Bisericii Greciei, să ne spună la un con- 


arhiepiscop, 
„sfânt! Am rămas toţi cu gura căscată, 


gres că Arie era.. 

Zice: «Sfânt era, dar mai greşea și el în chestiunile dog- 
matice. Chiar şi-aşa, tot sfânt era». Evident, confunda 
sfinţenia cu faptul că Arie era, cine ştie, un om bun;” 


Ca să înţelegem scopul dogmei, e vrednic de luare-aminte 
cuvântul Sfântului Grigorie Teologul: „A-L. exprima pe Dum- 
nezeu este cu neputinţă, iar a-L înţelege, şi mai cu neputinţă”. 

„Am tot spus că scopul cuvintelor şi al înţelesurilor 
în tradiţia ortodoxă nu e în nici un caz înţelegerea ra- 
ţională a dogmei. Avem cuvintele şi înțelesurile despre 
Dumnezeu, despre Sfânta Treime, despre Întrupare etc. 
Scopul acestor cuvinte nu poate fi înțelegerea, din punc- 
tul de vedere al înţelegerii raționale. Părinţii accentuează 
tocmai faptul că «a-L înţelege pe Dumnezeu e și mai cu 
neputinţă». Şi dacă «a-L înţelege e și mai cu neputinţă», 
înseamnă că înţelesul nu poate avea drept scop înțele- 
gerea. Şi dacă «a-L exprima pe Dumnezeu este cu nepu- 
tinţă», înseamnă că, atunci când î exprimăm pe Dum- 
nezeu prin cuvinte, aceste cuvinte nu sunt cuvinte care 
să-L poată «exprima» pe Dumnezeu. Prin urmare, «a-L 
exprima pe Dumnezeu este cu neputinţă, iar a-L înțe- 
lege, și mai cu neputinţă». 

Din perspectiva acestui cuvânt al lui Grigorie Teo- 
logul, care-i scopul acestor cuvinte şi înţelesuri? De ce 
«a înţelege» şi «a exprima»? Înţelesuri şi cuvinte. Scopul 
nu e înțelegerea, de vreme ce Dumnezeu este mai presus 
de înţelegerea şi exprimarea omului. Ci scopul cuvinte- 
lor şi al înţelesurilor este unirea cu Dumnezeu, Cel mai 
presus de cuvinte şi de înţelesuri. Însăşi unirea.” 

Dacă nu privim dogmele din această perspectivă, dacă 


nu ne luptăm să le trăim, atunci, în realitate, dogmele nu-şi 
îndeplinesc scopul şi devin „erezie”. 


>, 

„Terminologia trebuie să-şi păstreze permanent po- 
tenţialul curăţirii, luminării etc. Pentru că fără curăţire şi 
luminare nu există mântuire. Asta-i mântuirea. Curăţire 
şi luminare. Acuma, noi trăim cu impresia că mântuirea 
înseamnă să credem noi în dogmele ortodoxe. Şi sun- 
tem ca idolatrii, pentru că luăm dogmele, le aranjăm în 
dulap şi ne punem acolo şi batem la metanii în faţa 
dogmelor pe care nu le trăim. 

Dogma nu e făcută să fie crezută. Dogma e făcută să fie 
trăită. Pentru că dogma fără trăire este erezie. O erezie 
încă şi mai mare e să stea unii la birourile lor şi să creadă 
că pot să aprofundeze și să conceapă idei măreţe în jurul 
temelor dogmatice. Asta-i cea mai mare idioţenie. Metodo- 
logic vorbind, nu se susţine. Doar un naiv care n-are nici 
cea mai mică idee despre metodologia ştiinţifică poate 
să-şi închipuie așa ceva.” 


e) Dogmă şi viaţă bisericească 


Biserica, prin sfintele ei mădulare, care sunt luminate de 
Duhul Sfânt, scrie Sfânta Scriptură, şi tot Biserica o tâlcu- 
ieşte. Nimic nu se întâmplă în mod individual în Biserică. 
Acelaşi lucru este valabil şi cu dogmele, care nu sunt rupte 
de atmosfera Bisericii. Ceea ce înseamnă că dogmatica nu 
este numai un curs sau un domeniu al Bisericii. Dogmatica 
nu este un element independent de viaţa bisericească. Dog- 
mele trebuie corelate cu viaţa liturgică a Bisericii. Viaţa bise- 
ricească este extrem de importantă în ansamblul ei. 

„Expresia teologiei ortodoxe nu e doar ce avem în 
scrierile dogmatice. Întreaga credinţă ortodoxă este o ex- 
presie a teologiei şi dogmaticii ortodoxe. Prin urmare, 
abordarea corectă în dogmatică trebuie să fie una de 
ansamblu.” 


OoN 

Astfel, nu putem privi viața bisericească în mod izolat, 
De pildă, chiar şi muzica bisericească are un caracter dog. 
matic. Acelaşi lucru se întâmplă şi cu celelalte arte biseri. 
ceşti, cum ar fi iconografia. 


„Din punctul acesta de vedere, cred că tradiţia orto- 
doxă trebuie privită întotdeauna ca un întreg, nu izolat, 
E chiar imposibil să separi lucrurile în compartimente 
etanşe, încât să spui: subiectul acesta este dogmatic, iar 
acesta moral, celălalt este sociologic, iar acesta muzical, 
acesta este liturgic ş.a.m.d. Nu există aşa ceva în tradiția 
ortodoxă. Tradiţia ortodoxă cuprinde toate elementele 
care se îmbină pentru a construi structura întregii Biserici, 

Chiar şi muzica Bisericii are un caracter dogmatic. 
Nu poate cineva să psalmodieze în Biserică după cum îi 
vine lui. Muzica are un scop, exact acelaşi scop pe care-l 
are şi teologia, anume nevoinţa. Dacă muzica din bise- 
rică ne-ar stârni sentimente demonice, acea muzică ar fi 
demonică. Nu că dacă este erotic, dacă provoacă iubirea 
erotică ar fi demonic în sine, dar nu acesta-i scopul Bi- 
sericii. Nu putem avea relaţii erotice cu Sfinţii, cu Hristos 
şi cu Maica Domnului, aşa cum au în Biserica Latină. 
Acolo au înclinații erotice faţă de sfinţi, de asta şi muzica 
lor e efeminată şi sentimentală. 

Din acest motiv trebuie să luăm aminte cât se poate de 
serios la ce mi-a spus odată mama, când m-am întors 
de la biserică şi ea m-a întrebat cum a fost. Eu, care nu 
ştiam bine greceşte, i-am răspuns că azi «a cântat» cutare. 
Şi mama mi-a zis: «A, băiete, la biserică nu cântăm. La 
biserică psălmuim, nu cântăm». 

Cântecele acestea ale apusenilor, felul cum le cântă ei 
este eretic. De ce este eretic? Pentru că-l îndepărtează pe 
om de spiritualitatea ortodoxă. Un om care se ataşează 
de-o asemenea muzică nu va ajunge niciodată Ja cură- 
tire, ca să nu mai vorbim de luminare. Pentru a avea 10 

curățirea, este nevoie de-o așezare sufletească bine înte- 
meiată. Omul se abate din cale cu o muzică proastă în 
biserică. Acelaşi lucru este valabil şi pentru iconografie. 
Dacă pui în biserică scenele lui Michelangelo sau Leo- 
nardo da Vinci, e puţin probabil — ca să nu spun mai 
mult! — că o să ajungi acolo unde trebuie să ajungi. Şi 
arhitectura joacă un rol foarte important în teologia 


ortodoxă.” 


Nu doar hotărârile Sinoadelor Ecumenice sunt dogme, 
ci şi Evanghelia. Dacă primele trei Evanghelii au un caracter 
catehetic, Evanghelia după loan, care vorbeşte despre tainele 
lui Dumnezeu, „este o Evanghelie mistagogică şi dogmatică”. 

„Evanghelia după Ioan este, în principal, o Evanghe- 
lie apologetică şi dogmatică, al cărei scop este lumina- 
rea, de vreme ce [credincioşii, la Paște,] în calitate de 
catehumeni, au trecut de treapta curăţirii şi sunt acum 
nou-luminaţi. 

Nu întâmplător Evanghelia după Ioan se citeşte şi se 
tâlcuieşte de la Paşte până la Cincizecime. De aceea şi Pă- 
rinţii Bisericii numesc această Evanghelie «Evanghelia 
duhovnicească». Şi nu e pentru toţi, e pentru cei care s-au 
botezat...” 

Din această perspectivă trebuie să vedem şi valoarea 
moaştelor. Când cineva ajunge la îndumnezeire, i se îndum- 
nezeieşte şi trupul, care devine sfinte moaşte. Ceea ce în- 
seamnă că și moaştele au un caracter dogmatic, sunt rezul- 
tatul experienței dogmelor. 

Din nefericire, de multe ori dogmele sunt folosite în 
Biserică pentru scopuri politice, iar nu pentru curăţire, lu- 
minare şi îndumnezeire. Acest lucru îl vedem în disputa 
dintre romei şi franci. 

„Forţele principale care s-au ciocnit pe câmpul lup- 


telor teologice n-au fost Decretaliile, Dreptul Canonic 

şi Filioque, ci romeii şi francii. Francii au folosit struc- 
tura Bisericii şi dogma ca să-şi păstreze dreptul, pentru 
ei, natural, de-a ţine poporul romeu în «dreaptă supu- 
nere». Romeii, la fel, au folosit structura şi dogma ca să 
lupte pentru libertatea şi independenţa lor. 

Amândouă părţile s-au folosit pe rând de aceleaşi 
arme, în funcţie de împrejurări şi de nevoi. Astfel, ace- 
leaşi argumente din Dreptul Canonic şi din Decretaliile 
pseudo-isidoriene le găsim când de-o parte, când de cea- 
laltă, după nevoile curente de apărare ale fiecărei părți. 
Filioque însă a devenit o armă decisivă şi constantă în 
conflictul dintre romeii răsăriteni şi franci, cu romeii apu- 
seni încercând să li se alăture romeilor răsăriteni.” 


f) Evoluţia dogmelor 


Studiind hotărârile Sinoadelor Ecumenice, vedem că ter- 
minologia e stabilită, iar uneori schimbată, în funcţie de pole- 
micile cu eretici, scopul fiind înfruntarea ereziilor. Acest lucru 
nu arată o evoluţie în înţelegerea dogmei, ci o evoluţie în 
formularea ei. 


„Nu există evoluţie în înţelegerea dogmei. Evoluție în 
înţelegerea dogmei n-are cum să existe. Dogma nu poate 
fi înţeleasă în veci. Pentru că dogma nu-i un subiect care 
să ţină de raţiunea omului, ci dogma se trăieşte în expe- 
rienţa îndumnezeirii. Atunci, dogma se preface în viaţă; 
devine viaţă, devine vedere a lui Dumnezeu. Dogma 
este ceea ce poate fi pus în cuvinte [din experienţa în- 
dumnezeirii].” 


; Unii susțin în mod eronat că Biserica, odată cu trecerea 
timpului, ar aprofunda mai mult dogmele şi le-ar înțelege 
mai bine. Acest lucru este greșit. 


„Terminologia Bisericii primelor veacuri e destul de 
ambiguă. Este nevoie de-o anumită precauţie. Apuseni, 

studiind terminologia asta, au ajuns la concluzia că, în 
primele veacuri, creştinii erau, dacă nu arieni, cel puţin 
semi-arieni. 

Apusenii cred că, odată cu trecerea timpului, Bise- 
rica îşi aprofundează învăţătura şi-şi îmbunătăţeşte înțe- 
legerea despre dogme — dar n-au luat bine seama la ce 
zice Grigorie Teologul, că «a-L exprima pe Dumnezeu e 
cu neputinţă, iar a-L înţelege, și mai cu neputinţă». După 
părerea apusenilor, ar exista o mai bună înţelegere şi o 
mai bună exprimare. Prin urmare, Biserica, odată cu tre- 
cerea timpului, şi-ar înţelege mai adânc dogmele şi le-ar 
exprima mai clar. 

Dacă luaţi formulările Conciliului II Vatican, o să vedeți 
că aceasta este linia pe care merg. La fiecare pagină o să 
găsiţi lucrul ăsta, că Biserica, odată cu trecerea timpului, 
ar avea o mai bună înţelegere etc. Şi totuși, Sfântul Gri- 
gorie Teologul, săracul, ne spune că, oricât de desăvârşit 
ar fi omul, «a-L exprima pe Dumnezeu este cu neputinţă, 
iar a-L înţelege, și mai cu neputinţă». Chiar dacă apuse- 
nii vorbesc despre «o înţelegere mai profundă», totuși 
nu putem nici să-L înţelegem, nici să-L exprimăm pe 
Dumnezeu.” 

Nici nu poate fi vorba în teologia ortodoxă despre un 
proces de desăvârșire a învăţăturii despre Duhul Sfânt. 

„Un teolog din Atena vorbeşte despre desăvârșirea 
învăţăturii despre Duhul Sfânt. Trâmbiţează prin Europa, 
pe unde se tot duce, că Părinţii n-au dus la bun sfârșit 
învăţătura despre Sfântul Duh, şi acuma venim noi s-o 
desăvârşim. 

Se vede treaba că omul ăsta tocmai ce-a ajuns la în- 
dumnezeire, şi din îndumnezeirea lui vine să ne termine 
nouă dogma. Tot împrăștie teoria asta, şi e chiar citat de 
unii — am văzut-o prin nişte manuale protestante —, zice 
că n-a fost definitivată învăţătura despre Sfântul Duh, 


132 Partea I Dogmă și morală 


şi-acuma venim noi să o desăvârșim. Când am văzut, 

m-a pufnit râsul. 

Sunt doi greci care spun asta. La fel şi un rus şi un 
francez prozelit. Este noua erezie a pnevmatologiei. De 
aici o să ajungă să spună şi că au greşit Părinţii, care n-au 
desăvârșit dogma.” 

Totuși, cu evoluţia dogmelor se ocupă o disciplină care 
cercetează formularea dogmelor, istoria lor, ce le-a precedat 
şi ce le-a urmat, disciplină numită Istoria dogmelor. 

Apusenii studiază dogmele şi nu pot să înțeleagă ce s-a 
întâmplat cu terminologia dogmelor de-a lungul secolelor. 
Astfel, Istoria dogmelor studiază evoluţia terminologiei 
dogmelor. 

„Aici se ridică întreaga problematică a Istoriei dog- 
melor, care, în fond, e o chestiune de istoria terminologiei 
dogmelor, pentru că în istoria teologiei se tot adaugă 
terminologiji noi, şi uneori semnificaţia iniţială a unei ter- 
minologii ajunge se fie schimbată. Există cuvinte folosite 
în secolul al IV-lea care în secolele I şi al II-lea nu aveau 
aceeaşi semnificaţie în teologie. 

Teologii apuseni nu pricep că nu semnificaţia termino- 
logiei se schimbă, ci modul de folosire a terminologiei e 
cel care se schimbă. Pentru apuseni, adică, s-ar adăuga o 
nouă semnificaţie. Asta i-a făcut pe istoricii apuseni de 
după Aggiornamento să admită că ar exista evoluţii seri- 
oase în teologie, că teologia secolului 1 n-ar fi aceeaşi cu 
teologia secolului al II-lea. Cu alte cuvinte, teologia ar fi 
într-o continuă schimbare și transformare. 

Au avut loc foarte mari conflicte între papistaşi şi pro- 
testanţi în jurul acestei probleme. Şi, din pricina conflic- 
tului acestuia, multora li s-a trezit interesul de a-i studia 
pe Părinţi în dogmele fundamentale, şi aşa a luat naștere 

Istoria dogmelor şi Patrologia, din cauza polemicii din- 

tre protestanți şi papistaşi.” 

Există felurite manuale de dogmatică ale teologilor con- 
temporani ortodocşi la care nu se observă metoda patristică 
de interpretare a dogmelor, ceea ce înseamnă că astfel de ma- 
nuale nu interpretează corect scopul dogmelor. 

„Luaţi orice manual de dogmatică de pe vremuri al 
teologilor ruşi, greci sau români, şi o să vedeți că mo- 
dul lor de teologhisire nu este cel patristic. De mirare 
să ajungă vreodată cineva la îndumnezeire citind manua- 
lele acestea de dogmatică. Nici măcar la luminare. 

Prin urmare, discrepanța asta dintre practica Sfinți- 
lor şi teologia teoreticienilor în ceea ce priveşte studiul 
dogmaticii nu este doar problema Apusului, ci şi pro- 
blema Răsăritului.” 


Istoricii eterodocşi ai dogmelor sunt impregnaţi de aceas- 
tă interpretare apuseană a dogmelor, având din cauza aceasta 
o mare problemă în privinţa credinţei şi cunoaşterii. Dar chiar 
şi ai noştri au fost influențați de teologia apuseană şi au ajuns 
să vorbească despre credinţă și cunoaştere. 

„În tot cazul, există aceste păreri despre evoluţia în- 
țelegerii adevărului în Biserica Ortodoxă. Şi, dacă-i citeşti 
pe istoricii eterodocşi ai dogmelor, o să vezi că-i arată pe 
Părinţi drept unii care au credinţa Bisericii, şi caută să 
ridice credinţa asta a Bisericii la treapta cunoaşterii. 

Nu-mi place să vorbesc despre cei în viaţă, aşa că n-o 
să dau nume, dar inclusiv unii din profesorii pe care i-am 
avut aici, în Grecia, spun lucrul acesta. Credinţă şi cu- 
noaştere. Credinţă şi cunoaştere în perspectiva cutăruia 
ş.a.m.d. Şi s-au obişnuit cu toţii să scrie lucrări despre 
credinţă şi cunoaştere în accepțiunea Părinților Bisericii. 
Că unii, chipurile, ar fi pledat exclusiv în favoarea cre- 
dinţei, pe când alţii ar fi vrut să transforme credinţa în 
cunoaştere. 

Şi că Tertulian era dintre cei care doreau să nu înti- 
năm credinţa, şi ataca filosofia. Şi că alţii erau de partea 
filosofiei, vrând să transforme credinţa în cunoaştere, Şi 
că unii erau analfabeți, iar alţii şcoliţi, şi tot aşa. Adică 
numai caricaturi de tradiţie patristică, încât sunt uluit 
cum poate cineva să se ocupe la modul ăsta pueril cu 
teme atât de grave. Nu pricep în ruptul capului.” 
Părinţii Bisericii, când formulau dogmele, nu o făceau 

ca să aprofundeze credința, ci formulau experienţa Reve- 
laţiei în termeni dogmatici ca să o păzească de eretici. Nu 
există evoluţie în credinţă, căci credinţa s-a revelat „o dată 
pentru totdeauna”, ci numai în folosirea terminologiei 
există evoluţie. 


g) Dogme şi filosofie 


Din cele de mai sus, este limpede că teologia nu are nici 
o legătură cu filosofia, deoarece calea fiecăreia e diferită. Teo- 
logia se întemeiază pe vederea lui Dumnezeu, în timp ce filo- 
sofia se întemeiază pe cuvântul omenesc, pe speculația rațio- 
nală. Astfel, Sfinţii Părinţi ai Bisericii erau teologi văzători 
de Dumnezeu, iar nu filosofi. Şi, când formulau dogmele, 
nu o făceau în mod filosofic, nici pentru a înţelege dogmele 
sau a dezvolta filosofia. 


„Este un mit afirmaţia pe care o susțin mulţi istorici, că 
Părinţii Bisericii s-ar fi folosit de filosofie ca să înţeleagă 
dogmele, şi că disputa dintre ortodocşi şi eretici s-ar fi 
centrat în jurul înţelegerii logice corecte a dogmei. pă 
rinţii Bisericii n-au avut niciodată concepţia aceasta. Ere- 
ticii aveau concepția asta.” 


Părinții Bisericii nu speculau, ci aveau cunoaşterea dog- 
melor. Raţionamentele nu sunt decât o gimnastică a intelectu- 
lui şi nu au nici o legătură cu experiența teologiei ortodoxe. 
Dacă teologia ortodoxă s-ar întemeia pe speculații şi rațiune, 

atunci cei mai buni teologi, din punctul de vedere al unei ase- 
menea teologii ortodoxe, ar fi profesorii de Dogmatică şi de 
Istoria dogmelor. 

„Când cineva rumegă bine cuvântul «a-L exprima pe 
Dumnezeu este cu neputinţă, iar a-L înţelege, și mai cu 
neputinţă», atunci poate înțelege bine şi eforturile teo- 
logilor din ziua de azi. 

Studenţilor de la teologie li s-a dat impresia că profe- 
sorul universitar de Dogmatică sau de Istoria dogmelor 
este unul care, vezi bine, fiind el nemaipomenit de deş- 
tept şi studiind filosofia, logica şi celelalte, are o minte 
profundă, cu care-L poate cuprinde pe Dumnezeu şi dog- 
mele. De aceea, când spune «o esenţă, trei ipostasuri», el 
Chiar înțelege lucrurile astea. Dar toţi aceşti profesori 
au uitat ce spune Grigorie Teologul, că «a-L exprima pe 
Dumnezeu este cu neputinţă, iar a-L înţelege, și mai cu 
neputinţă».” 

Dogma nu poate fi abordată prin intermediul metafi- 

zicii. În teologia apuseană, metafizica a fost predominantă 

` chiar şi în chestiunile dogmatice, tocmai de aceea dogmatica 
apuseană nu a avut succes. 

„E imposibil să abordezi dogma despre Dumnezeu 
şi despre desăvârşire prin metafizică.” 

„În Apus, de vreme ce predomina metafizica, s-au 
gândit ei că e independentă de succes. Americanii sunt 
cei care au pus semnul egal între adevăr și succes. Tot 
ceea ce are succes este adevărat, iar dacă nu are succes, 
nu-i adevărat. 

Metafizica poate să fie un adevăr fără să aibă nici un 
succes. Adevărul acesta este independent de succes. Şi 
ai noştri, care au urmat această linie, şi-au construit o 
abordare metafizică a subiectelor teologice şi au păţit ace- 
laşi lucru. Astfel, se gândesc la dogme ca la nişte fenomene 

metafizice, ca la nişte realităţi metafizice care n-au nici 

o legătură cu ideea de succes, ca la ceva independent 

de succes, ca la nişte adevăruri în sine.” 

Sfinţii Părinţi însă nu erau filosofi metafizici, de aceea 
este cu neputinţă să interpretăm tradiţia ortodoxă prin in- 
termediul metafizicii. 

„Părinţii Bisericii nu acceptă metafizica. Pentru că me- 
tafizica este gândirea omenească despre «imuabil». Prin 
înţelesuri şi cuvinte, omul gândeşte şi exprimă «imuabi- 
lul». Şi acesta este fundamentul metafizicii. 

Dar în teologia patristică avem faimosul cuvânt al lui 
Grigorie Teologul, care-i busola oricărui teolog ortodox: 
«a-L exprima pe Dumnezeu este cu neputinţă, iar a-L în- 
ţelege, și mai cu neputinţă». Așadar, pe Dumnezeu nu 
putem nici să-L exprimăm în cuvinte, nici să-L înţelegem. 
Din acest motiv, cuvintele şi înțelesurile despre Dumne- 
zeu de fapt nu-L «exprimă» pe Dumnezeu, nici nu sunt 
cu adevărat înţelesuri despre Dumnezeu, ci fac parte pur şi 
simplu din mijloacele de nevoinţă, prin care omul ajunge, 
dacă va ajunge vreodată, la experienţa îndumnezeirii 

Așadar, faptul că dogma are un caracter temporar în- 
lătură orice noţiune de metafizică din teologia ortodoxă. 
Metafizica [pentru că se ocupă cu «imuabilul»] nu are 
cum să se întemeieze pe tradiţia ortodoxă. Din acelaşi 
motiv, şi metoda filosofică de teologhisire este cu totul 
străină tradiţiei ortodoxe.” 


Teologia apuseană era strâns legată de metafizică, drept 
care a şi stârnit o serioasă contrareacţie din partea Ilumi- 
nismului. 

„Elementul caracteristic central al Iluminismului fran- 
cez, în afară de Voltaire, este anti-metafizica, orientarea 
anti-metafizică a Iluminismului francez. Cel puţin în ul- 
tima sa fază, în punctul în care a fost condus, Iluminismul 
francez a reprezentat o încercare de-a nu mai permite 

nimănui să accepte dogmele care-şi au suportul undeva, 

în cer, iar omul nu le vede, ci constatarea adevărului 

trebuie să vină din experienţa omului, adică din expe- 
rienţa cunoaşterii.” 

În Biserica Ortodoxă însă nu se regăseşte acest lucru, 
căci dogmele sunt privite ca expresii âle experienţei, iar nu 
ca speculaţii metafizice. 

În timp ce, pentru teologia ortodoxă, dogmele sunt rodul 
experienţei îndumnezeirii şi „indicatoare” spre îndumne- 
zeire, în Apus, dimpotrivă, dogmele sunt legate de specu- 
lația rațională, după cum, tot la ei, dogma este identificată 
cu taina. 


„Augustin este singurul teolog ortodox al primelor 
veacuri care a confundat dogma cu taina, crezând că 
prin dogmă ar putea înțelege taina. Dimpotrivă, pentru 
Părinţii Bisericii, dogma nu duce la înţelegerea tainei, 
ci la unirea cu taina - care taină, chiar şi în unire, de- 
păşeşte toate categoriile omeneşti.” 


Astfel s-a ajuns ca, în Apus, teologia să fie identificată cu 
filosofia. De asemenea, se considera că dogma Sfintei Treimi 
ar aparţine Revelaţiei naturale, în vreme ce dogma despre 
Întrupare ar aparţine Revelaţiei supranaturale. 


„Augustin credea că teologia este ca filosofia, adică o 
încercare a omului de a înțelege adevărul prin interme- 
diul speculaţiei raționale. Vasăzică, adevărul ne-ar veni 
din filosofie. Dogma despre Sfânta Treime, după Augus- 
tin, nu ar ţine de Revelația supranaturală, de vreme ce o 
aveau şi platonicii. Ceea ce ţinea de Revelația supranatu- 
rală era Întruparea lui Hristos, a Cuvântului lui Dumne- 
zeu — adică Întruparea, învăţătura despre Dumnezeiescul 
har şi învățătura despre cădere şi păcat, acestea ar alcă- 
tui forma specifică a Revelaiei supranaturale, în vreme ce 
dogma despre Sfânta Treime ar ţine de Revelația naturală. 


Da 

Odată cu trecerea timpului însă, în tradiţia apuseană _ 
cunoaşteţi concepția asta despre platonici şi celelalte _ 
au început să considere în Evul Mediu că dogma despre 
Sfânta Treime este şi ea parte a Revelaţiei supranatu. 
rale. Şi, dacă o să vă uitaţi în manualele neo-scolastice ale 
Bisericii Papistaşe, mai ales din perspectiva asta a con. 
cepţiei dogmatice, o să vedeți acum că nu mai scriu la fel, 
adică învăţătura despre Sfânta Treime ar ţine de Reve- 
laţia supranaturală, nu de Revelația naturală.” 

Mai mult, Augustin pune întâi credința, şi apoi cunoaş- 
terea. Spune că mai întâi trebuie să primim dogmele pentru 
a le înţelege, şi apoi vom afla adevărul, în urma unui proces 
de prelucrare rațională. 


„Cel mai important lucru pe care ni-l spune în pen- 
ultimul capitol din Contra Academicos, care-i un rezumat 
al tuturor celorlalte, este că suntem acum convinși că 
de aceea credem, «ca să cunoaştem adevărul». Adică eu 
cred ca să înţeleg. 

Premisa de bază a întregii teologii scolastice a Evului 
Mediu este că, pentru a putea înţelege adevărul, trebuie 
mai întâi să-l primeşti prin credinţă. Şi, odată ce-ai primit 
prin credinţă adevărul sau dogma, te străduiești apoi cu 
raţiunea, şi până la urmă chiar o să ajungi să-l înţelegi.” 
În tradiţia apuseană se afirmă că prin metoda filosofică 

şi aprofundarea raţională putem să înțelegem dogmele cre- 
dinţei. Aceasta este o direcţie contrară tradiţiei ortodoxe, în 
care dogmele sunt rodul experienţei, iar nu axiome Ome- 
neşti menite să ne conducă la o înțelegere raţională. 


„Metoda asta a lui Augustin — cum că, pe baza Cre- 
dinţei, cu ajutorul metodei filosofice şi al aprofundării 
raţionale, o să ajungem să înţelegem dogmele Bisericii - 
a devenit metoda de bază a tradiţiei france în Apus... 

Această concepție despre tradiţia patristică există în 
toate manualele, din câte ştiu eu şi-am verificat, în toate 

manualele de aici, din Grecia, de Ja liceu până la univer- 

sitate, şi urmează constant linia aceasta, conform căreia 

credinţa trebuie transformată în cunoaştere, în înțele- 
gere — şi asta, cu ajutorul filosofiei. 

că Aici, teologia neogreacă, grație patriotismului neogrec 

rămas fidel liniei trasate de Korais, a pus în inima edu- 

caţiei elene şi katharevousa, şi filosofia, în anii de demult. 

Se considera absolut necesar ca un teolog, și mai cu seamă 

un teolog sistematic sau un dogmatolog, să stăpânească 

filosofia ca să poată aprofunda corect dogmele credinţei. 

În timp ce în tradiţia patristică avem curăţire, avem lu- 

minare, şi apoi avem îndumnezeire.” 

În plus faţă de această metodă greşită, potrivit căreia cre- 
dinţa precede cunoaşterii, apusenii consideră și că Biserica 
este autoritatea, iar nu Părinţii îndumnezeiți, așa cum învață 
tradiţia ortodoxă. 

„Augustin pune mai întâi credinţa, şi apoi cunoaște- 
rea. Premisa de bază a lui Augustin este că omul nu poate 
exclusiv prin intermediul rațiunii să cunoască adevărul, 
ci raţiunea trebuie mai întâi să cunoască adevărul prin 
credinţă. Credinţa vine mai întâi. Prin credinţă omul pri- 
meşte dogmele, şi abia apoi le înţelege. Așadar, credinţa 
e cea care precede cunoaşterii. 

Şi astfel s-a dezvoltat încă o teorie stranie a lui Augus- 
tin. De ce primim noi dogmele? Pentru că sunt dogmele 
Bisericii, sunt învăţătura Bisericii etc. Prin urmare, auto- 
ritatea în numele căreia primim dogmele este Biserica, 
după Augustin. 

Este pentru prima oară când apare concepția aceasta. 
Câtă vreme la noi concepţia aceasta nu există. La noi sunt 


0 formă a limbii greceşti, folosită mai ales în scris, care a predo- 
e gi care se definește prin tendința de eliminare a 


minat oficial până în 197 să ep etapa 
elementelor străine sau dialectale ale limbii şi impunerea artificială a 


formelor culte de greacă veche. (n. trad.) 

Părinţii, nu Biserica. Biserica, pentru noi, nu e o idee ab. 
stractă, nu e, adică, o autoritate bisericească organizată 
ierarhic. La noi sunt «cei ce au experienţa», îndumne- 
zeiții sunt motivul pentru care primim dogmele. Îndum- 
nezeiții, care au cunoaşterea directă a lui Dumnezeu, sunt 
temelia credinței noastre, pentru că noi, care nu avem 
cunoaşterea lui Dumnezeu, primim învățătura de la cei 
care o au. 

Același lucru se întâmplă și în astronomie. Câţi din- 
tre noi s-au uitat vreodată printr-un telescop să vadă 
astrele? Probabil că nici unul. Dar există astronomi care 
au făcut-o. Şi ei ne descriu nouă ce văd, şi ne mai fac şi 
fotografii. Iar noi deschidem o carte de astronomie şi, 
având încredere în experienţa astronomilor, citim toate 
aceste lucruri şi le primim, pentru că le acordăm tot 
creditul oamenilor acestora demni de încredere. 

În același fel îi avem pe văzătorii de Dumnezeu, care 
L-au văzut pe Dumnezeu, şi primim şi noi ceea ce spun 
oamenii aceştia despre Dumnezeu, până când, cine ştie, 
o să putem şi noi să ajungem la starea aceasta când o să 
avem aceeaşi experienţă şi o să avem, la rândul nostru, 
aceeaşi învăţătură.” 

Tot la Augustin întâlnim şi folosirea termenilor psiho- 
logici în privința Sfintei Treimi. 

„Dacă faci o analiză a operei De Trinitate a lui Au- 
gustin, vezi că-i o istorie tare stranie. Ceea ce ne atrage 
atenţia este metoda de bază a lui Augustin, el fiind pri- 
mul care a făcut psihanaliza Sfintei Treimi: a luat psiho- 
logia omenească (şi e neoplatonic în acest caz) ca să in- 
vestigheze şi să aprofundeze dogma Sfintei Treimi. 

Face analogii între Dumnezeu şi mintea omenească, 
memorie şi rațiune, ca să poată înţelege dogma Sfintei 

Treimi în mod psihologic. Aici se vede deja teologia sco- 
lastică. În loc să se ocupe cu nevoinţa, scolasticii stăteau la 
birou şi debitau teorii peste teorii filosofice despre Sfânta 
Treime. Aveau ei impresia că asta este măreaţa lucrare 
a teologilor, să stea și să se muncească să înţeleagă dog- 
mele şi să-L înţeleagă pe Dumnezeu, să înţeleagă esenţa 
lui Dumnezeu. Şi așa s-au întemeiat în mănăstiri marile 
universităţi ale Europei.” 


h) Caracterul terapeutic al dogmei ca bază 
a dialogului cu celelalte confesiuni 


În zilele noastre se poartă dialoguri între Biserica Orto- 
doxă şi celelalte confesiuni creştine, pentru a se găsi puncte 
comune în vederea unirii. Ruperea creştinilor apuseni de 
Biserică a avut o bază dogmatică, dar au existat şi diferende 
politice şi militare, căci teologia este legată de istorie. 


„Avem toată istoria asta care, din nefericire, are şi un 
fundament teologic, pentru că, de multe ori, aşa cum am 
descoperit în cercetările mele, ca să găseşti cauzele unei 
controverse dogmatice, trebuie să te raportezi și la dife- 
rende politice şi militare. De multe ori, o dispută teolo- 
gică are drept cauză nu teologia, ci politica. Şi se creează 
dispute dogmatice numai şi numai ca să fie salvată o 
situaţie politică. Şi aici vedem clar cum se dezvoltă fe- 
nomenul acesta. 

V-am spus despre Conciliul de la Frankfurt care a 
condamnat Sinodul VII Ecumenic şi despre Conciliul 
care i-a condamnat pe cei care nu au primit adaosul Fi- 
lioque în Crez. 

Vasăzică, în două privinţe ne-au condamnat francii 
pentru erezii. Noi nu i-am condamnat niciodată pentru 
nici o chestiune dogmatică în acei ani. Ei au început. Și 
ne-au condamnat ca eretici din propriile lor motive.” 

Este nevoie ca dialogurile dintre Biserica Ortodoxă. Şi ce- 
lelalte confesiuni creştine să aibă drept bazănu numai dog- 
mele şi Sinoadele Ecumenice, ci mai ce esenţa şi scopul 
dogmelor, anume tămăduirea oamenilor. 

„Când ai asemenea criterii, poți să faci față şi teme- 
lor dialogului cu alte Biserici. Iar relaţiile cu eterodocşij 
trebuie reglate nu pe baze dogmatice, ci terapeutice, 

Mutăm baza de pe dogmă, pe terapie. De ce? Pentru că 
dogma este un medicament terapeutic. Şi medicamen- 
tul e luat numai atâta vreme cât durează boala. Când însă 
omul s-a făcut sănătos și boala s-a dus, atunci a terminat 
cu medicamentul. Bolnavul nu-l mai ia. La fel şi dogma 
se sfârșește [în îndumnezeire]. Prin urmare, baza dis- 
cuţiilor în aceste dialoguri ar trebui să fie nu dogma, ci 
tămăduirea. 

Apoi, ori de câte ori are loc o discuție despre dogmă, 
dogma trebuie cercetată în cadrul său pur terapeutic. Lu- 
crul acesta este extrem de important, pentru că, atunci 
când discută cu eterodocşii, ortodocşii noștri conserva- 
tori care nu văd nici o legătură între dogmă şi terapie, 
şi nu realizează că dogma are un scop pur terapeutic - le 
spun eterodocşilor că, dacă vor unirea, trebuie să pri- 
mească toate dogmele ortodoxe. Şi eterodoxul, săracul, pe 
bună drepate, întreabă: «Ce-mi trebuie mie toate dogmele 
astea? La ce bun să primesc doar aşa, de formă, dogmele 
astea ale voastre?» Pentru că al nostru, conservatorul de 
modă veche, care reprezintă în ziua de azi Biserica Or- 
todoxă, e victima Revoluției Greceşti şi descendentul 
spiritual al lui Adamantios Korais, şi nu ştie să spună 
decât: «Primiţi toate dogmele celor şapte Sinoade Ecu- 
menice dacă vreţi unirea!» 

Bineînţeles, în privinţa asta, cu latinii nu avem aseme- 
nea probleme, pentru că ei primesc cele şapte Sinoade 

Ecumenice. Problema e că primesc cu mult peste cele 

şapte Sinoade Ecumenice. Vasăzică, lucrul acesta se în- 
toarce împotriva noastră, nu împotriva lor. Pentru că noi 
spunem: «Şapte Sinoade Ecumenice!», iar ei spun: «OK, 
de acord!» 

Cu protestanții însă e problema. «De ce să primim noi 
şapte Sinoade Ecumenice?», zic ei. Pentru că, atunci când 
a avut loc Reforma protestantă, ei n-au primit decât pri- 
mele patru Sinoade Ecumenice. N-au primit şi al V-lea, 
al VI-lea şi-al VII-lea Sinod Ecumenic. Pe al VII-lea l-au 
identificat cu statuile Bisericii Papistaşe şi cu ce li se 
părea lor că ar fi superstiții ale Bisericii Latine. Au res- 
pins Sinodul al VII-lea. Vasăzică, mai rămân al V-lea şi 
al VI-lea Sinod Ecumenic. 

Așa că, zic ei: «De ce să primim noi dogmele astea? 
Sunt mult prea metafizice, ţin de filosofia greacă. Au 
apărut într-o etapă spirituală ulterioară. Ce legătură au 
cu Sfânta Scriptură? Ce legătură au cu mântuirea omu- 
lui?» Şi au multe suspiciuni faţă de al V-lea şi al VI-lea 
Sinod Ecumenic.” 


Dialogul teologic dintre confesiuni, dacă nu cercetează 
semnificaţia dogmei şi nu o leagă de scopul ei terapeutic, 
generează o problemă gravă. 


„La discuţii, ortodocşii propun de obicei o acceptare 
formală a Sinoadelor Ecumenice, fără să le mai explice 
însă protestanților şi de ce este nevoie de aceste dogme ale 
Sinoadelor Ecumenice. Și asta din cauză că, atât pentru 
istoricii apuseni ai dogmei, cât şi pentru istoricii ortodocşi 
moderni ai dogmei, dogma a fost despărțită de scopul ei 
terapeutic şi s-a identificat cu o înţelegere metafizică şi 
ontologică a dogmelor Bisericii, de parcă Părinţii ar fi fost 
unii care filosofau asupra credinţei Bisericii. Şi, după ce 
filosofau ei ce filosofau asupra credinţei, rezultatul era 

elaborarea dogmelor, care dogme erau de-acum formu- 
late în Sinoadele Ecumenice. Trăim într-o epocă în care 
omul modern nu mai e dispus să primească o dogmă a 
unei Biserici doar pentru simplul fapt că aşa zice Biserica 
respectivă. 

Desigur, există teologi atât latini, cât şi ortodocşi, care 
au pretenţia aceasta. Există şi anglicani care sunt dispuşi să 
se conformeze acestei pretenţii, pentru că asta e forma- 
ţia lor teologică, care-i caracterizează şi pe mulţi teologi 
latini și ortodocşi. Au anglicanii o asemenea tendinţă. Dar 
la ceilalţi protestanți n-ai s-o vezi, în nici un caz.” 

Unii ortodocşi ai zilelor noastre au despărțit dogma de 
evlavia Bisericii şi de caracterul ei terapeutic, de aceea nu 
aşază scopul terapeutic al dogmei drept bază în dialog. 


„În acest cadru al cercetărilor istorice, teologia orto- 
doxă contemporană a ajuns în halul în care a ajuns pentru 
că ortodocşii înşişi nu mai văd dogma ca pe un mijloc de 
tămăduire, ci o privesc separat de evlavia Bisericii, se- 
parat de diagnostic şi terapie. 

Asta e situaţia. Şi, normal, aici e buba. Totuşi, din feri- 
cire, cel puţin la două dintre dialoguri s-a hotărât acum 
printr-o decizie oficială să se urmeze calea aceasta, anume 
să cercetăm dogmele din perspectivă terapeutică. Şi trag 
nădejde că lucrul acesta o să aducă roade.” 


i) Legătura dintre dogmă și morală-nevoință 


Între dogmă şi morală există o legătură minunată. Teolo- 
gia şi dogma nu pot fi despărțite niciodată de morala Bisericii, 
morală care este nevoinţă. 

i „Culmea e că ortodocşii de astăzi au despărţit în prac- 
tică dogmatica de morală, şi-am ajuns să ne ocupăm la 
greu cu moralismul. Există o asemenea tendinţă, ca unii 


să se ocupe cu morala, iar alţii cu dogmatica. Să le se- 
pare în mod clar. 

Insă din nevoinţa ortodoxă e limpede că teologia nu 
poate fi în nici un caz despărțită de morală. Nevoinţa are 
un caracter pur dogmatic, fiindcă se ocupă cu dreapta 
aşezare a înţelesurilor, şi omul trebuie să ştie exact care 
sunt aceste înțelesuri, ce caracter au şi ce relație au cu 
realitatea pe care o simbolizează sau o exprimă.” 
Vedem acest lucru şi în istoria Bisericii. Mulţi oameni 

primesc dogma ca să se mântuiască, dar nu ţin şi morala 
legată de această dogmă. 

„Dar ce legătură are dogma asta - despre Sfânta Tre- 
ime, Întrupare, despre toate acestea —, ce legătură are 
dogma despre Sfânta Treime cu tămăduirea omului? 

Concepţia predominantă a fost că dogma există, iar 
noi trebuie să credem în dogmă ca să nu ajungem în iad, 
de parcă Dumnezeu ar fi unul care, dacă nu primim 
dogma — chiar să fim noi oricât de buni —, dacă nu pri- 
mim o anume dogmă ortodoxă, papistaşă sau mai ştiu eu 
care, o să ajungem în iad. Dumnezeu, adică, ne-ar pe- 
depsi că nu credem noi cum trebuie în dogme. 

Aici nu se mai vede legătura dintre dogmă şi practica Bi- 
sericii. Vasăzică, morala era una, iar dogma era alta. Exista 
morala, exista şi dogma. Ceea ce mântuieşte, fireşte, este 

morala; dar dacă morala nu e corelată cu dogma, nu mai 
mântuieşte. Trebuie să avem şi morala, şi dogma, ca să 
ne mântuim.” 

În acest cadru ia amploare moralismul. Adică, dacă dog- 
ma este separată de morală, se ajunge ca, pe de o parte, [în 
locul dogmei] să predomine speculația rațională, iar pe de 
alta, [în locul nevoinţei,] moralismul. 

Desigur, aşa cum vom vedea în cele ce urmează, morala 
ortodoxă nu este o morală umanistă şi nu se limitează pur şi 
simplu la un comportament exterior al omului — ci morala 
este nevoinţă, iar nevoinţa are, fără îndoială, un caracter dog- 
matic, „pentru că se ocupă cu dreapta aşezare a înțelesurilor”. 


146 Partea Dogmă și morală 


Mai multe despre lucrul acesta vor fi scoase în evidenţă în 
capitolul următor. 

În concluzie, dogma, aşa cum am subliniat de mai multe 
ori până acum, este rodul unei revelații empirice încredințate 
Sfinţilor, urmând să-i călăuzească pe oameni la îndumne- 
zeire. Dumnezeu, chiar şi atunci când i Se revelează omului, 
rămâne de neîmpărtăşit în esenţa Sa şi, prin urmare, de ne- 
cunoscut. În esenţa Sa rămâne taină. Este însă cu putinţă să ni 
se facă împărtăşit şi cunoscut prin energiile Sale. Văzătorul 
de Dumnezeu formulează dogme atunci când este de trebu- 
ință, ca să păzească experienţa şi să-i călăuzească neînşelat 
pe cei credincioşi. 


2. Morala 


În toate sistemele filosofice şi religioase, alături de teorii, 
avem şi aplicarea practică a acestor teorii. Această aplicare 
practică se numeşte morală şi cuprinde principiile de bază 
care determină viaţa şi societăţile omeneşti. 

Odată cu căderea lui Adam şi pierderea comuniunii cu 
Dumnezeu, omul a ajuns să fie stăpânit de patimi, pentru că 
mintea (vo) i s-a întunecat. Fiecare caută afirmarea per- 
sonală şi stăpânirea asupra celorlalţi. Şi, deoarece toţi vor 
să stăpânească în societate, a fost nevoie să se impună anu- 
mite limite, ca să se păstreze un echilibru. Mai mult, sistemele 
filosofice şi religioase stabilesc anumite premise, astfel încât 
oamenii să-şi poată atinge scopurile. Astfel s-a dezvoltat 
morala. 

Mulţi susţin că acelaşi lucru se întâmplă şi în creşti- 
nism, drept pentru care vorbesc despre o morală creştină. Cu 
siguranţă, lucrurile nu sunt chiar atât de simple. În Biserica 
Ortodoxă, ceea ce numim morală este cu totul altceva decât 
morala celorlalte sisteme antropocentrice, neavând în reali- 


tate nimic în comun cu acestea. 


a) Morala filosofică, religioasă şi socială 


Orice filosofie îşi are propria ei morală. Exemple clasice 
sunt filosofia lui Platon şi Aristotel, care, prin morala lor, au 
încercat să-şi pună în practică teoriile filosofice. Vedem acest 
lucru până în zilele noastre. 

„Avem sisteme morale din pricină că anticii, săracii, 
căutau să-și găsească un sprijin în filosofie ca să-şi con- 

solideze regimurile şi sistemele sociale, ca să aibă o 

ordine socială și politică, răsplătită în anumite sisteme 

atât în viaţa asta, cât şi în viața cealaltă.” 

Astfel, există morala filosofică, fără nici cea mai mică 
legătură cu teologia ortodoxă. 

„Dacă privim din punctul de vedere al moralei filo- 
sofice, vedem că există mulţi oameni corecţi, care n-au 
nici cea mai mică legătură cu creştinismul. Sunt oameni 
buni, există mulți oameni buni care nu sunt nici măcar 
creştini, nu-i interesează curățirea, luminarea şi îndum- 
nezeirea, nu-i interesează decât să fie oameni buni. Însă 
cel care trece prin curăţire şi luminare nu este doar un 
«om bun», este cu mult mai presus decât atât.” 


Însă în perioada Iluminismului, când temeliile metafi- 
zicii au fost zdruncinate — de vreme ce nimeni nu mai putea 
susţine că există ideile platonice —, era inevitabil să fie zdrun- 
cinate şi temeliile moralei filosofice, care se întemeiau pe 
ideile filosofice. „După prăbuşirea temeliilor metafizice, n-a 
mai rămas decât un soi de moralism.” 

În ziua de azi, ştiinţa a demonstrat că nu există criterii 
imuabile, așa cum afirma metafizica. Drept urmare, era ine- 
vitabil să se surpe şi morala filosofică. Astfel, morala, care 
într-un fel sau altul trebuia să existe, nu mai are nici un punct 
de sprijin, nici o bază fermă. Ceea ce înseamnă că orice om 
sau orice societate îşi construiește acum propria morală. 


„În ultimii ani, credinţa că ar exista criterii imuabile a 
fost condamnată fără drept de apel. Vechile fundamente 
metafizice ale legii nu mai sunt acceptate în Europa şi 
America, unde astăzi, în lumea anglo-saxonă, predomină 
pozitivismul, iar în spațiul european, singura filosofie 
în vigoare la ora actuală este existenţialismul. 

Existenţialismul respinge conceptul esenței imuabile, 
care ar putea fi, să zicem, o normă morală sau juridică. 
De unde și fenomenul acesta neobișnuit, în care oamenii, 

în ciuda faptului că nu există criterii imuabile pentru lege 
sau morală, sunt chemaţi să-şi inventeze, fiecare pe cont 
propriu, un scop oarecare în viață, şi să facă tot ce le stă 
în putinţă ca să atingă acest scop. Şi fiecare îşi stabileşte 
pentru sine un anumit lucru din punct de vedere moral, 
juridic şi social, şi i se cere omului să se poarte altruist şi 
eroic, adică să ducă o viaţă de om bun.” 


La fel se întâmplă şi în sistemele religioase. Întâlneşti 
oameni care se ocupă cu filosofia orientală, hinduşi, care, din 
punct de vedere moral, sunt oameni buni. 


„Există hinduşi care sunt oameni foarte buni din punct 
de vedere moral, adică sunt cumsecade și nimic mai mult. 
De asemenea (meditaţia) îi calmează, îi calmează psiho- 
logic. Le face bine, îi linişteşte, nu sunt dornici de câștig, 
sunt onești - oameni buni, buni cetăţeni.” 


Dar o purtare frumoasă la exterior, o viaţă morală pot 
să aibă şi musulmanii, chiar şi ateii care nu cred în nici un 
Dumnezeu. O asemenea morală însă nu mântuieşte omul. 


„Care-i numitorul comun al creştinilor de diferite con- 
fesiuni? Singurul lor numitor comun este morala. Dar 
rânduiala asta morală n-o s-o aibă numai doi creştini. Pot 
s-o aibă, adică, şi-un musulman cu un creştin. Pentru că 
există musulmani care sunt oameni foarte buni şi cinstiţi. 

Sunt cazuri în care ai mai degrabă încredere în cutare 
musulman decât în cutare ortodox, din punctul de vedere 
al aşezării lor morale. Poţi să ai un prieten musulman 
care-ţi spune permanent adevărul, şi un prieten ortodox 
care te minte încontinuu. Care-i mai bun, moralmente vor- 
bind? Cel care te minte sau cel care-ţi spune adevărul? 

Există atei care îi surclasează pe foarte mulţi creştini 
prin viaţa lor morală. Pe de altă parte, există şi creştini 
care nu se compară cu acei atei. Există şi atei ideologi 
foarte mulţi, la fel de bine cum există şi creştini ideologi. 

Ceea ce înseamnă că, dacă luăm [doar] morala drept 
criteriu al vieţii morale şi separăm dogma de morală, o 
să ajungem să zicem că oamenii aceștia o să se ducă în jad, 
că nu sunt ortodocşi în dogmă — da, dar uite ce morali 
sunt! Păi, dacă tot sunt aşa morali, de ce să nu se ducă şi 
ei în Rai? Adică ce, doar ortodocşii morali se duc în Rai? 
De ce să nu se ducă şi ereticii morali, şi ceilalți de alte 
religii, şi ateii? Doar sunt şi ei morali. Dacă luăm drept 
criteriu morala, ne lovim de problema asta, cine o să se 
ducă și cine n-o să se ducă în Rai.” 


Există şi o morală fariseică, atunci când oamenii împli- 
nesc toate faptele exterioare — postul, înfrânarea —, dar lumea 
lor lăuntrică rămâne lipsită de transfigurare. 


„Există oameni extrem de morali, culmea moralei, care 
s-au mortificat cu postirile şi celelalte, dar au o minte 
(vobc) îngrozitoare, fariseică.” 


Morala fariseică a fost aspru condamnată de Hristos, după 
cum vedem în pilda Vameşului şi Fariseului. Căci avem 
nevoie nu de o viaţă morală la exterior, care să eşueze în mo- 
ralism, ci de pocăință, care să tămăduiască sufletele noastre. 

„Unul care-i preocupat de morală poate să facă tot ce 
zice legea, dar conştiinţa lui să rămână împietrită şi, în loc 

s-o ia pe drumul Vameşului, o ia pe drumul Fariseului. 

Ceea ce înseamnă că nu doar de morală avem noi ne- 
voie; ci de ceva mai presus de morală: avem nevoie de 
pocăință. Şi pocăinţa nu înseamnă, pur şi simplu, să mă 
duc eu la duhovnic şi să-i spun păcatele mele; nu este doar 
atât. Pocăinţa înseamnă şi să treci dincolo de pocăință, 
să treci de la curăţire la luminare. Dacă nu ajung la lu- 
minare, nu sunt în stare să văd slava lui Dumnezeu.” 

Acesta este şi motivul pentru care teologia ortodoxă nu 
poate fi redusă la o morală filosofică, religioasă ori socială. Nu 
este posibil să limităm chemarea omului numai la morală. 


2. Morala 151 


„În ziua de azi, prin trăirea teologiei se înțelege mo- 
rala. Da, numai că teologia nu este morală. Trăirea teolo- 
giei este Rugăciunea minţii şi îndumnezeirea, nu morala. 
Pentru că teologia ortodoxă nu are morală, ci nevoinţă. 
Morală ortodoxă nu există; există morală idolatră, care nu 
este o virtute, şi nu aparţine Ortodoxiei, ci întregii lumi. 
Prin urmare, trăirea teologiei nu este virtutea, nu este 
morala — pentru că morală aveau şi filosofii, de asta am 
tot spus eu zilele trecute că şi anticii o aveau.” 

Morală au și alte mişcări umaniste şi sociale — de pildă, co- 
munismul, care promite egalitatea şi proprietatea comună, 
are o morală mai bună decât capitalismul. Dar nici ateismul 
comunismului nu se deosebeşte de ateismul religiilor, nici 
chiar de-al unora dintre creştini. Pentru că, atunci când cineva 
nu are cunoaşterea personală a lui Dumnezeu și nu-L cunoaşte 
pe Dumnezeu, în realitate crede într-un dumnezeu inexis- 
tent, dumnezeul închipuirii sale. 


„Adică, n-au comuniştii virtute? N-au morală? Cum să 
n-aibă virtute? Cum să n-aibă morală? Azi, de cele mai 
multe ori, comuniştii au o morală mult mai înaltă decât 
capitaliştii. E o realitate. Concepţiile lor sunt mai înalte 
decât ale capitaliştilor în multe privinţe. Şi aici n-avem de 
ce să ne ascundem după deget. 

Bine, nu ne convine, pentru că sunt atei. Acuma, în- 
teleg să-i atacăm în privinţa ateismului - dar acolo unde 
fac ceva bun nu putem să-i mai atacăm. Asta-i realitatea. 
Apoi, după cum am subliniat deja, dincolo de ateismul 
lor, care-i diferența dintre ei şi ortodocşi? Am subliniat şi 
asta deja. Pentru că motivul pentru care sunt ei atei este 
exact acelaşi motiv pentru care Ortodoxia susţine până 
în ziua de azi sau până ieri sau până alaltăieri că dumne- 
zeii celorlalte religii nu există. De ce? Citiţi orice carte 

comunistă vreţi voi și-o să vedeţi acolo cea mai fru- 
moasă argumentaţie de ce nu există dumnezeii diferi- 
telor religii. 

Dar acolo, în argumentaţia lor, ei nu-L ating şi pe 
Dumnezeul Ortodoxiei. De ce? Pentru că nu-L cunosc pe 
Dumnezeul Ortodoxiei. Pentru că ortodocşii cred în 
Dumnezeu din cu totul şi cu totul alte motive decât cred 
ceilalţi în închipuirile lor.” 


Din păcate, şi în Grecia, Ortodoxia este asociată cu o 
„religie morală”. 


„Au redus astăzi Ortodoxia din Grecia la un sistem 
moral. De asta şi filosofia e foarte iubită. Pentru că filo- 
sofia, tot ce-a putut ea să facă mai bun a fost să ne dea 
anumite sisteme morale, indiferent că sunt platonice, 
stoice etc. 

Şi, când a avut loc Revoluţia Greacă, părinţii statului 
neogrec, cu Adamântios Korais în frunte, au hotărât să 
desființeze Ortodoxia ca religie a nevoinţei, cum fusese 
până atunci, şi să facă din ea o «religie morală», numa’ 
bună pentru clasa de mijloc a burghezilor Parisului, ca să 


dea o mână de ajutor poliţiei în formarea de buni cetă- 
teni. Asta a fost.” 


Problema, aşadar, nu este pur şi simplu morala, pe care 
o întâlnim şi în alte sisteme religioase, filosofice şi sociale — 
ci nevoinţa, care călăuzeşte la adevărata teologie şi este 
insuflată de ea. Mai multe despre diferenţa dintre morală 
şi nevoinţă vom spune într-un capitol următor. 


b) Morala creştină 


Asemenea tuturor sistemelor filosofice şi religioase, şi 
creştinismul, care a fost revelat de Hristos, îşi are propria 
punere în practică a adevărurilor de credință. Desigur, nu- 
mele de „creştin” este folosit pentru toate confesiunile. Biserica 

Ortodoxă este însă cea care păzeşte adevărul revelat, de 
aceea şi este considerată Biserica istorică — este Biserica So- 
bornicească Ortodoxă, câtă vreme celelalte confesiuni creş- 
tine s-au distanțat atât în dogmă, cât şi în morală. 

Dacă în învățătura ortodoxă, după cum vom vedea în 
continuare, ceea ce numim morală este, în fapt, nevoinţa, la 
celelalte confesiuni, morala este exterioară, un simplu mor- 
alism. Astfel, s-a ajuns să se vorbească despre morala creş- 
tină. Metafizica creştină apuseană s-a întemeiat pe Aristo- 
tel, care vorbea despre virtuţi, și în felul acesta s-a dezvoltat 
în Apus morala creştină, complet diferită de ceea ce există în 
Biserica Ortodoxă și de morala pe care o întâlnim în Sfânta 
Scriptură şi în scrierile Părinților Bisericii. 

„Teologii franci l-au urmat atât de fidel pe Aristotel, 
încât învăţătura lui Aristotel despre virtuţi a devenit mo- 
rala Bisericii Papistaşe — şi, după aceea, a multor tradiţii 
protestante. Adică, la franci, nevoinţa ortodoxă a fost des- 
fiinţată şi înlocuită cu moralismul, cu morala. Vasăzică, 
după ei, lucrarea harului dumnezeiesc ar fi să-l ajute per- 
manent pe om să crească în virtute, să dobândească vir- 
tute după virtute, după cum învățau filosofii antici greci. 

De asta s-a înfiinţat catedra de Dogmatică şi Morală la 
Universitatea din Atena, şi acelaşi profesor care preda 
Dogmatica era obligat să predea şi Morala. De ce? Pen- 
tru că Toma d'Aquino, care-i cel mai mare dogmatolog 
al tradiţiei apusene france din toate secolele, învață în 
Summa Theologiae şi dogmatica, şi morala — şi este tocmai 
acea morală, acel moralism care-i acum atât de blamat 
de toată Europa. În ziua de azi, omul modern nu mai 
poate accepta învăţătura asta morală a cutărui teolog sau 
filosof al Apusului. De ce? Pentru că toate temeliile mo- 
ralei au fost demolate, de-asta şi avem hippioți în Europa 
şi America.” 

~ Adjectivul sobornicesc din Crez traduce gr. kaBoArnâc, „universal, 
conform cu întregul”. (n. trad.) 

Acest moralism a vătămat atât monahismul apusean, cât 
şi întreaga viaţă creştină. 

„În tradiţia francă, o femeie care, să zicem, a fost mai 
înainte desfrânată nu poate să se facă în veci călugăriță. 
Asta-i o anomalie foarte stranie. Şi poate ar trebui să facă 
cineva o teză de doctorat, să vadă şi cadrul teologic al 
acestei deosebiri faţă de tradiţia noastră. 

În tradiţia apuseană există foarte mult moralism, fiind 
ei foarte influenţaţi de filosofii antici greci, de vreme ce 
daimonii răi ai teologiei scolastice sunt filosofii antici 
greci. Şi, fiind ei seduşi de filosofii greci, de-asta şi-au şi 
găsit beleaua cu ei, sărmanii franci.” 

Fireşte, şi aici sunt valabile cele menţionate mai sus, că în 
Apus, de vreme ce metafizica se prăbuşise în perioada Ilu- 
minismului, era inevitabil să se prăbuşească şi morala, în- 
temeiată fiind pe metafizică. 


„În tradiţia francă, metafizica era coloana vertebrală 
a cunoaşterii adevărului, pe de o parte, și a legii şi mo- 
ralei, pe de alta. Ideea de adevăr, de lege, de morală, pe 
metafizică s-au întemeiat. 

Aşa că, în momentul când a fost demolată metafizica, a 
început să fie demolată şi morala creștină de filosofii se- 
colului al XVIII-lea. Şi demolarea a fost completă odată 
cu apariţia teoriei evoluționiste a lui Darwin. Dar şi cu 
astronomia mai recentă, mai ales cea de la începuturile 
secolului [XX], metafizica a fost demolată, şi nici un om 
serios nu mai acceptă în ziua de azi metafizica.” 


Un rol important în configurarea moralismului şi a mo- 
ralei în Apus l-au jucat concepţiile Fericitului Augustin. 


„În tradiția augustiniană, păcatul a fost înfățișat sub 
formă morală, în timp ce la Părinţii Bisericii, sub forma bolii, 
iar ștergerea păcatului a fost înfățișată sub forma tămă- 
duirii. Vasăzică, la Părinți avem boala şi avem tămăduirea.” 

Fericitul Augustin nu cunoştea tradiţia ortodoxă de ne- 
voinţă, aşa cum este ea exprimată de teologia niptică a Pă- 
rinţilor Bisericii. 

„Augustin n-are habar de Rugăciunea minţii, de inimă, 
de minte etc; şi are o concepție morală despre om, cu deo- 
sebirea că omul nu poate să facă fapte bune fără harul 
lui Dumnezeu. Adică o uşoară variaţie de la învăţătura 
patristică, pentru care omul numai atunci când are Ru- 
găciunea minţii şi se face templu al Sfântului Duh îşi 
poate împlini cum se cuvine faptele, fiindcă a dobândit 
dragostea care «nu caută ale sale» (I Corinteni 13, 5) şi 
înaintează în dragostea jertfelnică, şi de aceea îşi împli- 
neşte drept faptele sale. De aceea şi faptele Fariseului nu 
sunt primite la Dumnezeu, tocmai pentru că sunt fapte 
morale. Nu sunt fapte născute din lepădarea de sine.” 


În Biserica Ortodoxă nu există o morală creştină așa cum 
întâlnim în teologia apuseană. Părinţii Bisericii erau medici 
duhovniceşti care tămăduiau oamenii. În scrierile lor întâl- 
nim o perspectivă medicală. 

„Părinţii duhovniceşti sunt doctori, nu arbitri ai bu- 
nelor moravuri, puşi ca să vegheze asupra moralei oame- 
nilor în numele statului elen, ca să avem noi greci mai 
buni. Nu acesta este scopul vieţii duhovniceşti ortodoxe. 

De asta le tot spun studenţilor că nu există morală 
ortodoxă; pentru noi nu există morală creştină. Faptul 
că am înfiinţat catedre de morală creştină este dovada 
cât de mult ne-am îndepărtat de Ortodoxie.” 

Într-o anume etapă istorică, morala creştină apuseană a fost 
adusă şi în Grecia, înlocuind nevoința ortodoxă. Această 
morală secularizată era predată pe vremuri la Facultăţile 
de Teologie. 

„Cu teologia neogreacă la Universitatea din Atena, 
pe care-o ştiau profesorii ăştia care fuseseră şcoliţi prin 


IN 

Rusia, Germania — ei erau, vezi bine, teologi mai culti- 
vaţi, le ştiau mai bine ca analfabeţii ăştia [de Pustnici] ~ şi 
de la catedra lor, ce învățau? Morală creştină şi o teologie 
fără curăţire, luminare şi îndumnezeire. Şi, în locul cură- 
țirii, luminării şi îndumnezeirii, ce-au pus? Curăţirea a 
devenit disculparea de căderile morale, dintr-un Punct 
de vedere moral.” 

„Odată cu înființarea statului elen şi prigoana împo- 
triva mănăstirilor şi monahilor; împotriva monahismu- 
lui în general, s-a introdus pentru prima oară în teologia 
ortodoxă un curs numit Morală creştină. 

Nu există morală creştină. În teologia ortodoxă există 
nevoinţă, care-i terapeutică. Nu există morală în sensul 
de morală filosofică, care i-a dominat atâtea veacuri pe 
franci şi apoi pe ruşi. Nu există aşa ceva, că eşti bun sau 
rău, şi dacă eşti băiat bun o să mergi în Rai, iar dacă eşti 
băiat rău o să mergi în iad. Nu există o asemenea con- 
cepţie la Părinţii Bisericii. 

Dar ce există? Există nevoinţa, care-i terapeutică, ur- 
mărind să tămăduiască energia noetică a omului și să o 
separe de energia sa raţională, și să pună în lucrare în- 
lăuntrul omului o energie rămasă inactivă sau care se 
ocupă cu lucrări improprii menirii omului.” 


c) Morala ortodoxă ca nevoință 


Spre deosebire de creştinismul apusean, Părinţii Bisericii 
nu vorbesc despre o morală autonomă, un moralism aso- 
ciat cu o îmbunătăţire exterioară a vieţii, ci în special vorbesc 
despre nevoinţă. 

Mai întâi de toate, aşa cum am arătat deja, aşa-numita 
morală este strâns legată de dogmatică, adică nu se înteme- 
iază pe nişte idei filosofice şi metafizice, ci, [ca şi dogma] 
pe adevărurile revelate. 

„Aici e limpede că, din punctul de vedere al structurii 
antropologice, există o anumită concepţie despre funcţio- 
narea personalităţii omeneşti care are, în mod evident, 
un caracter asemănător cu morala, dar nu-i în nici un caz 
morală, pentru că este nevoinţă.” 


Citind textele patristice, vedem limpede că Părinţii Bise- 
ricii nu acceptau morala aşa cum o înțelegem noi astăzi. Când 
foloseau acest termen în scrierile lor, numite „morale”, în- 
ţelegeau în realitate nevoinţa. Dădeau o mare importanţă 
minţii (voðç) omului, care e diferită de rațiune, fiind ochiul 
sufletului. 


„Părinţii nu acceptau morala. Nu există morală la 
Părinţii Bisericii. Nu că Părinții ar fi propovăduit imo- 
ralitatea, ci că morala, ceea ce numim noi azi morală, la 
Părinţi se numea nevoinţă. 

Vasăzică, la Părinţii Bisericii există două feluri de 
oameni: oamenii care au mintea întunecată, şi având ei 
mintea întunecată, aspectul lor este de oameni imorali, 
adică ceea ce numim noi azi ca fiind oameni răi, oameni 
imorali; dar Părinţii înţeleg prin lucrul acesta întunecarea 
minţii. Şi mai sunt şi oamenii care au mintea luminată.” 
Prin urmare, nevoinţa este centrată pe mintea (voðç) 

luminată sau întunecată, nu atât pe un comportament exte- 
rior al omului. 


„Şi care-i scopul nevoinţei? Scopul nevoinţei este ex- 
trem de simplu. Citiţi toate troparele, citiţi slujba Bote- 
zului, citiţi troparele Bisericii din Săptămâna Mare, din 
toată perioada de la Paşte până la Cincizecime, citiți toate 
cărţile liturgice cu luare-aminte. Care-i scopul? Scopul 
este curățirea şi luminarea minţii. 

Şi încă un lucru. Creştinismul există pentru unicul 
scop de a-i trece pe oameni prin curăţire şi a-i călăuzi spre 
luminare. Există cumva alt scop al Botezului? Acesta este 
scopul. Alt scop nu există.” 


Ba | 

Orice sistem moral are diferite criterii care stabil 


Pi ? GEIN lesc ce 
este moral şi ce este imoral. În Ortodoxie însă se întâmplă 
altceva. 


„Nu poţi să întemeiezi un sistem moral pe așa ceva- 
că asta ar fi moral şi asta imoral. Nu are nici o legătură cu 
morala din punctul acesta de vedere. Morală ortodoxă 


nu există, există numai nevoinţă. 


Criteriile, în tradiţia ortodoxă, țin de nevoință. Astfel se 
explică schimbările bruşte ale vieților desfrânatelor şi vame- 
şilor. În slujba din Marţea Mare se vorbeşte despre femeia ce 
fusese desfrânată: „Femeia care mai înainte era desfrânată, 
degrab' s-a arătat înţeleaptă, urând lucrurile păcatului celui 
ruşinos””. Este vorba de o schimbare care se petrece prin 
harul lui Dumnezeu. 


„Există, să zicem, un simț al istoriei în tradiţia noas- 
tră, întemeiat nu pe criteriile moralei, ci ale nevoinţei. 
Pentru că unul care, poate, s-a adâncit cu totul în păcat, 
dintr-odată, printr-o schimbare bruscă, se face sfânt al 
Bisericii. 

Avem destule asemenea exemple în Ortodoxie. Aici, 
ca să vedeţi diferenţa, ţineţi cont că, în Biserica noastră, 
o desfrânată se poate face călugăriţă, şi chiar este primită 
cu bucurie.” 

De altfel, şi căderea lui Adam nu este o cădere morală, ci 
una reală, care a dus la stricăciunea întregului om, fiind vă- 
tămată încă şi creaţia. Căderea este exprimată ca întunecare a 
minţii (vovc), ca lipsire de „slava lui Dumnezeu” (Romani 3, 23). 

„Mulţi înţeleg astăzi căderea lui Adam ca pe o cădere 
morală, în timp ce, când Simeon Noul Teolog vorbeşte 


` Triod, Sfânta şi Marea zi de Miercuri (Denia de Marţi seară), icosul 
zilei, Editura Institutului Biblic şi de Misiune al Bisericii Ortodoxe 
Române, 2000. (n. trad.) 

despre cădere, nu o cădere morală înţelege el, pentru că 
la Simeon Noul Teolog nu-i vorba de morală. 

Simeon Noul Teolog este un nevoitor. El predă ne- 
voința, nu morala - şi gândeşte în termenii nevoinței, nu 
ai moralei. Ce vrea el să spună este că au ajuns acum 
episcopi unii care nu au Rugăciunea minţii. Asta vrea să 
spună. De aceea sunt ca mirenii primelor veacuri, care nu 
aveau încă Rugăciunea minţii şi erau nou luminaţi, dar 
nu încă luminaţi.” 

Sfântul Simeon Noul Teolog vorbeşte despre îndumne- 
zeire, nu despre morală. 


„Simeon Noul Teolog spune că, pentru a ajunge ci- 
neva episcop, trebuie să facă din teologie, viață. Acuma, 
noi citim lucrul acesta şi ni se pare că vrea să spună că a 
face din teologie, viaţă, înseamnă să ne facem noi băieţi 
buni. Cei care, în ziua de azi, văd lucrurile în felul acesta 
confundă trăirea teologiei cu morala. Da, numai că trăirea 
nu-i acelaşi lucru cu morala. Trăirea teologiei este Ru- 
găciunea minţii şi îndumnezeirea, iar nu morala.” 


De asemenea, când Sfântul Simeon Noul Teolog vor- 
beşte despre decăderea clericilor, nu se referă la anumite 
căderi morale, ci la faptul că au pierdut în chip simţit harul 
lui Dumnezeu. 


„Simeon Noul Teolog nu vrea să spună că popii şi 
vlădicii ar fi ajuns nişte ticăloși mizerabili și imorali.” 
Astfel, morala nu poate fi despărțită de dogma Bisericii, 

fiind în mod clar nevoinţă. De aceea morala creştină, aşa cum 
a fost răspândită în Apus, se deosebeşte extrem de clar de 
nevoinţă. 


„Nici unul din Părinţii Bisericii nu a fost filosof, iar 
modul lor de teologhisire — adică Rugăciunea minţii — 
era în mod clar la antipodul raționalismului. Nevoinţa 
nu era morală. Există o diferenţă enormă între morală şi 


160 Partea I Dogmă și morală 


nevoinţă. Nu sunt deloc acelaşi lucru. Pentru că nevoința 
este terapeutică, pe când morala nu te ajută la nimic, 
Morala, în cele din urmă, te duce în iad. Nu că acuma, 
gata, trebuie să fim imorali, nu asta vreau să zic. 

Morala ortodoxă este nevoință, nu se întemeiază pe 
filosofie. Nu are nici o legătură cu morala filosofică, nici 
cu morala religioasă a creștinilor apuseni, fie ei scolastici 
ori protestanți. Absolut nici o legătură cu fenomenul 
acesta. În Ortodoxie, până şi cel mai rău dintre oameni 
se poate curăţi şi ajunge la luminare.” 


Niciodată nevoinţa nu ar putea fi convertită în morală, 
de vreme ce la bază este o terapie a întregii personalităţi a 
omului. Nevoinţa ortodoxă este oarecum asemănătoare cu 
metoda psihiatriei contemporane, deosebindu-se însă în 
privința abordării şi scopului său. 

„Una este să-ţi predea cineva subiectele moralist, şi 
alta să-ţi ofere terapia tradiţiei ortodoxe. De asta tot spun 
de atâţia ani de zile că nu există morală ortodoxă, există 
numai nevoinţă. 

Şi că putem foarte bine compara nevoinţa ortodoxă 
cu o psihiatrie duhovnicească, pentru simplul motiv că 
energia minţii sau a inimii în care Se roagă Duhul Sfânt 
este o stare firească a omului, adică face parte în mod 
firesc din personalitatea omului, nu este ceva străin de 
personalitatea omului. Şi omul are în mod firesc capaci- 
tatea de a primi această Rugăciune în lăcaşul inimii.” 


De vreme ce scopul omului este să ajungă la dragostea 
jertfelnică după ce s-a eliberat de iubirea de sine, înseamnă 
că problema se pune nu dintr-un punct de vedere moral, ci 
terapeutic. 


„Menirea omului, aşa cum vedem foarte clar din Sfânta 
Scriptură, este să ajungă la dragostea jertfelnică. Este, 
oare, aceasta o problemă morală sau terapeutică? Ajungi i 

dragostea jertfelnică printr-o nevoinţi 


omies tă morală sau printr-o 
nevoință terapeutică?” 


Desigur, problema este terapeutică, nu morală, în sensul 
în care înțelegem morala astăzi. 

În Biserica Ortodoxă nu întâlnim pur şi simplu nişte 
sisteme morale, ci o metodă terapeutică, adică ne sunt puse 
la dispoziție căi de tămăduire. Desigur, nu este vorba de căi 
exterioare, ci de o împreună-lucrare a lui Dumnezeu şia 
omului, de vreme ce harul lucrează, iar omul împreună- 
lucrează. 

Acest demers terapeutic înseamnă curăţire, luminare şi 
îndumnezeire. Mai târziu ne vom opri asupra lui, aici doar 
îl vom menţiona pe scurt, ca să definim în câteva cuvinte 
faptul că prin nevoinţă înţelegem unul și același lucru cu 
metoda terapeutică, fiind la polul opus al moralei creştine, 
aşa cum se regăseşte ea la alte confesiuni creştine. 

Oamenii, după învăţătura Părinților, nu se împart în mo- 
rali şi imorali, evlavioşi şi neevlavioşi, adică în funcție de 
criterii antropocentrice şi moraliste. 

„Tot timpul ne lovim de problema asta a celor cu 
elanuri pioase — mulți, de altfel — care fie fac pe evla- 
vioşii, fie vorbesc despre evlavie și morală, împărțindu-i 
pe oameni în buni și răi. 

În tradiţia ortodoxă nu împărțim oamenii în buni şi răi, 
morali și imorali. Nu există aşa ceva în Biserica Orto- 
doxă. În Biserica Ortodoxă există trepte de desăvârşire. 
Nu moral-imoral, bun-rău.” 


Unii însă au convertit Ortodoxia într-un sistem moral, 
care să urmărească îndreptarea şi consolidarea societăţii, în 
colaborare cu poliţia, în scopul îmbunătăţirii condiţiilor sociale. 

„Au ajuns până acolo încât să facă din Ortodoxie o 
religie socială. Aici e miezul problemei. Ziceau că lucra- 
rea Bisericii ar fi să ajute preventiv. Biserica era Prome- 
teu, iar poliţia, Epimeteu. Biserica să se muncească să 

scoată pe bandă buni cetățeni, iar poliţia să stea şi să con- 

troleze dacă chiar s-au făcut buni cetăţeni. 

Şi uite-aşa s-a ajuns la o Ortodoxie ce aduce mult cu 
Ortodoxia din Rusia, care nu mai poate să se susțină 
decât cu ajutorul armatei şi al poliţiei.” 

În linii mari, dogma este strâns legată de morală — mai 
precis, de ethos-ul omului. Biserica Ortodoxă nu are pur şi 
simplu o morală aşa cum vedem în sistemele filosofice, reli- 
gioase şi creştine apusene, ci are nevoință. Prin nevoinţa 
ortodoxă, ce decurge din dogma ortodoxă şi este curăţire şi 
luminare, omul trăieşte dogma, adică dogma i se face viaţă, 
omul ajungând la îndumnezeire. Nevoinţa ortodoxă este îm- 
preună-lucrarea omului cu energia necreată a lui Dumnezeu. 


Partea a II-a 


Experienţa Revelaţiei 


Experienţa Revelaţiei 


Dumnezeu, după cum învaţă Biserica Ortodoxă, nu este 
un subiect al proceselor raţiunii omenești, cu alte cuvinte nu 
omul este cel care Îl descoperă pe Dumnezeu, ci Dumnezeu 
Se descoperă pe Sine în inima omului. 

Hristos, rugându-Se Tatălui Său, a spus: „Te slăvesc pe Tine, 
Părinte, Doamne al cerului şi al pământului, căci ai ascuns aces- 
tea de cei înţelepţi şi pricepuţi şi le-ai descoperit pruncilor. Da, 
Părinte, căci aşa a fost bunăvoirea înaintea Ta” (Matei 11, 25-26). 
Cei înţelepţi şi pricepuţi nu-L pot cunoaşte pe Dumnezeu 
prin înţelepciunea şi priceperea lor, căci cunoaşterea se des- 
coperă în inima celor smeriţi. „Fericiți cei curaţi cu inima, că aceia 
vor vedea pe Dumnezeu” (Matei 5, 8). Hristos i-a spus Aposto- 
lului Petru, care mărturisise că El e Fiul Dumnezeului Celui 
viu: „Fericit eşti, Simone, fiul lui Iona, că nu trup şi sânge ţi-au des- 
coperit ție aceasta, ci Tatăl Meu, Cel din ceruri” (Matei 16, 17). 

Apostolul Pavel era convins că învăţătura lui era o reve- 
laţie a lui Hristos, de aceea scrie: „Dar vă fac cunoscut, fraților, 
că Evanghelia cea binevestită de mine nu este după om, pentru că 
nici eu n-am primit-o de la om, nici n-am învăţat-o, ci prin desco- 
perirea lui lisus Hristos” (Galateni 1, 11-12). Dumnezeu L-a des- 
coperit pe Fiul Său întru dânsul (Galateni 1, 15-16). De fapt, 
Sfântul Pavel însuşi menţionează câteva asemenea revelații 
(2 Corinteni 12, 1 şi urm.). Îndeobște, adevărul despre Dum- 
nezeu este revelare a lui Dumnezeu Însuşi către Sfinţi, de-a 
lungul vremii. „Revelația este experienţa îndumnezeirii." 

În capitolele următoare vom sublinia câteva aspecte im- 
portante privind experienţa Revelaţiei. 


1. Valoarea experienţei-cercării 


Citind scrierile Prorocilor, Apostolilor şi Părinților, reali- 
zăm că sunt pline de experienţele pe care le-au avut aceşti 
Sfinţi. De fapt, scrierile lor sunt expresiile experienţelor pe 
care le-au dobândit, ale cercetărilor Duhului Sfânt de care 
s-au învrednicit, cercetări legate de rugăciune şi de vederea 
slavei lui Dumnezeu. 

„Cel îndumnezeit se află într-o stare pe care Biserica 

o numeşte stare duhovnicească a cercetării Duhului 

Sfânt, pe parcursul căreia omul Îl are pe Duhul Sfânt ru- 

gător înlăuntrul său.” 

Aceasta este experienţa Rugăciunii minţii (noetice), să- 
vârșită prin lucrarea Duhului Sfânt. Însă este cu putință ca 
omul, având Rugăciunea minţii, să ajungă și la experienţa 
îndumnezeirii (6£07]), a proslăvirii (50&a0p6c), şi atunci 
să devină un adevărat văzător de Dumnezeu şi cuvântător 
de Dumnezeu - „teolog” (QeoAóyoç) -în Biserică. 

„Experienţa îndumnezeirii este pentru noi piatra de 
temelie a teologiei, pentru că această experienţă nu este 
una care să țină de gândire, ci o experienţă care trece 
dincolo de gândire.” 

Experienţa îndumnezeirii inu e pur şi simplu o expe- 
riență sentimentală, psihologică, ci psiho-sonatică, pentru că 
întreg omul, alcătuit din suflet şi trup, participă în Duhul 
Sfânt la această experienţă, fiind totodată și transfigurat. 

„Experienţa îndumnezeirii cuprinde omul întreg, nu 

doar sufletul, ci şi trupul. Avem îndumnezeire atât a 

sufletului — a raţiunii, a minţii —, cât şi a trupului, avem 

până şi îndumnezeire şi curăţire a patimilor. 

„Şi astfel, participând omul întreg la experienţa aceasta 

a îndumnezeirii, avem și sfinte moaşte, care sunt rezultatul 

experienţei îndumnezeirii. Prin urmare, mărturia fap- 

tului că un om a ajuns la experienţa îndumnezeirii sunt 
sfintele moaşte pe care le lasă.” 

Experienţa îndumnezeirii „mistuie întreaga fire ome- 
nească, de vreme ce întreg omul este părtaș acestei experi- 
enţe”. Când omul Îl vede pe Dumnezeu, atunci „şi raţiunea 
lui, şi ochii lui, şi nasul lui, şi gura lui, şi el întreg participă 
la această experienţă, fără a fi într-o stare de afazie. Nu este 
o experienţă a afaziei, pentru că o astfel de experienţă este 
neoplatonică. Experienţa afaziei la neoplatonici este consi- 
derată în tradiţia patristică ortodoxă ca fiind demonică”. 

Acesta este motivul pentru care experienţa Sfinţilor Pă- 
rinţi are o deosebit de mare valoare. Sfinţii Părinţi erau „ini- 
țiaţi prin experienţă” în cele dumnezeieşti, de aceea aveau 
trăsături caracteristice comune. De fapt, când puneau în cuvinte 
adevărul teologic, făceau adeseori apel la experienţa perso- 
nală pe care o dobândiseră. De aceea şi tradiţia patristică este 
prin excelenţă empirică, iar nu speculativ-rațională. Vedem 
că în scrierile lor, Sfinţii Părinţi folosesc cuvântul „cercare” 
(meipa) pentru „experienţă” (¿unerpia), cuvânt cu o semni- 
ficaţie aparte. 


„Trebuie să fim foarte atenţi la cuvântul «cercare». 
Dacă citim scrierile patristice, o să întâlnim de multe ori 
cuvântul acesta, «cercare» — «cercare», «cercare», «încer- 
care», «experienţă». Şi în Tomul Aghioritic împotriva lui 
Varlaam, aghioriţii o invocă, spunând: «După cum am 
cunoscut şi din puţina noastră cercare». Adică sunt şi sme- 
riţi, de asta spun că au cunoscut «din puţina noastră cercare». 

De aceea şi Palama îl condamnă pe Varlaam, zicând: 
«Cine este acesta care nu primeşte Sfânta Scriptură? Nu-i 
primeşte însă nici pe cei ce văd? Se aseamănă orbului 
care nu primeşte cele spuse de cei care văd». 

Unul care vede îi spune orbului că există asta şi cu asta, 
«Nu te cred», îi răspunde orbul — căci, dacă el însuşi nu 
vede nimic, nu-i crede nici pe cei ce văd. Şi-l condamnă 
pe Varlaam din pricina asta. Este foarte clar, de la început 
până la sfârșit, că tradiţia patristică este empirică. De 
vreme ce este empirică, apare şi problema terminologiei; 
și avem următorul paradox: de la Sinodul I Ecumenic 
până la al Sinodul VIII Ecumenic s-a făcut încercarea 
de a se ajunge la o uniformitate în formularea dogmei. 
Asta s-a întâmplat la Sinoadele Ecumenice.” 


Întreaga viaţă duhovnicească a creștinului are legătură 
cu experienţa — nu este nici speculativă, nici sentimentală, 
La început, omul primeşte experienţa celor cercaţi, şi apoi 
poate el însuşi să dobândească experienţă duhovnicească, 
aflat fiind sub călăuzirea lor. 


„Problema aici este că omul, chiar dacă nu are el însuşi 
experienţele Părinților Bisericii, totuși, știind despre ex- 
perienţele Părinților Bisericii, știe și cum se leagă aceste 
experienţe de teologia Părinților, şi poate face o analiză 
şi evalua corect lucrurile” 


În mod clar, teologia Bisericii este foarte strâns legată de 
dobândirea experienţei duhovniceşti personale, sau cel puţin 
de primirea experienţei celor cercaţi. În Biserică este de ne- 
conceput o altă teologie în afara celei născute din experienţa 
rugăciunii şi a îndumnezeirii. „Teologul, după cum spun 
Părinţii, ar trebui să se limiteze la observarea experienţei 
inimii.” 

Cel ce se roagă dobândeşte experienţe ale lui Dumne- 
zeu. La început ies toate gândurile (Aoyıopoí) din inima 
lui, în lăuntrul căreia de acum lucrează harul lui Dumne- 
zeu. Astfel, în lăuntrul inimii au loc prefaceri duhovniceşti. 

„Şi, după aceste experienţe, citind el despre experien- 
tele celor îndumnezeiţi, le înţelege scrierile şi poate el în- 
suşi să ajungă uneori la îndumnezeire. 

Prin urmare, de acum trăiește şi el experiența dogmei, 
care a fost deja confirmată prin experiența luminării. Pen- 
tru că ştie că Prorocii şi Apostolii şi Sfinţii care au ajuns 
la această stare au trecut prin aceleaşi stadii prin care 
trece acum şi el.” 


Când vorbim despre experienţă personală, nu înţelegem 
că omul se îndepărtează de viaţa bisericească şi trăieşte o 
viaţă individuală. Experienţa se dobândește în Biserică, şi 
între Taine şi nevoinţă există o strânsă legătură. De cele mai 
multe ori, prin Taine şi nevoinţă ajunge omul la experiența 
luminării şi a îndumnezeirii, dar uneori se poate întâmpla 
şi altfel. 

„Apostolul Pavel mai întâi a pătimit îndumnezeirea, 
şi apoi s-a botezat. Acesta este un fenomen paradoxal, 
pentru că mai întâi a văzut slava necreată pe drumul 
Damascului şi a urcat până la al treilea cer, după cum 
însuşi scrie, și abia după experienţa îndumnezeirii a 
ajuns să se boteze. Şi cu Simeon Noul Teolog s-a întâm- 
plat la fel — şi el a avut mai întâi experienţa îndumne- 
zeirii şi abia după aceea a fost tuns monah.” 


"Vezi nota de la p. 76. (n. trad.) 


2. Experienţa ca bază a teologiei ortodoxe 


Teologia nu face parte dintre ştiinţele teoretice, ca fi- 
losofia şi metafizica, ci dintre ştiinţele practice, pozitive. Şi 
aceasta deoarece în teologia ortodoxă, la fel ca în ştiinţele 
pozitive, există observaţia şi experimentul. Se observă un 
fenomen, cineva ajunge la o teorie, şi ulterior există posibi- 
litatea de a confirma adevărul acestei teorii. 


„Omul de ştiinţă observă lucrurile pe care le cunoaşte, 
studiindu-le și obţinând prin experienţă informații de- 
spre ele. În toate ştiinţele pozitive, cunoaşterea este pur 
empirică. Potrivit Părinților Bisericii, același lucru se în- 
tâmplă și în teologie.” 

Astfel, înțelegem că Sfinţii Părinţi nu erau nici filosofi, 
nici metafizicieni, ci pozitivişti, empirişti, adică trăiau [em- 
piric] luminarea şi îndumnezeirea. 

„Suntem absolut de acord că suntem pozitivişti. Nu 
acceptăm decât fenomene empirice, nimic altceva. Sun- 
tem absolut de acord în această privință. Pentru că nici 
Părinţii nu acceptau decât fenomene empirice. Lumi- 
narea este o stare pur empirică, nimic altceva. Îndum- 
nezeirea, tot o stare empirică. Şi toată teologia Bisericii 
izvorăşte din aceste stări empirice.” 


Exemplul astronomului şi al microbiologului sunt sem- 
nificative, aratând că ştiinţa lor este empirică, iar nu spe- 
culativă. Din această perspectivă putem privi și teologia 
ortodoxă. 

„Cineva ajunge astronom atunci când ştie să mane- 
vreze telescopul. Acesta-i astronomul — unul care ştie să 

citească harta astrelor şi a corpurilor cereşti, ştie să le lo- 

calizeze, să le vadă cu telescopul, să le studieze etc. Cel 

care vede şi are ştiinţa de a vedea, acela este astronom. 

Microbiolog este cel care ştie să identifice microbii cu 

microscopul. Cel care vede, cel care are experienţă, acela 

este om de știință. 

Vasăzică, după cum în celelalte ştiinţe cel care deține 
cunoaşterea şi experienţa şi arta ştiinţei sale, acela este om 
de ştiinţă, la fel şi în teologie, cel care vede, fiind luminat, 
cel care are ochii luminaţi, având experienţa luminării, 
a Rugăciunii minţii, a pomenirii neîncetate a lui Dum- 
nezeu etc., acela este teolog.” 

Astfel, teologia ortodoxă nu are un caracter speculativ, 
ci este o ştiinţă pozitivă, având la bază experimentul şi ob- 
servația-teorie. 

„Teologia este o ştiinţă extrem de pozitivă, pentru că 
metoda ei de verificare este empirică. După cum există 
experiment în toate ştiinţele pozitive, la fel există 
experiment și în teologia ortodoxă. Şi există și laborator 
de experimente, există criterii, precum și un control 
extrem de atent, ca să ştim cine a ajuns la aceste stări.” 


În ştiinţele omeneşti, descrierea observaţiilor are drept 
scop repetarea şi verificarea de către oricine dorește să do- 
bândească experienţă şi cunoaştere. 

„În orice ştiinţă, experimentele sunt descrise, iar datele 
ştiinţifice sunt consemnate în cărţi. Pe de-o parte, avem 
consemnarea observaţiilor, descrierea observaţiilor şi a 
experimentelor. Pe de alta, scopul acestei descrieri este 
să-i ducă şi pe alţii la aceeaşi observaţie. Deci avem ob- 
servaţie, apoi avem descriere a observaţiei, cu scopul de-a 
ajunge din nou la aceeaşi observaţie. 

Un astronom descrie o parte a stelelor — adică am 
descrierea, am şi harta, probabil am şi o fotografie şi, fo- 
losind telescopul, repet şi eu experienţa avută de cel de 

dinaintea mea. Adică el a avut experiența şi a descris-o, 
scopul descrierii fiind şi să-mi transmită ce a văzut, dar şi 
să mă pregătească să văd şi eu, la rândul meu, fie în min- 
tea mea, fie într-o fotografie, fie prin telescop. Vasăzică, 
scopul descrierii este repetarea. Observaţie — descriere — 
repetare a observaţiei. 

Exact același lucru se întâmplă și în tradiţia patristică. 
Observatorii sunt cei îndumnezeiţi — au vederea lui Dum- 
nezeu, o descriu, iar scopul descrierii este repetarea ob- 
servaţiei. Prin urmare avem îndumnezeirea, exprimarea 
îndumnezeirii, cu scopul de a ajunge şi noi la îndumne- 
zeire. Vasăzică, exact aceeaşi metodă ştiinţifică pe care 
o întâlnim în toate ştiinţele pozitive o întâlnim și în teo- 
logia ortodoxă. Cu deosebirea că, atâta vreme cât în ştiin- 
tele pozitive ceea ce este descris este descriptibil, în teo- 
logia ortodoxă, ceea ce este descris este indescriptibil. 

Prin urmare există experienţa îndumnezeirii, care e 
vederea lui Dumnezeu, numai că ceea ce se observă este 
cu neputinţă de descris, şi în consecinţă e înfățișat în aşa 
fel încât să fie clar că este indescriptibil. Şi Părinţii sub- 
liniază permanent că Dumnezeu este indescriptibil şi in- 
descriptibil și indescriptibil. Și totuşi ÎI descriu. ÎI descriu 
cu acele înţelesuri care au un caracter simbolic, şi fără 
nici o îndoală că de aceea avem teologia apofatică, pen- 
tru că fiecare afirmaţie îşi are şi negația ei. Nu pentru că 
Dumnezeu ar fi afirmaţie şi negaţie, ci pentru că Dum- 
nezeu transcende și afirmaţia, şi negația.” 

Cei îndumnezeiți au experienţa personală a lui Dumne- 
zeu, văd slava lui Dumnezeu. Însă, pentru că există deosebire 
între creat şi necreat, şi pentru că Dumnezeu, chiar şi atunci 
când Se arată, rămâne taină şi cu neputinţă de descris, de 
aceea şi teologia ortodoxă este apofatică, dar nu agnostică. 
În acest punct se deosebeşte teologia ortodoxă de științe. 

„În celelalte ştiinţe, ceea ce se descrie este descripti- 
bil, poate să fie descris. Sunt culori, forme, simboluri ma- 
tematice etc., şi putem vorbi despre toate aceste lucruri. 
Ştim că se află în mişcare, că au masă, greutate, viteză etc. 
Pe când în teologie, ceea ce vede omul în îndumnezeire, 
cu excepția firii omenești a lui Hristos, este indescriptibil. 
Nu are absolut nici o asemănare cu nimic din cele create. 
Nu există nici o asemănare pe baza căreia să-l putem de- 
scrie prin comparație cu orice alt lucru. Nu are nici cu- 
loare, nici formă, nici mărime, nici înălțime, nici greutate, 
nimic. Nu are nimic în comun cu nici un lucru creat, cu 
toate acestea pe care le ştim din experiența noastră prin 
pipăit, prin miros, prin ochii noştri, prin mintea noastră, 
prin urechile noastre, nu are legătură cu nici o experi- 
enţă pe care am putea noi s-o avem, fie ea senzorială ori 
intelectuală. Cel care poartă numele de Dumnezeu este 
cu desăvârşire diferit. Asbolut nici o asemănare. 

Părinţii subliniază iară și iară lucrul acesta. Și de unde 
ştiu ei că nu există nici o asemănare? Din experiență. În- 
săși experienţa îndumnezeirii i-a învățat că nu există nici 
o asemănare. Nu-i nici întuneric, nici lumină. Și avem 
toate aceste expresii frumoase ale teologiei apofatice, şi 
tocmai în asta constă deosebirea faţă de științele pozi- 
tive — științele pozitive se ocupă cu descriptibilul, iar teo- 
logia, cu indescriptibilul. 

Prin urmare, criteriul teologiei ortodoxe nu este lim- 
bajul frumos, pe care-l folosim noi când teologhisim 
apofatic. Sunt unii care aruncă cu vorbele; folosesc lim- 
bajul frumos al teologiei apofatice — şi ştiţi, acest limbaj 
are o mare poezie, te cutremură felul acesta de gândire. 
Dar unii sunt cutremuraţi de ideile teologiei apofatice 
fără a şti unde sunt temeliile acestei teologii, şi teologhi- 
sesc apofatic. Şi teologhisirea asta a lor sfârşește prin a fi 
o frumoasă compilaţie de gânduri şi cuvinte frumoase. 

Ce vreau să spun e că teologia a ajuns să fie confundată 
cu vorbăria frumoasă.” 


Temelia teologiei ortodoxe este experiența Revelaţiei, 
nu speculaţia rațională. Şi din această experiență izvorăsc 
deopotrivă şi teologia catafatică, şi cea apofatică. 

„Temeliile teologiei catafatice şi apofatice nu au ab- 
solut nici o legătură cu speculaţia omului, ci provin din 
una şi aceeaşi experienţă a îndumnezeirii; prin urmare, 
în această experienţă se constată că între creat şi necreat 
nu există nici o asemănare. Aceasta este temelia acestei 
teologii, o temelie fondată pe Revelaţie. Nu pe speculaţia 
omului. 

Aşadar, pe baza acestei experienţe a îndumnezeirii, 
omul, ca observator, încredinţat fiind din propria-i ex- 
perienţă, știe că nu există nici o asemănare între creat şi 
necreat, şi că necreatul nu corespunde nici unui înţeles 
pe care-l poate concepe omul în mintea lui. Fără doar și 
poate, atunci când vorbește despre Dumnezeu în scopul 
îndrumării duhovniceşti, e obligat să folosească limbajul 
catafatic. Dar, ca nu cumva să fie identificat vreodată 
Dumnezeu cu aceste lucruri — de vreme ce Dumnezeu nu 
Se identifică cu înțelesurile pe care le poate avea omul —, 
de aceea afirmaţiile sunt corectate prin negaţii. Şi avem 
afirmaţie şi negaţie în toate aspectele — astfel, de pildă, 
spunem că Dumnezeu este văzut în chip nevăzut şi cu- 
noscut în chip necunoscut.” 


Sfinţii au ajuns la îndumnezeire, de aceea au experienţe 
identice şi aceeaşi cunoaştere a lui Dumnezeu. 

„Oamenii de ştiinţă, fie ei medici, matematicieni, geo- 
logi, agronomi şi aşa mai departe, cercetează un anume 
subiect şi descriu rezultatele cercetării lor prin cuvinte 
şi înţelesuri. Când scriu, cele scrise corespund experien- 


telor pe care le poate avea oricine altcineva doreşte să se 
ocupe cu ştiinţa respectivă. 

Experiențele sunt identice, de aceea, atunci când scrie 
un geolog, un inginer mecanic, ştiu eu, din Rusia să spu- 
nem, cele scrise de el, în momentul când sunt traduse în 
alte limbi şi le citeşte un francez, un neamţ, un american, 
se înţeleg unul pe altul. 

Lucrul acesta se întâmplă în toate ştiinţele pozitive, de 
aceea există un limbaj comun care reflectă experienţa 
diferiților oameni de ştiinţă. Când unul descrie un expe- 
riment undeva, la capătul lumii, spune că a făcut asta şi 
asta. Apoi, vine altul care, dacă nu are încredere în ce a 
scris primul, repetă același experiment, exact cum l-a de- 
scris acela, şi are acelaşi rezultat. Şi, de vreme ce au cu 
toţii aceleaşi rezultate, sunt cu toţii de acord că analiza 
realităţii respective este analiza corectă. Şi au câștig de 
cauză anumite vederi care n-au nici o legătură cu con- 
vingerile religioase sau politice sau sociale, absolut nici 
o legătură. 

Vasăzică, tot acest mod de cercetare face parte din 
ceea ce numim noi ştiinţe pozitive, de aceea ştiinţele po- 
zitive reflectă o cunoaştere care poate fi verificată prin 
acţiuni repetabile, prin sinteze care duc la un anume re- 
zultat. Şi rezultatul acesta dovedeşte că metoda folosită 
este cea corectă.” 


În ştiinţe, experienţa cercetătorilor se transmite şi uce- 
nicilor lor. Astfel, cunoaşterea empirică are o formă circulară. 
Aceeaşi mișcare poate fi observată şi în teologia ortodoxă, 
cu diferenţa că există trepte de cunoaştere, iar vederea lui 
Dumnezeu este cu neputinţă de înţeles şi cu neputinţă de 
descris. 


„Avem un cerc, la fel cum avem în astronomie. Pri- 
mul care s-a uitat cu telescopul la Mount Wilson a văzut 
pentru prima dată două sute de galaxii, în timp ce înainte 
credeau că există o singură galaxie. Au pus telescopul 
în funcţiune, au făcut fotografii şi au văzut toţi, pentru 

prima dată, două sute de galaxii. Acum au găsit în jur de 
o sută de mii de galaxii. Astronomul Hubble, primul care 
a folosit telescopul, a avut experienţa celor văzute. Aceas- 
tă experienţă ajunge şi experienţa urmașilor lui. : 

Avem experiența, avem expresia acestei experienţe, 
avem repetarea experienţei şi apoi, în astronomie şi în 
ştiinţele pozitive, avem şi o experiență mai adâncă. De ce? 
Deoarece, cu cât ne construim un instrument mai bun, 
cu atât mai bune şi mai vaste vor fi și experiențele pe care 
le vom avea în științele pozitive. 

În teologie însă nu avem acest mod de cunoaştere. Și 
asta pentru că subiectul este indescriptibil. Nu poate fi 
descris. Nefiind creat, nu putem, prin instrumente create, 
să-L cunoaştem pe Cel necreat. Dar omul este înzestrat 
în mod natural cu «instrumentul» numit minte, cu care 
se pregăteşte să aibă experiența îndumnezeirii. 

Când însă ajunge la experiența îndumnezeirii, de vreme 
ce nu există nici o asemănare între necreat şi creat, ne- 
creatul rămâne taină, fiind cu neputinţă de descris. Omul 
acesta devine un văzător al indescriptibilului, pe care 
nu-l poate descrie și de-ar vrea să-l descrie; nu-l poate 
înţelege și de-ar vrea să-l înţeleagă. Este cu neputinţă de 
înțeles. Este o taină de nedescris. Pur şi simplu doar o 
vede. Din acest motiv, partea repetabilă este întotdea- 
una o repetare a aceleiaşi realităţi, în aceleaşi limite... 

Singura diferenţă este că unii ajung doar la luminare şi 
nu ajung la îndumnezeire, alţii au o luminare sau două- 
trei luminări, alții ajung nu doar la luminare, ci şi la ve- 
dere. Un altul poate să ajungă şi la vederea continuă. 
Patruzeci de zile şi patruzeci de nopţi, umblând încoace 
şi încolo, să aibă continuu vederea slavei lui Dumnezeu... 

Prin urmare, experiența poate varia în intensitate, nu 
însă și în putinţa de-a o descrie. Căci ceea ce poate spune 
unul aflat în luminare poate spune şi altul aflat în ve- 
dere sau în dumnezeiasca vedere continuă. Şi, încă o dată, 

Dumnezeu este cu neputinţă de descris, fără de asemă- 
nare etc: Este Cel ce este. Experiența, cu alte cuvinte, este 
aceeaşi. 

De aici e limpede că Sfinţii au o cunoaştere întemeiată 
pe experienţa lor personală, nu pe rațiune şi închipuire. Se 
întâmplă la fel ca în cunoaşterea ştiinţifică, în care experi- 
mentul şi observaţia preced, din ele decurgând cunoaşterea. 


De aceea şi Sfinţii se recunosc între ei și se înțeleg unul pe 
altul. 


„Există un biolog în Rusia care vede cu microscopul 
lui electronic un microb, ceva într-o celulă, vede cum e 
compus etc, îl descrie — bine, acum poate să-l şi fotogra- 
fieze cu aparatura electronică pe care o are, nu mai este 
nevoie să-l descrie. Şi acelaşi lucru pe care-l vede unul 
în Rusia îl vede şi altul în America. Exact acelaşi lucru. 

Şi toți care au aparatura văd aceleaşi lucruri, şi fac ana- 

lize şi ajung la aceleaşi concluzii, cu aceleași descrieri. 

La fel se întâmplă şi în teologia patristică. În ambele 
tradiţii (din Apus şi din Răsărit) au aceeaşi experienţă a 
luminării şi îndumnezeirii şi, atunci când se întâlnesc, se 
recunosc unul pe altul. Aşa cum un biolog îl recunoaște 
pe alt biolog şi un matematician pe alt matematician. 
De ce? Pentru că au toţi aceeaşi experienţă. 

De aceea şi Părinţii spun că, dacă oamenii s-ar întemeia 
pe rațiune, atunci s-ar certa încontinuu între ei, pentru că fie- 
care, cu rațiunea lui, vede altfel lucrurile. Dacă raţiunea 
nu este corectată de cercare, experienţă și observaţie, 
este cu neputinţă de controlat, adică fiecare îşi închipuie 
ce vrea el.” 

Rezultatele experienţei îndumnezeirii sunt de Dumnezeu 
insuflate şi infailibile, prin urmare cei ce au dumnezeiască 
experienţă sunt de Dumnezeu insuflaţi. 

„Experiența vederii lui Dumnezeu îl face pe om de 
Dumnezeu insuflat, astfel încât scrie lucruri de Dumnezeu 

insuflate, Şi mă întreb: prin ce se deosebeşte acesta de un 
astronom inspirat de astre, care vede astrele, are ex- 
perienţa astrelor şi le descrie? Prin urmare, astronomul 

„este inspirat de astre. Inspirația asta de la astre nu e ceva 
mecanic. Vede cu simţurile lui, raţiunea lui observă, face 
o clasificare a experienţei lui şi o descrie. Toţi oamenii de 
ştiinţă au făcut la fel. Prin ce se deosebeşte de oamenii 
de ştiinţă ai zilelor noastre în această privință, de biologi, 
chimişti etc., etc., etc, din punctul de vedere al analizei 
descriptive? 

Şi văzătorul de Dumnezeu, care vede fără a vedea — 
pentru că vede energia, nu esența —, şi el foloseşte tot lim- 
bajul descriptiv, şi ne spune că ceea ce vede nu poate fi 
descris în limbajul acesta descriptiv, şi foloseşte termeni 
simbolici în scopul pe care l-am explicat.” 


Prin urmare, teologia ortodoxă, aşa cum este ea exprimată 
de Părinţii Bisericii, este empirică. Acest lucru îl vedem şi la 
Apostoli. În toată tradiţia biblico-patristică se vorbeşte de- 
spre experienţă. 

„Teologia corectă este expresia experienţei îndum- 
nezeirii. Cheia teologiei ortodoxe este experienţa. Teolo- 
gii noştri subliniază faptul că-și întemeiază teologia pe 
experienţă. Părinţii au ca temelie unică a teologiei lor ex- 
perienţa sau vederea lui Dumnezeu.” 

Experienţa teologiei este observarea [empirică a] ener- 
giilor lui Dumnezeu, vederea slavei lui Dumnezeu. Aceasta 
este o experienţă personală. 


„Ca să teologhisească, omul trebuie să aibă experiența 
teologiei, nu doar să gândească asupra ei. Ca să fie teolog, 
nu poate pur şi simplu să gândească teologia, să-şi iden- 
tifice gândirea cu teologia, nu! Va dobândi experienţa 
dacă ajunge teolog. Va trece prin curăţire, va ajunge la 
luminare, şi abia atunci este teolog, când are luminare. 

Şi atunci.când are energia lui Dumnezeu întru sine, 
devine observator al energiilor lui Dumnezeu şi, din acest 
motiv, ca observator [empiric], face o analiză descriptivă, 
şi cunoscând el însuşi cum a ajuns la această stare, este 
în măsură să-i călăuzească şi pe alţii la starea aceasta. 

Vasăzică, acest om lucrează ştiinţific. Bine-bine, ştiin- 
tific, dar în ce mod? Într-unul care seamănă foarte mult 
cu medicina, mai mult decât cu orice altă ştiinţă. Există 
o reală asemănare. De la Părintele său duhovnicesc pri- 
meşte un diagnostic. Acest diagnostic priveşte legătura 
lui cu Părintele duhovnicesc — acesta este, adică, diagnos- 
ticul. Şi, pe baza acestei experienţe, omul spune că există 
Dumnezeu, Cuvântul Întrupat, Hristos, există cinstirea 
Sfinţilor ş.a.m.d. 

De unde ştim noi lucrul acesta? Din filosofie îl ştim? 
Din ştiinţele pozitive? De unde- ştim? ÎI ştim din Reve- 
laţie. Cum îl ştim din Revelaţie? Pentru că există văză- 
torii de Dumnezeu, care au văzut slava lui Dumnezeu, 
au ajuns la îndumnezeire şi sunt martorii oculari ai slavei 
necreate a lui Dumnezeu, pentru că între Dumnezeu şi 
lume nu există absolut nici o asemănare...” 


Teologia ortodoxă este expresie a vederii lui Dumnezeu, 
dar teologia nu se identifică cu experienţa îndumnezeirii. 


„Teologul, în esenţă, este cel care se află pe treapta 
luminării: acesta este teologul. Şi, când ajunge la îndum- 
nezeire, teologia se sfârșește, nu în sensul că devine inutilă, 
ci în sensul că el însuşi s-a ridicat mai presus de teologie, 
şi înţelege că teologia nu este același lucru cu experiența 
îndumnezeirii, chiar dacă depind una de cealaltă, pen- 
tru că teologia izvorăşte din experienţa îndumnezeirii. 

Aceasta este ceea ce numim insuflare dumnezeiască — 
izvorăște din experienţa îndumnezeirii, dar nu se iden- 
tifică cu experienţa îndumnezeirii. Şi teologia, mai ales 

sub forma Rugăciunii şi trezviei, teologia aceasta are 

un scop terapeutic, nimic altceva.” 

Când teologhisesc, Sfinţii nu se întemeiază pe cunoaşterea 
omenească şi pe studiile lor personale, ci pe experienţa lor 
personală. Cunosc energia necreată a Dumnezeului Treimic 
din experiența personală. 

„Marele Antonie, care nu era un om cultivat în sensul 
lumesc, ştia din proprie experienţă că Arie este eretic, 

El însuşi, atunci când a avut vederea lui Dumnezeu, nu a 

văzut un Cuvânt creat. L-a văzut necreat.” 


Astfel, avem, pe de o parte, Dumnezeul experienţei Sfin- 
ţilor, şi pe de altă parte, Dumnezeul filosofilor şi al gândito- 
rilor speculativi, diferiți unul de celălalt. Una este experienţa 
Sfinţilor, şi alta speculaţia rațională a filosofilor. 

„Dumnezeul Care există este Dumnezeul cunoscut 
în experienţa îndumnezeirii. Când Prorocul, Apostolul, 

Sfântul ajunge la îndumnezeire şi-L gustă pe Dumne- 

zeu prin experienţa sa, acest Dumnezeu al experienţei 

există. Dumnezeul empiric există. Ceilalţi dumnezei ai 
altora nu sunt dumnezei. Aceşti dumnezei nu există. 

Dumnezeul Care există acesta este.” 


Prin urmare, teologia ortodoxă nu este metafizică. Unii 
fac greşeala gravă de-a o confunda cu metafizica. Noi, ceea ce 
ştim despre Dumnezeu, știm din experiența Sfinţilor văză- 
tori de Dumnezeu şi din experiența noastră, dacă o avem. 


„Din experienţa ortodoxă, noi nu cunoaștem un Dum- 
nezeu al metafizicii, şi mai degrabă ar trebui să carac- 
terizăm drept superstiție ideea că ar exista un dumnezeu 
care să poată fi identificat cu metafizica. Pentru noi, Dum- 
nezeu este Dumnezeul lui Avraam, al lui Isaac şi al lui 
Iacov, adică Dumnezeul experienţei îndumnezeirii. Nu 
cunoaștem un alt Dumnezeu. 

Acest lucru are o deosebit de mare importanţă. Pentru 
că gnoseologia ortodoxă este curată, căci provine din cu- 
răţire, luminare şi îndumnezeire. Asta înseamnă că această 
cunoaştere exactă a lui Dumnezeu, pe care o avem ca 
ortodocşi, provine din experienţa curăţirii, luminării şi 
îndumnezeirii Prorocilor, Apostolilor şi Părinților Bise- 
ricii, şi nu avem nici o altă sursă. 

În încercarea teologilor neogreci — ştiţi cine sunt teo- 
logii neogreci? Sunt cei care-au ocupat catedrele Univer- 
sităţii din Atena în primii ani de la înfiinţarea ei — aceşti 
teologi, urmând patriotismul neoelenismului, au încercat 
să-i dea la o parte pe Proroci şi să-i înlocuiască cu filo- 
sofii antici greci. Prin urmare, după ei, pregătirea pentru 
Noul Testament s-ar face prin filosofia antică greacă, iar 
nu prin Vechiul Testament. Şi lucrul acesta trebuia să-l 
accepte tot grecul care se voia patriot. Acesta este unul 
din motivele pentru care călugării au devenit duşmanii 
naţionalismului neogrec, după viziunea neogrecilor.” 
Părinţii au drept bază experienţa, iar nu filosofia, nici 

pur şi simplu închipuirea. Nici chiar experiența nu este le- 
gată de simplul studiu al Sfintei Scripturi. 

„Toată structura aceasta se bazează pe cunoaştere em- 
pirică, nu este teoria cine știe cărui filosof sau a unuia 
care stă cu Sfânta Scriptură în braţe şi-şi închipuie el că 
înţelege ce scrie în Sfânta Scriptură, sau îi ia pe Părinţii 
Bisericii ca să-l ajute să citească Sfânta Scriptură şi-şi în- 
chipuie el că înțelege ce spun Părinţii şi ce spune Sfânta 
Scriptură. Fiecare umblă după închipuirea lui.” 

„Pentru a ajunge cineva în comuniune cu Dumnezeu, 
trebuie să înţeleagă mai întâi de toate diagnosticul cre- 
dinţei, al stării omului, şi apoi terapia; prin urmare, avem 
diagnostic şi terapie.” 


> i 

Teologia ortodoxă este predată de cei care au experiența 
personală a îndumnezeirii. 


„Acum ajungem la problema experienței — dar, înainte 
să aibă cineva vreo experiență, atunci când nu are nici 
o experienţă, este învățat de cei ce o au. Nu-i aşa? 

Vasăzică, mergem noi la şcoală şi ne spune învăţă- 
torul despre astre, şi avem o carte de şcoală primară şi 
vedem tot felul de fotografii ale astrelor, învăţăm anu- 
mite lucruri. Învăţăm din carte corpurile cereşti cele mai 
importante, cele mai cunoscute, iar mai apoi, seara, dacă 
locuim la țară, unde nu avem atâta iluminare electrică, ne 
punem acolo şi căscăm gura şi ochii la priveliştea asta. 
În Atena putem să stăm noi mult şi bine fără să vedem 
vreodată stelele. 

Dacă vrea cineva să se facă astronom, va merge să gă- 
sească astronomi şi o universitate unde există o Catedră 
de Astronomie, un telescop ş.a.m.d., şi se face astronom.” 


Putem să învăţăm despre Dumnezeu în mod intelectual, 


dar când ajungem la experienţa îndumnezeirii, această teo- 
logie intelectuală se sfârșește. 


„Scopul teologiei este [să ne aducă în punctul în care] 
să sfârșim cu teologia. Şi sfârșim cu teologia în expe- 
rienţa îndumnezeirii.” 

Din toate acestea ne dăm seama că teologia apuseană, care se 
întemeiază pe speculație, filosofie şi rațiune, trebuie să se schim- 
be şi să urmeze metodologia empirică a Părinților. Acest 
lucru este arătat în mod precis şi de ştiinţa contemporană. 


„Vara trecută am prezentat o comunicare în care an 
menţionat că teologii apuseni fie vor urma metodologia 
empirică a Părinților Bisericii în chestiunile teologice, 
fie îşi vor face bagajele şi vor părăsi arena, pentru că nu 

mai sunt credibili cu antropologia și gnoseologia lor ex- 
pirate. Şi am mai spus că lovitura de graţie dată meta- 
fizicii a fost apariţia mecanicii cuantice, 

Mecanica cuantică, până la urmă, a distrus noţiunea 
de matematică pură, şi se vede clar că nu mai avem nici 
o dovadă că ar exista ceva imuabil în lume. Toate sunt 
într-o continuă mişcare, şi nimeni nu mai poate să facă 
previziuni exacte despre cum va funcţiona un electron 
într-un atom. Electronul nu mai este predeterminat prin 
teoria lui Max Planck. Acest lucru a fost dovedit prin 
experimente.” 


În concluzie, adevărata teologie a Bisericii Ortodoxe So- 
borniceşti este empirică și revelată — adică este o experienţă 
a Revelaţiei —, iar nu filosofică şi speculativă. 


3. Revelaţie și experienţă 


Când vorbim despre experienţă duhovnicească, înțelegem 
Revelația lui Dumnezeu către om. Dumnezeu Se revelează 
pe Sine, iar omul îndumnezeit dobândeşte cunoaşterea lui 
Dumnezeu, devenind învăţător al Bisericii. 


„Experienţa îndumnezeirii înseamnă Revelaţie a Sfin- 
tei Treimi.” 

În timpul Revelaţei, omul vede slava lui Dumnezeu şi 
cunoaşte, aşa cum am văzut mai înainte, că nu există nici o 
asemănare între creat şi necreat. 

„Experienţa îndumnezeirii — aceasta este Revelația. 
Pentru că cel care ajunge la îndumnezeire vede slava lui 
Dumnezeu şi are experienţa slavei lui Dumnezeu. Din 
acest motiv cunoaşte din propria lui experienţă că între 
necreat şi creat nu există nici o asemănare. 

Cum ştie acest lucru? Filosofând? Nu, nu-l ştie din filo- 
sofie. ÎI ştie din experienţa lui, numită îndumnezeire sau 
proslăvire. Prin urmare, știe că ceea ce vede nu prin el însuși 
vede, ci vede prin Dumnezeu.” 


Experienţa îndumnezeirii este experienţa slavei necreate 
a lui Dumnezeu. 


„În Biserica primelor veacuri, Părinţii nu foloseau ter- 
menul «esenţă» (ovoia). ÎI evitau. În experienţa îndumne- 
zeirii nu vedeau nici o esenţă; vedeau slava, adică energia. 
De asemenea, aveau şi cunoaşterea celor Trei Ipostasuri.” 


Cu toate că Dumnezeu Se revelează omului, totuși rămâne 
taină, căci le transcende pe toate cele create. 

„Dumnezeu depăşeşte toate putințele omului. De aceea, 
chiar și în Revelaţie, Dumnezeu rămâne taină.” 

y „Omul participă şi la Lumina necreată şi are o expe- 
riență care transcende cuvintele şi înțelesurile. Și, pentru 
că experiența aceasta depăşeşte cuvintele şi înțelesurile, 
de aceea spune Hristos; «Nu puteţi a le purta» (loan 16, 12). 
Câtă vreme în Sfânta Scriptură cea mai înaltă treaptă a 

experienței Revelaţiei dată omului este numită desăvârşire, 
sfinţenie, proslăvire (50£aop6), în învățătura patristică este 
definită ca îndumnezeire (Bâwon). Una este să cunoască ci- 
neva ceva despre Dumnezeu, şi alta să-L cunoască pe Însuşi 
Dumnezeu. Experienţa lui Dumnezeu este dată la Cincizecime. 
Experienţa Cincizecimii este numită experienţa îndumne- 
zeirii, şi Sfântul care a trăit această experienţă este definit ca 
îndumnezeit. Sfinţii au experienţe identice, prin urmare au 
şi aceeaşi cunoaştere. Ei sunt autoritatea în Biserică. 


„Dumnezeu Se revelează omului prin această expe- 
rienţă a Revelaţiei, pe care noi, în Tradiţia ortodoxă, o 
numim îndumnezeire.” 


„Ceea ce se numeşte Revelaţie este experiența îndum- 
nezeirii. În afara experienţei îndumnezeirii omul nu poate 
să-L cunoască pe Dumnezeu. Poate să cunoască ceva de- 
spre Dumnezeu, dar nu poate să-L cunoască pe Însuşi 
Dumnezeu. 

Aşadar, avem aici o distincţie fundamentală în gnoseo- 
logia patristică. Una e să cunoască cineva ceva despre 
Dumnezeu, şi alta să-L cunoască pe Însuşi Dumnezeu. Nu-i 
acelaşi lucru. Despre Dumnezeu poate să cunoască cineva 
şi din propria-i închipuire, poate să-şi închipuie lucruri 
despre Dumnezeu, poate să audă lucruri despre Dum- 
nezeu, poate să citească Sfânta Scriptură, poate să spună 
absolut orice despre Dumnezeu. Ceea ce aud şi cred eu de- 
spre Dumnezeu poate să fie exact, dar poate şi să nu fie.” 

Când cineva ajunge la experienţa Revelaţiei, ajunge la 
îndumnezeire, şi atunci funcţiile naturale ale trupului sunt 
depăşite, fără a fi însă anulate. 

„Părinţii subliniază că, în experienţa Revelaţiei, atunci 
când Dumnezeu Se arată omului, această experiență 
transcende şi simţurile, şi rațiunea, şi mintea. Sunt depă- 
şite toate funcţiile naturale ale omului, deşi toate funcţiile 
naturale ale omului sunt cuprinse în această experienţă, 
Adică participă la experienţă, dar însăşi experiența depă- 
şeşte funcţiile naturale ale omului. Asta înseamnă că ex- 
perienţa îndumnezeirii depăşeşte înțelesurile, deşi expe- 
rienţa aceasta îl luminează pe om ca să aibă înţelesuri co- 
recte despre Dumnezeu, Care transcende înțelesurile.” 


Astfel, cei îndumnezeiţi constituie puntea dintre Dum- 
nezeu şi om. Şi cei îndumnezeiţi pot ajunge în acest punct 
deoarece există Dumnezeu-Omul Hristos, în Care firea cea 
dumnezeiască şi firea cea omenească s-au unit ipostatic (în 
Persoana Lui) neschimbat, neamestecat, neîmpărţit şi nedes- 
părţit. Prin urmare, cei îndumnezeiţi, care au trăit experiența 
Revelaţiei în Persoana lui Hristos, sunt autoritatea în Biserică. 
Noi dobândim cunoaşterea lui Dumnezeu prin experien- 
tele celor îndumnezeiţi, sau prin propria noastră îndumne- 
zeire, dacă, prin harul lui Dumnezeu, avem experiența ei. 


„Pentru Biserica Ortodoxă există o punte gnoseolo- 
gică, şi această punte sunt cei îndumnezeiţi. Altă punte nu 
există. Adică există ceea ce numim Revelaţie sau expe- 
rienţa îndumnezeirii, pe care o au cei îndumnezeiţi. În 
afara experienţei îndumnezeirii, omul nu-L poate cunoaşte 
pe Dumnezeu. Poate să cunoască ceva despre Dumne- 
zeu, dar nu-L poate cunoaşte pe Însuşi Dumnezeu.” 


Trăirea Revelaţiei oferă omului cunoaşterea teologică de- 
spre Dumnezeu, care se deosebeşte de cunoașterea ome- 
nească. Această cunoaştere este temelia teologiei ortodoxe. 

„Şi această cunoaştere a lui Dumnezeu pe care o au 
Sfinţii, pe de o parte cuprinde raţiunea omului — pentru 
că raţiunea şi trupul rămân observatori în această expe- 
rienţă, simţurile nu se pierd, ci participă la experienţa 
vederii lui Dumnezeu -, dar pe de altă parte, însăşi expe- 
rienţa vederii lui Dumnezeu depăşeşte simţurile şi pute- 
rea raţiunii, de aceea și este cunoaşterea lui Dumnezeu 
mai presus de rațiune. 

Şi Părinţii o descriu ca «necunoaştere» nu pentru că ar 
fi lipsită de cunoaştere, ci pentru că depăşeşte cunoaş- 
terea. Nu este un fel anume de cunoaştere. Spre deosebire 
de cunoştinţele fireşti ale omului, dobândite prin rațiune, 
această cunoaștere este necunoaştere, nu însă ignoranță, 
căci este vedere a lui Dumnezeu, pentru că omul parti- 
cipă într-adevăr la cele necreate, care nu au nici o ase- 
mănare cu cele create. Această experienţă avută de Pro- 
rocii, Apostolii şi Sfinţii Bisericii este temelia teologiei 
şi singura punte sigură şi reală între Dumnezeu şi om.” 
Cel îndumnezeit dobândeşte cunoaşterea lui Dumnezeu, 

şi atunci cuvântul lui este de Dumnezeu insuflat. 


„Experienţa aceasta creează în om o stare de Dumne- 
zeu insuflată, căci omul a ajuns la vederea lui Dumnezeu, 
şi înțelesurile pe care le are omul din această experienţă 
sunt înţelesuri de Dumnezeu insuflate, cu toate că expe- 
rienţa depăşeşte orice înţeles. Există relaţia aceasta între 
Revelaţie şi insuflarea lui Dumnezeu, care ne recapitu- 
lează tot sensul insuflării dumnezeiești din Vechiul şi 
Noul Testament.” 

Dacă cineva nu are propria lui experienţă a Revelaţiei, 
atunci primeşte experienţa îndumnezeiţilor, a prietenilor lui 
Dumnezeu. 

„Aşa că, dacă ai experienţa, bine. Dacă nu, măcar să ai 
un prieten care are această experienţă a Luminii necreate, 

şi prietenul ăsta al tău îţi va confirma că a văzut-o, şi 
atunci vei accepta acest lucru.” 


Părinţii nu vorbeau despre Dumnezeu într-un mod spe- 
culativ, ci, având experienţa, îi tămăduiau duhovniceşte pe 
fiii lor duhovniceşti. 

„Părinţii de pe vremuri, atunci când vorbeau despre 
Dumnezeu, nu vorbeau cu scopul de-a înţelege despre 
Dumnezeu, adică de a-L exprima pe Dumnezeu, ci altfel 
vorbeau, nu ca niște teologi speculativi, ci ca Părinţi du- 
hovniceşti. Asta înseamnă că schimbarea terminologiei, 
în contextul patristic, nu are prea mare importanță — e 
de-ajuns să ştim ce spun Părinții; cât despre experienţa 
îndumnezeirii, să fie corectă şi aceeaşi. Asta contează. 

Dacă Biserica este lăsată într-ale ei, îşi face lucrarea. Şi 
care-i lucrarea aceasta? Să-i vindece pe oameni, din starea 
în care sunt să-i călăuzească, prin curăţire, la luminare. 
Aceasta este lucrarea Bisericii, luminarea lumii.” 


Tot ceea ce se întemeiază pe experienţa Revelaţiei este 
de Dumnezeu insuflat şi adevărat, câtă vreme ceea ce este 
speculativ și neîntemeiat pe experienţă este fals. Aceasta este 
linia ce marchează hotarul dintre erezie și adevăr. Erezie este 
tot ceea ce se află în afara experienţei îndumnezeirii. 


„Din punctul de vedere al tradiţiei patristice, formu- 
larea dogmei pentru combaterea ereziei era o expresie a 
vieţii liturgice a Bisericii. Pentru că erezia era contrară 
vieții Bisericii, adică se împotrivea experienţei Bisericii. 
Şi experienţa aceasta, în fond, ce este? Este curățirea, 
luminarea şi îndumnezeirea. Și tot ce este în acord cu 
experienţa aceasta este Ortodoxia.” 


Erezia este lipsă a experienţei, căci este cu neputinţă 
pentru cei ce au experienţă personală să fie în afara vieții şi 
experienţei Bisericii. 

„Dacă există experienţa îndumnezeirii în erezie, atunci 
nu este erezie. Dacă există luminare în erezie, atunci nu 
poate fi erezie. Dacă nu există luminare şi îndumne- 
zeire, atunci este erezie.” 

E limpede că cel îndumnezeit, care participă la taina Cinci- 
zecimii, se schimbă la faţă şi se transfigurează. Astfel spunem 
că teologia devine viață. Nu este vorba de o morală exteri- 
oară simulată, ci de transfigurarea întregii existenţe a omului. 


Prin urmare, cel îndumnezeit a depăşit ceea ce noi numim 
morală. 


„Cel ce ajunge la îndumnezeire nu este doar un om 
moral, ci a depăşit morala şi a ajuns la dragostea care nu 
caută ale sale. Are experienţe şi vederi ale lui Dumne- 
zeu pe care nu le are un om care este doar moral.” 


Experienţa îndumnezeirii este formulată printr-un ter- 


men dogmatic, spre a se păstra adevărul revelat şi a se evita 
alterarea lui de către erezie. 

Părinţii Bisericii cunosc din cercare că relaţia omului cu 
Dumnezeu nu poate fi decât una empirică, nefiind rodul 
raţiunii şi speculaţiei. După învăţătura lor, toți oamenii vor 
vedea slava lui Dumnezeu, fie ca lumină minunată, fie ca 
foc mistuitor. 

„La diferite niveluri, acum, concepția Bisericii cu pri- 
vire la aceste două stadii (lumină-foc) este pur empirică — 
empirică, nu metafizică.” 

Poate să existe speculație despre experienţă, dar când 
ajunge cineva la experienţa celor îndumnezeiţi, speculaţia 
se sfârșește şi omul știe exact ce cunoaște şi ce nu cunoaște. 


„În experienţă nu există speculație. Poate să existe spe- 
culaţie despre experienţă, pentru că orice om care nu are 
experiența poate să speculeze, dar atunci când cineva are 
experienţa, nu mai speculează despre experienţă, pentru 
că ştie deja exact ce este şi ce nu este experienţa. Știind 
ce este şi ce nu este, știe extrem de clar ce cunoaşte şi ce nu 
cunoaşte. 

Şi, din acest motiv, teologia nu înseamnă doar să ştie 
cineva ce cunoaşte, ci să știe şi ce nu cunoaşte. Adică, în 
aceeaşi măsură să ştie și ce nu cunoaşte, şi ce cunoaşte.” 
Creştinismul, dacă ar fi rodul speculaţiei, nu ne-ar putea 

ajuta să ajungem la îndumnezeire. 


„Dacă nu există experienţă a unui lucru, lasă-l - espe- 
culaţie. Şi, dacă e speculație, nu putem să stăm şi să ne 
batem capul cu speculaţia unuia şi a altuia. Uite, să zi- 
cem că profesorul care predă teologie speculează. Sunt 
eu obligat acuma să dau examene pe baza speculaţiei 

profesorului şi s-o iau drept dogmă? De ce? Este o abe- 
rație. Nu-i aşa? 

La fel ca în ştiinţele pozitive. Închipuiţi-vă acum că am 
avea profesori de ştiinţe care speculează, şi că studenţii 
ar fi obligaţi să ia speculaţia profesorului drept realitate. 
E posibil una ca asta? În nici un caz. În nici o ştiinţă nu-i 
posibil. Să vină un profesor ca să zică lucruri frumoase. 
Să se ocupe cu idei frumoase. Se face omul creştin de 
dragul ideilor frumoase? Ei, da, unii se mai fac. Idei fru- 
moase, bine — dar ăsta-i creştinismul? 

În creştinism, totul ține de experienţă. Hristos ne învaţă 
despre dragostea care «nu caută ale sale», şi să nu existe 
o cale prin care să dobândim această dragoste? Atunci 
primul gânditor speculativ a fost Hristos, Care ar fi spe- 
culat, aşa, asupra unor idei frumoase despre dragoste. 
Frumoase, da, dar dacă nu sunt realizabile, atunci n-a fost 
decât un visător, şi nimic mai mult. Iar dacă Hristos a fost 
un visător, atunci n-a fost Dumnezeu-Omul dogmelor Si- 
noadelor Ecumenice.” 


Lucrurile nu stau însă aşa. Teologia ortodoxă nu este fi- 
losofie, ci „o realitate empirică, ce nu provine din nici un fel 
de filosofie”. 

Acesta este motivul pentru care Părinţii noştri au res- 
pins filosofia ca metodă a cunoaşterii lui Dumnezeu. 


„Consider că a venit vremea ca teologul ortodox să în- 
țeleagă că noi n-avem cum să ne aliem cu filosofia în vecii 
vecilor, de aceea şi înaintaşii noştri au respins dintotdea- 
una metoda filosofică. Nu au fost niciodată de acord cu 
abordarea filosofică în teologhisire, cu speculaţia și cele- 
lalte; le respingeau. Erau oameni ai cunoaşterii empirice. 

Şi, dacă examinează bine cineva gnoseologia patristică, 
va vedea că este empirică de la început până la sfârșit. 
Pentru că Părinţii nu acceptau ceva care să nu fie empiric. 
Întreaga teologie provine din experiență, nu din speculație.” 

„Dacă unii cred că au ajuns la această stare, înseamnă 
că au înlăuntrul lor această experienţă; prin urmare, de 
vreme ce au experienţa, ce nevoie mai au de metafizică? 
Ce nevoie mai au de filosofie? La ce-i mai ajută filosofia? 
A fost vreodată cineva ajutat de indiferent care filosofie să 
dobândească această stare de templu al Duhului Sfânt?” 


În vreme ce teologia ortodoxă este empirică, teologia con- 


temporană, din nefericire, a devenit speculativă, sprijinindu-se 
mai mult pe raţionalism. 


„Korais este cel care a pus bazele tentativei de distru- 
gere a teologiei empirice şi de substituire a teologiei em- 
pirice cu filosofia antică greacă, care este metafizică.” 


Astfel, teologia neogreacă se întemeiază pe speculație, ca 


şi pe analiza filosofică a termenilor, ideilor şi conceptelor. 


„Teologia ortodoxă are o foarte adâncă legătură cu an- 
tropologia şi cu concepţia empirică despre teologie, iar nu 
cu concepţia raţionalistă despre teologie, care este modul 
de abordare al teologiei neogreceşti. 

Teologia neogreacă se bazează pe speculaţia filosofică 
şi pe analiza filosofică a termenilor, ideilor, înţelesurilor 
etc, iar teologii neogreci caută să abordeze teologia prin 
instrumentele gândirii şi ale sistemelor de gândire, câtă 
vreme Părinţii interzic abordarea asta speculativă. Teo- 
logului nu-i este îngăduită speculaţia. Numai prin expe- 
rienţa luminării poate ajunge cineva să teologhisească, să-i 
înveţe pe ceilalţi oameni, să asculte spovedanii ş.a.m.d.” 
Omul insuflat de Duhul Sfânt are multe experienţe auten- 
tice. Întreaga viaţă creştină în Biserică, cu Tainele şi nevoința 


ei, este empirică. Vom numi câteva tipuri de experienţă. 


În general, în experienţa Părinților se face o distincţie între 


experienţa luminării şi experienţa îndumnezeirii. 


„Când spunem «de Dumnezeu insuflat», din punct de 
vedere patristic ne referim la cel ce este condus de această 


»”) 

experienţă. Experienţa lui Dumnezeu are două forme sau 
categorii, cu felurite variaţiuni. Şi în fiecare categorie în 
parte iarăși există variaţiuni. În general, aceste experienţe 
despre Dumnezeu sunt cunoscute ca treapta luminării 
şi treapta îndumnezeirii. Treapta îndumnezeirii nu este 
o stare definitivă în această viaţă, ci durează numai atâta 
vreme cât cineva ajunge la îndumnezeire şi rămâne în în- 
dumnezeire, ca apoi să se întoarcă la luminare. 

Starea duhovnicească stabilă este starea luminării, pen- 
tru că cel ce înaintează în îndumnezeire, înaintează unul 
pentru cinci minute, altul zece minute, altul o zi, patruzeci 
de zile, poate şi un an, poate şi câţiva ani, dar totdeauna se 
întoarce la starea luminării. Prin urmare, în principal, sta- 
rea la care ortodocşii pot comunica între ei este starea 
luminării.” 


Experienţa îndumnezeirii are diferite trepte. 

„Părinţii Bisericii împart experienţa îndumnezeirii în 
trei categorii. Există strălucirea, vederea sau vederea con- 
tinuă şi luminarea. Îndumnezeirea mai este descrisă şi 
ca vedere a lui Dumnezeu, care vedere a lui Dumnezeu 
este şi luminare, şi îndumnezeire.” 


Un fel de experienţă este extazul. 


„Extazul, potrivit Sfântului Simeon Noul Teolog, este o 
experienţă mai mică decât răpirea. Când mintea se des- 
prinde de lume și pătrunde în inimă, omul își pierde 
pentru un timp orientarea. Atunci avem de-a face cu ex- 
tazul — dar este o stare provizorie, şi după aceea, când 
urmează răpirea, extazul încetează şi întregul om participă 
la această stare.” 

Pe durata Rugăciunii minţii (moetice), dovada că omul se 
află în starea de luminare a minţii este că Însuşi Duhul Sfânt 
Se roagă în om, aşa cum vedem în multe pasaje din Epistolele 
Apostolului Pavel. Când cel care se roagă se învredniceşte 

de vederea Luminii necreate, atunci trăieşte îndumnezei- 
rea. Experienţa îndumnezeirii (9éwon) se numeşte proslăvire 
(60&aop6c), pentru că cel îndumnezeit este proslăvit deopo- 
trivăşi cu sufletul, și cu trupul, adică participă la Slava-Lumină 
a lui Dumnezeu. Slava lui Dumnezeu este energia Dumne- 
zeirii văzută ca Lumină. 

Experienţa îndumnezeirii-proslăvirii este numită şi expe- 
rienţa Cincizecimii, la care au fost părtaşi Sfinţii Apostoli, 
fiind treapta cea mai înaltă a Revelaţiei. 

Sfinţii Bisericii, care participă la energia lui Dumnezeu, 
cunosc din cercare dacă o experienţă este adevărată sau falsă. 
Acest lucru, în limbajul patristic, se numeşte discernământ. 
Esteo diferenţă între a auzi cuvântul lui Dumnezeu de la Sfinţi 
şi a avea experienţa personală a vederii lui Dumnezeu, la fel 
cum este o diferență și între curăţire, luminare şi îndumnezeire. 

„Discernământul prin experienţă se învaţă. Una este, 
deci, să audă cineva prin cuvinte — aşa cum auzim noi 
aceste cuvinte de la Proroci, de la Apostoli, de la Sfinţii 

Bisericii, care ne învaţă prin cuvinte purtătoare de înţe- 

lesuri —, şi alta să avem noi înșine această experienţă. 

Cel care are experienţa, adică, este învăţat, dar nu prin 
aceste cuvinte. A fost învăţat prin aceste cuvinte pe treapta 
curăţirii şi luminării, dar când ajunge la îndumnezeire, 
nu mai este învăţat prin cuvinte, ci el însuși are expe- 
rienţa, şi din experienţa lui cunoaște că nu se împărtă- 
şeşte din esenţa lui Dumnezeu, ci din energiile Lui.” 


Apoi, Sfinţii deosebesc experienţa Duhului Sfânt de alte 
experienţe antropocentrice. 


„(În timpul experienţei ortodoxe,) mintea (vo0ç) nu 
suferă o desprindere de lume, de spaţiul dimensiunilor, 
culorii etc. Acesta este un punct extrem de important şi cere 
o foarte mare atenţie, ca să nu fie confundată vreodată 
experienţa ortodoxă a îndumnezeirii cu misticismele 

buddhiştilor, ale africanilor şi ale diferitelor religii ido- 
latre şi filosofii etc. 

Este ceva cu totul diferit. Este singura Tradiţie care are 
ca rezultat al experienţei sfintele moaşte. În nici o altă 
tradiţie nu există sfinte moaşte cu însuşirile şi caracteris- 


ticile moaştelor care există în teologia ortodoxă.” 


De asemenea, Sfinţii deosebesc experienţa duhovnicească 
de halucinație şi hipnotism. 

„Hipnotismul este sau nu este experienţă? Ei, cum să 
nu fie experiență? Poate să fie o halucinație. Hipnotis- 
mul poate să conducă la halucinație, care este o dezordine 
în sinteza corectă a impresiilor empirice etc. 

Dar toate elementele care alcătuiesc o halucinație pro- 
vin tot din simţuri, nu din altă parte, pentru că omul care 
are halucinaţia o are nu pentru că şi-ar fi pierdut con- 
tactul cu lucrurile sensibile, ci pentru că memoria lui s-a 
dezorganizat, iar sinteza care se face în creier este ero- 
nată. Însă trăirile senzoriale există - poate să nu fie ceva 
pe care-l vede chiar în acel moment, dar lucrurile ace- 
lea există. 

Cât despre Rugăciunea minţii, nu e ceva care să fi 
existat în trecut, ceva la care visează omul, ca într-o ha- 
lucinaţie în care cineva vede ceva pe care în realitate nu-l 
vede. În cazul Rugăciunii minţii, este ceva care se în- 
tâmplă în chiar momentul acela, adică acum, în această 
clipă şi în fiecare clipă. Mă urmăriţi? Nu este cine ştie 
ce amintire din trecut.” 

Mai mult, Părinţii deosebesc experienţele Duhului Sfânt 
de cele demonice, pentru că există teologie ortodoxă, dar există şi 
teologie demonică. 

„De vreme ce nu există nici o cale prin care teologia să 
se pogoare din cer, înseamnă că şi numele, şi înțelesurile 

din care este formată teologia sunt luate din mediul în- 
conjurător; înseamnă că, vrem, nu vrem, teologia noas- 
tră are directă legătură cu mediul din care provine. 

Nu avem o teologie pogorâtă din cer, ci teologia este 
reacţia omului la anumite experienţe. Dacă un om are 
experienţe demonice, va avea şi o «teologie» pe măsură. 
Dacă este de Dumnezeu insuflat şi are experienţe corecte, 
şi teologia lui va fi corectă.” 


S. Experienţa autentică 


În Biserică există o mare bogăţie a harului Duhului Sfânt, 
care luminează şi sfinţeşte pe tot omul ce se dăruieşte liber 
spre sfințire. Ca omul să dobândească experienţa luminării şi 
a îndumnezeirii, trebuie, cu ajutorul Părintelui său duhov- 
nicesc, să-și curețe mintea (vo5g) de gânduri (A0y10 poi), de 
imagini şi de închipuiri, şi să lucreze Rugăciunea minţii, care 
se mai numeşte și Rugăciunea „de un singur gând”, pentru că 
în inimă trebuie să fie doar un singur cuvânt: rugăciunea 
cu Numele lui Hristos. 


„Aceasta este rugăciunea Duhului Sfânt în inimă. Ex- 
periența aceasta nu poate să vină în om dacă mintea nu 
se goleşte. Trebuie ca mintea să se golească desăvârșit 
de toate gândurile.” 

Părinţii duhovniceşti care au experienţă în viaţa duhov- 
nicească îi ajută pe fiii lor duhovniceşti să dobândească şi 
ei experienţă duhovnicească. 


„Cât despre dobândirea acestei experienţe, asta ține 
de fiecare în parte și de Părintele său duhovnicesc. Şi 
de la catedră poate cineva, până la un anume punct, să 
arate care e metoda de învăţare a teologiei ortodoxe din 
punct de vedere duhovnicesc, şi apoi să-l trimită pe om 
la un Părinte duhovnicesc, care să-l aibă în grijă. 

Acest lucru nu mai ține de catedră, ci de Părintele du- 
hovnicesc şi de fiul său duhovnicesc, e treaba lor, pen- 
tru că fiecare om are o stare diferită de a celorlalţi, iar 
Părintele duhovnicesc ştie în ce stare se află fiecare şi 
care e soluţia duhovnicească de care are nevoie. 

Totuşi, în învățătura ascetică a teologiei ortodoxe avem 
această problemă, anume că omul trebuie să-şi scoată 
din minte toate gândurile, afară de unul singur. Şi nu 
doar gândurile rele trebuie să și le scoată, ci şi gândurile 
bune, adică toate felurile de gânduri trebuie să dispară.” 
Ca să ajungă cineva la vederea lui Dumnezeu, trebuie să- 

și curețe desăvârşit mintea. De aceea, mai întâi este cură- 
țirea, după care urmează luminarea şi îndumnezeirea. 

În esenţă, energia-lucrarea noetică trebuie să se despartă de 
energia-lucrarea raţională. Sfinţii Părinţi, la început „dezac- 
tivau” energia rațională prin ascultarea de porunca lui Dum- 
nezeu şi de Părintele duhovnicesc, sau cel puţin se străduiau 
să nu o mai cultive foarte mult. În acelaşi timp, dezvoltau 
energia noetică prin rugăciune şi prin nevoinţă, şi astfel ener- 
gia noetică dobândea experienţă a lui Dumnezeu. După care, 
în lupta împotriva ereticilor, foloseau şi rațiunea (Aoyıxń), 
aflată sub călăuzirea minţii (voùç) luminate. 

„Ceea ce vreau să subliniez este că în textele Părinților 
există un principiu surprinzător. Părinţii nevoitori atrag 
atenţia că, pentru a dobândi cineva curățirea minţii, Ru- 
găciunea minţii, educaţia nu ajută. Înţelegeţi? Una la mână. 
Doi la mână, arată că mintea omului trebuie să devină 
fără formă şi fără chipuri ş.a.m.d,, să le elimine pe toate 
şi să devină goală, nemaiavând nimic înăuntru. 

Deci, unii de-ai noştri, care consideră că, în scrierile 
Părinților, mintea (voðç) înseamnă rațiune” (Aoyıxń), au 
impresia că aceşti Părinţi învaţă că, pentru a ajunge ci- 
neva evlavios, trebuie să se facă analfabet, adică să-şi go- 
lească rațiunea de toate înțelesurile. Ca să ajungă cineva 
la Rugăciunea minţii, raţiunea lui ar trebui, chipurile, 
să fie tabula rasa. 


” Vezi nota de la p. 25. (n. trad.) 


4. Experiența autentică 199 


Sfântul Grigorie Palama vorbeşte, evident, despre fap- 
tul că învăţătura este foarte bună pentru exersarea ra- 
ţiunii (Aoyuxrj). Cât despre minte (voi), cel care doreşte 
să dobândească Rugăciunea minţii nu poate continua 
să-şi ocupe mintea cu studiile, ci trebuie să le oprească 
dacă până la acel moment nu a dobândit încă Rugăciu- 
nea. Învățătura nu te ajută să dobândeşti Rugăciunea. 
Căci problema noastră este că energia noetică s-a confun- 
dat cu energia rațională, iar aceste energii trebuie separate. 

În efortul de separare a acestor energii, mintea trebuie 
să înceteze să se mai ocupe cu înțelesurile raţiunii — dar, 
ca să se întâmple asta, în primele stadii ale nevoinţei tre- 
buie ca însăşi raţiunea să înceteze să se mai ocupe cu aceste 
înţelesuri. Când însă mintea (vodc) dobândeşte Rugăciu- 
nea noetică, atunci raţiunea (Aoyıxń) este din nou pusă 
în libertate şi poate să se ocupe de lucrurile obişnuite. 

Din motivul acesta, marii Părinţi ai Bisericii, având Ru- 
găciunea minţii, când ieşeau din mănăstire și ajungeau 
episcopi, nu încetau să fie și călugări, pentru că aveau 
înlăuntrul lor Rugăciunea minţii, chiar şi ca patriarhi şi ca 
episcopi. Dar, când îi combăteau pe eretici, îşi exercitau 
rațiunea. Luminaţi de mintea luminată, făceau tâlcuiri 
corecte ale Sfintei Scripturi şi-i combăteau pe eretici. To- 
tuşi, chiar dacă lupta împotriva ereticilor se ducea sub 
călăuzirea minţii luminate, ea însă se realiza prin mijloa- 
cele raţiunii. 

De aceea, însuşi Sfântul Antonie, bunăoară, care era 
analfabet, se întâlnea cu filosofii greci şi-i biruia. De ce? 
Pentru că venea cu argumente din propria-i experienţă, şi le 
ştia bine. Arhetipurile lui Platon şi toate cele? Când are ci- 
neva vederea lui Dumnezeu, nu vede nici o formă, căci ve- 
derea lui Dumnezeu este fără de chipuri. Așa că Platon era 
imediat expediat, şi Plotin şi toţi ceilalți erau trimiși la plim- 
bare de niște monahi analfabeți. Dar cum? Prin experienţa 
îndumnezeirii. Şi ştiau clar să distingă între cunoştinţele 

raţiunii și cunoştinţele teologiei. Pentru că ştiau foarte 

bine despre ce vorbeau.” 

Experienţa autentică a lui Dumnezeu are rezultate şi con- 
secințe temeinice. Dat fiind faptul că experienţa este psihoso- 
matică, îl schimbă şi-l transfigurează pe omul întreg, alcătuit 
din suflet şi din trup. Acestea sunt „seducţiile empirice” care 
îi atrag pe eterodocși la Biserica Ortodoxă. 

„Succesul Ortodoxiei în străinătate se datorează în special 
tradiţiei Rugăciunii minţii. Există mii de eterodocşi care 
se fac ortodocşi, și se fac ortodocşi prin teologia patris- 
tică, nevoință, monahism, iconografie, muzică ş.a.m.d. Toate 
acestea sunt seducții empirice care-i atrag la Ortodoxie. 

Nu există nici o misiune a Ortodoxiei organizată spe- 
cial pentru ei. Având un spirit cercetător, stau ei înşişi şi 
cercetează. De la sine se fac ortodocşi. Uimitor fenomen! 
Și nu doar dintre creştinii din Apus se fac ortodocşi, ci şi 
dintre atei, şi chiar dintre evrei. Întâlneşti acum protes- 
tanţi care au, de pildă, mare evlavie la Sfântul Grigorie 
Palama.” 

O consecinţă importantă a experienţei este că, în această 
stare, credinţa omului devine lăuntrică şi capătă putere. Nu mai 
este o credinţă intelectuală, ci una duhovnicească, o credinţă 
a inimii; este o putere lăuntrică, o mărturie empirică, „ce-l face pe 
om să creadă”. 

Îndumnezeitul poate să tâlcuiască Sfânta Scriptură într-un 
mod de Dumnezeu insuflat, pentru că are înlăuntrul lui pe 
Acelaşi Duh Sfânt Care i-a luminat și pe scriitorii Sfintei 
Scripturi. Își dă seama însă că aceste cuvinte nu sunt abso- 
lut identice cu realitatea vederii lui Dumnezeu. 

Apoi, deosebeşte energiile necreate de cele create, și mai 
ales de energiile care provin de la diavol. Desigur, aceasta 
se face sub îndrumarea Părintelui duhovnicesc. 

Mai mult încă, nu se mai teme de moarte, ci o biruieşte. 

„Un om care acum, în această viață, ajunge la îndum- 
nezeire, nu mai este stăpânit de moarte, şi experienţa 
îndumnezeirii continuă chiar şi după moarte.” 

În plus, îndumnezeitul, cât trăieşte în această lume, răspân- 
deşte bună-mireasmă şi face minuni, iar după moarte ajunge 
sfinte moaşte. 

„Din punct de vedere patristic, sfintele moaşte sunt re- 
zultatul experienţei pe care o are omul în viaţă, dacă ajunge 
la luminare şi la Rugăciunea minţii. Dacă ajungi în sta- 
rea aceasta şi rămâi credincios până la sfârşitul vieţii tale, 
laşi sfinte moaşte.” 

După cum un om de ştiinţă capabil poate să verifice cu exac- 
titate realizările științifice ale altor oameni de ştiinţă, acelaşi 
lucru se întâmplă şi în teologia ortodoxă. Cel care participă 
la experienţa luminării şi îndumnezeirii percepe starea du- 
hovnicească a celuilalt. De obicei, această constatare se făce 
de către Părinţii duhovniceşti, care au cunoaşterea empirică 
a lui Dumnezeu. 


„În teologia patristică se poate verifica empiric cine este 
templu (al Duhului Sfânt) şi cine nu, lucru pe care poate 
să-l facă orice Părinte duhovnicesc care cunoaşte aceste 
chestiuni.” 


Toţi cei aflaţi la un anume nivel al vieţii duhovniceşti îi 
recunosc pe cei aflați la acelaşi nivel. 

„Toţi ceilalţi care se află în starea luminării înțeleg 
starea de îndumnezeire a celuilalt. Pentru că cei ce sunt în 
starea luminării ştiu când cineva ajunge la îndumnezeire, 
pentru că au şi ei o reflectare a acestei experienţe.” 
Acelaşi lucru se întâmplă şi atunci când citesc textele scrii- 

torilor luminaţi şi îndumnezeiţi. Cei care se află în starea du- 
hovnicească a harului percep starea în care se aflau Părinţii 

când scriau diferitele lor texte. Dacă unul care a ajuns la în. 
dumnezeire citeşte scrierile Sfântului Simeon Noul Teolo, i 
ale lui Nichita Stithatul, își dă seama de experiența duhoy. 
nicească pe care o aveau. 

„Este atât de evident, adică, din viața lui Simeon Noul 
Teolog scrisă de Nichita Stithatul, din imnele şi scrierile 
lui, că vorbeşte din perspectiva experienței îndumnezeirii, 
Cine cunoaşte anumite lucruri despre îndumnezeire şi-l 
citeşte pe Simeon Noul Teolog va înţelege că are aceleaşi 
experienţe pe care le-au avut toţi ceilalţi.” 

E trist că episcopii şi profesorii universitari ai zilelor noas- 
tre nu sunt în stare să evalueze experienţele duhovniceşti ale 
monahilor. 


„Ceva care există nu poate fi înţeles de toţi. De pildă, la 
noi, acum, există experienţe duhovniceşti în rândul mo- 
nahilor pe care episcopul de azi nu le înţelege. Nu-i aşa? 
Episcopul ortodox de azi nu le înţelege. Nici profesorul 
universitar nu le înţelege. De obicei, cu profesorul uni- 
versitar e și mai rău. Deci experienţele acestea există, dar 
nu se face corect evaluarea lor din punctul de vedere al 
ştiinţei universitare.” 


6. Transmiterea experienţei 


A Dumnezeu Se revelează pe Sine celor îndumnezeiţi, iar 
cej îndumnezeiţi, prin intermediul rațiunii, traduc Revelația 
în limba lor. 


„Dacă Dumnezeu ar fi vorbit pe limba oamenilor, atunci 
în ziua Cincizecimii nu și-ar mai fi auzit fiecare limba sa. 
Acestea sunt tainele lui Dumnezeu la Cincizecime, aceasta 
este experienţa îndumnezeirii. În experienţa îndumne- 
zeirii, a arătării lui Dumnezeu, raţiunea omului este insu- 
flată şi tâlcuieşte experienţa aceasta pe limba lui. Această 
insuflare a lui Dumnezeu pe fiecare îl insuflă cu propriile 

` lui înţelesuri.” 

Experienţa luminării şi a îndumnezeirii se transmite 
prin scris şi prin viu grai, pe cât îi este cu putinţă omului să 
o exprime. 

„De fiecare dată când se repetă Cincizecimea, avem 
cea mai înaltă formă a insuflării dumnezeieşti, fie că e 
scrisă ori ba. Insuflarea dumnezeiască poate să nu fie 
consemnată în scris. Unul poate avea experienţa şi să nu 
scrie nimic. Un altul poate să aibă experiența şi să scrie 
despre ea. Şi, în sfârșit, un al treilea, care are doar expe- 
rienţa luminării şi nu pe cea îndumnezeirii, poate să scrie 
şi el, şi ceea ce scrie este luminat.” 

Cei îndumnezeiţi se numesc Proroci, atât în Vechiul, cât 
şi în Noul Testament. Această experienţă a vederii lui Dum- 
nezeu este transmisă cu ajutorul limbajului. 

„Părinţii, când vorbesc despre experienţa îndumnezei- 
rii Prorocilor, sunt nevoiţi să folosească un anumit limbaj, 

pentru a transmite mesajul îndumnezeirii şi al luminării de 
la cei care au această experienţă către cei care nu o au.” 

Date fiind nevoile fiecărei epoci, şi mai ales dat fiind fap. 
tul că ereticii denaturează teologia ortodoxă, cei îndumne. 
zeiţi „traduc” experienţa pe care au dobândit-o prin harul 
Duhului Sfânt în termeni, imagini şi nume pe care le iau 
din lumea creată. Şi, chiar dacă experienţa este consemnată, 
nu poate să fie un substitut pentru Revelaţie şi experiența în- 
dumnezeirii. 

„înțelesurile Vechiului şi Noului Testament nu pot în 
veci să înlocuiască nici Revelația, nici experienţa îndum-. 
nezeirii. Doar indică drumul pe care trebuie să-l străbată 
omul pentru a ajunge de la curăţire la luminare şi la în- 
dumnezeire. Acesta este scopul înţelesurilor Vechiului şi 
Noului Testament. Nu au nici un alt scop.” 

Cei îndumnezeiţi își transmit experienţa prin viu grai sau 
în scris fiilor lor duhovniceşti, pentru a-i călăuzi către trăirea 
aceleiaşi experienţe. Acesta este miezul tradiţiei ortodoxe. 

„Esenţa Tradiţiei este transmiterea acestei experienţe.” 


Partea a III-a 


Purtătorii Revelației 


Purtătorii Revelaţiei 


Revelația lui Dumnezeu este încredințată anumitor oa- 
meni, care au ajuns la o anumită treaptă a vieţii duhovni- 
ceşti, L-au văzut pe Dumnezeu şi astfel au cunoscut Revelația. 
Aceşti oameni se numesc purtători ai dumnezeieştii Reve- 
laţii. Astfel, Dumnezeu nu Se arată pur şi simplu în istorie, 
ci Se arată Sfinţilor care trăiesc în istorie. De altfel, ne este 
binecunoscută Fericirea în care Hristos învaţă: „Fericiţi cei 
curați cu inima, că aceia vor vedea pe Dumnezeu” (Matei 5, 8). 

Apostolul Pavel, în Epistola sa către Evrei, spune: „În multe 
feluri şi în multe chipuri de demult Dumnezeu grăind părinților 
noştri prin proroci, în zilele acestea mai de pe urmă au grăit nouă 
prin Fiul” (Evrei 1, 1-2). 

În continuare vom evidenția anumite aspecte ale ade- 
vărului potrivit căruia, de-a lungul veacurilor, Sfinţii sunt pri- 
mitorii, moştenitorii şi purtătorii dumnezeieştii Revelaţii. 


1. Îndumnezeiţii 


În terminologia patristică, Sfinţii care se fac părtași slavei 
lui Dumnezeu se numesc îndumnezeiţi. Terminologia cores- 
punzătoare în Sfânta Scriptură cuprinde cuvintele: „sfinţi, 
„desăvârşiți”, „proslăviţi” etc. Vom sublinia câteva aspecte 
despre viaţa celor îndumnezeiţi. 


a) Terminologie 


Cuvântul „îndumnezeire” (Owon) provine din cuvântul 
„Dumnezeu“ (Q£6q). Aşadar, omul care, în diferite măsuri, 
este părtaş harului lui Dumnezeu este numit „îndumnezeit” 
(Beovuevoc). Acesta este darul lui Dumnezeu către om, omul 
dobândind astfel părtășie cu Dumnezeu. 


„Dumnezeu Însuşi îl face pe om dumnezeu după har, 
aşa încât omul se îndumnezeieşte, adică devine îndum- 
nezeit, şi prin îndumnezeire ÎL vede pe Dumnezeu, iar 
prin slava lui Dumnezeu, care este harul, vede slava lui 
Dumnezeu, după cuvântul «întru Lumina Ta vom vedea 
Lumină». 


Harul lui Dumnezeu este numit „slavă”, pentru că, în sta- 
rea vederii lui Dumnezeu, harul este văzut ca lumină-slavă- 
Cel care se află într-o anume stare duhovnicească vede slava- 
lumina lui Dumnezeu, iar cel care nu se află într-o stare bună 
se face părtaş focului dumnezeiesc. Spunem acest lucru din 
perspectiva faptului că lumina creată are două proprietăţi: 
luminare şi ardere — pe unii îi luminează, iar pe alţii îi arde: 
La fel se întâmplă şi cu Lumina necreată. 


», 

„Îndumnezeiţii văd slava ca slavă, în timp ce păcă- 
toşii, aceeaşi slavă o văd ca foc veşnic şi ca întunericul 
cel mai din afară.” 


„Aceeaşi slavă a lui Dumnezeu, pentru luminaţi şi în- 
dumnezeiţi este lumină, slavă, izvor al desăvârşirii, iar 
pentru păcătoşi, același Dumnezeu este «focul cel veş- 
nic» şi «întunericul cel mai din afară».” 


Îndumnezeiţii sunt observatori [empirici] ai slavei lui 
Dumnezeu şi o descriu în aşa fel încât cei care îi ascultă să 
poată repeta metoda lor, și astfel să ajungă şi ei la vederea lui 
Dumnezeu. Cu toate acestea, Dumnezeu nu Se aseamănă 
cu nimic din cele create, prin urmare, El nu poate fi în rea- 
litate descris. 


„Există experienţa îndumnezeirii, care e vederea lui 
Dumnezeu, numai că ceea ce se observă este cu neputinţă 
de descris, şi în consecință e înfățișat în aşa fel încât să fie 
clar că este indescriptibil. Şi Părinţii subliniază permanent 
că Dumnezeu este indescriptibil, și totuși ÎI descriu. ÎI 
descriu cu acele înţelesuri care au un caracter simbolic, şi 


fără nici o îndoală că de aceea avem teologia apofatică. 

„Citind despre experienţele îndumnezeiților, (creşti- 
nul luminat) le înţelege scrierile şi poate el însuși să 
ajungă uneori la îndumnezeire. Prin urmare, de acum tră- 
ieşte și el experiența dogmei, care a fost deja confirmată 
prin experienţa luminării.” 

Îndumnezeiţii, văzându-L pe Dumnezeu, sunt de Dum- 
nezeu insuflaţi, adică au cunoaşterea reală a lui Dumnezeu, 
cunoaştere care nu vine din cărţi, ci din experienţa vederii lui 
Dumnezeu. Acest lucru îl observăm în toate ştiinţele unde 
există observaţie şi experiment. 

„Biologul este inspirat de celule: când vede viruşi, viruşii 
îl inspiră, când vede microbi, este inspirat de microbi 


N 

ş.a.m.d., pentru că îi vede. Vasăzică, cei care Sunt de 
Dumnezeu insuflați nu seamănă cu aceştia? Cei care Îl 
văd pe Dumnezeu sunt de Dumnezeu insuflați, Cine 
altul ar putea fi de Dumnezeu insuflat? Prin urmare 
oamenii sunt de Dumnezeu insuflaţi fie pentru că Pui 
ajuns la vederea lui Dumnezeu, la fel ca toți îndumne- 
zeiţii — pentru că asta înseamnă «îndumnezeiţi», cei care 
au ajuns la vederea lui Dumnezeu -, fie sunt de Dum- 
nezeu insuflaţi pentru că se află în starea luminării.” 


Și, fiind de Dumnezeu insuflați, de aceea sunt teologi 
neînşelaţi în Biserică. Doar pe aceşti teologi empirici îi ac- 
ceptăm drept criterii ale adevărului. 

Când îndumnezeiţii își transmit experienţa, o fac prin 
reprezentările şi cuvintele înţelepciunii omeneşti. Astfel, ei 
deţin un adevăr necreat, care este cunoaşterea Dumnezeu- 
lui necreat, şi un adevăr creat, ca unii ce cunosc și lucrurile 
create. Îndumnezeiţii fac o distincție clară între adevărul creat 
şi cel necreat. 


„Una sunt adevărurile create, şi alta adevărurile ne- 
create. Şi nu există absolut nici o asemănare între ele, nu 
poate adevărul creat să fie mijlocul prin care să putem 
cunoaşte adevărul necreat. Singura «împăcare» dintre 
cele două adevăruri este îndumnezeitul, care are vederea 
lui Dumnezeu şi, prin îndumnezeire, cunoaşte adevărul 
necreat. 

Îndumnezeitul este puntea noastră către acest adevăr, 
iar nu filosoful sau omul de știință. Şi asta pentru că cel ce 
se ocupă cu natura cunoaşte natura, dar din natură nu 
poate să afle decât despre existenţa lui Dumnezeu; nu poate 
să-L cunoască pe Dumnezeu. Căci una e să cunoşti de- 
spre Dumnezeu, şi alta să-L cunoşti pe Însuși Dumnezeu.” 
Îndumnezeiţii se unesc cu Hristos, Care, în ipostasul Său, 

uneşte cele create cu cele necreate. Astfel, prin Hristos, $ 
îndumnezeiţii dobândesc experienţa celor necreate. Nimeni 


», 

nu poate dobândi cunoaşterea lui Dumnezeu prin filosofie. 
Cunoaşterea lui Dumnezeu se dobândeşte prin îndumne- 
zeiţi, care au experienţa lui Dumnezeu. 

„Nu există nici o punte creată între Dumnezeu şi om. 
Singura punte care există este experiența îndumnezeirii, 
încredinţată îndumnezeiţilor. Pentru că îndumnezeirea 
este vederea lui Dumnezeu, iar omul cunoaşte că există 
Dumnezeu şi cunoaşte înștiințările lui Dumnezeu către 
om doar prin experienţă, nu prin filosofie. Vasăzică, 
filosofia nu-i oferă omului cunoașterea exactă despre 
Dumnezeu, ci doar niște reprezentări ale unor presupo- 
ziții, adică doar niște presupuneri despre Dumnezeu. 

Singura modalitate prin care omul poate dobândi cu- 
noaşterea exactă despre Dumnezeu este prin experienţa 
îndumnezeirii, pe care o au în mod cert numai îndumne- 
zeiţii, cei numiţi Proroci, Apostoli şi Sfinţi ai Bisericii, care 
au experienţa directă a lui Dumnezeu.” 

De aceea, îndumnezeitul este cel mai firesc om, pentru că 
mintea lui lucrează după fire. Ajunge la îndumnezeire, atin- 
gând astfel țelul primordial al creării omului, care este co- 
muniunea cu Dumnezeu. 

„Pentru noi, creştinii, omul firesc, desigur, omul prin 
excelență este Hristos. Dar Hristos este Dumnezeu. Ast- 
fel, fiecare îndumnezeit este pentru noi un om firesc. 
Pentru că mintea (voðç) lui este activă, adică se roagă 
ş.a.m.d., fiind luminată. De aceea este firesc, pentru că e 
luminat. Cel mai firesc, cel mai normal dintre toţi este 
cel care a ajuns la îndumnezeire şi face parte dintre în- 
dumnezeiţi.” 

Dimpotrivă, toți cei ce nu sunt îndumnezeiţi şi nu cu- 
nosc ce este îndumnezeirea, dar susțin că sunt îndumnezeiţi, 
Sunt rătăciți și îi duc şi pe alţii în rătăcire. 


aa, 

„Şi cu atât mai rău pentru cei care, fără să fie în sta- 
rea de îndumnezeire, spun că sunt îndumnezeiţi. Asta 

e tare straniu! Fie sunt impostori, fie nu știu ce este în- 

dumnezeirea.” 

Prin urmare, îindumnezeit este cel care „se împărtășește 
de slava lui Dumnezeu” şi a ajuns la îndumnezeire. De ase- 
menea, şi cei care au ajuns la luminare sunt caracterizați ca 
îndumnezeiţi, aflați fiind pe calea către îndumnezeire. 


b) Vederea lui Dumnezeu - 
Teologia îndumnezeiților 


Îndumnezeiţii, ca unii ce sunt văzători de Dumnezeu, 
ÎI cunosc pe Dumnezeu şi, cunoscându-l pe Dumnezeu, se 
dovedesc a fi adevăraţi teologi în Biserică. Cunoaşterea lui 
Dumnezeu este reală, fiind împărtăşire din energiile lui Dum- 
nezeu, şi în fiecare experienţă li se împărtăşeşte Dumnezeu 
întreg. Adică, Dumnezeu „Se împarte neîmpărţit în cei îm- 
părţiţi” şi „Se înmulțește neînmulţit în mulți”. Cu alte cuvinte, 
fiecare îndumnezeit se împărtăşeşte de energiile lui Dum- 
nezeu fără ca Dumnezeu să fie împărțit în bucăți. Dumnezeu 
este „întreg şi acelaşi pretutindeni” şi „este împărțit, fiind 
totodată de neîmpărțit”. Aceasta este „taina prezenţei lui 
Dumnezeu în lume”. 

Când un îndumnezeit „vede Sfânta Treime, ştie că şi slava 
este necreată”, dar face deosebirea între energiile necreate 
ale lui Dumnezeu şi energiile create ale zidirii. Îndumne- 
zeitul se aseamănă astronomilor care observă astrele, dar se 
și deosebeşte de ei. 


„Îndumnezeiţii, ca unii ce au insuflare dumnezeiască, 
folosesc reprezentări din experienţa cotidiană a oameni- 
lor pentru a-i putea călăuzi spre Dumnezeu. Deosebirea 
este următoarea: astronomul, care vede cu telescopul ŞI 
descrie ce a văzut în articolele sale ştiinţifice, ne descrie 


E. 

lucruri descriptibile, pentru că cele văzute. de astronom 
au mărime, au compoziţie chimică, pot avea şi compoziţie 
biologică, au lumină etc. Astfel, ei ne descriu, bunăoară, 
că lumina este portocalie. Noi nu am văzut astrele cu 
telescopul, dar ştim ce este culoarea portocalie. 

Realităţile văzute de astronom, fiind descriptibile, ne 
devin și nouă accesibile prin descrierea lui; ne putem 
forma și noi în minte o imagine despre aceste lucruri. 
Când însă îndumnezeitul ÎI vede pe Dumnezeu, vede ceva 
care nu are nici o asemănare cu cele create. Prin urmare, 
orice limbaj ar folosi ca să-L descrie pe Dumnezeu, El ră- 
mâne cu neputinţă de-a fi descris. Dumnezeu nu e ca 
un astru pe care-l vede un astronom.” 


„În experiența îndumnezeirii, îndumnezeitul are expe- 
riența unui Dumnezeu necreat, Care nu are nici o asemă- 
nare cu cele create, ceea ce înseamnă că noţiunile abstracte 
pe care și le-a format omul din cunoașterea celor create nu 
pot fi atribuite şi aplicate lui Dumnezeu. Vasăzică, vechea 
convingere naivă că există universalii, adică arhetipurile 
acestea ale lucrurilor create, s-a dus pe apa sâmbetei.” 
Îndumnezeitul se deosebeşte extrem de clar de filosoful 

speculativ, care vorbește despre Dumnezeu folosindu-și ex- 
clusiv imaginaţia şi raţiunea. Pe durata vederii lui Dumne- 
zeu, îndumnezeitul se împărtăşeşte de Dumnezeul necreat, și 
nu-și reprezintă în minte aşa-numitele arhetipuri ale fiin- 
telor, aşa cum fac filosofii. 

Dumnezeu este dincolo de orice înţeles omenesc. Prin 
îndumnezeire, îndumnezeitul se împărtăşeşte de Dumnezeul 
necreat, vede slava lui Dumnezeu şi apoi, pentru a transmite, 
pe cât îi e cu putință, această experienţă, foloseşte înţele- 
surile omeneşti, pe care nu le pierde pe durata experienţei 
îndumnezeirii. 


N 

„Dumnezeu nu revelează şi cuvintele [în care este for- 
mulată experiența]. Cuvintele aparțin omului îndum. 
nezeit, sunt cuvintele limbii pe care el o vorbește, câtă 
vreme Revelația ține de ceea ce este necreat. De aceea 
în ziua Cincizecimii, fiecare aude pe limba lui, înţelege 
raţional, prin propriile lui înţelesuri, ceea ce transcende 
raţiunea.” 

În timpul vederii lui Dumnezeu, îndumnezeitul îşi păs- 
trează toate puterile sufleteşti, nu cade în extazul platonic, 
ci își păstrează înțelesurile, dar experiența lui este mai pre- 
sus de înțelegere. 


„Pentru că Dumnezeu este mai presus de înțelegere, 
îndumnezeitul a dobândit înțelesul mai presus de în- 
teles. Când se află în îndumnezeire, nu este într-o stare de 
afazie, de extaz platonic, ci, participând la experienta în- 
dumnezeirii, înțelege că Dumnezeu transcende înțelegerea.” 


„Nu există nici un înțeles al omului care să cores- 
pundă realității numite «Dumnezeu», pentru că omul nu 
poate să-L conceapă pe Dumnezeu. Acest lucru nu este 
valabil numai pentru omul neîndumnezeit, ci şi pentru 
cel îndumnezeit. 

Cel care ajunge la vederea lui Dumnezeu, la îndum- 
nezeire, își păstrează, desigur, înțelesurile [create], care 


îl însoțesc în experienţă, dar ele nu corespund lui Dum- 
nezeu Însuşi.” 


Astfel, îndumnezeitul devine teolog în Biserică. 


„Când Sfântul Grigorie Teologul spune că «Teologi 
sunt cei înaintați în vederea lui Dumnezeu», înseamnă 
Că teolog este cel luminat sau îndumnezeit — și asta-i cât 
se poate de clar, ce să mai vorbim!” 


„Omul căzut este cel ce are mintea întunecată, şi cu 
asta, basta. Acum oamenii sunt în această stare. Dar tot 

acum avem şi oameni luminaţi și îndumnezeiţi. E o 
chestiune care ţine de teologie.” 


De aici reiese că îndumnezeiţii se cunosc între ei, fiind 
părtași aceleiaşi experienţe şi având experienţă şi cunoaş- 
tere comune. 

„Cel ce cunoaşte anumite lucruri despre îndumne- 
zeire şi-l citeşte pe Simeon Noul Teolog va înţelege că 
are aceleaşi experienţe pe care le-au avut toți ceilalți. Şi, 
când vorbim despre răpire - şi Nichita Stithatul a dez- 
voltat foarte pe larg subiectul acesta al «răpirii» —, așadar, 
când vorbim despre răpire, este exact aceeaşi răpire pe 
care a cunoscut-o Apostolul Pavel şi Moise sau Prorocii 
Vechiului Testament. 

Aceasta este răpirea, iar cei care au trecut prin această 
răpire se recunosc unul pe altul. Aici e toată cheia pro- 
blemei, că se recunosc între ei, la fel cum se recunosc unii 
pe alţii în piaţă cei care sunt din aceeași breaslă. Astfel, 
şi îndumnezeiţii se cunosc între ei, deşi, e drept, din cu 
totul alte motive.” 


„Aşa cum astronomii au toți aceleaşi adevăruri, indi- 
ferent unde s-ar afla, şi unul primește descoperirile celui- 
lalt pentru că-i arată fotografii, măsurători etc., la fel avem 
istoria îndumnezeiţilor, care, toţi, au ajuns la îndumne- 
zeire și, având aceeaşi experienţă a lui Dumnezeu, au şi 
aceeaşi învățătură, probabil cu unele diferențe de termi- 
nologie. lar noi primim învăţătura acestor oameni.” 


Temelia îndumnezeirii este așa-numita „mişcare neînce- 
tată a celor îndumnezeiți”. Aceasta se referă la experienţa lor, 
care nu este definită ca o stare de stagnare, ci ca o continuă 
desăvârşire. Părinţii Bisericii, precum Sfântul Dionisie Areo- 
pagitul şi Sfântul Maxim Mărturisitorul, care-i tâlcuiește scrie- 
rile, resping noţiunea de imuabilitate, pentru că ei cred în 
continua desăvârşire, în urcuşul continuu din slavă în slavă. 


N 


Şi în această privință se deosebesc de filosofia greacă, ce cre- 
dea în imuabil. 

Cu toate acestea, teologii ortodocși care au experienta 
personală a lui Dumnezeu au întotdeauna aceeaşi teologie, 
nu o schimbă, aşa cum fac teologii care filosofează. 


„Cei care filosofează schimbă tradiţia în funcţie de 
schemele raţionale pe care le concep, având mai multă 
încredere în propria lor rațiune decât în experienţa celor 
îndumnezeiţi. Și de aceea stau ei şi născocesc ceva cu 
raţiunea lor, identificându-l pe acel ceva cu realitatea 
despre Dumnezeu. Toate ereziile pornesc de la o aseme- 
nea bază eronată.” 


Cei îndumnezeiţi, care s-au împărtășit de energia ne- 
creată a lui Dumnezeu, există atât în Vechiul, cât şi în Noul 
Testament. Desigur, sunt şi diferenţe însemnate între ei. Pro- 
rocii din Vechiul Testament, care ajungeau la vederea Cuvân- 
tului neîntrupat, erau îndumnezeiţi. Prorocii erau socotiți 
autoritatea în popor. 

Cinstitul Înaintemergător, care a fost veriga de legătură 
dintre Vechiul şi Noul Testament, a ajuns la îndumnezeire, 
fiind „ultimul Proroc îndumnezeit” al Vechiului Testament, 
„dar şi primul care a adus mărturie despre Întruparea Cu- 
vântului”, 

După Întruparea Cuvântului, lucrurile s-au schimbat, de 
vreme ce îndumnezeiţii vedeau Cuvântul întrupat, fapt pen- 
tru care şi firea omenească a lui Hristos este izvor al Luminii 
necreate, pentru că îndumnezeiţii văd slava lui Dumnezeu 


aflându-se ei înşişi în Lumină. Acelaşi lucru se întâmplă şi 
la Cincizecime. 


„După Întrupare, în experiența îndumnezeirii, centrul 
experienței, începând cu Cincizecimea, devine firea omê- 
nească a lui Hristos, întotdeauna experienţa îndumne“ 
zeirii fiind strâns legată de firea omenească a lui Hristos: 

Îndumnezeiţii ÎI văd pe Hristos. Pentru că e cu neputinţă 
să-L vadă cineva pe Tatăl dacă nu-L vede pe Tatăl în Hris- 
tos. Şi această vedere a lui Dumnezeu este strâns legată 
de firea omenească a lui Hristos.” 

Atât în Vechiul, cât şi în Noul Testament întâlnim îndum- 
nezeiţi. Cu diferenţa că, în Vechiul Testament, Cuvântul nu 
luase încă trup, şi îndumnezeiţii primeau o îndumnezeire 
vremelnică, fără a fi sloboziți de sub puterea morţii, astfel 
că ajungeau în iad. Însă despre acest subiect vom vorbi mai 
pe larg în cele ce urmează. Ce este clar e că îndumnezeiţii 
sunt temelia vieţii Bisericii. 

Câtă vreme în tradiţia patristică, experienţa îndumnezei- 
ţilor este așezată la temelia vieţii bisericești şi a credinţei, în 
tradiţia apuseană sunt așezate alte lucruri drept bază şi cri- 
terii ale credinţei. 

Un criteriu în teologia apuseană este rațiunea omului, 
care este pusă în centrul învăţăturii şi al credinței. 

„Augustin îl ignoră cu desăvârșire pe cel îndumnezeit. 

N-are habar ce înseamnă îndumnezeit, nici n-a avut vreo- 

dată habar ce înseamnă îndumnezeire. El credea că ra- 

ţiunea omului poate să-L cunoască nemijlocit pe Dum- 
nezeu, adică fără experienţa îndumnezeirii.” 


Şi a ajuns aici deoarece credea că raţiunea luminată deţine 
cunoaşterea arhetipurilor fiinţelor, care sunt realităţi imua- 
bile. O astfel de credinţă avea Augustin, influențat fiind de 
teoriile neoplatonismului. 

„Credea că raţiunea luminată, illuminatio, chiar dacă 
nu deţine o cunoaştere directă a arhetipurilor, are totuși 

o cunoaştere indirectă a arhetipurilor. Şi cum de are 

cunoaşterea indirectă a arhetipurilor? Prin intermediul 

celor create, prin intermediul Sfintei Scripturi, de vreme 
ce există o asemănare între cele create şi arhetipuri, căci 


Tis 

fiecare creatură îşi are arhetipul ei. Arhetipul este reali. 
tatea imuabilă, ideea imuabilă, şi fiecare creatură Seamănă 
cu arhetipul ei, cu esenţa ei, aflată în lumea ideilor, 


Motiv pentru care sufletul omului, cercetând copiile, îşi 
amintește arhetipurile. Rațiunea lui fiind astfel luminată, 
dobândeşte cunoaşterea arhetipurilor, fiind încă în trup.” 


Acest lucru este legat de convingerea Fericitului Augus- 
tin că la Sfinţi încetează să mai existe partea poftitoare şi 
partea mânioasă a sufletului, şi lucrează doar rațiunea lumi- 
nată. Pe această cale a fost introdusă speculaţia în subiec- 
tele teologice, iar îndumnezeirea omului ca întreg, suflet şi 
trup, a fost trecută cu vederea. 


„Deci avem aici cele mai de bază elemente ale siste- 
mului lui Augustin. Punctul cel mai vulnerabil al gândirii 
sale e că nu ştia să abordeze subiectele din perspectivă 
istorică, n-avea habar de metoda istorică folosită de Pă- 
rinţii Bisericii. Aborda subiectele speculativ, în mod filo- 
sofic, nu empiric. La Augustin nu există nici o experienţă 
duhovnicească a lucrurilor, ci exclusiv speculație, în toate 
subiectele teologice.” 


Prin urmare, îndumnezeiţii, care participă la energia ne- 
creată luminătoare şi îndumnezeitoare a lui Dumnezeu, sunt 
adevărații teologi — ei sunt temelia vieţii bisericeşti. Iar când 


vorbim despre îndumnezeiţi, ne referim la Proroci, Apostoli 
și Părinţii Bisericii. 


2. Unitatea Prorocilor, Apostolilor şi Sfinților 


De-a lungul veacurilor, îndumnezeiții au fost numiţi Sfinți, 
pentru că se unesc în Duhul Sfânt cu Hristos, şi prin EL î 
cunosc pe Tatăl, prin energia Lui îndumnezeitoare necreată. 
Sfinții sunt „primitori, păzitori şi transmiţători ai prețioasei 
moşteniri a Sfintei Tradiţii”, fiind împărțiți în „cunoscători şi 
credincioşi”. Cunoscători sunt cei care au dobândit cunoaş- 
terea personală a lui Dumnezeu, adică au cunoscut „slava 
şi lucrarea lui Dumnezeu”, fiind „martori oculari ai Dumne- 
zeirii lui Hristos”. Aceştia sunt Prorocii, Apostolii şi Sfinţii. 
Credincioşi sunt cei care primesc în Duhul Sfânt, „cu sim- 
plitate de copil, mărturia şi învăţătura Sfinţilor văzători de 
Dumnezeu”. 

Prin urmare, Prorocii, Apostolii şi Sfinţii se află „în centrul 
Sfintei Tradiţii”, fiind „prieteni şi martori oculari ai Dum- 
nezeirii lui Hristos”, pentru că „au participat şi participă la 
Taina Crucii şi Învierii Sale”, care i-a preschimbat, din vrăj- 
maşi, în robi şi năimiţi, şi apoi în prieteni ai lui Dumnezeu. 

Sfinţii îndumnezeiţi „văd şi aud şi împreună-grăiesc cu 
energiile necreate ale lui Dumnezeu, anume cu slava, norul 
luminos, stâlpul de foc, Dumnezeirea, Împărăţia şi harul lui 
Dumnezeu, prin vederea cea mai presus de vedere, prin auzul 
cel mai presus de auz, prin gustarea cea mai presus de gustare, 
prin pipăirea cea mai presus de pipăire, prin mirosul cel mai 
presus de miros, prin cunoaşterea cea mai presus de cunoaş- 
tere, prin înţelegerea cea mai presus de înţelegere” etc. Adică 
sunt părtași energiei necreate îndumnezeitoare a lui Dum- 
nezeu şi cu trupul lor, care însă a fost mai înainte transfigurat 
de harul lui Dumnezeu, după cuvântul Scripturii, „întru Lu- 
mina Ta vom vedea Lumină”. 

Despre Dumnezeu toți oamenii vorbesc, chiar și filoso- 
fii. Însă când cineva recurge la rațiune şi imaginație ca să-L, 
înțeleagă pe Dumnezeu, atunci acest dumnezeu este unul 
închipuit, prin urmare nu există. Singurul Dumnezeu Care 
există este Dumnezeul Prorocilor, Apostolilor şi Sfinților, 

„Care Dumnezeu există? Dumnezeul lui Avraam, al 
lui Isaac şi al lui Iacov. Adică, pentru Părinţi, Dumnezeul 

Care există este Dumnezeul Care a fost văzut de Proroci, 

Apostoli şi Sfinţii Bisericii.” 

Doar prin îndumnezeirea în Duhul Sfânt poate să dobân- 
dească cineva cunoaşterea reală a lui Dumnezeu. Îndum- 
nezeirea este temelia cunoașterii lui Dumnezeu pe care au 
avut-o Prorocii, Apostolii şi Sfinţii Bisericii.” 

Acesta este motivul pentru care, ca să vorbim despre Dum- 
nezeu, recurgem la experienţa Sfinţilor văzători de Dumne- 
zeu, dacă nu avem propria noastră experienţă. 


„Cunoaşterea lui Dumnezeu nu poate avea drept sursă 
decât pe omul îndumnezeit, care-L cunoaşte nemijlocit pe 
Dumnezeu, pe cale empirică. Experienţa acestor îndum- 
nezeiţi este temelia dreptei credinţe despre Dumnezeu. 
Adică îndumnezeitul ÎI cunoaşte nemijlocit pe Dumne- 
zeu, apoi acest îndumnezeit ne predă cele despre Dum- 
nezeu, şi astfel dobândim și noi cunoaştere despre Dum- 
nezeu de la cel îndumnezeit. 

Vasăzică, Prorocii, Apostolii şi Sfinţii Bisericii sunt pen- 
tru noi autoritatea cu privire la Dumnezeu. Noi prin acești 
oameni avem credinţă în Dumnezeu. Nu putem avea 0 
experienţă nemijlocită a lui Dumnezeu, decât numai dacă 
am ajuns la treapta luminării şi a îndumnezeirii în viaţa 
noastră duhovnicească.” 


Desigur, pentru ca Sfinţii să ajungă la vederea lui Dum- 
nezeu, trec mai întâi prin experienţa curățirii şi a luminării, 
de vreme ce „Cunoaşterea exactă a lui Dumnezeu pe care 0 

avem, ca ortodocşi, își are sursa în experienţa curăţirii, lumi- 
nării şi îndumnezeirii pe care o au Prorocii, Apostolii şi Pă- 
rinţii Bisericii; nu avem nici o altă sursă”. 

Împărtășirea de harul curăţitor şi luminător al lui Dum- 
nezeu, al cărei cel mai înalt punct e harul îndumnezeitor, 
este un rod al vieţii isihaste, de aceea toţi Prorocii, Apostolii 
şi Sfinţii erau isihaşti. 

„Datorită lui Simeon Noul Teolog s-a păstrat antro- 
pologia biblică şi a trecut mai departe la generaţiile 
următoare, au continuat-o cei cunoscuți sub numele de 
isihaşti, care, desigur, nu reprezintă un fenomen exclusiv 
al secolelor XIII-XIV, căci însăşi Sfânta Scriptură, Prorocii 
Vechiului Testament aparțin isihasmului, întreaga peri- 
oadă apostolică este isihasm, şi această tradiţie continuă 
prin toți Părinţii Bisericii.” 

Prarocii, Apostolii şi Sfinţii, atunci când au ajuns la ve- 
derea lui Dumnezeu, au cunoscut distincţia dintre esenţă şi 
energie în Dumnezeu. Desigur, pe durata vederii lui Dum- 
nezeu nu s-a auzit nici o voce care să le spună: „aceasta este 
esenţă şi aceasta este energie”, ci au înțeles deosebirea, pen- 
tru că în acel moment participau şi se împărtăşeau de energia 
lui Dumnezeu, iar nu de esenţa Lui — astfel, distincţia dintre 
esenţă şi energie în Dumnezeu nu este filosofică, ci empi- 
rică. Unii vorbesc despre distincția dintre esenţă şi energie 
în Dumnezeu într-un mod filosofic, raţionalist, care nu este 
ortodox, ci o metodă a ereticilor. 

„În afară de distincția filosofică dintre esenţă şi energie 
în Dumnezeu, există în istorie şi o altă distincţie între 
esenţă şi energie în Dumnezeu. Există distincţia ortodoxă, 
care se bazează pe experienţa îndumnezeirii, distincție 
făcută de Proroci, Apostoli și Sfinţi. Această distincţie apar- 
ţine Tradiţiei. În afară de această distincție, există și 
distincția dintre esență şi energie la ereticii din Biserica 
primelor veacuri.” 

ărinţii Bisericii de filosofi şi de 
eretici este cunoaşterea empirică a distincţiei dintre esență 
şi energie în Dumnezeu. Apoi, văzătorii ide Dumnezeu şi 
martorii Dumnezeirii teologhisesc ca să-i călăuzească pe cre- 
dincioşi către îndumnezeire şi experienţă personală, astfel 
născându-se teologia. Așadar, această experienţă comună a 
Prorocilor, Apostolilor, Părinților şi Sfinţilor constituie te- 
melia teologiei ortodoxe. 
„Teologia izvorăşte din vederea lui Dumnezeu dăruită 
Prorocilor, Apostolilor și Sfinţilor, adică tuturor celor care 
au ajuns la îndumnezeire.” 


„Această experienţă pe care o au Prorocii, Apostolii 
şi Sfinţii Bisericii este temelia teologiei, şi singura punte 
sigură şi reală dintre Dumnezeu şi om.” 


Ceea ce-i deosebeşte pe Pi 


Pe această experienţă se bazează infailibilitatea, dumne- 
zeiasca insuflare şi îndumnezeirea, atât în Vechiul, cât şi în 
Noul Testament. 


„Infailibilitatea, dumnezeiasca insuflare şi îndumne- 
zeirea în Vechiul şi Noul Testament şi în Biserică nu 
aparţin fără deosebire întregului popor al lui Dumnezeu, 
ci ajung la popor şi rămân în el prin energia Duhului 
Sfânt, prin mijlocirea celor îndumnezeiţi, a Prorocilor, Apos- 
tolilor şi Sfinţilor, precum şi prin mijlocirea preoțimii, care 
are succesiune apostolică prin hirotonie şi prin învăţă- 
tura adevărată a celor îndumnezeiţi în Hristos.” 


Cel care nu are propria experienţă văzătoare de Dumne- 
zeu şi nu se întemeiază pe experienţa Sfinţilor văzători de 
Dumnezeu — care reprezintă autoritatea în Biserică — se află în 
înşelare, deoarece este nevoit să recurgă la filosofie şi să şi-L 
reprezinte imaginar pe Dumnezeu, fapt cu urmări deosebit 
de grave. 


În continuare vom cerceta separat cele despre Proroci 
Apostoli, Părinţi şi Sfinţi. 


3. Prorocii 


Între Sfinţii văzători de Dumnezeu, care sunt şi se nu- 
mesc îndumnezeiţi, se numără şi Prorocii. Proroci sunt acei 
Sfinţi care mai înainte-vestesc cele viitoare, dar şi cei care ne 
învaţă tainele Împărăției lui Dumnezeu, pe care le cunosc 
personal. Acest lucru însă presupune o treaptă mai înaltă a 
vieţii duhovniceşti şi o trăire la o mare intensitate a dumne- 
zeiescului har. Astfel, prin termenul „proroc” este denumit 
sfântul care are comuniune cu Dumnezeu, cunoaşte din Re- 
velaţie voia lui Dumnezeu, a ajuns la îndumnezeire şi se face 
învăţător cu autoritate în popor. 

În acest sens, Proroci sunt numiţi Drepţii în Vechiul Tes- 
tament, cei ce sunt trimişi de Dumnezeu la oameni pentru 
a-i călăuzi pe adevărata cale a mântuirii. Pentru Proroc era 
ceva obișnuit să răspundă chemării lui Dumnezeu, spunând: 
„Vorbeşte, Doamne, robul Tău ascultă”, și mai departe să pro- 
povăduiască poporului: „Așa grăiește Domnul”. Asemenea 
oameni Sfinţi erau numiţi de popor „văzători”, deoarece ve- 
deau slava necreată a lui Dumnezeu. Ei revelau voia lui Dum- 
nezeu către oamenii care erau primitori ai acestei Revelaţii. 


a) Prorocii Vechiului şi Noului Testament 


Vedem că în Vechiul Testament apar Prorocii şi cuvintele 
lor, ei fiind conducătorii poporului, de aceea nu trebuie să con- 
siderăm Vechiul Testament ca fiind doar o carte istorică, căci 
Patriarhii şi Prorocii ajunseseră la îndumnezeire, 

„Dacă citeşte cineva cu luare-aminte Vechiul Testament 
să vadă cine sunt aceşti Patriarhi şi Proroci, va observa 


ke. 

un lucru uimitor. Atât în viețile Sfinților, cât şi în Nou] 

Testament, Patriarh şi Proroc este cel care a atins îndum. 

nezeirea — Părinţii numesc îndumnezeirea «vedere a lui 

Dumnezeu» —, cel care a trecut prin curățire şi a ajuns 

la luminare.” 

"Toţi Prorocii aveau experienţă duhovnicească, nu erau, 
adică, niște oameni care-şi dezvoltaseră gândirea raţională, 
raționamentul speculativ şi imaginaţia, aşa cum vedem la 
filosofii din vremea lor. 

„În Vechiul Testament există bărbaţi care poartă numele 
de Proroci, şi aceşti Proroci aveau o experienţă anume. 
În Vechiul Testament, această experienţă este descrisă 
atât cât poate fi ea descrisă. În Noul Testament avem ceva 
similar. Şi apoi, în strânsă legătură cu experiența aceasta 
a Prorocilor şi Apostolilor este şi predica lor, ca şi în- 
treaga metodă prin care caută să-i iniţieze pe credincioşi 
în aceeaşi experienţă.” 

Începutul experienţei duhovniceşti este energia-lucrarea 
Rugăciunii neîncetate a minţii în inimă. 

„Acest Psalm 50, potrivit tradiţiei patristice, se referă 
la Rugăciunea minţii, ceea ce înseamnă că David avea Ru- 
găciunea minţii, și Prorocii aveau Rugăciunea minţii. 
Rugăciunea minţii nu-i invenția lui Simeon Noul Teolog 
sau a lui Grigorie Palama; ea exista şi în Vechiul Testa- 
ment, după cum spun Părinţii Bisericii.” 

Prorocii în Vechiul Testament au ajuns la proslăvire, care 
în limbajul Sfinţilor Părinţi este același lucru cu îndumne- 


zeirea. Când spunem proslăvire, înţelegem vederea slavei 


necreate a Cuvântului neîntrupat. Această îndumnezeire à 
Prorocilor era temporară. 


„Experienţa îndumnezeirii şi a slavei era o stare tem- 
porară, pentru că, deşi aveau această experiență, totuşi 
mu-reau. Aveau să învieze la pogorârea la iad a lui Hristos. 

Prorecii Vechiului Testament au fost din nou sculați la 
viaţă. Avem icoana Învierii lui Hristos, care arată foarte 
clar învăţătura Părinților pe această temă.” 

Participarea la această proslăvire se numeşte îndumnezeire. 
Așadar, Prorocii Vechiului Testament ajunseseră la îndum- 
nezeire, fără însă a se uni cu firea omenească a lui Hristos, care 
nu fusese încă asumată pe atunci de Dumnezeu-Cuvântul. 

„Părinţii Părinților noştri în Vechiul Testament, adică 

Prorocii, primesc îndumnezeirea fără firea omenească 

a lui Hristos, apoi Apostolii primesc şi ei îndumnezeirea, 

cu firea omenească a lui Hristos.” 


Această experienţă a Prorocilor este mai presus de cuvin- 
tele şi înțelesurile create. Adică, avem cuvintele şi înțelesurile 
create ale Prorocilor, pe care le citim în Vechiul Testament, 
dar avem şi însăşi experienţa Prorocilor. 

„Pentru Părinţii Bisericii, toți Prorocii ajunseseră la 
îndumnezeire, şi toate cuvintele Vechiului Testament 
sunt cuvinte create, cu înţelesuri create. Dar, în afară de 
cuvintele şi înțelesurile create, există şi experienţa 
îndumnezeirii Prorocilor, experienţă care nu constă în 
aceste cuvinte şi înţelesuri.” 


Îndumnezeindu-se, Prorocii s-au împăcat cu Dumne- 
zeu şi au devenit prietenii Lui. De la treapta de robi au tre- 
cut la treapta de năimiți, şi apoi la treapta de prieteni ai lui 
Dumnezeu. De aici poate fi trasă concluzia că Prorocii au 
dobândit desăvârşirea, care constă în dragostea jertfelnică, 
dragostea care „nu caută ale sale“ (| Corinteni 13, 5). 

Este semnificativ faptul că Sfântul Grigorie Palama aso- 
ciază experienţa slavei lui Hristos avută de Întâiul Mucenic 
Ştefan şi de Sfinţii Noului Testament cu experienţa proslă- 
virii avută de Moise în Vechiul Testament. 

Cu toate că Prorocii Vechiului Testament au ajuns la în- 
dumnezeire-proslăvire-desăvârşire, totuşi ei nu se mântuiau, 


ii, 

pentru că nu erau sloboziţi de moarte. Biruinţa asupra morţii 
s-a împlinit prin Crucea şi Învierea lui Hristos. 

„Avem în Vechiul Testament experienţele acestea ale 
proslăvirii Prorocilor, care ajung la vederea lui Dumne- 
zeu. Această vedere a lui Dumnezeu este îndumnezeirea 
Prorocilor, care însă nu este însoţită de mântuire, pentru 
că sunt supuşi morţii ca toți ceilalţi, şi mor, și vor învia în 
ziua Răstignirii lui Hristos, în ziua Pogorârii Lui la iad, 

De atunci avem Învierea Prorocilor şi comuniunea 
Sfinţilor dincolo de mormânt. Ei aveau îndumnezeirea 
dincoace de mormânt, nu dincolo de mormânt. După În- 
vierea lui Hristos, au îndumnezeirea şi acum, fiind părtași 
Învierii celei dintâi.” 

Acesta este motivul pentru care Prorocii reprezintă auto- 
ritatea în poporul lui Dumnezeu, astfel, credincioşii le recu- 
nosc autoritatea pentru a fi şi ei călăuziţi către vederea lui 
Dumnezeu. Prorocii sunt adevărații Părinţi duhovniceşti - 
astfel se dobândesc fiii duhovniceşti. Paternitatea duhovni- 
cească nu este o stare „mecanică”, nu este o relaţie formală, 
ci o taină a renaşterii şi îndumnezeirii omului. 


„În Vechiul Testament se află şi întreaga învăţătură 
despre autoritate. De ce este Prorocul o autoritate? Pentru 
că are o cunoaştere directă a lui Dumnezeu. Poporul crede, 
pentru că are încredere în experienţa celor îndumnezeiți 
despre Dumnezeu. Recunoaște autoritatea celor îndum- 
nezeiţi, adică a Prorocilor, a celor ce se află pe treapta 
luminării, a celor ce se află în această stare empirică. Pe 
aceştia îi primește drept Părinţi duhovniceşti şi-i urmează. 
Aşa l-au primit pe Moise, și așa i-au primit pe toţi Proroci. 

Şi apoi vedem că şi aceşti Proroci din Vechiul Testa- 
ment aveau ucenici, fii duhovniceşti, adică. Şi ce fac ei 
cu fiii lor duhovniceşti? Îi călăuzesc la luminare şi la 
îndumnezeire. Lucrul acesta este evident. Deci toată re- 
laţia asta dintre Părinţii duhovniceşti şi fiii duhovniceşti 


cc” 

este extrem de clară în Vechiul Testament. De aceea şi 

în Tainele Bisericii cerem rugăciunile Prorocilor Vechiului 

Testament. În rugăciunile Tainei Spovedaniei, a Pocă- 

inţei, este pomenit David împreună cu Natan Prorocul. 

Același lucru îl repetăm noi azi în Taine...” 

Prorocii în Vechiul Testament vedeau Cea de-a Doua Per- 
soană a Sfintei Treimi, pe Cuvântul neîntrupat, dat fiind fap- 
tul că toate teofaniile Vechiului Testament erau Revelaţie a 
Cuvântului neîntrupat. 

Proroci nu există doar în Vechiul Testament, ci şi în Noul 
Testament. Însuşirea de „proroc”, ce a fost analizată mai sus, 
este atribuită şi Apostolilor, şi Părinților Noului Testament. 
Printre Proroci este socotit şi Cinstitul Înaintemergător, care re- 
prezintă veriga de legătură dintre Vechiul şi Noul Testament. 

„Ultimul Proroc al Vechiului Testament care s-a în- 
dumnezeit a fost Înaintemergătorul, el fiind atât cel din 
urmă Proroc îndumnezeit, cât şi cel dintâi care a dat măr- 
turie despre Întruparea Cuvântului — Cuvântul care Se 
arătase Prorocilor Vechiului Testament. Şi avem veriga de 
legătură dintre Vechiul Testament şi Noul Testament nu 
prin texte, ci prin mărturia vie a experienţei îndumnezeirii.” 

Într-un pasaj al Apostolului Pavel sunt consemnate haris- 
mele existente în Biserică. Scrie Apostolul Pavel: „Şi pe unii 
au pus Dumnezeu în Biserică, întâi pe apostoli, al doilea pe pro- 
roci, al treilea pe învățători, după aceea pe puteri, apoi darurile 
tămăduirilor, ajutorințele, isprăuniciile, felurile limbilor. Au doară 
toți sunt apostoli? Au doară toți proroci? Au doară toți învăță- 
tori? Au doară toți puteri? Au doară toți au darurile tămădui- 
rilor? Au doară toți în limbi vorbesc? Au doară toți tălmăcesc?” 
(I Corinteni 12, 28-30). 

Prorocii Bisericii primelor veacuri sunt episcopii îndum- 
nezeiţi din Noul Testament. Episcopii în Biserica primară se 
alegeau dintre cei îndumnezeiţi, adică dintre Proroci. 


ON 


228 Partea a II-a Purtătorii Revelației 


Prorocii în Noul Testament sunt numiți şi Apostoli şi „de 
Dumnezeu chemaţi”. 

„Cât despre cine este Proroc, vom citi Capitolul 14 din 
Epistola I către Corinteni. Acolo vom vedea ce sunt Pro- 
rocii. Şi apoi citim Capitolul 15 şi alte Epistole ale Apos- 
tolului Pavel, ca să vedem că Prorocii sunt aceiași cu 
Apostolii, pentru că, aşa cum Apostolul L-a văzut pe 
Hristos întru slavă, la fel şi Prorocul L-a văzut pe Hris- 
tos întru slavă. 

Cel care-L vede pe Dumnezeu întru slavă devine Pro- 
roc; în Biserica primară, este numit «de Dumnezeu che- 
mat». Iar de Dumnezeu chemat este cel căruia i S-a arătat 
Dumnezeu şi a fost chemat direct de Dumnezeu, aseme- 
nea Apostolului Pavel.” 


Apostolii, în Biserica primară, nu aveau eparhiile lor, așa 
cum aveau Prorocii-Episcopi, ci aveau jurisdicție asupra tu- 
turor eparhiilor. Mai târziu, episcopii au pierdut această stare 
duhovnicească, așa că au pierdut și harisma prorocească și 
nu-și mai puteau exercita lucrarea prorocească, adică îndru- 
marea pastorală a credincioşilor astfel încât și ei să ajungă 
la îndumnezeire. 


„Chiar din cataloagele episcopale se vede că Petru nu 
este episcop, ci Apostol. Pentru că Apostolul nu are epis- 
copie; Apostolul era pentru toate episcopiile, şi tot el în- 
temeia episcopii. De asta spune Apostolul Pavel, «întâi 
pe apostoli, al doilea pe proroci», nu spune «al doilea pe 
episcopi». De ce spune Proroc? «Proroc» nu e un titlu li- 
turgic. «Episcop» desemnează o stare duhovnicească. Epis- 
cop este cineva care a ajuns la îndumnezeire. După aceea 
vine învățătorul ş.a.m.d. 

Astfel, interpretarea că episcopul e cel care a ajuns la 
îndumnezeire o avem de la Dionisie Areopagitul, care 
tâlcuiește pe Apostolul Pavel în această privință şi ajunge 

la concluzia aceasta. Este de asemenea evident şi din în- 

treaga Tradiţie. Îl avem pe Simeon Noul Teolog, care 

spune că sunt astăzi unii episcopi care pe vremea Apos- 

tolului Pavel ar fi trebuit să fie doar mirenii care spuneau 

«Amin»-ul; n-ar fi ajuns episcopi în vremea aceea.” 

Vorbind despre Prorocii Vechiului şi Noului Testament, 
am arătat mai sus diferenţa dintre ei. Astfel, Prorocii Vechiu- 
lui Testament ÎI vedeau pe Cuvântul neîntrupat, câtă vreme 
Prorocii Noului Testament ÎI vedeau pe Cuvântul întrupat. 
Aceasta este diferenţa fundamentală dintre Vechiul şi Noul 
Testament. 


„Care este diferenţa dintre Vechiul şi Noul Testament? 

Întâi de toate, am spus că este Întruparea. Fiecare Proroc 

a primit Revelația lui Hristos Însuşi, a lui Hristos neîntru- 

pat, înainte ca El să fi devenit Hristos, pe când era doar 

Îngerul Domnului, Cuvântul, pentru că Hristos a deve- 

nit prin Întrupare.” 

Mai târziu, Prorocul Noului Testament este mădular al 
Trupului lui Hristos, ÎL vede pe Dumnezeu în trupul lui 
Hristos. Îndumnezeirea lui este permanentă şi statornică. 
Biserica este Trupul lui Hristos celui înviat şi, trăind cineva 
unit cu Trupul lui Hristos, trăieşte biruinţa asupra morții. 


b) Harisma prorocească 


Harisma prorociei nu este doar o simplă viziune, ci este 
o stare duhovnicească aparte. Apostolul Pavel, referindu-se 
la prorocie, o leagă de tâlcuire şi de învăţătură, considerând 
învățătura drept o mare harismă. Scrie: „... şi râuniţi cele du- 
houniceşti, iar mai vârtos ca să prorociți. (...) lar cel ce proroceşte 
oamenilor, grăieşte spre zidire şi îndemnare şi mângâiere. Cel ce 
grăeşte în limbă pe sine singur se zideşte; iar cel ce proroceşte Bi- 
serica zideşte. Şi voiesc ca voi toți să grăiți în limbi, iar mai vârtos 

să prorociţi; că mai mare este cel ce proroceşte decât cel ce gră. 
ieşte în limbi, fără numai de va tălmăci, ca Biserica zidire să iq” 
(I Corinteni 14, 1-5). 

Prin „grăirea în limbi” înţelege Rugăciunea minţii (noetică), 
iar prin prorocire înţelege tâlcuirea. 

„Ceea ce este minunat e că Apostolul Pavel vorbeşte 
unei enorii şi spune că «voiesc ca voi toți să grăiţi în limbi, 
ca să prorociți». Cu alte cuvinte, voi toți să fiţi Proroci ai 
Vechiului Testament, să fiţi ermineuţi. Să dobândiţi Ru- 
găciunea minţii, ca să puteţi tâlcui. De aceea avem feno- 
menul acesta, îi avem pe aceşti călugări - în ochii lumii, 
niște analfabeți — care au duhovnicia, citesc Psalmii, Ve- 
chiul Testament, după care le tâlcuiesc.” 


Harisma prorocească este una ermineutică, iar tâlcuirea 
Sfintei Scripturi nu are absolut nici o legătură cu analizele 
raţionale şi ştiinţifice. 

„«Să se roage, ca să şi tălmăcească» (I Corinteni 14, 13) 
înseamnă «să se roage, ca să şi prorocească». Așa că ha- 
risma prorocească este o harismă ermineutică. Asupra 
acestui lucru ar trebui să ia aminte profesorii de Biblice 
care interpretează Scripturile. Tâlcuirea Sfintei Scripturi 
este o harismă, după cuvântul Apostolului Pavel.” 


Desigur, există o strânsă legătură între cele două harisme, 
adică între harisma „grăirii în limbi” (Rugăciunea noetică) şi 
harisma de a-i învăţa neînşelat pe oameni. 


„Harisma prorociei decurge din harisma «grăirii în 
limbi». Cel ce o are pe una o are şi pe cealaltă, una depin- 
zând de cealaltă — şi spune Apostolul Pavel: «voiesc CA 70%" 
toţi să grăiți în limbi, iar mai vârtos să prorociţi; că mai mare 
este cel ce prorocește decât cel ce grăieşte în limbi» (| Corinteni 
14, 5). Acest lucru nu este însă absolut; nu spune în m“ 

categoric că este mai mare, 
de va tălmăci». 

Dar cine tălmăceşte? Acelaşi care «grăieşte în limbi» 
trebuie să şi tălmăcească. Această tălmăcire ce este? Este 
prorocie, adică tălmăcirea în sine este prorocie. la mai ci- 
tii o dată: «voiesc ca voi toţi să grăiţi în limbi, iar mai vârtos 
să prorociţi; că mai mare este cel ce proroceşte decât cel ce gră- 
ieşte în limbi, fără numai de va tălmăci». Cel ce grăieşte în 
limbi trebuie să şi tălmăcească. Deci, acest «să tălmăcească» 
înseamnă că trebuie să prorocească, «ca Biserica zidire să ia».” 
Mai presus de harisma prorocească este vederea lui Dum- 

nezeu „față către față”. Iar învăţătura prorocească izvorăşte 
din dumnezeiasca vedere. 


pentru că adaugă: «fară numai 


„Să-L cunoşti pe Hristos prin experienţă e mai presus 
decât harisma prorocească. Asta înseamnă «faţă către faţă» 
(I Corinteni 13, 12), adică, ÎI cunoaştem «faţă către faţă» 
pe Dumnezeu, cum ne spune limpede Apostolul Pavel, 
«faţă către față». 

Vasăzică, cine-L cunoaşte «faţă către faţă» pe Dumnezeu 
şi are Rugăciunea neîncetată înlăuntrul său, are «grăirea 
în limbi». De ce? Ca să prorocească. Motiv pentru care 
citeşte Vechiul Testament şi vede peste tot, în psalmi, 
peste-peste tot Îl vede pe Hristos, Care este în comuniune 
cu Prorocii.” 


Faptul că la Cincizecime a fost revelat „tot adevărul” în- 
seamnă că prorocia nu mai este pur şi simplu revelarea celor 
viitoare, care deja au fost revelate, ci tâlcuirea prorociei Pro- 
rocilor. Şi îi poate tâlcui corect pe Proroci cel ce are Rugă- 
ciunea minţii în inimă, care este continuarea harismei „grăirii 
în limbi”. 

„Chiril al Alexandriei ne tâlcuieşte în detaliu termenul 

«prorocie», spunând că prorocia nu se mai referă doar 

la lucrurile care se vor întâmpla în viitor, pentru că cele 

despre care s-a prorocit că se Vor întâmpla în viitor s-au 
şi întâmplat; toate s-au întâmplat.” 

„Din păcate, nu s-a păstrat în întregime tâlcuirea Sfân- 
tului Chiril al Alexandriei la aceste fragmente, însă s-a păs- 
trat suficient ca să înțelegem cum tâlcuieşte el. 

Întâi de toate, subliniază diferenţa între ce s-a întâm- 

plat la Cincizecime şi ce se întâmplă aici (în Corint’), 
pentru că la Cincizecime ascultătorii auzeau şi înțelegeau, 
în vreme ce aici nu auzeau nimic. Vasăzică, subliniază lu- 
crul acesta. Însă Sfântul loan Gură de Aur tinde să creadă 
că este vorba (în Corint) de aceeaşi grăire în limbi — ca la 
Cincizecime, adică. Aşa că există o diferenţă între loan 
Gură de Aur şi Chiril al Alexandriei. Ce e straniu este că 
în tâlcuirea Sfântului loan Gură de Aur există Rugăciu- 
nea minţii; practica Rugăciunii minţii există în tradiţia lui 
Gură de Aur. Nu ştiu cum a apărut această diferenţiere, 
dar se pare că aici (în Corint) indiferent dacă grăirea asta 
în limbi este sau nu este aceeași de la Cincizecime —, este 
totuşi vorba de Rugăciunea minţii. Mă urmăriţi? Indife- 
rent dacă auzeau sau nu, e clar aici că este vorba de Rugă- 
ciunea minţii, indiferent dacă auzeau grăirea în limbi. De 
ce? Pentru că una e «rugaţi-vă cu duhul», şi alta e «ru- 
gaţi-vă cu mintea». Şi, pare-se, de aceea a și ajuns să se nu- 
mească Liturghia «slujire cuvântătoare» (Aoyıxńý AaTpeia), 
jertfă cuvântată. Este jertfa cuvântată, slujirea cuvântată, 
pentru că Dumnezeiasca Liturghie publică a Bisericii se să- 
vârșește prin intermediul capacității omului de a cuvânta, 
adică prin intermediul raţiunii (Aoyıxń), şi se săvârşeşte 
cu glasul, aşa încât şi cel care nu are Rugăciunea minţii să 
poată să participe şi să spună «Amin»-ul, şi să se împăr- 
tăşească. Așa că de aici cred eu că vine sensul acesta.” 


" Trimiterea se face la Epistola I către Corinteni, capitolul 14. (n. trad.) 

Ceea ce e important este că Apostolul Pavel spune că va 
veni vremea când prorociile se vor sfârși. Scrie: „Dragostea 
niciodată nu cade; şi ori prorociile de se vor sfârși; ori limbile de vor 
înceta; ori cunoştinţa de se va sfârși; pentru că din parte cunoaş- 
tem şi din parte prorocim. Iar când va veni ceea ce este desăvâr- 
şit, atunci ceea ce este din parte se va sfârși” (I Corinteni 13, 8-10). 

„Însă cel ce ajunge la luminarea inimii, acela dobân- 
deşte începutul schimbării, şi dragostea egoistă începe 
să se preschimbe în dragoste jertfelnică, altruistă, care va 
veni atunci când, după cum spune Apostolul Pavel, «vine 
ceea ce este desăvârşit», Şi atunci când vine ceea ce este de- 
săvârşit, prorocia se sfârșește, limbile — care înseamnă 

Rugăciunea minţii — încetează, cunoaşterea se sfârșește, 

şi ceea ce rămâne este dragostea.” 


Când omul ajunge la îndumnezeire-vederea lui Dumne- 
zeu, atunci, în acel răstimp, pentru el, tâlcuirea Vechiului 
Testament se sfârșește, căci Îl vede atunci pe Hristos „întru 


slavă”. Atunci chiar şi Rugăciunea minţii încetează. 


„Când spune «prorociile se vor sfârși» înseamnă că se 
sfârşeşte lucrarea prorocirii la cei care au tâlcuit Vechiul 
Testament, ceea ce înseamnă că se sfârșește și tâlcuirea. 
Adică, rostul Sfintei Scripturi este să-l călăuzească pe om 
la vederea lui Dumnezeu, la îndumnezeire, adică să-L 
vadă pe Hristos întru slavă. 

Drept care, atunci când Îl vede cineva pe Hristos întru 
slavă, se sfârșesc «prorociile», pentru că are în faţa lui rea- 
litatea însăși [a prorociilor], pe Însuşi Hristos. Din acest 
punct de vedere, pentru cel îndumnezeit, Sfânta Scriptură 
se sfârșește. Nu înseamnă că nu mai este de folos, ci este 
depășită pe durata experienţei îndumnezeirii. Sfânta Scrip- 
tură le mai este încă necesară credincioşilor pentru a fi 
păziţi de erezii și călăuziți la experienţa îndumnezeirii. 

«Limbile vor înceta.» Adică, pe durata experienţei în- 
dumnezeirii, încetează Rugăciunea minţii. Cel ce se roagă 

cu mintea nu se mai roagă. Rugăciunea încetează, fiind 

înlocuită cu realitatea însăși [a prezenței invocate prin Ru- 

găciunea minții].” 

După vederea lui Dumnezeu, Rugăciunea minţii revine, 
deoarece vederea lui Dumnezeu nu este permanentă în aceas- 
tă viaţă. 

În toate epocile şi în toate veacurile există Proroci. Ei sunt 
adevărații conducători ai poporului lui Dumnezeu, pentru 
că vorbesc din experienţă şi neînşelat. De aceea, în pilda lui 
Hristos, Avraam îi răspunde bogatului care se afla în iad şi-i 
cerea să-l trimită pe Lazăr ca să propovăduiască pocăinţa ru- 
delor sale în viaţă: „Au pe Moise şi pe proroci; să asculte de ei. 
[...] Dacă nu ascultă de Moise şi de proroci, nu vor crede nici dacă 
ar învia cineva dintre morți” (Luca 16, 29-31). 

Însă în cealaltă viață, în care experienţa lui Dumnezeu 
va fi permanentă, nu va mai exista Sfânta Scriptură, ci se 
va sfârși cu totul, nemaifiind nevoie de ea. 

„Dacă dobândim experienţa permanentă a îndumne- 
zeirii în cealaltă viață, nu mai avem nevoie nici de Sfânta 
Scriptură, nici de Rugăciunea minţii, nici de cunoştinţe 
teologice, nici de dogme.” 


4. Apostolii 


La începutul propovăduirii Sale, Hristos Şi-a ales doispre- 
zece Ucenici, care au trăit lângă El tot timpul, au fost învățați 
de Hristos, au fost trimiși la propovăduire, motiv pentru care 
au şi fost numiţi Apostoli („cei trimiși”). Apostolii au fost cei 
care au continuat lucrarea Lui după Cincizecime. 

Stând alături de Hristos trei ani, Apostolii I-au auzit în- 
văţăturile, I-au văzut lucrările minunate, unii s-au învred- 
nicit să-L vadă schimbat la faţă pe Muntele Taborului, au luat 
parte la Cina cea de Taină, s-au făcut martori ai Învierii lui 
Hristos şi ai Cincizecimii, s-au făcut părtaşi ai Duhului Sfânt 
şi, prin Duhul Sfânt, au devenit mădulare ale Trupului celui 
Înviat al lui Hristos. 


a) Viaţa şi lucrarea Apostolilor 


Hristos, prin Întruprea Sa, devine noul Moise, Care călău- 
zeşte într-un alt chip poporul lui Dumnezeu. După cum cele 
douăsprezece seminţii ale lui Israil s-au adunat în jurul lui 
Dumnezeu prin Moise, aşa şi acum, cei doisprezece Apostoli 
s-au adunat în jurul lui Hristos, prin Hristos Cel întrupat. 


„În Vechiul Testament, Dumnezeu-Cuvântul comunica 
prin Proroc. Acum, prin firea omenească. Asta se-ntâm- 
plă. Apostolii se adună în jurul Cuvântului, Care S-a făcut 
trup. Îi avem acum pe cei doisprezece Apostoli, aşa cum 
am avut în Vechiul Testament cele douăsprezece seminţii 
ale lui Israel, unde toate aceste douăsprezece seminţii ale 
lui Israel s-au adunat în jurul lui Dumnezeu, prin Moise, 
astfel formându-se poporul Vechiului Testament. 

Aici, în locul lui Moise, acum ÎI avem pe Hristos. În lo- 
cul cortului mărturiei, care a fost preînchipuirea creată 
a Legii necreate văzute de Moise, este Însuşi Hristos. Și 
Moise ne-a dat Legea creată, care este un pedagog cene 
duce la Legea necreată. Între cele două nu există nici o 
asemănare.” 


Hristos devine Părintele duhovnicesc al Apostolilor, pre- 
gătindu-i și tămăduindu-i în așa fel încât să ajungă îndum- 
nezeiţi, de Dumnezeu văzători şi de Dumnezeu insuflaţi. 

„Însuşi Hristos devine Părintele duhovnicesc al Apos- 
tolilor. Dacă citeşti Noul Testament, o să vezi că Hristos 
este Părintele duhovnicesc al Apostolilor. Şi cum lucrează 


Hristos cu Apostolii? Îi călăuzește de la curăţire la luminare.” 


Apostolii, prin Hristos, au trecut de la curăţire la luminare 
şi au fost ridicați la îndumnezeire. L-au cunoscut pe Hris- 
tos în trup înainte de Înălțarea Lui, şi L-au cunoscut în duh la 
Cincizecime. Nu există doi Hristoşi diferiţi, ci Unul şi Ace- 
laşi este, diferită este însă experienţa. Acest lucru îl vedem şi 
în arătarea lui Hristos înaintea celor doi Ucenici ai lui Ioan 
Înaintemergătorul, care au trăit o zi în slava lui Dumnezeu, 
dar şi Ucenicilor pe Muntele Tabor la Schimbarea Lui la Faţă, 
precum şi după Învierea Lui. Cu alte cuvinte, Ucenicii lui 
Hristos, înainte de Cincizecime, Îl vedeau pe Hristos în trup, 
şi uneori din trupul Lui omenesc vedeau raze ale slavei dum- 
nezeieşti. Însă după Cincizecime ÎI văd pe Dumnezeu-Omul 
Hristos în Duhul întru Lumină. 

„De aceea, cred eu, cheia întregii abordări corecte a is- 
toriei teologiei este înțelegerea acestei diferenţe: Cine este 
Hristos după trup şi Cine este Hristos după duh. Pentru 
că unul Îl cunoaște pe Hristos după trup, şi altul ÎL cu- 
noaște pe Hristos după duh. Există doi Hristoşi diferiţi? 
Nu. Hristos este Unul. Trupul este unul. Dar câţi L-au vă- 
zut înainte de Înălțare, L-au văzut după trup, şi câţi ÎI văd 

după Cincizecime, ÎI văd după duh. De aceea şi Apos- 
tolul Pavel L-a văzut pe Hristos după duh, şi nu după 
trup. L-a cunoscut, deci, în duh. Şi aceasta este cheia tâl- 
cuirii patristice, că ne va trimite un alt Mângâietor, Care 
ne va călăuzi la «tot adevărul» (Ioan 16, 13)” 


Când Hristos a spus binecunoscuta pildă a Semănătoru- 
lui, Ucenicii Săi L-au rugat să le tâlcuiască înțelesul. Atunci 
Hristos le-a spus: „Vouă este dat a ști tainele Împărăției lui Dum- 
nezeu, iar celorlalţi în pilde, ca văzând să nu vadă, şi auzind să 
nu înțeleagă” (Luca 8, 10). De aici înțelegem că una e să știm 
[noetic] tainele Împărăției, şi alta e să le învăţăm [rațional] 
prin pilde. Evident, Apostolii făceau parte din prima categorie. 

„Hristos face o distincţie, spunând că cei din afară sunt 
învăţaţi prin pilde, câtă vreme Apostolilor li s-a dat «a 
cunoaşte tainele Împărăției lui Dumnezeu». Una e să fie în- 
văţat cineva «în pilde», şi alta să fie învăţat «tainele Împă- 
răției lui Dumnezeu». Nu-i deloc acelaşi lucru. Aşadar, 
Hristos învaţă mulțimile «în pilde», însă Apostolilor le des- 
coperă tainele Împărăției lui Dumnezeu prin învățătură. 

Şi tocmai tainele Împărăției lui Dumnezeu sunt obiec- 
tul celei de-a patra Evanghelii. Evanghelia după loan vor- 
beşte despre tainele Împărăției lui Dumnezeu. Este o Evan- 
ghelie mistagogică şi dogmatică, în timp ce în celelalte trei 
Evanghelii sinoptice avem pilde. Acesta este motivul 
pentru care Evanghelia după Ioan nu se ocupă prea mult 
de diavol, nici de pilde. În Evanghelia după Ioan sunt 
puţine pilde, aproape deloc. Aceasta se reflectă în învă- 
țătura lui Hristos din Evangheliile sinoptice, unde spune: 
«vouă este dat să știți tainele Împărăției lui Dumnezeu», şi 
celor din afară, «în pilde». Distincția este foarte clară. 

În plus, există o distincţie clară și între «cunoașterea 
tainelor Împărăției lui Dumnezeu» şi «vederea Împărăției 
lui Dumnezeu». Aşadar, Hristos îi învaţă «tainele Împă- 
răţiei lui Dumnezeu» prin cuvinte. Ulterior însă Hristos le 

face o făgăduință Apostolilor, spunându-le: «Sunt unii din 

cei ce stau aici, care nu vor gusta moartea, până ce nu vor vedea 

Împărăția lui Dumnezeu venind întru putere» (Marcu 9, 1). 

În cele trei Evanghelii sinoptice imediat după aceea ur- 

mează Schimbarea la Faţă, care este adeverirea acestei 

făgăduinţe. Ce au văzut cei trei Apostoli, cei mai aleși 
dintre Apostoli, la Schimbarea la Faţă? Au văzut Împă- 
răția lui Dumnezeu. În toată tradiţia patristică, slava lui 

Dumnezeu este Împărăţia lui Dumnezeu. Această Revela- 

ție a slavei lui Dumnezeu la Schimbarea la Faţă este exact 

aceeaşi Revelaţie a lui Hristos din Vechiul Testament.” 

Cât timp Hristos Şi-a arătat strălucirea pe Muntele Tabor, 
cei trei Ucenici se aflau în Lumină. Lumina se revărsa din 
Trupul lui Hristos, care Trup era însă în afara Ucenicilor, 
de vreme ce nu avusese încă loc Cincizecimea. Aceasta este 
deosebirea dintre Schimbarea la Faţă şi Cincizecime. Uceni- 
cii au ajuns la vederea Luminii în amândouă cazurile — dar 
la Schimbarea la Faţă, Trupul lui Hristos era în afara Uce- 
nicilor, câtă vreme la Cincizecime, Ucenicii erau'mădulare 
ale Trupului celui Înviat al lui Hristos. 

La Cincizecime, Ucenicii au devenit mădulare ale Trupu- 
lui lui Hristos, astfel încât Trupul lui Hristos lucra dinlăun- 
trul lor. După Cincizecime, Sfinţii Apostoli trăiau în slava 
lui Hristos, în Lumina necreată. Au primit Lumina aceasta 
şi străluceau ca lumină în lume. Hristos este Lumină prin fire, 
Apostolii aveau Lumina prin părtășie. Hristos „lucrează” în- 
dumnezeirea, Apostolii „pătimesc” îndumnezeirea. Astfel, 
când Hristos le-a spus Ucenicilor Săi: „Voi sunteți lumina lu- 
mii” (Matei 5, 14), nu a spus-o în sens moral, sentimental sau 
convenţional, ci în sens real. Aveau în ei pe Duhul Sfânt, 
aveau Rugăciunea minţii lăuntrică şi ajunseseră la vederea 


"Vezi nota de la p. 76. (n. trad.) 

Luminii. Acesta este înțelesul cuvintelor lui Hristos către 
Ucenici: „Voi sunteți Lumina lumii”, 

„Şi-acum, ce predici mai mi-e dat să-aud! Cum că toți 
creştinii ar fi lumina lumii. Ce vreţi să spuneţi prin lu- 
mina lumii? Ce lumină a lumii? Când Hristos spune «Voi 
sunteți lumina lumii», se referă la faptul că acum-acum- 
acum sunteţi luminaţi, adică sunteţi lumina lumii. Pentru 
că deveniseră făclii aprinse, aveau pomenirea neîncetată 
a lui Dumnezeu înlăuntrul lor, ajunseseră în anumite 
cazuri la îndumnezeire, de aceea sunt lumina lumii. Nu 
oricine e lumina lumii.” 


Apostolii nu erau niște înţelepţi lumești, după trup, nici 
teologia lor nu era rodul marii lor capacităţi intelectuale. 
Nu erau filosofi, ci teologi în deplinul înțeles al cuvântului. 


„Între Apostoli nu există nici măcar un singur filosof 
care să se ocupe cu metoda cercetării filosofice.” 
Apostolii, prin experienţa Cincizecimii, au devenit de Dum- 

nezeu insuflaţi. Insuflarea dumnezeiască nu are un carac- 
ter trecător, adică Apostolii nu erau de Dumnezeu insuflaţi 
doar în momentul în care scriau Epistolele, ci erau de Dum- 
nezeu insuflaţi pentru că aveau vederea dumnezeiască dina- 
inte de a scrie Epistolele. 


„A fost Apostolul Pavel de Dumnezeu insuflat fix îna- 
inte să-și ridice pana și să scrie Epistola către Romani, 
şi a-ncetat să mai fie de Dumnezeu insuflat când a scris 
«Amin»-ul final?” 

Era de Dumnezeu insuflat pentru că avea părtășie la slava 
lui Dumnezeu, şi teologia izvora din însăși fiinţa lui. Şi Apos- 
tolii au fost de Dumnezeu insuflați începând cu ziua Cinci- 
zecimnii, şi orice făceau din acel moment era rodul şi urmarea 


îndumnezeirii. 

b) Viaţa, tradiția şi succesiunea apostolică 


Din cele menționate mai sus este limpede ce înseamnă 
viața, tradiția şi succesiunea apostolică. Înseamnă părtășie la 
darurile Duhului Sfânt. Cel ce trăieşte în perspectiva îndum- 
nezeirii, acela trăieşte Tradiţia primită prin Revelaţie, câtă 
vreme cel aflat în afara acestei perspective cade în greșeli 
teologice. Adevărul se află în vederea lui Dumnezeu. 


„Omul poate să aibă o vagă idee despre Dumnezeu, 
dar atâta vreme cât se află în afara Tradiţiei proroceşti și 
apostolice a Sfinţilor, această vagă idee despre Dumnezeu 
este plină de erori. Şi este imposibil să existe cunoaştere 
fără erori la cei aflați în afara Tradiţiei îndumnezeirii. 

Însă în Tradiţia îndumnezeirii, cel care ajunge la în- 
dumnezeire, la vederea lui Dumnezeu, ÎL vede pe Dum- 
nezeu tocmai pentru că devine dumnezeu după har. Așa 
că primește de la Dumnezeu darul de-a avea ochi ne- 
creaţi, prin care-L vede pe Dumnezeu. Părinţii fac o tâl- 
cuire amănunțită a cuvântului «întru Lumina Ta vom vedea 
Lumină»”. 

Aceasta înseamnă că omul se schimbă la față prin harul 
lui Dumnezeu şi vede slava lui Hristos. Acesta este „darul 
ochilor necreaţi”. Nu-și iese din sine, ci se schimbă la față, și 
întreaga lui existenţă se transfigurează, atât trupul, cât și su- 
fletul. Tot cel care participă la Taina Cincizecimii devine Apos- 
tol. Prin harul lui Dumnezeu, omul se poate ridica la înălți- 
mea vederii lui Dumnezeu, facându-se părtaș Cincizecimii. 

În această perspectivă putem vedea chemarea la demni- 
tatea apostolească a Apostolului Pavel, dar şi experienţa lui 
Corneliu (Fapte 10 şi 11), precum şi a Sfântului Simeon Noul 
Teolog. Cincizecimea continuă de-a lungul istoriei. 

„Care-i diferenţa dintre Simeon Noul Teolog şi Corne- 
liu? Cum o să-l evaluăm pe Corneliu? Sfântul Simeon 

era mai mare, sau mai mic decât Corneliu? Ce era, adică? 
Însăşi Sfânta Scriptură ne spune că Corneliu avea «în- 
tocmai darul» (Fapte 11, 17). «Întocmai darul» înseamnă 
nu doar acelaşi har, înseamnă şi acelaşi nivel al harului. 
Acelaşi har, ce înseamnă asta pe grecește? Că nu era un 
har inegal, ci un har egal - acelaşi har, la același nivel. Nu 
a avut, ca să zic așa, o părtășie inferioară la har, ci, spune, 
«întocmai darul», şi o spune Luca în Faptele Apostolilor, 
nu-i aşa? Şi de ce? Pentru că, înainte să se boteze, Cor- 
neliu a avut exact aceeaşi experienţă ca Apostolii în ziua 
Cincizecimii. Asta spune Sfânta Scriptură. Înainte de-a 
se boteza. Nu-i aşa? 

Apostolul Pavel a ajuns până la al treilea cer înainte 
de botez, sau după botez? Înainte de botez, pe drumul 
Damascului, a orbit şi a rămas multă vreme în pustiul 
Arabiei. Şi a fost mai departe în această stare de în- 
dumnezeire, din pricina căreia şi orbise, pentru că vedea 
doar Lumina şi pe Hristos. Nimic altceva nu vedea. Şi 
trebuia să fie călăuzit. Nu era orbit trupeşte, ci era orbit 
de Lumină. Dacă l-ar fi examinat atunci un oftalmolog, 
ar fi spus că omul acesta n-are nimic.” 


De asemenea, din aceeași perspectivă trebuie să vorbim 
şi despre succesiunea apostolică. Episcopii sunt urmașii Sfin- 
tilor Apostoli nu doar printr-o serie de hirotonii, ci pentru că 
sunt părtași aceleiaşi vieţi apostolice şi L-au văzut pe Hris- 
tos întru slavă. 

„Faptul că episcopii erau numiţi «sfinţi» — convenţie 
care s-a menţinut până astăzi - îşi are originea în Tradiţie, 
lucru vădit începând cu Sfântul Dionisie Areopagitul, 
care-i împarte pe clerici în trei trepte: diaconi, preoți şi 
episcopi. 

EI continuă mai vechea tradiţie a Apostolului Pavel, 
care arată în mod clar că Apostolii sunt cei care au ajuns 

la proslăvire sau la îndumnezeire, cei ce au fost proslă- 

viţi. Şi, pentru că Hristos era întru slavă, iar Apostolii toți 

au fost martorii lui Hristos după Înviere, şi pentru că L-au 
văzut pe Hristos întru slavă după Înviere, aceşti oa- 
meni au fost numiţi Apostoli. Așa au devenit Apostoli. 

Şi sunt «de Dumnezeu chemaţi», pentru că au fost făcuţi 

Apostoli direct de Dumnezeu. Însuşi Apostolul Pavel ne 

spune că a fost făcut Apostol de Însuşi Hristos. Nu de 

ceilalți Apostoli. De ce? Pentru că Însuşi Hristos i S-a ară- 
tat Apostolului Pavel, şi această arătare a Domnului către 

Pavel l-a făcut Apostol, l-a hirotonit Apostol. Apoi, pen- 

tru Apostolul Pavel, Prorocii sunt același lucru cu Apos- 

tolii, cu deosebirea că Prorocul nu umblă în sus și-n jos 
ca Apostolii, întemeind biserici, ci se află într-o enorie. 

Vasăzică, acolo unde Apostolul Pavel spune că «şi pe 
unii au pus (...) întâi apostoli, al doilea proroci» (I Corinteni 
12, 28), aceşti Proroci, după cum ştim din epoca Apos- 
tolilor, sunt episcopii Bisericii primare. Şi aceşti episcopi 
au fost aleşi de Dumnezeu, pentru că au ajuns la îndum- 
nezeire. L-au văzut şi ei pe Hristos întru slavă, şi de aceea 
se numesc Proroci, mai târziu fiind numiţi episcopi ai 
Bisericii.” 

Succesiune apostolică nu înseamnă doar harul de a să- 
vârşi Tainele, ci şi acela de a fi Părinte duhovnicesc şi de a 
tămădui, căci „esenţa succesiunii apostolice şi a tradiţiei apos- 
tolice” este faptul că Părinte duhovnicesc poate fi făcut cineva 
doar de un alt Părinte duhovnicesc. Extrapolând, episcopul 
„este Părintele duhovnicesc prin excelenţă, şi purtătorul tra- 
diţiei diagnosticului şi terapiei în Biserică”. 

„Ce înseamnă pentru noi succesiune apostolică? În- 
seamnă nu numai hirotonia episcopilor, ci mai ales scopul 
pentru care este hirotonit cineva episcop. Nu-i acelaşi 
lucru. Noi echivalăm acum succesiunea apostolică cu hi- 
rotonia episcopului. Hirotonia episcopului nu este magie. 

Episcopul este hirotonit pentru un scop anume. Și care-i 
acest scop? Punerea diagnosticului şi tămăduirea. Doc- 
torul, de ce se face doctor? Punem pe cineva doctor. De 
ce-l punem doctor? Pentru că el deja a devenit doctor - 
a.devenit deja doctor, de aceea-l punem doctor.” 


Acesta este motivul pentru care Părinţii primelor veacuri 
nu vorbeau atât despre succesiune apostolică, cât despre tra- 


diţie apostolică, tradiție care înseamnă punerea diagnosti- 
cului şi tămăduirea bolii. 


„Așadar, ce este tradiţia apostolică? Căci Părinții din 
vechime vorbeau de tradiţie apostolică, nu de succesiune 
apostolică. Tradiţia apostolică este tradiţia diagnosticării 
şi a tămăduirii, şi pentru acest scop anume existau clericii. 
Puneau diagnosticul corect şi aplicau terapia corectă. Ni- 
mic altceva. Nu există nici un alt scop.” 


Sensul acestei tradiţii apostolice este vădit din faptul că 
Biserica funcţionează ca spital duhovnicesc, clericii sunt doc- 
tori duhovniceşti, iar toți cei aflați în starea de luminare sunt 
infirmieri ai spitalului duhovnicesc. 


„Biserica, după părerea mea, seamănă cu un spital 
care, în vremea Apostolilor, îl avea director pe Apostol, 
iar personalul erau Prorocii, care aveau toţi experienţa 
îndumnezeirii.” 


Însă, când Biserica s-a secularizat, această secularizare 
incluzându-i și pe clerici, atunci această viaţă şi tradiţie apos- 
tolică, în înțelesul ei terapeutic, a trecut în monahism, de 
aceea prima denumire a mănăstirilor a fost de „spitale” sau 
„bolniţe”. Când clericii s-au secularizat şi au pierdut această 
tradiţie apostolică, atunci monahii au devenit Apostolii pri- 
melor veacuri, căci erau luminaţi și aveau Rugăciunea neînce- 
tată a minţii — aceasta fiind, în esenţă, viața apostolică. 

„Locul celor luminaţi l-au luat în Biserică călugării, şi 
din acest motiv vechea universitate care exista în fiecare 
parohie în epoca apostolică a continuat în mănăstire, şi 
fiecare parohie avea un episcop care ajunsese, dacă nu la 
îndumnezeire, cel puţin la luminare. Trecuse prin curăţire 
şi avea întru sine pomenirea neîncetată a lui Dumnezeu. 

Când a avut loc, din acest punct de vedere, prima mare 
cădere în preoţie — şi subliniez din nou, nu la imoralitate 
mă refer, aceia fiind oameni morali, dar care nu se mai 
aflau în starea de curăţie şi de luminare a minţii și a 
inimii- atunci universitatea s-a mutat din parohii în mă- 
năstire, şi atunci s-a dezvoltat monahismul. De aceea 
monahismul nu este un fenomen nou în Biserică - mo- 
nahismul exista în fiecare parohie, căci, în Biserica pri- 
mară, fiecare creştin era monah. De aceea s-a ajuns ca 
monahismul să se numească viaţă apostolică; așa se și 
numeşte în Biserica primelor veacuri, viață apostolică, 
adică monahul trăieşte o viaţă apostolică, 

Și ce înseamnă viaţă apostolică? Nu înseamnă că viață 
apostolică are unul care face fapte bune şi aleargă în sus 
şi-n jos şi face pe salvatorul societăţii și-al economiei şi-al 
politicii. Nu, ci este acela care se află în starea aceasta de 
pomenire neîncetată a lui Dumnezeu. Şi Marele Vasilie 
spune foarte clar că templu al lui Dumnezeu este omul 
la care pomenirea lui Dumnezeu nu este întreruptă în nici 
un chip de grijile de zi cu zi.” 

Monahismul este viaţă apostolică pentru că, dincolo de 
alte aspecte, monahii au toate de obşte și trăiesc după mo- 
dul de viaţă al Apostolilor. 


„Oricine citeşte Faptele Apostolilor va vedea acolo că 
în comunitatea apostolică, ne-o spune clar, «aveau toate 
de obşte» (Fapte 2, 44). Şi cel care voia să se boteze tre- 
buia să dea tot ce avea la vistieria comună a parohiei. 
Nimeni nu avea nimic al său, toate erau de obşte. 

“Cunoaştem celebrul exemplu al lui Anania și al femeii 
lui care au minţit, cum că ar fi dat toate la vistieria co- 
mună a Bisericii, şi urmarea a fost că mai întâi a murit 
unul, pentru că a minţit, şi apoi a venit celălalt şi-a căzut 
şi el mort. Însuși Duhul Sfânt a provocat moartea amân- 
durora. Atât de mare părea să fie «mania» comunității 
apostolice pentru proprietatea de obşte. 

Unii susțin că lucrul acesta era valabil doar pentru Bi- 
serica apostolică. Dar, dacă citiţi Păcatul strămoşesc, una 
din cărțile mele, am informaţia de la Iustin Martirul, care 
le spune păgânilor că noi, creştinii, avem toate de obşte. 
Să ținem cont de faptul că Iustin Martirul a murit la 
sfârşitul secolului al II-lea şi nu avea cunoştinţă de vreo 
parohie a creştinilor care să nu fi avut toate de obşte — el 
transmite lucrul acesta ca informaţie către idolatri, anume 
că creştinii au toate de obşte. 

Înseamnă că viața de obşte este o instituţie care a durat 
cel puţin două sute de ani, şi probabil şi mai mult, după 
care a început să dispară. Şi, când a început să dispară, 
a apărut monahismul. Şi, când apare monahismul, este 
numit viață apostolică, adică monahii trăiesc viaţa apos- 
tolică, având toate de obşte.” 


Prin urmare, monahismul nu este o instituţie nouă, care 
s-a adăugat mai târziu vieţii Bisericii, ci este continuarea 
vieţii apostolice. Elementul nou care se adaugă în monahism 
este celibatul-fecioria. 


„Pe vremuri, monahismul era numit viaţă apostolică. 
Şi se numea viaţă apostolică pentru că nu era o instituţie 
nouă pentru Părinţii Bisericii, ci continuarea așezămân- 
tului apostolic. Singurul lucru nou care apare în mona- 
hism este celibatul. Acesta este nou. În toate celelalte este 
viaţă apostolică, nimic altceva. Apostolul Petru era căsă- 
torit. Bine, unii nu erau căsătoriţi. Unul, cel puţin, era 
căsătorit, asta vreau să spun.” 

Mai mult încă, perioadă apostolică este orice perioadă 
în care trăiesc isihaşti autentici, care cunosc din experienţă 
ce înseamnă curățirea de gânduri (A0y1opoi), isihia noetică, 
pomenirea neîncetată a lui Dumnezeu, luminarea şi în- 
dumnezeirea. 

Cincizecimea este cea mai înaltă treaptă a dumnezeieştii 
Revelaţii, care îi face Apostoli pe cei care îi sunt părtași. Ast- 
fel, viaţa apostolică există în fiecare etapă a vieţii bisericeşti, 
ori de câte ori există îndumnezeiţi şi văzători de Dumnezeu. 
Acesta este motivul pentru care Biserica a rânduit prăznuirea 
Tuturor Sfinţilor în prima duminică de după Cincizecime. 

„Avem experienţa Apostolilor în ziua Cincizecimii, 
şi după aceea, în următoarea duminică, avem Dumi- 
nica Tuturor Sfinţilor. Acesta este scopul Cincizecimii, 
ca cei botezați să ajungă Sfinţi. Așa că avem înaintea 

Botezului curățirea, până la Cincizecime luminarea, 

după care avem nădejde că vom ajunge și la îndumne- 

zeire, împreună cu cei pe care-i prăznuim în Duminica 

Tuturor Sfinţilor.” 


S. Părinţii 


Urmaşii Sfinţilor Apostoli s-au numit Părinţi, şi anume 
Părinţi Apostolici, iar urmaşii Părinţi] Apostolici sunt cu- 
noscuți sub numele de Părinţi ai Bisericii. În esenţă, Părinţii 
reprezintă puntea ce uneşte epoca apostolică cu fiecare epocă 
a Bisericii, de aceea, precum se spune, Biserica este aposto- 
lică, pentru că este patristică. 

Părinţii nu sunt doar niște mari cărturari care au do- 
bândit cunoaşterea şi înțelepciunea omenească, ci sunt cei 
care L-au primit pe Duhul Sfânt, s-au făcut părtaşi lucrării 
îndumnezeitoare a lui Dumnezeu, au ajuns la cunoaşterea 
existenţială a lui Dumnezeu şi au pus-o în cuvinte prin ha- 
rismele particulare şi instruirea pe care o aveau. 


a) Lucrarea Părinților 


Epoca patristică este epoca apostolică în fiecare epocă, 
fiind legată de lucrarea neîntreruptă a Duhului Sfânt în Bise- 
rică. În esenţă, epoca apostolică şi patristică reprezintă viaţa 
Bisericii. 

Prin ce se deosebesc Părinţii de Apostoli? 

„Trebuie să definim caracteristicile principale ale epocii 
apostolice. Ce înseamnă Apostol, ce înseamnă parohie în 
epoca apostolică, ce înseamnă teologie, care este scopul 
teologiei, care sunt treptele înţelegerii teologice şi ce sunt 
Sfinţii, ce sunt Părinţii Bisericii şi care este deosebirea 
dintre Apostoli şi Părinţii Bisericii.” 

Părinţii Bisericii sunt urmaşii Sfinţilor Apostoli, având 
aceeaşi experienţă ca Apostolii. Părinții dobândiseră expe- 
rienţă personală şi nășteau fii duhovniceşti, îi renășteau în 

Hristos. Călăuzirea şi renașterea lor este strâns legată de îna- 
intarea către îndumnezeire. Aceasta este în esenţă păstorirea 
ortodoxă. Dar, ca să-și îndrume cineva fiii duhovniceşti către 
îndumnezeire, el însuşi trebuie să cunoască personal această 
cale, altfel lucrarea păstoririi este doar una exterioară şi mo- 
ralistă. Părinţii sunt teologi ai Bisericii, ca unii care au ajuns 
la luminare şi la îndumnezeire, de aceea şi păstorirea oame- 
nilor trebuie săvârșită în mod teologic. 

„Se ridică întrebarea: ce înseamnă Părinte al Bisericii, 
de ce se numeşte Părinte al Bisericii şi ce sunt aceşti Sfinţi 
şi toţi aceşti teologi, şi cum teologhisesc ei? Aceasta este 
o întrebare care cere o deosebit de mare atenţie.” 
Părinţii Bisericii au ajuns la trăirea Tainei Cincizecimii. In- 

suflarea dumnezeiască se leagă foarte strâns de Cincize- 
cime. „Te întrebi: doar cărțile Sfintei Scripturi sunt de Dum- 
nezeu insuflate, sau şi cărţile celor de Dumnezeu insuflaţi 
de-a lungul istoriei?” Desigur, şi scrierile Părinților sunt de 
Dumnezeu insuflate, pentru că „experienţa Cincizecimii se 
repetă şi după Cincizecime”. 

Astfel, Părinţii au cunoscut învăţătura despre Sfânta Tre- 
ime, dar mai important este faptul că Părinţii au cunoscut 
şi calea de a-i călăuzi pe fiii lor duhovniceşti la experienţa şi 
cunoaşterea Dumnezeului Treimic. 

„Sunt aceia care cunosc şi unde merg, şi cum să ajungă. 
Sunt marii Părinţi ai Bisericii, care cunoşteau învăţătura 
despre Sfânta Treime, dar cunoşteau şi calea.” 

Temelia teologiei patristice este legată de esenţa vieţii bise- 
riceşti, care înseamnă curățirea, luminarea şi îndumnezeirea. 
Acesta este contextul în care trebuie văzută şi învăţătura Pă- 
rinţilor despre societate şi problemele sociale. Învățătura lor 
nu trebuie analizată din punct de vedere ideologic, raţio- 
nalist sau sociologic. Ca să înţeleagă cineva modul de viață 
al Sfinţilor Părinţi trebuie să cerceteze modul de viaţă al mo- 


nahismului contemporan, care este curățirea, luminarea şi 
îndumnezeirea. 

„În teologia patristică, temeliile concepției ortodoxe 
despre societate, adică despre societatea creştină — care 
sunt astăzi exprimate prin excelenţă în monahism =, sunt 
curățirea, luminarea şi îndumnezeirea.” 


Rugăciunea, şi anume Rugăciunea minţii (noetică), este 
mărturia faptului că omul se află în starea luminării, trecând 
mai înainte prin treapta curăţirii şi înaintând acum către 
vederea lui Dumnezeu. Atunci se arată cineva a fi teolog în 
Biserică. Teolog ortodox este cel care se roagă, anume cel care 
se roagă noetic, învrednicindu-se de experienţă dumneze- 
iască. Nu este o chestiune de speculație teologică, ci de ex- 
primare a vieţii empirice. 

Acest lucru se vede limpede în scrierile Părinților, mai 
precis în antropologia lor ortodoxă. Nu-i posibil să anali- 
zezi scrierile patristice şi să nu iei în seamă această realitate. 


„Dacă nu ne întoarcem la scrierile Părinților ca să le 
vedem antropologia, ca să le vedem temeliile duhovni- 
ciei, ca să înțelegem ce este această stare de luminare, 
potrivit Părinților, şi care sunt consecinţele stării lumi- 
nării asupra stării trupeşti a omului — cu toate nevoințele 
acestea eroice pe care le-au săvârșit călugării în pustii, 
sus pe stâlpi, fără mâncare, şi-i ţinea Dumnezeu într-o 
stare de îndumnezeire — este imposibil să înţelegem ce 
este teologia ortodoxă.” 

„Este foarte primejdios să se ocupe cineva cu scrie- 
rile patristice dacă n-are o idee clară despre contextul 
tradiţiei patristice şi dacă-şi închipuie că Părinţii erau 
nişte gânditori speculativi. Părinţii nu sunt gânditori 
speculativi.” 

S-a creat impresia că unii Părinţi care se nevoiesc în 
mănăstiri și prin pustie sunt „Părinţi niptici şi isihaşti”, în 
vreme ce alţii care slujesc în lume sunt „Părinţi sociali”. Însă 
„toţi Părinţii Bisericii sunt teologi şi isihaşti”. Toţi creştinii 

în Biserica primară, aşa cum este vădit din Faptele Aposto- 
lilor şi din Epistole, erau isihaşti. Mai mult, isihaşti au fost şi 
Prorocii Vechiului Testament, dar şi Apostolii şi Părinţii în 
viaţa Bisericii. De aceea, Părinţii Bisericii nici nu se pot îm- 
părţi în „Părinţi mari” şi „Părinţi isihaşti”. „Toţi Părinţii au 
fost niptici şi asceţi.” „Tradiţia ascetică este esenţa Sfintei 
Scripturi.” 

Părinţii s-au tămăduit pe ei înşişi, L-au cunoscut pe Dum- 
nezeu, după care au început să tămăduiască și boala du- 
hovnicească a oamenilor. Teologia patristică este medicină 
duhovnicească. 


„Teologia patristică este plină de reprezentări medi- 
cale. E suficient să ne uităm la troparele Bisericii, la slujbe, 
şi o să vedem că sunt pline de asemenea expresii, «Doc- 
torul sufletelor şi al trupurilor noastre» și celelalte. Pe 
Însuşi Hristos ÎI înfăţişăm ca doctor, mănăstirile ca spi- 
tale, iar pe Părinţii duhovniceşti ca doctori, nu ca părinţi 
moralişti.” 


După cădere, omul s-a îmbolnăvit duhovniceşte, în exis- 
tenţa lui intrând stricăciunea şi pătimirea, iar puterile sufle- 
tului şi ale trupului său lucrează împotriva firii. Acest lucru 
înseamnă că are nevoie de tămăduire. 


„Părinţii Bisericii sunt interesați de om aşa cum este 
el în această clipă, acum, pentru că omul are nevoie de 
tămăduire.” 

Teologia patristică este un fel de psihiatrie, dar se deo- 
sebeşte foarte clar de psihiatria contemporană, şi chiar o de- 
păşeşte, deoarece „conţine lucruri despre care psihiatria şi 
psihologia nici măcar nu-şi închipuie că există”. Astfel, Pă- 
rinţii duhovniceşti se află înlăuntrul curgerii Tradiţiei, îi 
cunosc din experienţă pe Dumnezeu şi-i ajută şi pe ceilalţi 
oameni să fie părtaşi acestei experienţe. De aceea, Părintele 
duhovnicesc este unul şi același lucru cu teologul, căci 

paternitatea duhovnicească este legată de tămăduirea per- 
sonalității bolnave a omului. 


„Ce este Ortodoxia? Este un sobor de Părinți duhov- 
niceşti care ştiu că fiecare dintre ei are acest tezaur în- 
lăuntrul său, anume energia noetică. Şi care este lucrarea 
Părintelui duhovnicesc? Acolo unde în cărbuni există o 
mică scânteie, iei foalele, sufli, şi în scurt timp se aprinde 
focul. Asta-i lucrarea Părintelui duhovnicesc. Cel care 
este luminat şi, tocmai pentru că este luminat, ştie să-l 
lumineze şi pe altul, îl ia, ia și scânteia pe care o are în 
el şi o preschimbă în foc, după care acela poate urca și 
până la îndumnezeire. 

Aceasta este lucrarea Bisericii. Dar, după cum a evo- 
luat Biserica, în loc să fie un sobor de Părinţi duhov- 
niceşti — cum ar fi un spital, care are, să zicem, cincizeci de 
medici —, au trecut două mii de ani şi a rămas spitalul 
fără doctori, deși încă se mai numesc doctori cei care sunt 
în spital, cu toate că nu mai vindecă pe nimeni. Există 
pericolul să ajungem în situația asta, şi singurul lucru care 
ne mai poate scăpa este întoarcerea la Părinţii Bisericii.” 
Părinţii duhovniceşti, ca medici duhovniceşti, pun mai 

întâi un diagnostic al bolii. În continuare, Părintele duhov- 
nicesc îi ajută pe fiii duhovniceşti să treacă de la curăţire la 
luminare şi la îndumnezeire. 

Diagnosticul este că „inima omului s-a întunecat”. Şi te- 
rapia înseamnă „să fie alungate gândurile (Aoyopoi) din 
inimă şi să rămână un singur gând, pomenirea neîncetată a 
lui Dumnezeu, aşa încât și atunci când omul lucrează, și când 
citeşte, scrie, merge, lucrează în atelier, se duce la cumpără- 
turi şi chiar şi atunci când doarme, Rugăciunea să lucreze 
de la sine în lăuntrul său. Și atunci Rugăciunea aceasta de- 
vine independentă de materia cenuşie raţională din creier, 
şi lucrează neîncetat”. 

Părintele duhovnicesc cu experienţă cunoaşte starea du- 
hovnicească a creștinului aflat pe treapta curăţirii sau a lu- 
minării, şi-l călăuzește potrivit aceastei stări. Există semne 
clare că omul s-a vindecat — atunci când devine lăcaş al Du- 
hului Sfânt şi se roagă neîncetat. Aceasta este perspectiva din 
care trebuie să vorbim despre ascultare. Ascultarea se face 
faţă de Părintele duhovnicesc, cel ce cunoaşte această latură 
lăuntrică a vieţii duhovniceşti, în scopul trecerii de la cu- 
răţire la luminare şi la îndumnezeire. 


„Astăzi s-a ajuns la o caricatură a ceea ce se înțelege 
prin ascultare. Şi suntem învățați că Părinţii spun că 
trebuie să faci ascultare de Părintele duhovnicesc. Da, 
dar de care Părinte duhovnicesc? Asta-i problema. Nu 
de orice Părinte duhovnicesc o să faci ascultare. Pentru 
că, dacă faci ascultare de un Părinte duhovnicesc care 
habar n-are de curățirea minţii, poți să fii sigur că n-o să 
dobândeșşti o minte curăţită. Mintea ta n-o să se cură- 
ţească în veci.” 


Paternitatea duhovnicească se exercită în paralel şi în le- 
gătură cu preoția, deoarece omul înaintează duhovniceşte atât 
prin nevoinţă, cât şi prin viaţă liturgică. Aceasta înseamnă 
că, pentru a deveni cineva Părinte duhovnicesc, trebuie el 
însuşi să fie renăscut duhovniceşte, să aibă harul lui Dum- 
nezeu înlăuntrul său. 


„Hirotonia era un act al Bisericii prin care Biserica 
adeverea că cineva anume este bun de preot, tocmai 
pentru că ajunsese la o anume treaptă [duhovnicească], 
fiind astfel bun şi de Părinte duhovnicesc. Dacă însă nu 
ajunsese și nu era bun de Părinte duhovnicesc, atunci 
nu avea cum să fie hirotonit nici preot, nici episcop.” 
Desigur, învățătorul în Biserică şi Părintele duhovnicesc 

prin excelenţă este episcopul. 

„Ştim preabine că episcopul este prin excelenţă învăţă- 
torul şi Părintele duhovnicesc în Biserică. Asta înseamnă 
episcop, de aceea episcopul se şi numea Părinte. Când spu- 
neau «Părinte» în Biserica primară, nu la preoţi se refe- 
reau, ci la episcopi. 

De aceea şi episcopii Bisericii, ca Părinţi duhovniceşti, 
erau numiți Părinţi. Când luau parte la un Sinod sau când 
erau canonizați ca Sfinţi ai Bisericii, erau numiţi Părinți. 
Această deosebire între Sfinţi şi Părinţi nu există la Pă- 
rinţi; la Părinţii Bisericii, Sfinţii sunt Părinţi, şi Părinţii 
sunt Sfinţi. Dar Părinţii prin excelenţă sunt episcopii. În 
timp ce noi azi îl numim pe episcop «Preasfinţite», «Înalt- 
preasfinţite», «Preafericite» ș.a.m.d., în acele vremuri îl 
numeau «Părinte». El era Părintele duhovnicesc.” 

Din perspectiva acestei terapii duhovniceşti, pe parcursul 
căreia trebuie să se tămăduiască mintea (voic) omului, se 
cuvine să vedem şi învăţătura Părinților despre problemele 
sociale. 

„Nune rugăm ca luminarea să se întâmple în viaţa vii- 
toare. Întreaga luptă pentru luminare este pentru această 
viaţă. În această viaţă trebuie să aibă loc schimbarea per- 
sonalităţii omenești. Prin urmare, de vreme ce în această 
viaţă are loc lupta pentru schimbarea personalităţii ome- 
nești, înseamnă că întregul efort se face şi pentru schim- 
barea structurii sociale. Adică schimbarea nu se limitează 
doar la viaţa viitoare. 

De aceea, Părinţii ortodocşi ai Bisericii au avut o influ- 
enţă uriaşă și asupra chestiunilor sociale ale epocii lor. 
De aceea şi sistemul legislativ al Constantinopolului — 
care, practic, este sistemul legislativ roman — a atins mari 
înălțimi pentru categoria şi epoca lui. Şi nici un sistem 
legislativ nu se poate compara cu sistemul legislativ al Con- 
stantinopolului, mai ales în anii lui Iustinian şi de după 
Iustinian.” 

b) Teologia de Dumnezeu insuflată a Părinților 


Scrierile Părinților sunt de Dumnezeu insuflate, fiind scrise 
de bărbaţi de Dumnezeu insuflaţi. Insuflarea dumnezeiască 
nu este în literă, ci Sfinţii, ajungând la luminare şi la îndum- 
nezeire, atunci când vorbeau despre chestiunile dogmatice, 
vorbeau din experienţă — acest lucru se numeşte dumneze- 
iască insuflare. Cele două feluri de insuflare dumnezeiască 
sunt luminarea şi îndumnezeirea. 


„Tot de Dumnezeu insuflate sunt considerate și scrierile 
Părinților, nu doar scrierile Sfintei Scripturi. Vorbind însă 
de insuflarea dumnezeiască, trebuie mai întâi de toate să 
precizăm în ce aspecte poate fi cineva de Dumnezeu in- 
suflat, și până unde merge insuflarea dumnezeiască. 

În primul rând, după cum ştiţi probabil şi de la alte 
cursuri, niciodată Tradiţia ortodoxă nu a acceptat insufla- 
rea dumnezeiască în literă. Nu există la Părinţi insuflare 
dumnezeiască în literă, nici la teologii ortodocşi, indiferent 
de tradiţia din care provin. Niciodată în Biserica Orto- 
doxă nu a fost susținută insuflarea dumnezeiască în li- 
teră, aşa cum s-a întâmplat în tradiţia apuseană. Această 
învăţătură despre insuflarea dumnezeiască în literă nu 
există la Părinți, nici la teologii ortodocşi contemporani. 
Însă există în Apus, mai ales în Evul Mediu. Vasăzică, 
trebuie să facem o precizare foarte clară în legătură cu 
acest subiect. 

Pentru început, trebuie să spunem că în Tradiţia orto- 
doxă, prima treaptă a insuflării dumnezeieşti este starea 
luminării, iar ultima treaptă este îndumnezeirea. Prin 
urmare, se pune întrebarea: de ce scriitorul care scrie o 
parte din Sfânta Scriptură este considerat de Dumnezeu 
insuflat? Pentru că trăia în starea de luminare şi din când 
în când ajungea la îndumnezeire şi, când scria, scria din 
prea-plinul experienţei şi, prin urmare, scria cu acuratețe 
despre Dumnezeu? Sau cumva pentru că, atunci când 

scria, fix în clipa aceea când ridica tocul, venea Duhul 
Sfânt în chip de cocoş sau de porumbel sau ca o păsă- 
rică şi stătea acolo şi-i dicta ce să scrie? 

Pentru Părinţii Bisericii, de Dumnezeu insuflat e cel 
care se află în starea de luminare sau de îndumnezeire, 
şi scrie pentru că are această experienţă, şi scrie cu insu- 
flare dumnezeiască. Dar nu scrie despre temele care nu 
au legătură cu insuflarea dumnezeiască. Și care sunt te- 
mele care au legătură cu insuflarea dumnezeiască? Toate 
care au legătură cu Dumnezeu, cu revelațiile lui Dumne- 
zeu către om, cu voia lui Dumnezeu pentru om, cu Întru- 
parea, cu arătarea Luminii necreate a lui Dumnezeu prin 
firea omenească a lui Hristos, cu întemeierea Bisericii la 
Cincizecime, cu experienţa Cincizecimii, a îndumnezei! 
şi cu experienţa aceasta continuă a îndumnezeirii şi a lu- 
minării în viaţa Bisericii. Cu privire la aceste chestiuni 
există insuflare dumnezeiască și învățătură neînșelată.” 


În această stare, insuflarea dumnezeiască este o trăire 
continuă, ca Rugăciune a minţii (noetică) şi ca vedere a lui 
Dumnezeu. 


„În tradiţia patristică, insuflarea dumnezeiască este 
singura simțire neînşelată care poate să existe la om, şi 
astfel îi modelează caracterul, înalță dragostea omului, îi 
desăvârşeşte curățirea şi o preschimbă treptat în îndum- 
nezeire. Doar lucrul acesta, potrivit Părinților, se numeşte 
insuflare dumnezeiască. Această insuflare dumnezeiască 
este o stare continuă. 

Prin urmare, e o prostie să credem că este cineva de 
Dumnezeu insuflat pentru că s-a pus să scrie o epistolă 
către Roma, aşa cum a făcut Apostolul Pavel. Şi cum stă- 
tea el şi scria, a venit în chip minunat Duhul Sfânt şi-i 
călăuzea pana în chiar acea clipă, ca să scrie el o epistolă. 
Nu, nu este aşa. Insuflare dumnezeiască înseamnă că 
omul care scrie se află în starea Rugăciunii neîncetate, 

mișcându-se înăuntrul și în afara stării de îndumnezeire. 

Acesta este omul de Dumnezeu insuflat, şi aceasta este 

insuflarea dumnezeiască.” 

La Părinţii Bisericii nu se vorbeşte de infailibilitate în pro- 
blemele cotidiene şi în călăuzirea duhovnicească, ci se folo- 
seşte îndeosebi cuvântul „neînşelare”. „Infailibil” se foloseşte 
cu privire la cele dogmatice, iar „neînşelat” cu privire la te- 
rapia omului. 


„Părinţii nu folosesc cuvântul «infailibil». În limbajul 
patristic se spune «neînşelat» — cineva devine «neînşelat». 
«Neînşelat» înseamnă că nu rătăcește. De cine anume 
nu-i înşelat? Nu-i înşelat de diavol. Adică, având pome- 
nirea neîncetată a lui Dumnezeu înlăuntrul său, uneori 
şi experiența îndumnezeirii, are călăuzirea neînşelată a 
Duhului Sfânt, Care Se roagă neîncetat în inima lui. Şi, 
având pe Duhul Sfânt în felul acesta, are călăuzirea neîn- 
şelată a Duhului Sfânt în chestiunile ce ţin de tămădui- 
rea omului. 

Prin urmare, din punct de vedere terapeutic, acest că- 
lăuzitor este neînşelat. Nu este însă și infailibil, în sensul 
că poate să facă şi greşeli, pentru că face greşeli. Numai 
în chestiunile care țin de călăuzirea duhovnicească nu 
face greşeli, pentru că-i călăuzeşte neînşelat pe fiii săi 
duhovniceşti la luminare şi îndumnezeire, adică la tă- 
măduire şi desăvârşire. 

Din punct de vedere ortodox, când vorbim despre in- 
failibilitatea Bisericii, ne referim doar la învățătura despre 
Sfânta Treime, Dumnezeu, dumnezeiescul har, diagnos- 
ticarea bolilor personalității omeneşti, terapia personali- 
tăţii omenești, iad şi Rai, Întrupare, Sfinţi, Născătoarea 
de Dumnezeu şi tot ce este legat de experienţa îndum- 
nezeirii. În alte chestiuni nu există infailibilitate, şi nici 


nu poate exista infailibilitate, pentru că acolo ne aflăm în 
sfera ştiinţelor pozitive.” 

| a air mai înainte care era metodologia Părinților 
şi cum tâlcuiau ei Sfânta Scriptură şi, în cele din urmă, cum 


teologhiseau. Toate aveau ca punct de plecare propria lor 
experienţă a Duhului Sfânt, Adică, aşa cum am afirmat mai 
sus, metodologia Părinților nu era una filosofică, nu se înte- 
meia pe rațiune și speculație. Metodologia filosofică, înte- 
meiată pe rațiune, probabilitate şi imaginaţie, este metoda 
ereticilor, care foloseau de asemenea şi filosofia antică greacă, 
precum şi metodologia acesteia. 

Este vădit că Sfinţii Părinţi ai Bisericii nu filosofau; nu fo- 
loseau nici concepțiile filosofilor, nici metodologia lor. Aceasta 


înseamnă că Părinţii nu acceptau metafizica. Părinţii erau ase- 
menea Prorocilor şi Apostolilor. 


„Ce este un Părinte al Bisericii? Ce sunt Părinţii Bise- 
ricii? Ce este un Proroc? Ce este un Apostol? Ce este un 
Sfânt? În tradiţia patristică, toţi Sfinţii sunt Părinţi, toţi 
Sfinţii sunt niptici, toți Sfinţii au ajuns la anumite trepte etc. 

În teologia de azi însă au avut loc fel de fel de ajustări 
în acest sens. Se spune: «Ah! Marii Părinţi ai Bisericii 
sunt Părinţi care filosofau. Marele Atanasie!». Bine, dar 
Marele Atanasie, săracul, nu avea nici cea mai mică idee 
de filosofie; ştia Sfânta Scriptură şi ştia teologia empi- 
rică, iar la filosofie era zero. Nu se ocupa cu așa ceva 
Marele Atanasie. Pur şi simplu, ori de câte ori vorbește 
de filosofi, îi ia în derâdere.” 


Părinţii nu erau filosofi. Unii dintre ei studiaseră şi cu- 
noşteau principiile filosofiei elene, dar nu erau de acord cu 
ele şi nu teologhiseau bazându-se pe filosofie. 

„Marii Părinţi ai Bisericii nu erau niște filosofi greci. 

Nu aveau nici cea mai mică legătură cu filosofia greacă. 

Marii Capadocieni, loan Gură de Aur, nu erau filosofi. 

Erau oameni preocupaţi de terapia personalităţii ome- 

neşti. Adică, grija lor cea mai mare era să-l treacă pe fiul lor 

duhovnicesc de la curățire la luminare, şi de la luminare 

la îndumnezeire. Asta era grija lor. Şi toată teologia or- 
todoxă avea acest scop. Nu avea nici un alt scop.” 


Când citeşti scrierile Părinților, oricât te-ai strădui, nu 
poți face din ei filosofi. 

„Dacă iei volumul Cambridge şi te uiţi la «Intellectual 
History of Byzantine Empire» şi cauţi «Filosofie bizan- 
tină», o să dai doar peste câteva referințe anemice, mai 
nimic, pentru că, în Bizanţ, filosofii practic nu existau. Ar 
trebui să-i ia cineva pe Părinţii Bisericii și să facă din ei 
filosofi ca să poată să scrie o istorie a filosofiei bizan- 
tine. Dar din Părinţii Bisericii nu ai cum să faci filosofi, 
Asta-i problema. 

Ia oricare Părinte al Bisericii și încearcă să faci din el 
filosof. Au încercat unii. Cel care ar putea oarecum să fie 
luat drept filosof, să zicem, ar fi Grigorie de Nyssa, care 
însă, dacă-l cunoşti suficient de bine, înţelegi că nu-i cu 
nimic diferit de Grigorie Teologul. Încearcă să faci din 
Grigorie Teologul filosof - nu merge. Pe Atanasie, filo- 
sof — nici gând. Unii l-au găsit pe Vasilie. Nici din el nu 
poți să faci filosof, nici orice altceva ar vrea unii.” 
Aşadar, Părinţii, în operele lor, făceau o distincție clară 

între teologie şi filosofie, deoarece cunoşteau din experienţă 
că teologia este o ştiinţă terapeutică, iar nu imaginație şi 
speculație. 


„În ceea ce numim în mod obişnuit Bizanţ, oamenii cu- 
noşteau extrem de bine Tradiţia patristică. Lumea intelec- 
tuală era foarte vie, fremăta de viaţă, îi cunoșteau foarte 
bine pe antici, la fel de bine și pe filosofi, şi cunoşteau 
foarte bine și cum să distingă filosofia, cu care mulţi nu 
erau de acord, de teologie, 

Dar, pentru că nu făceau confuzie între teologie și filo- 
sofie, şi-şi dădeau extrem de bine seama că teologia este 
o ştiinţă terapeutică, cunoşteau şi care este scopul teolo- 
giei, şi ce este luminarea, ce este îndumnezeirea şi toate 

celelalte. Și toate lucrurile acestea le învățaseră doar din 
discuţii, fără să citească nimic. Puteai, pur şi simplu, să 
stai de vorbă cu călugării, cu unul, cu altul, şi să ajungi la 
o anumită înţelegere asupra acestor lucruri. Așadar, în- 
treaga atmosferă era îmbibată de concepţiile acestea...” 

„Nu există istorie a filosofiei bizantine, pentru că eu 
susţin că nu există filosofie bizantină. La noi există doar 
ştiinţe pozitive, Înaintaşii noştri erau foarte practici, nu stă- 
teau să filosofeze. Şi, când teologhiseau, teologhiseau em- 
piric. Întreaga lor orientare era empirică. Astăzi îi tot 
evaluează și-i reevaluează pe Părinţi ca fiind platonici şi 
celelalte — astea sunt ficțiuni inventate de teologii noştri 
neogreci, care sunt gata să facă filosofi din Părinţii Bisericii.” 


Nici măcar teologia apofatică nu are legătură cu specu- 


laţia filosofică. 


„Dar ceea ce trebuie subliniat este faptul că, din punct 

de vedere patristic, Tradiţia apofatică a atribuirii de nume 
lui Dumnezeu nu are nici o legătură cu speculația filo- 
sofică sau cu orice alt mod de speculație. Absolut nici o 
legătură. Tot ce spun Părinţii are o bază foarte solidă, 
porneşte de la experienţa îndumnezeirii, adică de la ob- 
servaţie [empirică], şi scopul lor e să-l ducă pe fiecare 
în parte la aceeaşi experienţă a îndumnezeirii. Pornim de 
la îndumnezeire şi ajungem tot la îndumnezeire.” 
În scrierile patristice vedem că Părinţii, deşi studiaseră 
filosofia, totuşi în teologie au respins-o, tocmai din cauză că 
filosofia se întemeiază pe speculație, în vreme ce teologia 
se întemeiază pe experienţă. 

„Părinţii Bisericii pun la zid filosofia greacă, din sim- 
plul motiv că la baza filosofiei acelei epoci stătea specu- 
laţia filosofilor, așa că nu exista nici o metodă prin care 
să se verifice dacă cele spunse de filosofi sunt sau nu 
corecte. 

De aceea, istoria filosofiei are o foarte mare impor- 
tanţă şi, înainte de toate, speculaţia grecilor antici are o 
foarte mare importanţă, pentru că nu făceau decât să 
propună întruna ipoteze. Doar în foarte puţine cazuri 
aveau şi posibilitatea ca, pe lângă ipoteze, să propună şi 
modul de verificare a acestor ipoteze, astfel încât să le 
treacă prin experimente, și ipotezele să devină axiome.” 
Părinţii Bisericii nu numai că nu filosofau, ci chiar respin- 
geau metafizica. Atunci când spunem „metafizică”, ne refe- 
rim la ceea ce este îndeobște cunoscut sub numele de „on- 
tologie”, potrivit căreia ar exista o Fiinţă fericită, care cu- 
prinde în sine idei, în virtutea cărora s-a creat lumea, că ar 
exista o lume imuabilă, şi că sufletul omului ar fi preexistat 
în lumea nenăscută a ideilor, unde tânjește să se reîntoarcă. 
Metafizica susține că există o lume imuabilă, şi că omul Îl 
poate concepe raţional pe Dumnezeu. 


„Din acest motiv, Părinţii Bisericii nu acceptă meta- 
fizica. Pentru că metafizica este gândirea omenească 
despre «imuabil». Prin înțelesuri şi cuvinte, omul con- 
cepe şi exprimă «imuabilul». Şi aceasta este baza meta- 
fizicii. Dar în teologia patristică avem celebrul cuvânt al 
lui Grigorie Teologul, care-i busola oricărui teolog orto- 
dox: «A-L exprima pe Dumnezeu este cu neputinţă, iar 
a-L înţelege, şi mai cu neputinţă». Aşadar, pe Dumne- 
zeu nu putem nici să-L exprimăm în cuvinte, nici să-L 
înţelegem.” 

Părinţii Bisericii nu acceptau filosofia ca metodă a cer- 
cetării lui Dumnezeu, nici chiar concepțiile filosofice ale lui 
Platon şi Aristotel. Până şi în timpul ocupaţiei otomane se 
ştia foarte bine că în chestiunile teologice nu există nici 0 
orientare metafizică. 


„Am abordat subiectul metafizicii şi faptul că, în vre- 
mea ocupaţiei otomane, Părinţii Bisericii, ca și întreaga 
lume monahală, nu au acceptat nici un fel de orientare 

filosofică, ca să zic așa, în subiectele teologice. Dintru bun 
început, Părinții Bisericii au respins ceea ce apusenii nu- 
mesc metafizică, anume că ar fi cu putinţă ca rațiunea 
omenească să-L conceapă pe Dumnezeu.” 


„Părinţii Bisericii desființau filosofia, totdeauna cu ar- 
gumente bine întemeiate. Însă nu cu argumente din ştiin- 
tele pozitive. Argumentele lor erau teologice. Astăzi avem 
argumente ştiinţifice, Fie că-i desființată filosofia de ştiin- 
tele pozitive, fie de teologia ortodoxă, rezultatul e unul 
şi acelaşi: filosofia este desființată.” 

„Îi vedem pe Părinţii Bisericii că sunt şi contra lui Aris- 
totel, şi contra lui Platon, şi contra tuturor filosofilor 
epocii lor. Și lucrul acesta este semnificativ.” 

„Învățătura lui Platon nu a fost niciodată acceptată 
de tradiţia patristică. Şi asta pentru că Părinţii Bisericii nu 
au acceptat niciodată că sufletul este nemuritor prin fire. 
Pentru Părinţii Bisericii, sufletul prin fire este muritor, 
nu nemuritor, pentru că, la Părinţii Bisericii, singurul 
nemuritor prin fire este Dumnezeu.” 


Această concepție o întâlnim şi la monahii care trăiau 
în tradiţia patristică şi înțelegeau învăţătura Părinților. 


„Călugării nici nu voiau să audă de filosofii antici greci. 
Când auzeau de Platon şi Aristotel, repetau ce-au zis Pă- 
rinţii despre Platon şi Aristotel.” 


Astfel, Părinţii erau împotriva metafizicii, dar şi a gnoseo- 
logiei pe care se întemeia metafizica. Vedem acest lucru 
chiar și la Sfântul Grigorie de Nyssa şi la Sfântul Dionisie 
Areopagitul, pe care unii îi consideră Părinţi cu tendinţe 
filosofice, 

„Desigur, nu există Părinţi ai Bisericii care să susțină 
nevoia filosofării. În general însă, Părinţii Bisericii sunt 
categoric atât împotriva metafizicii, cât şi a gnoseologiei 
care se bazează pe metafizică. Şi lucrul acesta este evident 

şi la Grigorie de Nyssa, şi la Dionisie Areopagitul, pe care 
unii-l consideră în mod eronat platonician. De la în- 
ceput până la sfârșit, Dionisie Areopagitul este împo- 
triva tuturor categoriilor filosofiei platonice.” 


În general, „Părinţii resping orientarea filosofică în teo- 
logie”. Învățătura patristică este legată de ştiinţele pozitive, 
care sunt corelate cu experiența. Cea mai înrudită este însă cu 
ştiinţa medicală, de vreme ce tămăduiește personalitatea bol- 
navă a omului. 


„Mult mai mult se înrudeşte teologia patristică cu şti- 
inţa medicală decât cu oricare filosofie din lume. Pen- 
tru că teologia patristică, în esenţă, nu are absolut nici o 
legătură cu filosofia.” 


Însă, odată cu întemeierea statului neogrec, s-a formulat 
opinia că Părinţii, care cunoşteau filosofia, au ridicat sim- 
pla credinţă la rangul de filosofie, aceasta fiind atmosfera 
în care se prăznuiesc Sfinţii Trei Ierarhi. 


„Dacă citiţi orice articol începând cu epoca înfiinţării 
statului neogrec până astăzi, o să vedeți câte nu-i abor- 
dează pe Părinţi drept niște mari filosofi care nu suportau 
să mai rămână la credinţa simplă a mamei, bunicii şi bu- 
nicului — care, vezi bine, nu merseseră la universitate, 
dar erau oameni foarte buni, exact cum spunea Augustin: 
«Ei ştiu calea, dar nu ştiu încotro se îndreaptă». Adică, 
nu erau și ei decât nişte oameni buni. 

Şi vin acum marii Părinţi, care aveau o educaţie filo- 
sofică extrem de solidă, şi iau credinţa simplă a Sfintei 
Scripturi şi o ridică la rangul de credinţă filosofică, adică 
de credinţă snoabă, aşa încât să-i putem atrage şi pe in- 
telectuali în Biserică. Pentru că la început Biserica i-a 
atras pe analfabeți, şi acum hai să-ncercăm să-i atragem 
și pe intelectuali. Şi tendinţa asta este foarte răspândită, şi 

a apărut datorită unui soi de patriotism care a luat am- 

ploare în Grecia în jurul înaintaşilor noştri antici, care 

fiind ei mari filosofi, şi noi trebuie acum să ne întoarcem 
la ei, să ne facem şi noi ca ei, filosofi. 

Şi aşa au sfârşit marii Părinţi ai Bisericii în a fi luaţi 
drept filosofi. La praznicul Sfinţilor Trei Ierarhi, de câte 
ori nu ne-aud urechile despre capacitatea filosofică a lui 
Grigorie, a lui Vasilie, a lui Gură de Aur etc. Bună parte 
din toate acestea nu sunt decât lozinci. Îl avem pe Grigo- 
rie Teologul, care este o adevărată catapultă împotriva 
filosofiei greceşti. Gură de Aur efectiv își bate joc de filo- 
sofia greacă. Şi l-au găsit pe Vasilie, care spune câteva lu- 
cruri, câteva, acolo, despre educaţia tinerilor [prin cultura 
antică], în vreme ce există pasaje întregi la Vasilie care 
este şi el pe aceleaşi poziţii împotriva filosofiei greceşti. 
Asta-i problema fundamentală.” 

Această mentalitate în ceea ce privește tradiţia patristică a 
dus la concepția că, prin intermediul filosofiei, credinţa tre- 
buie să se transforme în cunoaştere, demers care era strâns 
legat și de ideea națională [elenă]. 

Cu toate acestea, Părinţii erau pur empirici, se întemeiau 
pe experienţa Duhului Sfânt, pe care-L dobândiseră trăind 
în Biserică, care e Trupul înviat şi proslăvit al lui Hristos; 
astfel, experienţa lor nu era individuală, ci personală. 


„Părinţii nu primeau decât fenomenele empirice. Deci 
luminarea este o stare pur empirică. ndumnezeirea, la 
fel, o stare pur empirică. Şi întreaga teologie a Bisericii se 
întemeiază pe aceste stări empirice. Prin urmare, nu-şi 
are în nici un caz locul în cadrul filosofiei.” 

Așadar, Părinţii nu filosofau, ci tâlcuiau Sfânta Scriptură 
pe baza experienţei lor personale, fără a specula asupra ei. 
Desigur, Sfinţii Părinţi foloseau Sfânta Scriptură, căci cuprin- 
dea scrieri ale bărbaţilor de Dumnezeu insuflaţi, însă o tâl- 
cuiau pe baza experienţei lor personale. 


264 Partea a III-a Purtătorii Revelaţiei 


„Părinţii, când teologhisesc, nu teologhisesc numai din 
Sfânta Scriptură; teologhisesc din propria lor experienţă.” 
Sfinţii Părinţi, de asemenea, preluau termeni folosiți în 

epocă, dându-le însă un alt sens, potrivit Revelaţiei pe care 
o primiseră. 

„Termenul «deofiinţă» (6uoovooc) a fost folosit de ere- 
tici. Prima oară a fost folosit de Pavel de Samosata, în sens 
eretic. Biserica a preluat un termen eretic al lui Pavel de 
Samosata, şi termenul ăsta a devenit criteriu al Ortodoxiei. 
Părinţii nu au preluat înţelesul pe care Pavel de Samo- 
sata l-a dat acestui termen ca să-l folosească, ci au luat 
termenul şi i-au dat un alt înțeles, şi așa l-au folosit. Ve- 


dem lucrul acesta foarte clar în tradiţia patristică. 


Aceasta era perspectiva din care Părinții tâlcuiau Sfânta 
Scriptură. Iar tâlcuirea pe care o făceau nu era una filologică şi 
personală, ci empirică şi insuflată de Duhul Sfânt. Aveau 
aceeaşi viaţă cu Prorocii şi Apostolii, de aceea şi înțelegeau 
cuvântul lor. 


„Părinţii Bisericii, când citesc Vechiul Testament, îl ci- 
tesc ca și cum în Vechiul Testament ar exista deja curăţi- 
rea şi luminarea şi pomenirea neîncetată a lui Dumnezeu 
şi Rugăciunea minţii și celelalte, şi în felul acesta tâlcu- 
iesc psalmii. Psalmii sunt tâlcuiţi ca imnuri sfinte, care 
exprimă experienţa aceasta a curăţirii, luminării şi în- 
dumnezeirii.” 

Tâlcuirea Părinților porneşte de la propria lor experienţă. 
Şi important este că şi astăzi poate să înțealegă cineva acestea, 
atâta vreme cât are această experienţă duhovnicească şi ci- 
teşte scrierile patristice. Şi asta se întâmplă pentru că Biserica 
este Una, Sfântă, Sobornicească şi Apostolească, şi înlăuntrul 
ei se află curgerea Tradiţiei Ortodoxe. 

Este un fapt binecunoscut că dreapta credință a fost sta- 
bilită mai întâi la Sinoadele Locale, iar apoi şi la cele Ecu- 
menice, prin dogme şi sfinte canoane, de către Părinţii care 
convocaseră aceste Sinoade pentru a-i combate pe eretici. 

Sinodul Ecumenic este infailibil, însă această infailibili- 
tate trebuie interpretată într-un mod ortodox. 


„Avem astăzi învăţătura despre infailibilitatea Sinoa- 
delor Ecumenice. Această învăţătură, după cum este ea 
descrisă astăzi, e de așa natură de parcă ar exista o insti- 
tuţie a Sinodului Ecumenic care ar deţine infailibilitatea 
în Biserică. Lucrul acesta, de atâţia ani de zile de când îi 
citesc pe Părinţii Bisericii, nu l-am mai găsit nicăieri. Nu 
există la Părinţi o asemenea concepţie despre Sinodul 
Ecumenic. 

Sinodul Ecumenic este, firește, infailibil, dar nu este o 
instituţie infailibilă, nu este o instituţie permanentă. Bise- 
rica exista cu 325 de ani înainte de Sinodul I Ecumenic 
şi trăia foarte bine și fără un sinod ecumenic; iar de la 
Sinodul IX Ecumenic din 1341 și până astăzi nu a mai 
avut loc nici un sinod ecumenic.” 


Insuflarea dumnezeiască a Sinoadelor Ecumenice este le- 
gată de prezenţa Părinților de Dumnezeu insuflaţi în ca- 
drul lor. Sinodul nu este de Dumnezeu insuflat ca instituţie 
în sine, ci ca urmare a participării în cadrul lui a oamenilor 
îndumnezeiţi. 


„În ce constă insuflarea dumnezeiască a unui Sinod 
Ecumenic? Sau în ce constă insuflarea dumnezeiască a 
unui Sinod Local? Și ce este insuflarea dumnezeiască? 
Atunci când Părinţii unui Sinod, fie el Local sau Ecume- 
nic, se întrunesc ca să condamne o erezie, în ce constă 
autoritatea şi insuflarea dumnezeiască a acestui Sinod? 
Când începe şi când se termină insuflarea dumnezeiască 
pentru episcopul care ia parte la un Sinod împreună cu 

toţi ceilalţi episcopi, fie că-i luăm separat pe episcopi, 

fie ca grup? 

Concepţia asta, că Părinţii unui Sinod sunt de Dumne- 
zeu insuflaţi doar pentru simplul fapt că s-au întrunit 
la un Sinod Ecumenic, şi exact în acel moment sunt ei de 
Dumnezeu insuflaţi, eu unul, cel puţin, n-am mai găsit-o 
nicăieri. Fie că-i vorba de un Sinod Local sau Ecumenic, 
Părinţii Bisericii au aceleași vederi. Diferenţa constă în 
caracterul ecumenic al unuia şi local al altuia, care-i o ches- 
tiune ce ține de modul lor de întrunire, nu de Biserici. 

Dacă am avea o sută cincizeci de episcopi care înainte 
de a se duce la Sinod nu sunt de Dumnezeu insuflaţi, 
nefiind ei de Dumnezeu insuflaţi înainte de Sinod o să 
devină de Dumnezeu insuflaţi după rugăciunea de inau- 
gurare a Sinodului? Şi o să înceteze să mai fie de Dum- 
nezeu insuflați după terminarea Sinodului? Ce-i asta? A 
fost Apostolul Pavel de Dumnezeu insuflat fix înainte 
să-şi ridice pana și să scrie Epistola către Romani, şi a-ncetat 
să mai fie de Dumnezeu insuflat când a scris «Amin»-ul 
final? Când a început insuflarea lui dumnezeiască şi când 
s-a terminat? Şi acelaşi lucru este valabil pentru toate căr- 
tile Sfintei Scripturi. 

Din motivul acesta, data trecută, eu unul, cel puţin, am 
prezentat opinia că insuflarea dumnezeiască în Biserică 
nu se deosebeşte de insuflarea pe care o au oamenii de 
ştiinţă.” 

Prin urmare, episcopii, care au ajuns la vederea lui Dum- 
nezeu, ÎI vedeau pe Dumnezeu şi erau în comuniune cu El, şi 
astfel au devenit Părinţi, fiind ei temelia Sinoadelor Ecumenice. 

De Dumnezeu insuflaţi sunt cei conduşi de experienţa 
lor. Firește, este vorba de experienţa luminării şi experiența 
îndumnezeirii. Aceşti Părinţi empirici sunt baza Sinoadelor 
Ecumenice. 

; Episcopii îndumnezeiți au ajuns la unirea cu Dumnezeu 
şi la vederea lui Dumnezeu, având astfel o cunoaştere sigură 
a lui Dumnezeu. Prin ei lucrează Duhul Sfânt. Astfel, deși se 
aflau în diferite locuri ale lumii, Sfinţii Părinţi dobândiseră, 
prin Duhul Sfânt, experienţa lui Dumnezeu și, atunci când 


se întruneau în Sinoade Ecumenice, ajungeau, de asemenea, 
şi la o terminologie comună. 


„Fără să existe printre Părinţi vreun Papă al Romei care 
să le dicteze ce sunt dogmele, toţi Părinţii susțineau îm- 
preună și fără să se fi vorbit dinainte acelaşi adevăr. Şi 
e vorba aici de oameni care trăiau la distanţe geografice 
uriașe unul față de altul. Pentru acea epocă, erau cât 
de-aici până la lună, căci unul trăia într-un loc din Im- 
periu, iar altul trăia într-un alt loc din Imperiu, şi erau 
ca şi cum ar fi fost unul pe-o planetă şi celălalt pe altă 
planetă. Însă, având aceeaşi experienţă, ajungeau la de- 
cizii comune.” 

Din nefericire, există astăzi unii care îi ignoră pe Părinţii 
îndumnezeiţi şi aşază Sinoadele mai presus de Părinţi, câtă 
vreme în realitate este valabil tocmai contrariul. De altfel, 
Sinoadele însele invocă învăţătura Părinților văzători de 
Dumnezeu. 


„Ortodocşii din ziua de azi fac exact acelaşi lucru. 
«Biserica spune...», sau «Sfânta Scriptură spune...», sau 
«Sinodul Ecumenic spune...». Şi e straniu, pentru că aflăm 
de la ortodocşii de azi că Sinodul Ecumenic ar fi o mare 
autoritate a Bisericii, şi se îndoiesc de autoritatea Părin- 
ților Bisericii. Adică pun Sinodul mai presus de Părinţii 
Bisericii. 

Şi, când citeşti chiar Actele Sinoadelor, vezi că însuși 
Sinodul Ecumenic îi invocă pe Părinţii Bisericii. De aceea 
şi spun: «Cei trei sute optsprezece Părinţi au spus,..», «Cei 
o sută cincizeci de Părinţi au spus...», «Cei șase sute de Pă- 
rinţi au spus...». Adică, atunci când ne gândim la un Sinod 

Ecumenic, pentru noi este un Sinod al Părinților Bisericii, 
Este o adunare a Părinților care învaţă aceste lucruri.” 


O asemenea concepţie despre Biserică ne-a venit de la 
franci şi de la doctrina Fericitului Augustin, care susținea 
că autoritatea în primirea dogmelor este Biserica, în vreme 
ce, la noi, autoritatea sunt Părinţii, nu „o idee abstractă, 
care este o autoritate organizată bisericeşte”. 


c) Perioada patristică 


Ne este acum foarte clar că epoca prorocească este indiso- 
lubil legată de tradiţia apostolică şi patristică, tradiţie patris- 
tică ce a continuat epoca apostolică până în zilele noastre. 

„O chestiune care are nevoie de o clarificare extrem 

de atentă este perioada tradiţiei patristice. Unde începe şi 
unde se termină tradiţia patristică? Pentru Părinţii Bise- 
ricii înşişi, tradiţia patristică începe cu Avraam. Când vor- 
besc despre «Părinţii Vechiului Testament», «Părinţii Părin- 
ţilor noştri», sau uneori doar «Părinţii» sau «Strămoșii», 
se referă la cei de dinaintea Legii, de sub Lege şi de după 
Lege. Are o foarte mare însemnătate faptul că există Pă- 
rinţi înainte de Lege care s-au împăcat cu Dumnezeu şi 
s-au făcut prieteni ai lui Dumnezeu, și chiar au ajuns la 
experienţa îndumnezeirii înainte de Lege. Acest lucru 
este deosebit de important şi ne ajută să vedem corect 
aceste aspecte. Apoi îi avem pe Apostoli, avem Întru- 
parea, perioada dintre Întrupare şi Cincizecime, după care 
avem cele de după Cincizecime.” 

Astfel, tradiţia patristică este continuă în Biserică, fără 
întrerupere. 

În Apus, teologii francilor au dezvoltat teoria că tradiţia 
patristică s-ar fi încheiat în secolul al VIII-lea. În perioada 
conflictelor dintre franci şi romei, francii nu l-au acceptat 

drept Părinte al Bisericii pe Sfântul Ioan Damaschin. Abia 
mai târziu l-au considerat drept ultimul Părinte al Bisericii; 


așadar, în concepția lor, tradiţia patristică s-ar fi încheiat 
odată cu Sfântul Ioan Damaschin, 


„În epoca controversei (dintre franci şi romei), francii 
nu-l considerau pe Damaschin Părinte al Bisericii. Francii 
l-au acceptat pe Damaschin ca Părinte al Bisericii abia în 
secolul al XII-lea. Până atunci nu-l acceptau. Şi de aceea 
joacă un rol foarte important teologia lui d” Aquino, care 
îl invocă încontinuu pe Augustin, pe alţi câţiva Părinţi şi 
pe Damaschin. 

În cele din urmă, loan Damaschin s-a tradus în latină 
şi l-au acceptat ca Părinte al Bisericii. Dar, în concepția 
francilor, el este ultimul Părinte al Bisericii care a scris 
în greacă. De ce e însă ultimul Părinte al Bisericii? Pen- 
tru că toți ceilalți Părinţi ai Bisericii [de după dânsul] au 
fost împotriva francilor pe tema Filioque. Prin urmare, 
este oare posibil să-i recunoască drept Părinţi ai Bisericii 
pe cei care nu acceptă Filioque? Așa a ajuns Damaschin 
ultimul Părinte al Bisericii din Răsărit. 

Dintre apuseni, ultimul Părinte al Bisericii a fost so- 
cotit fie Isidor de Sevilia, fie Bernard de Clairvaux. De ce 
însă în Apus, pentru franci, se încheie tradiţia patristică? 
Pentru că tradiţia patristică pentru franci este în principal 
tradiţia teologică romeică. Acum că avem tradiția francă, 
teologia acesta se numeşte teologie scolastică. Este tra- 
diţia teologică latină, diferită de cea romeică. Şi, pentru 
că francii se considerau un popor mai bun, mai nobil şi 
mai deştept decât romeii, de aceea şi teologia scolastică 
e considerată ca fiind o evoluţie faţă de teologia patris- 
tică, fiind văzută ca superioară teologiei patristice. 

Aceasta este linia pe care au urmat-o teologii apuseni 
până nu de mult. Eu unul, pe când studiam la şcoala pa- 
pistaşă, asta învățam: că a existat o teologie patristică, 

după care teologia patristică a fost continuată de teolo- 
gia scolastică. Şi că cea mai înaltă teologie care a existat 
vreodată în toată istoria umanităţii ar fi Summa Theologica 
a lui Toma d'Aquino. 

Luaţi scrierile teologilor greci de după Revoluţia Greacă” 
şi-o să vedeţi că au fost influențate de aceste idei france, 
care au ajuns şi în Rusia. Pentru că atunci când ruşii au 
început să scrie, nu puteau să spună că Damaschin a fost 
ultimul Părinte al Bisericii, ci de obicei încheiau cu Fotie 
cel Mare ca ultimul Părinte al Bisericii. 

Luaţi acum și scrierile greceşti ca să vedeți câți spuneau 
acelaşi lucru aici în Grecia, cum că Fotie ar fi ultimul 
Părinte al Bisericii aici în Răsărit, iar Isidor de Sevilia în 
Apus. Acesta este modul obişnuit de abordare a patro- 
logiei şi istoriei dogmelor ş.a.m.d. Adică ni se spune că 
după Fotie cel Mare n-am mai avea Părinţi ai Bisericii.” 
Că francii nu-l considerau pe Sfântul loan Damaschin 

drept Părinte al Bisericii e limpede din faptul că nu au pri- 
mit de la început hotărârile Sinodului VII Ecumenic despre 
sfintele icoane. Însă, din punct de vedere ortodox, un astfel de 
lucru nu poate fi acceptat, pentru că tradiţia patristică nu a 
ajuns niciodată la vreun sfârșit. De aceea, au fost recunos- 
cuți ca Părinţi Sfântul Simeon Noul Teolog, Sfântul Grigorie 
Palama și Părinţii filocalici, între alţii, în perioada ocupaţiei 
otomane. 


„Francii au acceptat Sinodul VII Ecumenic abia în se- 
colul al XII-lea, şi atunci a fost reabilitat şi loan Damas- 
Chin ca ultimul Părinte al Bisericii în Răsărit, şi Bernard de 
Clairvaux ca ultimul Părinte al Bisericii în Apus, după care 
începe tradiţia asta bizară. Paradoxul e că există acest 


paralelism, care reprezintă un fenomen straniu, între tra- 
diţia francă şi tradiţia rusă. 


"Revoluţia de eliberare de sub turci de la 1821. (n. trad.) 

Cât despre ortodocşii de limbă greacă din Imperiul 
Otoman, lor nu le-a trecut niciodată prin cap că tradiția 
patristică s-ar fi încheiat, căci, pentru ei, tradiție patristică 
era Simeon Noul Teolog, Nichita Stithatul, Grigorie Pa- 
lama, toți ucenicii lui Grigorie Palama. Pentru noi, tra- 
diția patristică a existat și în timpul ocupaţiei otomane. 
Şi această tradiţie — căci a existat tradiție chiar şi după 


căderea Constantinopolului — a fost distrusă de Univer- 
sitatea din Atena.” 


Francii nu-i ştiau pe Părinţii romei ai Bisericii. Pentru a-și 
dezvolta teologia, au folosit anumite concepţii ale Fericitu- 
lui Augustin. 

„Alţi Părinţi ai Bisericii, în afară de Augustin, nu ştiau 
francii. L-au mai avut și pe Ambrozie. Altă mare pro- 
blemă și asta. Pentru că se dă impresia că Augustin a fost 
ucenic al lui Ambrozie, în vreme ce, dacă iei învățăturile 
lui Augustin și le confrunți cu ale lui Ambrozie în pri- 
vinţa acestei metode teologice, Ambrozie nu spune ase- 
menea lucruri în scrierile lui. 

În metoda sa teologică, Ambrozie îi urmează îndea- 
proape pe Părinţii Capadocieni, pe care-i şi traduce şi co- 
piază, pentru că ştia greaca la perfecţie şi-i citea. De fapt, 
Ieronim chiar îl acuză pe Ambrozie că scrierea lui despre 
Sfântul Duh n-ar fi decât o traducere din Marele Vasilie, 
şi nimic altceva. ÎI copiază cuvânt cu cuvânt pe Marele 
Vasilie în subiectele despre Sfânta Treime. Firește, nu-i de 
blamat, pentru că spune deschis lucrul acesta. Mai apoi, 
în subiectele despre Revelația în Vechiul Testament, Am- 
brozie îi urmează în literă pe Părinţii dinainte care au 
scris în latină, care erau perfect de acord cu Părinţii care 
au scris în greacă. Nu există absolut nici o diferenţă. 

Augustin, aflat încă sub influenţa trecutului său mani- 
heist, vine cu interpretări total diferite. Interpretările lui 
despre teofaniile Vechiului Testament nu au nici o legătură 


DES 

nici cu Părinții de limbă latină mai vechi ai Bisericii, nici | 
cu vreunul din Părinţii de limbă greacă ai Bisericii, 
Deschide o linie nouă, cu totul originală în aceste teme, 

adică în privința Revelaţiei Sfintei Treimi în Vechiul Tes- 

tament şi celelalte.” 


Această teorie francă despre sfârşitul tradiţiei patristice 
odată cu Sfântul loan Damaschin sau cu Sfântul Fotie a fost 
dezvoltată şi de teologia rusă, care îl încadrează în tradiţia pa- 
tristică şi pe Sfântul Grigorie Palama şi avansează noi opinii. 


„Se dezvoltă concepţia asta printre franci, care cuce- 
riseră provinciile apusene, cum că a existat teologia 
patristică, și teologia patristică este urmată de teologia lor, 
exact cum vedem și la ruşi. Nu există nici un Părinte rus 
al Bisericii — sau, cel puţin, dacă există, nu-l numesc Pă- 
rinte al Bisericii. 

Prin urmare, există printre ruşi concepția că teologia 
patristică s-ar fi încheiat cu loan Damaschin sau cu Fotie 
cel Mare. Sau mai sunt unii ruşi care pot să «meargă» 
până la Grigorie Palama în tradiţia patristică. După 
aceea, în esență, teologia patristică s-ar încheia, chipurile, 
fiind continuată de teologia rusă. Asta-i linia pe care o iau 
ruşii. E o realitate.” 


Rusia ţaristă a fost puternic influențată de teologia fran- 
cilor, mai ales de teologia scolastică şi de feudalismul teolo- 
gic. Acesta este motivul pentru care isihasmul — în persoana 
lui Maxim Vatopedinul, zis și Grecul — a fost condamnat în 
Rusia ca antipatristic. 

Concepţia francilor şi a ruşilor că tradiţia patristică s-ar 
fi încheiat în secolul al VIII-lea duce la concluzia că scolas- 
ticismul franc şi, respectiv, teologia rusă ar fi surclasat teo- 
logia patristică. 

„Lucrul important, de care trebuie să ținem seama, este 
că ruşii au fost enorm influenţaţi de Apus, şi asta foarte 
de timpuriu. Pentru că, în perioada când l-au condamnat 

oficial la închisoare pe Maxim Vatopedinul, zis Grecul, 
în secolul al XVI-lea, l-au condamnat şi pe Nil Sorski, care 
era capul isihaştilor ruşi. 

Ruşii aveau un monahism isihast. Şi se pare că atunci 
şi-a făcut apariţia o tendinţă de părăsire a acestui mona- 
hism în favoarea unuia de tip apusean al epocii respec- 
tive. A fost introdus în Rusia un monahism care nu mai 
urma tradiţia athonită. Acest lucru s-a petrecut, evident, 
după ce Maxim Vatopedinul şi Nil Sorski au fost con- 
damnaţi. Odată cu ei a fost condamnat şi monahismul. 

În tradiţia rusă, monahi aghioriţi se numeau «cei fără 
proprietăţi», câtă vreme ceilalți se numeau «proprietarii». 
Una dintre tradiţii spunea că lipsa averilor este de nea- 
părată trebuinţă pentru călugăr, aşa cum se spunea în 
vechime, că nu poate fi cineva nevoitor câtă vreme nu-i 
liber de averi. Iar cealaltă tradiţie spunea că averile sunt 
de neapărată trebuință monahismului şi este esenţial să 
aibă proprietăţi. Şi atunci s-a introdus această neobiş- 
nuită tradiţie în Rusia, potrivit căreia mănăstirile nu doar 
că aveau proprietăţi, dar aveau şi robi, la fel ca mănăs- 
tirile francilor. 

Mănăstirile francilor aveau întotdeauna un abate franc, 
deşi cei mai mulţi dintre călugări nu erau franci. Acest 
monahism cu iobagi a fost introdus şi în Rusia. Când a în- 
ceput să se dezvolte clasa mujicilor în Rusia, mai ales prin 
reformele lui Petru cel Mare, a intrat în Rusia feudalis- 
mul european, prin supunerea acestor oameni. lar mă- 
năstirile au devenit instituţii feudale. 

Prin apariţia acestei teologii scolastice, a dispărut mo- 
nahismul din Rusia. După aceea, isihasmul s-a întors în 
1817 prin fiii duhovniceşti ai lui Paisie Velicikovski. Şi ast- 
fel a început revigorarea monahismului isihast, care l-a 
influenţat atât de mult pe Dostoievski. E cât se poate de 
clar. Mai târziu au fost influenţaţi şi slavofilii, dar într-un 

fel romantic, nu în esenţă. Pentru că teologii slavofili sunt 
cu totul altceva. Trebuie să ne ocupăm şi de ei. 

La ruşi însă a ajuns ideea că teologia patristică s-ar fi 
încheiat. Pentru că ruşii nu erau în stare să accepte ideea 
că, după căderea Constantinopolului, romeii ar mai fi pu- 
tut fi isihaştii tradiţiei patristice. Pentru că acum, prin 
dezvoltarea Sfintei Rusii, ruşii ajunseseră moştenitorii 
nu doar ai drepturilor politice ale Romeităţii, ci şi ai celor 
teologice, vasăzică trebuiau să devină moştenitorii prin 
excelenţă ai Bisericii Ortodoxe. De asta au acceptat teoria 
francilor despre sfârșitul tradiţiei patristice. 

În tradiţia francă însă, teologia patristică s-a încheiat 
atât din punct de vedere teologic, cât şi politic, pentru 
că atunci când francii au adăugat Filioque la Crez, au avut 
imediat de întâmpinat rezistența tuturor teologilor romei 
ai Imperiului, atât în Apus, cât şi în Răsărit. Pentru că 
romeii, atât cei vorbitori de latină, cât şi de greacă, au fost 
împotriva introducerii lui Filioque în Crez şi a dogmei 
Filioque. Asta înseamnă că Părinţii Bisericii, din cauză că 
au combătut Filioque, era imposibil să mai fie consideraţi 
Părinţi ai Bisericii de către franci. 

Din acest motiv şi în acest fel, pentru că Părinţii romei 
ai Bisericii au combătut Filioque, francii au pus automat 
capăt tradiţiei patristice cu loan Damaschin. Pentru că 
Ioan Damaschin este ultimul Părinte al Bisericii care nu 
a combătut Filioque, cel puţin nu pe față, deşi el însuşi 
învaţă foarte clar că Duhul Sfânt purcede doar de la Tatăl. 

Din cauza asta şi Toma d'Aquino spune că loan Da- 
maschin a fost influențat de Teodoret din Cir în această 
chestiune. Toma d' Aquino recunoaște că Damaschin este 
împotriva lui Filioque. Aşadar, era cunoscut francilor că 
Ioan Damaschin era împotriva lui Filioque. Tocmai de 
aceea nu l-au recunoscut ca Părinte al Bisericii de la în- 
ceput. loan Damaschin este recunoscut ca Părinte al Bi- 
sericii abia în secolul al XII-lea, laolaltă cu Sinodul VII 

Ecumenic. Oficial deci, Damaschin este în favoarea icoa- 
nelor şi a Sinodului VII Ecumenic, şi categoric este împo- 
triva lui Filioque. După aceasta însă a avut loc compromi- 
sul dintre romeii din Roma, care se aflau sub ocupaţie, şi 
franci, şi din acest compromis a rezultat recunoaşterea 
Sinodului VII Ecumenic şi a lui loan Damaschin de către 
franci, dat fiind faptul că romeii Apusului acceptaseră 
deja Filioque prin constrângere. 

Ceea ce ne interesează este că şi ruşii, şi francii, când 
spun că teologia patristică s-a încheiat, înţeleg prin asta 
că a venit ceva mai bun decât ce fusese înainte. Pentru că, 
în tradiţia francă, teologia francă este superioară teologiei 
patristice. Nu-i doar o simplă continuare a tradiţiei pa- 
tris-tice, ci este mai presus de ea. De aceea şi propaganda 
zice că teologia patristică se sfârșește şi începe apoi teo- 
logia scolastică, teologia scolastică fiind superioară teo- 
logiei patristice. Aici, în Grecia, aşa ceva este de neînchi- 
puit. Și ruşii au luat-o tot pe arătură. Pentru ei, Bizanțul 
ar fi pierdut teologia patristică odată cu căderea Imperiu- 
lui Bizantin...” 


Marxiştii, întâlnind această teologie scolastică şi feuda- 
listă a Rusiei ţariste, au pornit război împotriva creştinismu- 
lui. Însă o asemenea teologie de provenienţă apuseană nu este 
teologia patristică ortodoxă, ci o deviaţie de la ea. 


„Marxiştii nu-L cunosc pe Dumnezeul Ortodoxiei. Mar- 
xiştii ruşi Îl cunosc pe Dumnezeul Rusiei ţariste, dar acesta 
este Dumnezeul francilor, Dumnezeul metafizicii şi al 
filosofiei, nu Dumnezeul tradiţiei patristice şi al isihas- 
mului, al experienţei, al îndumnezeirii şi al luminării. Nu 
acesta este Dumnezeul Rusiei țariste. Pentru că Rusia ţă- 
ristă, în secolul al XVI-lea, avea să condamne în mod ofi- 
cial isihasmul atunci când l-a închis pe Maxim Grecul, 
ceea ce înseamnă că tradiţia rusă s-a format departe de 
tradiţia patristică. Ruşii își au propria lor tradiţie. 

De asta au fost grecii amăgiţi atâţia ani de zile cu pro- 
paganda lui Koraís, crezând că în felul acesta îi vor imita 
pe ruşi. Pe ruşii cărei epoci să-i imite? Dacă faci un calcul, 
în epoca în care Korais scria că Biserica Ortodoxă a Gre- 
ciei trebuie să imite Rusia ţaristă, Rusia avea feudalism, 
şi Biserica susţinea feudalismul în acei ani, susţinea în- 
robirea ruşilor, a mujicilor, adică.” 


Statul neogrec a acceptat teoriile lui Korais şi s-a rupt în 
mod silnic de Patriarhia Ecumenică, fapt cu urmări biseri- 
ceşti şi teologice. 


„Asta înseamnă că Ministerul Educaţiei a adoptat ime- 
diat linia lui Adamântios Korais. Şi așa au fost distruse 
temeliile teologiei patristice, fiind înlocuite cu teologia şi 
practica rusă occidentalizată. Lucrul acesta este extrem 
de important. Teologia merge mână în mână cu practica.” 


În epoca modernă au avut loc eforturi uriașe de submi- 
nare a temeliilor tradiţiei patristice, 


„În statul neogrec, Ortodoxia a fost smulsă din rădă- 
cini, fiindu-i distrusă continuitatea ei lăuntrică, tradiţio- 
nală, cu trecutul. Nu mai aveau nici cea mai vagă idee 
despre metoda teologică patristică. Nu că n-o înțelegeau, 
dar nici cea mai mică urmă de înţelegere nu le mai ră- 
măsese. Nimic nu le mai rămăsese, absolut nimic. Nu mai 
ştiau nici măcar ce e Dumnezeu, nu mai ştiau ce e lumi- 
narea, ce e curățirea, nu mai ştiau cum tâlcuiesc Părinţii 
Sfânta Scriptură ş.a.m.d. Nu mai ştiau decât așa, super- 
ficial, câteva lucruri de la Părinţi.” 


Din fericire, în zilele noastre am înţeles această pierdere 
şi ne întoarcem la autentica tradiţie patristică isihastă. 
Pentru a sintetiza, Părinţii sunt urmaşii Apostolilor şi 


ai Prorocilor, iar tradiția patristică este foarte strâns legată 
de viaţa bisericească. 


6. Sfinţii 


Toţi cei ce sunt părtaşi, pe diferite trepte, energiei sfinți- 
toare şi îndumnezeitoare a lui Dumnezeu poartă numele de 
Sfinţi. În categoria Sfinţilor se numără Prorocii, Apostolii, Pă- 
rinţii şi toţi prietenii lui Hristos de-a lungul veacurilor, toți 
câţi se împărtășesc de energia luminătoare şi îndumnezei- 
toare a lui Dumnezeu, între care se numără mucenici, nevoi- 
tori cuvioşi, clerici şi mireni, bărbaţi şi femei, tineri şi bătrâni. 
Aceştia toţi poartă numele de Sfinţi. 


a) Cine este Sfânt? 


Sfinţii nu sunt doar nişte oameni buni, ci sunt toți cei 
care s-au unit cu Dumnezeu-Cuvântul neîntrupat şi întrupat, 
cu Hristos. Sfinţenia este însuşirea comună a tuturor Pro- 
rocilor, Apostolilor, Părinților, Mucenicilor și Nevoitorilor. 
Toţi sunt Sfinţi, deoarece înlăuntrul lor lucrează energia sfin- 
ţitoare a lui Dumnezeu, şi sunt Părinţi, pentru că nasc fii 
duhovniceşti. 

„Nu există la Părinţi deosebirea dintre SI şi Părinți. 

La Părinţii Bisericii, Sfinţii sunt Părinţi, iar Părinţii sunt 

Sfinţi.” 

Sfinţi sunt numiţi toți cei care, prin curăţire şi luminare, 
ajung la îndumnezeire și se împărtăşesc de energia îndum- 
nezeitoare a lui Dumnezeu. 

„Cei care au ajuns la îndumnezeire şi au devenit Sfinţi 
sunt sau nu sunt o realitate? Asta-i problema funda- 
mentală.” 

Noţiunea de sfinţenie nu este una umanistă sau mora- 
listă, ci teologică. Sfinţi sunt cei care s-au tămăduit duhovni- 
ceşte, cei care, după curățirea inimii, au ajuns la luminarea 
minţii şi la îndumnezeire. Aceştia sunt mădularele adevărate, 
lucrătoare, ale Trupului lui Hristos. 


„Există azi concepţia că, dacă-i cineva om bun, res- 
pectă legea și celelalte, atunci automat este și bun creştin, 
candidat la sfinţenie. Așa că bunicuţele şi bunicuţii noştri 
sunt cu toții candidaţi la sfinţenie. Asta, desigur, după 
criteriile moraliştilor. Numai cine are o concepţie mo- 
ralistă despre sfințenie poate să vadă lucrurile așa. 

În teologia patristică există însă un alt punct de ve- 
dere. Cel care s-a tămăduit, acela este Sfânt. Pentru că 
Sfânt înseamnă, în tradiţia patristică, un om tămăduit, 
şi nimic mai mult; înseamnă cel care a trecut prin cură- 
tire și a ajuns la luminare, şi de la luminare a trecut la 
îndumnezeire. S-a tămăduit şi, prin urmare, este Sfânt. 

Din acest motiv, în Biserica primară își ziceau unul 
altuia Sfinţi, încă dinainte să moară. De ce-și ziceau creş- 
tinii Sfinţi — Sfinţii din Tesalonic, Sfinţii din Corint etc.? 
Și de ce-i numeau Sfinţi pe nişte oameni aflați încă în 
viață? De ce? Pentru că mădularele Bisericii, în primele 
veacuri, erau doar cei aflaţi în starea de luminare. Aveau 
cel puţin Rugăciunea minţii şi, având Rugăciunea minţii 
şi fiind în starea de luminare, de aceea se numeau Sfinţi.” 
În viaţa de după cădere, energia noetică nu mai funcţio- 

nează, sau funcţionează inadecvat. Astfel, când energia noe- 
tică se eliberează de energia rațională şi este pusă în lucrare, 
atunci mintea (voðç) se luminează şi omul, prin lucrarea lui 
Dumnezeu şi prin propria lui împreună-lucrare, ajunge la în- 
dumnezeire. Acesta este Sfântul. Sfântul, prin lucrarea lui 
Dumnezeu şi prin propria lui împreună-lucrare, devine Tem- 
plu al Duhului Sfânt. 

Apostolul Pavel arată acest lucru. Scrie: „Că ori câți cu Du- 
hul lui Dumnezeu se poartă, aceștia sunt fii ai lui Dumnezeu” 
(Romani 8, 14). A fi cineva purtat de Duhul înseamnă că a 
primit Duhul Sfânt şi a dobândit harisma înfierii: „Pentru 
că n-aţi primit un duh al robiei, spre temere, ci ați primit Duhul 
înfierii” (Romani 8, 15). Duhul înfierii este exprimat prin ru- 
găciunea inimii: „Întru care strigăm: Avvà, Părinte!” (Romani 
8, 15). Şi important este că „Însuşi Duhul acesta mărturiseşte 
dimpreună cu duhul nostru că suntem fii ai lui Dumnezeu” (Ro- 
mani 8, 16). Când cineva nu are acest Duh, atunci nu are Ru- 
găciunea minţii şi înseamnă că nu este fiu după har al lui 
Dumnezeu, prin urmare nu este un mădular real al Trupu- 
lui lui Hristos: „lar de n'are cineva Duhul lui Hristos, acela nu 
este al Lui” (Romani 8, 9). 

Acestea sunt însuşirile care îl definesc pe Sfânt. 


„Apostolul Pavel spune că nu vorbim cu înţelepciune 
omenească, ci cu puterea Duhului Sfânt. Ce înţelege prin 
asta şi de ce puterea Duhului Sfânt este opusă înţelep- 
ciunii lumii acesteia? Este puterea energiei Duhului Sfânt 
din lăuntrul omului. 

Oricine vede un Sfânt înţelege că e Templu al Duhului 
Sfânt. Şi nu se lasă convins că este Templu al Duhului 
Sfânt prin argumente filosofice sau prin teologiile unuia 
sau altuia. Vede că este Templu al Duhului Sfânt. De ce? 
Pentru că de multe ori chiar Îl aude săvârşind cele ale 
preotului înlăuntrul său. 

Şi ce vestește mărturia Duhului către duhul omului? 
«Că suntem fii ai lui Dumnezeu.» Această mărturie, despre 
care vorbeşte Apostolul Pavel, spunând că «Duhul strigă: 
Avvà, Părinte! în inimile noastre», acest Duh care strigă 
în inimile noastre — este lucrul acesta pe care-l descrie 
Apostolul Pavel o realitate, sau o născocire a închipuirii? 

Apostolul Pavel vorbeşte în Epistolele sale despre aceas- 
tă putere a Duhului Sfânt în inima omului. Ce este această 


280 Partea a III-a Purtătorii Revelației 


putere? Şi dacă-i cineva atent la ce scrie Apostolul Pavel, 

o să vadă că vorbeşte despre o rugăciune reală în lăun- 

trul inimii omului.” 

Deosebirea dintre nebuni şi Sfinţi stă în felul cum func- 
ţionează energia lor noetică. Dacă energia noetică se supra- 
pune în om peste energia raţională, şi aceasta se abate de la 
funcţionarea ei normală, atunci este nebunie. Dacă energia 
noetică este mişcată după Dumnezeu, de Duhul Sfânt, atunci 
omul este Sfânt. 

„Deosebirea dintre nebunie şi sfințenie este că, în primul 
caz, energia noetică este dezlănţuită, nestăpânită ş.a.m.d., 
şi vatămă personalitatea omului în aşa fel încât omul în- 
nebunește, pentru că nu funcţionează normal, ca un om 
normal.” 


Când omul se face părtaş energiei luminătoare şi îndum- 
nezeitoare a lui Dumnezeu, atunci trăieşte dumnezeiescul 
har în toată existenţa sa — în suflet, prin Rugăciunea minţii, 
şi în trup, prin slobozirea de frica de moarte. Astfel este că- 
lăuzit către mucenicie. 


„Vieţile Noilor Mucenici sunt dovada că starea de lu- 
minare, aşa cum exista în Biserica primară în anii de 
prigoană, a continuat să existe ca centru al Ortodoxiei 
și în anii Imperiului Otoman. Această putere a credin- 
ciosului de a îndura caznele mucenicești este cea care a 
salvat Ortodoxia în anii ocupaţiei otomane, şi nu s-au tur- 
cizat toţi romeii. Cei mai mulţi dintre romei s-au turcizat. 
Și de ce nu s-a turcizat și minoritatea rămasă? Aveau 
mare încredere în Sfinţii Bisericii, că sunt purtători ai 
dumnezeiescului har şi că există în ei cu adevărat dum- 
nezeiasca putere. Şi ce este dumnezeiasca putere? Este 
această putere de a îndura mucenicia şi chinurile trupu- 
lui numai să nu te lepezi de Hristos. Aceasta era dovada 
adevăratei credinţe.” 

Aşadar, Sfinţii nu sunt doar oameni buni, ci sunt oameni 
îndumnezeiţi. Mai sunt și unii care fac pe Sfinţii, dar în rea- 
litate sunt nişte ipocriţi care înşeală lumea. Până şi ereticii 
sunt oameni buni și pot să aibă o viaţă morală, dar, de vreme 
ce nu au teologia ortodoxă, nici nevoinţa Bisericii, rămân doar 
la o viaţă morală, nu se împărtăşesc de energia îndumne- 
zeitoare a lui Dumnezeu şi nu-i pot tămădui pe ceilalți. 


„La o conferinţă aici, numai ce văd că se ridică unul 
şi zice că Arie a fost un om sfânt. Pentru că respectivul 
nu ştia ce-i sfințenia. Erau şi alţii din cei aici de față care 
l-au auzit cu urechile lor. Arie, om sfânt! Adică ce voia să 
spună? Voia să spună că Arie a fost om bun.” 


Însă una este omul bun, şi alta omul sfânt. Sfinţii sunt 
părtaşi energiei îndumnezeitoare a lui Dumnezeu, şi acest 
lucru este evident, deoarece îi pot ajuta pe oameni, fac mi- 
nuni şi-i vindecă. Şi falşii doctori pot să fie oameni buni, 
dar nu sunt în stare să vindece pe nimeni. 

„Te duci la un medic şarlatan şi-ţi spune: «Da, ştii, o 
să facem asta, o să facem ailaltă, nişte frecţii, ia din asta, 
din asta și din cealaltă», şi adună cu miile de drahme lună 
de lună. Într-un sfârșit, e nevoit omul să se ducă la un alt 
doctor. Atunci își dă seama că primul nu era decât un 
şarlatan.” 


Astfel, scopul Bisericii este sfințirea mădularelor sale, și 
în același timp folosirea mijloacelor potrivite prin care să-şi 
atingă acest scop. S-a subliniat în mod repetat că sfințenia se 
trăieşte prin lucrarea lui Dumnezeu şi împreună-lucrarea 
omului. Dumnezeu lucrează şi omul împreună-lucrează. 

„În această chestiune apare problema constrângerii 
libertăţii omului. Îmi amintesc mereu de mama, care-mi 
zicea: «Copilul meu», zicea ea, în dialectu-i capadocian: 

«Copilul meu, om sfânt cu de-a sila nu se face». Desigur, 

omul nu poate cu de-a sila să ajungă sfânt; fiecare trebuie 

singur să-şi aleagă calea tămăduirii prin nevoinţă.” 

Tămăduirea prin nevoinţă este strâns legată de viaţa li- 
turgică a Bisericii, anume de curăţire, luminare şi îndum- 
nezeirea pe care le întâlnim în toată învăţătura patristică a 
Bisericii. Şi tămăduirea prin nevoinţă este legată indisolubil 
de Tainele Bisericii. 

În acest punct trebuie să subliniem că există o diferență 
între energia raţională şi energia noetică. Energia noetică tre- 
buie activată prin rugăciune, după care mintea (vodg) se 
luminează. În prima fază, mintea trebuie să se golească de 
toate gândurile (Aoy1uoi). Aceasta nu înseamnă că trebuie să 
devii analfabet, ci este vorba despre o anumită metodă as- 
cetică şi bisericească. 

„Părinţii nu au vrut să spună în nici un caz că prin anal- 
fabetism poate cineva să ajungă la sfințenie, ci prin goli- 
rea minţii de gânduri. La asta se refereau, nu la incultura 
rațiunii.” 


b) Puterea empirică a credinţei 


Din toate cele de mai sus se arată marea valoare a Sfinți- 
lor Bisericii, care sunt mădularele cele adevărate ale Trupului 
Inviat al lui Hristos, membrii reali ai Bisericii. Sfinţii arată 
că Biserica Ortodoxă şi teologia ortodoxă dau roade. De aceea, 
praznicul Tuturor Sfinţilor are o deosebit de mare însemnă- 
tate. Când o Biserică îl călăuzeşte pe om la sfinţenie, atunci 
succesul ei este recunoscut, altfel este falimentară. Teologia 
care nu „produce“ Sfinţi nu este ortodoxă. 


„Criteriul Ortodoxiei este succesul. Şi ce înseamnă 
succesul? Succesul înseamnă să treacă cineva de la 
cură-ţire la luminare, şi cu timpul să ajungă la îndumne- 
zeire, fie în această viaţă, fie în cealaltă. Prin urmare, teo- 
logia corectă este judecată după succesul ei, iar aplicarea 
corectă a acestei teologii terapeutice este judecată după 

gradul în care episcopul şi clericul, în general, au succes 
în lucrarea lor. Prin urmare, putem spune că Duminica 
Tuturor Sfinţilor este criteriul de bază al Ortodoxiei.” 
Acest lucru este vădit şi în epoca mucenicilor, dar şi a 
noilor-mucenici. Când un mucenic din timpul prigoanelor 
primelor veacuri şi un nou-mucenic din vremea stăpânirii tur- 
ceşti îndurau chinurile fără a se lepădau de Hristos, aceasta 


era dovada că aveau o credinţă adevărată. Era cea mai bună 
predică dintre toate. 


„În acei ani nu aveau parte de predicile moralizatoare 
ale teologilor școliți, care zic lucruri frumoase ca să im- 
presioneze lumea cu elocința lor. Pe călugării din vremea 
aceea nu-i interesa o asemenea cateheză şi învățătură. Ceea 
ce-i interesa era puterea acestei credinţe, mărturia empi- 
rică a acestei credinţe care-l face pe om să creadă. De 
asta vedem că în acei ani toată lumea era cu metaniile 
în mână.” 

Temeiul nostru este experienţa Sfinţilor, căci ei au do- 
bândit cunoaşterea lui Dumnezeu. 

„Prorocii şi Apostolii şi Sfinţii Bisericii sunt pentru noi 
autoritatea în privința lui Dumnezeu. Noi prin aceşti oa- 
meni avem credinţă în Dumnezeu, nefiind în stare să avem 
experiența directă a lui Dumnezeu; numai dacă nu cumva 
am ajuns la stadiul luminării şi al unirii sau al îndum- 
nezeirii în viaţa noastră duhovnicească.” 


Marea însemnătate a Sfinţilor stă şi în rugăciunea lor 
pentru noi. Fiind îndumnezeiţi, au îndrăzneală la Dumnezeu 
şi mijlocesc pentru noi. Le cerem rugăciunile ştiind că sunt 
prietenii lui Dumnezeu, având mare îndrăzneală înaintea lui 
Dumnezeu. 

Acest lucru îl vedem la Avraam, care-L ruga pe Dumne- 
zeu să nu distrugă Sodoma şi Gomora, ca şi la Moise, care se 
certa cu Dumnezeu din dragoste pentru popor. 


Partea a IV-a 


Mărturiile Revelaţiei 


Mărturiile Revelaţiei 


Văzătorii de Dumnezeu, pe drept cuvânt numiţi purtă- 
tori ai Revelaţiei, consemnează experiența Revelaţiei în scrieri, 
atunci când este de trebuință. Aceste scrieri pot fi numite 
mărturiile Revelaţiei. Așa cum inspiraţia artiştilor îşi află ex- 
presie în mărturiile artistice pe care le creează — în sculpturile, 
picturile, poezia lor etc. —, la fel şi văzătorii de Dumnezeu îşi 
consemnează în scrieri această experienţă a Revelaţiei. 

Mărturiile Revelaţiei sunt Sfânta Scriptură, alcătuită din 
Vechiul şi Noul Testament, şi Sfânta 'Tradiţie, care cuprinde 
scrierile Părinților şi întreaga Tradiţie a Bisericii. Este înde- 
obşte recunoscut faptul că două sunt izvoarele credinţei: 
Sfânta Scriptură şi Sfânta Tradiție. Însă, potrivit învăţăturii 
ortodoxe, izvorul credinţei este Revelația lui Dumnezeu, 
exprimată prin Tradiţie şi Sfânta Scriptură. 

Înainte de a vorbi despre Sfânta Scriptură şi Sfânta Tra- 
diţie, trebuie să cercetăm relaţia dintre cuvintele de negrăit, 
necreate, şi cuvintele şi înțelesurile create. 


1. Cuvintele de negrăit-necreate 
şi cuvintele şi înțelesurile create 


Unul din punctele fundamentale ale teologiei ortodoxe 
este relaţia dintre cuvintele de negrăit, necreate şi cuvintele şi 
înțelesurile create. Revelația lui Dumnezeu este trăire a cuvin- 
telor de negrăit, iar consemnarea sau transmiterea Revelaţiei 
se realizează prin cuvinte, înțelesuri şi reprezentări create. 

Când cineva nu înţelege această învăţătură teologică fun- 
damentală, atunci confundă lucrurile, sfârşeşind fie în negarea 
[experienţei] vederii slavei lui Dumnezeu şi divinizarea Sfin- 
tei Scripturi, fie în negarea Sfintei Scripturi şi supralicitarea 
unei experienţe abstracte şi psihologice, cu multe urmări ne- 
faste în viața duhovnicească. 

Vom sublinia câteva perspective demne de interes în ca- 
zul acestui subiect. 


a) Deosebirea dintre cuvintele de negrăit 
şi cuvintele şi înțelesurile create 


Un pasaj scripturistic fundamental care definește dife- 
rența dintre cuvintele de negrăit şi cuvintele şi înțelesurile 
create, revelator în acest sens, este cel al Apostolului Pavel: 
„Știu pe un om întru Hristos, mai înainte cu paisprezece ani (sau 
în trup, nu ştiu; sau afară de trup, nu ştiu; Dumnezeu ştie), că s'a 
răpit unul ca acesta până la al treilea cer. Şi ştiu pe acest om (Sau 
în trup, nu ştiu; sau afară de trup, nu ştiu; Dumnezeu ştie), că s'a 
răpit în rai şi a auzit cuvinte de negrăit, care nu este slobod omu- 
lui a le grăi” (II Corinteni 12, 2-4). 

Apostolul Pavel a ajuns la experienţa Revelaţiei şi a auzit 
cuvinte de negrăit, pe care nu-i este cu putință omului să le 
grăiască. Pe de altă parte, însuşi Apostolul, în epistolele sale, 
avea să transmită prin cuvinte şi înţelesuri create experienţa 
harului necreat pe care a avut-o. 

Putem folosi exemple din ştiinţă pentru explicarea acestei 
situaţii. Fiecare om de ştiinţă, prin observare şi experiment, 
ajunge la o teorie, şi apoi consemnează această teorie în cu- 
vinte şi termeni ştiinţifici. Însă, pentru înțelegerea acestei ex- 
perienţe, este nevoie de interpretarea savantului însuşi. 

„În orice ştiinţă există atât practica ştiinţei, cât şi teoria 
ei, unde teoria este o clasificare din punct de vedere con- 
ceptual a funcţionării ştiinţei, fiind exprimată prin înţe- 
lesuri şi cuvinte. Înțelesurile sunt exprimate în cuvinte, 
iar cuvintele sunt consemnate în monografii, cărţi, schiţe, 
calcule, pentru a putea fi utile şi altora. 

De obicei, ca să poată folosi cineva cărţile unei anume 
ştiinţe, are nevoie şi de îndrumători. Şi cred că nu e cu pu- 
tință să ajungă cineva medic numai prin simpla citire a unor 
cărţi de medicină şi chirurgie. El trebuie să intre într-o 
echipă de medici, chirurgi etc., ca să-şi însușească atât 
teoria ştiinţei, cât şi practica ei. Acest lucru este valabil 
pentru toate ştiinţele. 

Așadar, o carte [singură] nu poate să transmită o şti- 
ință. Cartea este folosită uneori pe post de «mărturie» a 
experienței, spre a-i aduce aminte savantului datele prin- 
cipale ale unei ştiinţe şi ale practicii acesteia. Această 
relaţie între savant, carte, învăţătură vie şi ucenic există 


şi în concepţia patristică despre Sfânta Scriptură. 
În ştiinţele pozitive, în care sunt efectuate experimente de 
către savanţi din toată lumea, experienţele tuturor sunt iden- 
tice. Orice om de ştiinţă, când citeşte despre experimentele 
altor cercetători, este capabil să le verifice şi să le confirme. 

„Când practicăm matematica, sau chimia, sau biologia, 
sensurile şi termenii pe care-i folosim corespund unei anu- 
mite realităţi, aşa că, dacă sunt biolog şi cineva îmi descrie 
un lucru într-un periodic ştiinţific, atunci eu, pe baza ar- 
ticolului pe care-l citesc, pot să repet în laboratorul meu 
exact ce a văzut acela, pot să-i repet experimentul şi să 
descopăr la rândul meu ce a descoperit el. 

Lucrul acesta îl fac mii de biologi, de aceea, când au loc 
astfel de experimente şi se obțin niște date ştiinţifice, 
nu e același lucru ca între teologi, unde fiecare spune ce-i 
trece lui prin cap, inclusiv scorneli, se fac analize imagi- 
nare ş.a.m.d. Nu-i un joc de poker. 

Dacă oamenii serioşi s-ar ocupa cu științele pozitive 
așa cum se ocupă teologii cu teologia, n-am mai avea 
ştiinţe pozitive.” 

Ceea ce se întâmplă în ştiinţele pozitive se întâmplă şi în 
teologia ortodoxă, cu deosebirea însă că aceste cuvinte de ne- 
grăit sunt necreate, în vreme ce înțelesurile și cuvintele prin 
care se transmite experienţa sunt create. Această harismă a 
deosebirii între cuvintele de negrăit-necreate şi cuvintele şi 
înțelesurile create este extrem de importantă pentru teolo- 
gia ortodoxă, săvârşindu-se prin lucrarea Duhului Sfânt. 


„Când cineva înţelege deosebirea aceasta între cuvin- 
tele de negrăit și cuvintele şi înțelesurile care țin de cate- 
goria lucrurilor create, știe că cele create nu vor putea 
nicio-dată să se amestece sau să se confunde cu cele de 
negrăit. Aceste cuvinte de negrăit sunt necreate. 

Şi, când înţelege cineva că aceste cuvinte necreate, cu- 
vintele de negrăit, nu au absolut nici o asemănare cu în- 
țelesurile și cuvintele create pe care le folosim în Sfânta 
Scriptură, în teologia patristică etc, mai înţelege și că însăşi 
distincţia dintre esenţă şi energie în Dumnezeu, distincție 
făcută prin cuvinte, nu este rezultatul unei revelații.” 

b) Revelația lui Dumnezeu prin cuvinte de negrăit 


Când omul îndumnezeit ajunge la experienţa Revelaţiei, 
vede Lumina necreată, se află în Lumina necreată, şi „acolo“ 
nu maj există cuvinte şi înțelesuri create, adică categorii ale 
gândirii omeneşti, exprimate şi formulate prin intermediul 
proceselor raţionale. Experienţa proslăvirii depăşeşte toate 
cuvintele şi înțelesurile. În continuare însă, experienţa proslă- 
virii creează înţelesuri de Dumnezeu insuflate. 


„in experiența îndumnezeirii, Dumnezeu transcende 
înțelesurile. Înțelesurile sunt depășite, nu mai există în- 
telesuri în această experiență, însă rezultatul acestei ex- 
periențe sunt înțelesurile de Dumnezeu insuflate care 
alcătuiesc Vechiul şi Noul Testament. 

Revelația transcende orice înțeles și orice cuvânt, fiind 
mai presus de înțelegere și de cuvinte, pentru că între 
Dumnezeu şi cele create nu există nici o asemănare. Ra- 
ţiunea participă la experienţa Revelaţiei, dar însăși slava 
lui Dumnezeu transcende raţiunea, care a fost creată pen- 
tru a înţelege lucrurile create, nu pe cele necreate. 

Însă această experienţă creează în om o stare de Dumne- 
zeu insuflată, pentru că omul a ajuns la vederea lui Dum- 
nezeu, şi înțelesurile pe care le dobândește în această 
experienţă sunt de Dumnezeu insuflate, cu toate că ex- 
perienţa transcende orice înțeles.” 


Pe durata proslăvirii şi a vederii slavei lui Hristos nu este 
nevoie de cuvinte şi înţelesuri despre Hristos. Însăși Rugă- 
ciunea minţii (noetică) încetează. 

Când omul se află pe o treaptă mai de jos a vieţii duhov- 
niceşti, are nevoie de cuvinte şi înțelesuri pentru călăuzire; când 
însă vine ceea ce este desăvârşit, adică proslăvirea, nu mai 
are nevoie de cuvintele, înțelesurile şi reprezentările create. 


„Pentru că experienţa aceasta depăşeşte cuvintele şi 
înțelesurile, de aceea Hristos spune «nu puteți a le purta» 

(loan 16, 12). Adică, până acum v-am învăţat prin cu- 
vinte purtătoare de înţelesuri. Prin urmare, aveţi o cunoaş- 
tere conceptuală despre tainele Împărăției lui Dumne- 
zeu, care cunoaştere a fost transmisă prin cuvinte, care 
cuvinte sunt însoțite de luminarea minţii — tocmai de 
aceea și pot fi înţelese de rațiune, datorită luminării 
minţii —, așa că poate vedea de ce lucrurile acestea sunt 


adevărate. 
Dar când omul se află în starea de luminare, nu poate 


să pătrundă mai departe. Cele de dincolo nu se mai pot 
transmite prin cuvinte şi înțelesuri. De aceea, omul care 
a ajuns la luminare nu le poate «purta» pe cele de dincolo, 
pentru că cele de dincolo, care sunt însăşi experienţa în- 
dumnezeirii, depăşesc cuvintele şi înțelesurile. 

De aceea nu mai pot fi transmise prin cuvinte şi înţe- 
lesuri, pentru că experienţa nu mai este alcătuită din 
cuvinte şi înţelesuri. Cuvintele şi înțelesurile sunt create, 
în vreme ce îndumnezeirea este o stare în care omul de- 
vine el însuşi necreat - după har, desigur, adică dumne- 
zeu după har. Şi numai în această stare poate să «poarte» 
însăşi îndumnezeirea.” 


Aceasta este învăţătura ortodoxă, câtă vreme în tradiția 
papistaşă, Revelația lui Dumnezeu este identificată cu înţe- 
lesurile și cuvintele create. 

„În tradiţia papistaşă, care l-a urmat pe Augustin, Re- 
velaţia este o revelaţie a înțelesurilor, dar nu numai a în- 
țelesurilor, ci și a cuvintelor care însoțesc înțelesurile. 

În momentul când Revelația este identificată cu reve- 
laţia înțelesurilor şi, mergând încă şi mai departe, cu înseși 
cuvintele ce exprimă înțelesurile, atunci avem așa-numita 
inspirație dumnezeiască «în literă» a Sfintei Scripturi. 
Asta înseamnă că Dumnezeu ar fi dictat, chipurile, aceste 

cuvinte şi înţelesuri scriitorilor Sfintei Scripturi. Dacă o iei 
pe linia asta, atunci scriitorul Sfintei Scripturi, în reali- 
tate, nu este Moise, Ilie, Solomon etc., ci Însuşi Dumne- 
zeu. El este adevăratul scriitor al Sfintei Scripturi.” 


Acest lucru a avut drept rezultat, în Apus, identificarea 
Revelaţiei lui Dumnezeu cu Sfânta Scriptură. 

„Dat fiind faptul că, în Apus, Revelația este identi- 
ficată cu Sfânta Scriptură, înseamnă că Dumnezeu ar re- 
vela oamenilor cuvinte şi înţelesuri. Așa că Revelația ar 
consta, de fapt, în cuvinte şi înţelesuri, ceea ce înseamnă 
că esența teologiei ar fi să studiezi înțelesurile şi termi- 
nologia despre Dumnezeu. Iar dincolo de înţelesuri şi 
cuvinte n-ar mai exista altă Revelaţie. Prin urmare, în 
această lume nu ne-ar mai rămâne decât cuvintele Sfin- 
tei Scripturi, şi nimic mai mult. 

Teologia apuseană a Evului Mediu a fost împinsă în 
această direcţie, şi astfel Sfânta Scriptură a ajuns să fie 
identificată cu Revelația. Vasăzică, Revelația ar fi cuvin- 
tele Sfintei Scripturi.” 


Dar tradiţia ortodoxă, aşa cum am menţionat mai sus, 
adeverește faptul că „înțelesurile şi cuvintele sunt despre 
Dumnezeu” și „despre Revelaţie”, nu sunt Însuși Dumnezeu, 
nici însăși Revelația. 

„Părinţii Bisericii refuză să-L identifice pe Dumne- 
zeu cu înțelesurile și cuvintele gândirii omeneşti.” 


c) Transmiterea cuvintelor de negrăit-necreate 
prin cuvinte şi înțelesuri create 


Cei îndumnezeiţi, care sunt părtași proslăvirii, transmit 
această experienţă poporului pentru a-l călăuzi la experi- 
enţa proslăvirii. Cuvintele şi înțelesurile create pe care ei le 

folosesc nu pot fi echivalate cuvintelor de negrăit și necre- 
ate ale experienţei proslăvirii. Chiar şi în starea de luminare 
şi de Rugăciune a minţii există cuvinte şi înţelesuri create. 
„Părinţii aduceau totdeauna ca exemplu clasic pe Gri- 
gorie Teologul, cuvântul teologic al lui Grigorie Teo- 
logul, din care se vede clar că Dumnezeu transcende 
toate cuvintele şi înțelesurile. Mă refer la afirmaţia sa că 
«a-L exprima pe Dumnezeu este cu neputinţă, iar a-L în- 
țelege, și mai cu neputinţă», adică nu acceptă nici că omul 
ar putea să-L exprime pe Dumnezeu, nici să-L înţeleagă. 
«A exprima» şi «a înțelege» se referă la ceea ce cunoaș- 
tem sub numele de cuvinte şi înţelesuri; astfel, avem cu- 
vintele, și avem și înțelesurile pe care le poartă cuvintele. 
Fiecare cuvânt poartă (transportă) un înţeles, două, trei, 
cincisprezece; astfel, există expresii despre Dumnezeu și 
înțelesuri despre Dumnezeu — însă Dumnezeu depăşeşte 
şi cuvintele, şi înțelesurile.” 


Acest lucru îl vedem în Sfânta Scriptură. 


„Avem în Sfânta Scriptură altceva afară de cuvinte și 
înţelesuri? Mai există altceva în Sfânta Scriptură? Nu 
mai există nimic altceva, numai cuvinte şi înţelesuri, nu 
mai există nimic care să nu fie conţinut într-un cuvânt; 
poate doar dacă mai vezi printre cuvinte vreo virgulă, 
vreo cratimă, restul sunt doar cuvinte în Sfânta Scrip- 
tură. Şi aceste cuvinte sunt purtătoare de înţelesuri. Avem 
înţelesuri şi avem cuvinte, dar nu putem să-I atribuim lui 
Dumnezeu nici cuvinte, nici înţelesuri, pentru că Dum- 
nezeu transcende și cuvintele, şi înțelesurile.” 


Sfinţii Părinţi au aceeaşi experienţă cu Prorocii şi Apos- 
tolii, de aceea folosesc în scrierile lor cuvintele şi înțelesurile 
create pe care şi Prorocii şi Apostolii le-au folosit ca să poată 
transmite experiența proslăvirii. Însă, pentru că în epoca lor 
au apărut eretici care foloseau terminologia filosofică, Părinţii, 

păstrând aceleaşi înţelesuri, au adăugat sau au schimbat cu- 
vintele create. Prin urmare, din punctul de vedere al nive- 
lului de cunoaştere, nu este absolut nici o diferenţă între cu- 
vintele şi înțelesurile Apostolilor şi cele ale Părinților. Pur şi 
simplu Părinţii, fără a schimba înțelesurile, au adăugat cu- 
vinte noi, din cauza credințelor eretice care își făceau apariţia. 

„Acum pun următoarea problemă: din moment ce 
nu există nimic mai presus de experienţa îndumnezeirii, 
şi din moment ce experienţa îndumnezeirii transcende 
cuvintele şi înțelesurile, iar cuvintele şi înțelesurile Sfintei 
Scripturi, ale Părinților şi ale Sinoadelor au unul şi ace- 
laşi scop, poate să spună cineva vreodată că, din punct de 
vedere gnoseologic, cuvintele Părinților sunt mai presus 
sau mai prejos decât Sfânta Scriptură? Cu alte cuvinte, 
pun aici problema criteriului. 

Din punctul de vedere al criteriului adevărului, Sfânta 
Scriptură este un criteriu absolut. Adică nu poate să 
existe în tradiţia patristică nimic care să nu fie în acord 
cu Sfânta Scriptură. Din punctul de vedere al criteriilor, 
Sfânta Scriptură este un criteriu absolut. 

Din punctul de vedere al nivelului de cunoaştere, Sfânta 
Scriptură poate să difere de cuvintele şi înțelesurile Pă- 
rinţilor şi ale Sinoadelor? Nu. Pentru că, de fapt, ce sunt 
cuvintele Părinților? Sunt exact cuvintele şi înțelesurile 
Sfintei Scripturi. Pentru că Părinţii, atunci când îi învaţă 
pe oameni, îi învaţă însăşi Sfântă Scriptură. Folosesc 
aceleaşi cuvinte, ca să redea aceleaşi înțelesuri. 

Însă la cuvintele şi înțelesurile Vechiului şi Noului Tes- 
tament, Părinţii mai adaugă şi alte cuvinte, anumite cu- 
vinte. Dar nu mai adaugă nici un alt înţeles care să nu 
existe deja în Sfânta Scriptură. Adaugă numai cuvinte, nu 
şi înţelesuri. Înţelesurile sunt aceleaşi. Adaugă cuvinte, 
schimbă cuvinte. Părinţii totdeauna moştenesc din tre- 
cut cuvinte şi înţelesuri. 

Au aceeaşi experiență cu predecesorii lor. Şi, din mo- 
ment ce au aceeaşi experienţă, folosesc şi aceleași cuvinte 
şi înţelesuri. Apoi, în funcţie de circumstanțe, când apar 
noi erezii şi noi trebuințe, la cuvintele deja existente 
adaugă alte cuvinte, pentru a exprima însă aceleaşi înțe- 
lesuri. Nu adaugă noi înţelesuri. Folosesc cuvinte noi 
pentru lămurire împotriva anumitor erezii. Și asta pentru 
că Duhul Sfânt, în funcţie de circumstanţe, îi luminează 
pe Părinţi, dat fiind faptul că au experienţa luminării și, 
în anumite cazuri, şi a îndumnezeirii; și, luminaţi fiind, 
găsesc totdeauna cuvinte noi pentru a reda aceleaşi în- 
ţelesuri. Înţelesurile nu se schimbă, cuvintele sunt cele 
care se schimbă.” 


Cuvintele şi înțelesurile create care sunt de Dumnezeu 
insuflate călăuzesc la mântuire, de aceea nu pot fi confun- 
date cu metodologia filosofică. Aceasta este diferenţa dintre 
Părinţi şi eretici. 

De pildă, în concepția arienilor, Cuvântul Care S-a arătat 
Prorocilor era creat. Părinţii i-au contrazis, afirmând, pe baza 
experienţei lor, că este necreat, prin urmare are aceeaşi esență 
(ovoia) cu Tatăl; astfel au ajuns să folosească termenul dog- 
matic „deofiinţă” (6uoovotog). 

Așadar, termenul „deoființă” este cuvântul care ne ajută să 
înţelegem raţional lucrul acesta, dar nu anulează cunoașterea 
dobândită în experienţa îndumnezeirii, că Dumnezeu-Cu- 
vântul e Lumină. Scopul acestui termen este să ne călăuzească 
la îndumnezeire. De altfel, ceea ce este necreat nu poate fi 
niciodată identificat cu înţelesul exprimat prin cuvinte create, 
căci asta ar însemna idolatrie. 


„Din acest motiv, Părinţii spun că cel care identifică în- 
ţelesurile şi cuvintele create cu cele necreate este idolatru. 
Este idolatrie să-L identificăm, adică, pe Dumnezeu cu 

vreo idee despre Dumnezeu pe care o avem noi în mintea 

noastră. Noi avem impresia că ideea noastră despre Dum- 

nezeu este Dumnezeu. Dacă identificăm ideea noastră 
despre Dumnezeu cu Însuşi Dumnezeu este deja primul 
pas spre idolatrie. [Ideea] este un idol.” 

Sfinţii Părinţi erau încredințați că nu există nici o asemă- 
nare între ceea ce este necreat şi creat şi, prin urmare, nu 
există nici o asemănare între cuvintele de negrăit-necreate şi 
cuvintele şi înțelesurile create. Acesta este motivul pentru care 
nu erau de acord cu metafizica. Dumnezeu, chiar şi atunci 
când este descris, rămâne cu neputinţă de descris. 

Doar cel care se află în starea de curăţire şi de luminare 
pătrunde înţelesul cuvintelor create. Dimpotrivă, „pentru cel 
care nu se află în starea de curăţire şi de luminare, înţelesu- 
rile şi cuvintele pe care le foloseşte despre Dumnezeu sunt 
pur idolatre, şi nu corespund realității”. 

Scopul cuvintelor, al înţelesurilor şi al reprezentărilor create, 
atât în Sfânta Scriptură, cât şi în scrierile patristice şi sinodale, 
este de a-l tămădui pe om prin curăţire şi luminare, şi de a-l 
călăuzi la îndumnezeire, la experiența proslăvirii. 


„Cuvintele Sfintei Scripturi, cuvintele şi înțelesurile 
folosite în Sfânta Scriptură nu urmăresc să transmită în- 
ţelesuri şi cuvinte care să fie identice cu realitatea numită 
Dumnezeu. Scopul înțelesurilor şi cuvintelor Sfintei Scrip- 
turi este să-l călăuzească pe om la curăţire, la luminare şi 
îndumnezeire, după cum ne învaţă mai ales Părinţii ne- 
voitori, ca omul să poată dobândi cunoaşterea, prorocia. 
Şi, după cum spune Apostolul Pavel, atunci toate se sfâr- 
şesc, iar singurul lucru care rămâne este dragostea, care 
e libertate.” 

Când omul ajunge la îndumnezeire, atunci cuvintele de- 
spre realităţile necreate se sfârșesc, fără însă să se sfârșească 

şi înțelesurile despre lucrurile create şi despre firea ome- 
nească a lui Hristos. 


„Expresiile, înțelesurile şi cuvintele despre Dumnezeu 
au un singur scop: tămăduirea omului, care se dobândeşte 
odată cu trecerea sa de la luminare la îndumnezeire. 

Iar paradoxul experienţei îndumnezeirii este că, în ex- 
periența îndumnezeirii, toate înțelesurile — nu toate înţe- 
lesurile, ci toate înțelesurile despre Dumnezeu — se sfâr- 
şesc, când omul se întâlnește față către față cu realitatea 
a ceea ce este necreat, cu realitatea necreată. Înţelesurile 
despre lucrurile create nu se pierd, desigur, nici înţele- 
surile despre firea omenească a lui Hristos. Înţelesurile 
care se sfârșesc sunt cele despre lucrurile necreate.” 


Însă ereticii nu au priceput niciodată acest principiu orto- 


dox fundamental, de aceea foloseau într-un mod diferit și 
pentru un scop diferit cuvintele şi înțelesurile create — le fo- 
loseau ca să filosofeze asupra lor. 


„Ereticii foloseau cuvintele create ca să inventeze con- 
cepte filosofice, câtă vreme cuvintele create ale Sfintei 
Scripturi şi ale Tradiţiei nu au drept scop transmiterea 
unor înţelesuri filosofice despre Dumnezeu, ca omul să 
aibă, chipurile, o cunoaştere despre Dumnezeu prin inter- 
mediul raţiunii. Nu, nu acesta este scopul. 

Încercarea ereticilor este de a şterge diferența dintre cu- 
getarea raţională și îndumnezeire şi luminare; ei folosesc 
înțelesurile ca să identifice înțelegerea cu îndumnezeirea. 
Astfel, cred despre ei înşişi că, prin cugetarea rațională, 
au ajuns la culmea cunoaşterii despre Dumnezeu, încât 
au ajuns să-L cunoască mai bine decât cei care au atins 
îndumnezeirea.” 


Dintr-o astfel de concepţie avea să se nască speculația 


în teologie, care a condus în cele din urmă la scolasticism. 

d) De la cuvintele create la cuvintele de nespus 


Sfânta Scriptură, dogmele Bisericii şi scrierile patristice 
sunt alcătuite din cuvinte şi înţelesuri create, al căror scop 
este să-l călăuzească pe om la îndumnezeire. 

Creştinul, având drept călăuză Sfânta Scriptură, dogmele 
şi tradiţia patristică, parcurge treapta curăţirii, ridicându-se 
mai departe la treapta luminării, care e treapta Rugăciunii 
minţii în inimă. Şi la această treaptă încă mai există cuvinte 
şi înţelesuri create, prin care se săvârşeşte Rugăciunea. Când 
însă ajunge la proslăvire, atunci cuvintele şi înțelesurile create 
se sfârșesc, 


„În experienţa luminării există, bineînțeles, înţelesuri 
şi cuvinte. De aceea şi dogma este o călăuză pe parcursul 
acestui stadiu. Când însă ajunge cineva la îndumnezeire, 
cuvintele şi înțelesurile se sfârșesc şi, din acest motiv, şi 
dogma se sfârșește. Asta înseamnă că, pentru teologia 
ortodoxă, dogma are un caracter temporar, nu definitiv.” 


Însuşi Duhul Sfânt Se roagă în noi prin cuvinte şi înţele- 
suri create. În îndumnezeire însă, chiar şi aceste cuvinte şi 
înţelesuri se sfârșesc. 


„Şi înțelesurile, desigur, sunt folosite în experienţa 
luminării, pentru că însăşi luminarea omului constă în 
cuvinte şi înţelesuri. Vasăzică, scopul teologiei este să se 
sfârșească. Până și teologia se sfârșește, pentru că teologia 
este întregul sistem de înţelesuri şi cuvinte pe care le fo- 
losim despre Dumnezeu. Așadar, teologia nu poate avea 
un scop filosofic - scopul ei nu e să ne ocupăm noi cu 
Dumnezeu ca şi cum ar fi un obiect al investigaţiei filo- 
sofice. În tradiţia ortodoxă, acest lucru este exclus. De aceea, 
Părinţii resping demersul filosofic în teologie.” 

Prin Rugăciunea minţii (noetică), omul î cunoaşte pe 
Dumnezeu în parte, însă adevărata cunoaştere se dobândeşte în 


[-. 

vederea lui Dumnezeu, în cuvintele necreate, căci Dumne- 
zeu transcende şi cuvintele, şi înțelesurile create. 

„Sfânta Scriptură este alcătuită din cuvinte şi înţelesuri. 
Rugăciunea este şi ea alcătuită din cuvinte şi înțelesuri. 
Când însă omul ajunge la îndumnezeire, aceste cuvinte şi 
înţelesuri despre Dumnezeu sunt depășite. De ce? Pentru 
că Dumnezeu e dincolo de orice cuvânt şi înțeles. Nu 
există cuvânt sau înţeles care să-L poată exprima pe Dum- 
nezeu, sau care să-i poată da omului înţelegerea lui Dum- 
nezeu, pentru că Dumnezeu e mai presus de toate cuvintele 
şi înțelesurile, aşa că omul nu are cum să-L cunoască pe 
Dumnezeu prin rațiunea sa. Omul poate să-L cunoască 
pe Dumnezeu prin luminare, numai ca dar al Duhului 
Sfânt, aflat fiind în starea de luminare.” 

Pe treptele curăţirii şi luminării avem nevoie de cuvin- 
tele şi înțelesurile Sfintei Scripturi şi ale Părinților Bisericii. 
Însă, în proslăvire, acestea sunt depăşite. 

„Cuvintele create sunt folosite pe primele trepte ale 
desăvârşirii, dar nu sunt absolute, în sensul că sunt folosite 
în așa fel încât omul să se poată tămădui prin cuvintele 
acestea create, sub îndrumarea unui Părinte duhovnicesc, 
prin Sfânta Scriptură, scrierile Sfinţilor Părinţi ai Bisericii 
şi hotărârile Sinoadelor Ecumenice. Când însă ajunge la 
treapta îndumnezeirii, experienţa aceasta a îndumne- 
zeirii trece dincolo şi de cuvinte, şi de înţelesuri, pentru 
că omul ajunge la cuvintele de negrăit. 

Şi, odată ajuns la cuvintele de negrăit, înseamnă că s-a 
ridicat mai presus de Sfânta Scriptură în cunoașterea de- 
spre Dumnezeu. Asta nu înseamnă că ar avea o cunoaş- 
tere mai presus de Sfânta Scriptură. Înseamnă că are 
aceeaşi experienţă pe care au avut-o Prorocii, Apostolii şi 
Sfinţii Bisericii; din punctul de vedere al îndumnezeirii, 
are aceeaşi experienţă. Poate să nu fi ajuns la aceeași 

măsură a experienţei, căci poate să aibă luminare şi ve- 

dere, dar să nu aibă vedere continuă. Are însă experiența 

lui Dumnezeu.” 

Având în vedere faptul că dogmele funcţionează ca me- 
dicamente, înseamnă că atunci când omul s-a vindecat, când 
a ajuns la îndumnezeire, nu mai are nevoie de ele. Din mo- 
ment ce-L vede pe Dumnezeu, nu mai are nevoie de defi- 
niţii despre Dumnezeu. 

„Îl avem pe Hristos în faţa noastră, şi-o să punem între 
noi și Hristos cuvinte şi înțelesuri? Ce nevoie mai avem 
de ele în experienţa îndumnezeirii? Nici măcar de Rugă- 
ciunea minţii nu mai avem nevoie, de vreme ce-L avem 
în faţa noastră pe Însuşi Dumnezeu.” 


Aceasta înseamnă că proslăvirea este părtășie la ener- 
gia îndumnezeitoare a lui Dumnezeu, în care nu mai există 
cuvinte şi sensuri create. 


„Doar energia poate fi împărtășită, iar energia aceasta 
a lui Dumnezeu transcende înțelesurile şi cuvintele. Nu 
există înțelesuri şi cuvinte în stare să exprime energiile lui 
Dumnezeu. Noi folosim cuvintele şi înțelesurile acestea 
nu ca să-L înţelegem noi pe Dumnezeu, ci ca să ne unim 
cu Dumnezeu.” 


Faptul că înțelesurile și cuvintele create sunt depăşite nu 
înseamnă că sunt înlăturate şi abandonate de ceilalţi creştini, 
de vreme ce sunt calea spre tămăduire şi proslăvire, ci ele 
rămân permanent cuvinte şi înţelesuri de Dumnezeu insu- 
flate, care adeveresc experienţa îndumnezeirii. 

„În proslăvire, şi Sfânta Scriptură, şi teologia, şi dogma 
se sfârșesc. Şi tocmai acesta este scopul Sfintei Scripturi 
şi al dogmei. În ce sens? Ele rămân permanent pentru cei 
ce parcurg stadiul curăţirii şi al luminării, rămân perma- 
nent şi în starea de îndumnezeire. Îndumnezeitul însă 
este cel care transcende înțelesurile şi cuvintele acestea, 

văzând realitatea necreată, care nu are nici o asemănare 
cu ele. 

Dar asta nu înseamnă că aceste cuvinte şi înţelesuri pot 
să fie abandonate, pentru că, dacă nu înaintează cineva 
prin intermediul acestor cuvinte şi înţelesuri, prin inter- 
mediul curăţirii şi al nevoinței, nu are cum să ajungă la 
îndumnezeire. Asta-i problema. Căci acestea sunt medica- 
mentele fără de care nu se poate ajunge la îndumnezeire.” 


Astfel, îndumnezeitul înţelege diferența dintre realitatea 
creată şi cea necreată. 


„Când spunem că în vederea lui Dumnezeu o să se sfâr- 
şească Sfânta Scriptură şi dogma, nu vrem să spunem 
că n-o să mai fie folosite. Înţelegem următorul lucru: cel 
care ajunge la experienţă înţelege textul Sfintei Scripturi 
şi vede că aceste cuvinte şi înţelesuri din Sfânta Scrip- 
tură nu corespund realităţii, care este necreată.” 

„Experienţa Cincizecimii nu are absolut nici o legă- 
tură cu înţelegerea raţională. De ce? Pentru că experienţa 
este mai presus de cuvinte şi de înţelesuri. Transcende 
înțelesurile şi cuvintele.” 


2. „Moștenirea credinței” 


Apostolul Pavel îi porunceşte ucenicului său, Timotei: 
„O, Timotei, păzeşte moștenirea” ce ți s-a încredinţat” (| Timo- 
tei 6, 20). Şi în alt loc îl îndeamnă: „Moștenirea cea bună, care ţi 
s-a încredințat, păzeşte-o prin Duhul cel Sfânt, Care sălăşluieşte 
întru noi” (II Timotei 1, 14). Având în vedere faptul că moşte- 
nirea se păzeşte prin Duhul Sfânt, Care sălăşluieşte în om, 
înseamnă că Apostolul vorbește aici despre o taină a cre- 
dinţei, iar nu despre niște adevăruri teoretice. 

„Moștenirea este manifestarea harului necreat și a ener- 
giei lui Dumnezeu şi a unirii ipostatice în Hristos dintre 
firea dumnezeiască şi cea omenească, care este lucrarea 
energiei infailibile a Duhului Sfânt, Care-i luminează pe 
Proroci, Apostoli şi Sfinţi în călăuzirea credincioşilor la 
păzirea voii lui Dumnezeu şi împărtășirea de slava lui 
Hristos.” 

În esenţă, Moștenirea este taina credinţei descoperită Sfin- 
ților, taină pe care aceştia au predat-o fiilor lor duhovniceşti. 


„Moștenirea Tradiţiei există dinainte de facerea lumii, 
a fost revelată Prorocilor în Vechiul Testament și desă- 
vârşită prin Întruparea Cuvântului. Ea pune în lucrare 
curățirea, luminarea şi îndumnezeirea credincioşilor în Bi- 
serică. Aceasta înseamnă că Moștenirea credinţei, adică 
Sfânta Tradiţie, nu este diferită de Sfânta Scriptură, ci este 
cuprinsă în ea. Însă, deși nu este diferită de Sfânta Scriptură, 


“Pentru coerenţa textului, am preferat ca în aceste pasaje scripturis- 
tice să traducem gr. napaxataðýkn prin „moștenire”. (n. trad.) 

cu toate acestea nu se identifică cu ea, căci Moștenirea- 
Tradiţia se identifică cu Biserica. De asemenea, Moștenirea 
Sfintei Tradiţii există în Sfânta Scriptură, atunci când 
Sfânta Scriptură este citită şi tâlcuită în Biserică.” 

Astfel, Moștenirea credinţei-Sfânta Tradiţie este cu mult 
mai vastă decât Sfânta Scriptură şi se trăiește în Biserică. Este 
un dar al Duhului Sfânt. 

„Moștenirea credinţei este centrul şi forța care dă formă 
Sfintei Tradiţii. Presupune un donator, Care este Dum- 
nezeul Treimic, un dar, care este părtășia la slava lui 
Dumnezeu — a Cuvântului neîntrupat în Vechiul Testa- 
ment şi a Cuvântului întrupat în Noul Testament - şi pri- 
mitori, adică păstrătorii şi transmiţătorii darului dumne- 
zeiesc, care sunt Prorocii, Apostolii şi Sfinţii Bisericii.” 
Sfânta Tradiţie-Moștenirea, care e taina Cuvântului ne- 

întrupat şi întrupat, se află în Biserică, se păstrează în parte 
în Sfânta Scriptură şi este cuprinsă în întreaga lucrare mân- 
tuitoare şi sinodală a Trupului lui Hristos, adică în Biserică. 
Este tâlcuită de Sfinţi, rămânând totodată o taină. 


„Rămâne o taină, pentru că slava dumnezeiască, la fel 
şi părtășia la această slavă, transcende şi înțelegerea, şi 
simţirea, deşi omul întreg este proslăvit și îndumnezeit 
în Dumnezeu.” 

Însuși Hristos este Moștenirea pe care Biserica, de-a lun- 
gul veacurilor, o predă prin ierarhie „episcopilor şi preoților, 
în Dumnezeieasca Euharistie, în ziua hirotoniei lor, pentru a 
fi păstrată şi transmisă prin episcopi şi preoţi spre sfinţirea 
şi îndumnezeirea credincioşilor. Dar Însuşi Hristos e Cel ce 
păstrează, transmite şi predă Moștenirea, Moștenirea fiind 
Însuși Hristos împreună cu prietenii Săi”. Oricine se rupe de 
Biserică „încetează să mai fie purtător al Moştenirii”. 


> 

Astfel, Biserica este foarte strâns legată de Moştenirea- 
Tradiţie şi de Sfânta Scriptură. „Moştenirea credinţei” este 
Revelația lui Dumnezeu, încredinţată de Cuvântul neîntru- 
pat şi întrupat prietenilor Săi, Prorocilor, Apostolilor şi apoi 
Părinților, păstrată fiind ca un neprețuit tezaur în Biserică. 
Această „Moştenire a credinţei” este consemnată în Sfânta 
Scriptură şi în Sfânta Traditie, despre care vom vorbi în cele 
ce urmează. 


3. Sfânta Scriptură 


Când spunem Sfânta Scriptură, înțelegem cărţile Vechiu- 
lui şi Noului Testament, scrise de Prorocii şi Apostolii în- 
dumnezeii şi pe care Biserica, prin Sfinţii Părinţi, le-a ales și 
le-a așezat într-un tot unitar pentru scopurile ei. Nu a fost în in- 
tenţia autorilor Scripturii ca scrierile lor să fie incluse într-un 
canon, într-o colecţie de cărţi care să alcătuiască Sfânta Scrip- 
tură. Acest lucru s-a realizat de-a lungul timpului, de către 
Biserică, prin Sfinţii Părinţi. 

„Apostolul Pavel însuși nu şi-a închipuit vreodată că 
Epistolele sale vor intra în canonul Sfintei Scripturi. Nici- 
odată nu s-a gândit la asta, și nici Evangheliştii nu aveau 
de unde s-o știe. Când au fost scrise Evangheliile după 
Matei, Marcu şi Luca, nici unul dintre ei nu şi-a închipuit 
vreodată, pe vremea aceea în care trăiau, că ceea ce-au 
scris avea să devină Sfântă Scriptură. Căci, pentru ei, doar 
Vechiul Testament însemna Sfântă Scriptură, nu exista un 
Nou Testament. Şi nici nu le-a trecut vreodată prin cap să 
alcătuiască un Nou Testament, pentru că exista Vechiul 
Testament. 

De ce a apărut Noul Testament? Din cauza ereticilor. 
Părinţii, ca să-i poată combate, aveau nevoie să poată spune: 
«Noi cu aceste cărţi suntem de acord. Aceste lucruri le-au 
scris Apostolii; n-au scris ce spuneţi voi». Asta a fost tot. 
Şi astfel s-a format Noul Testament. Iar când Noul Testa- 
ment scrie: «Scriptura care zice» (Marcu 15, 28), nu la Noul 
Testament se referă, ci numai la Vechiul Testament.” 

Vom sublinia în continuare câteva puncte de interes de- 
spre Sfânta Scriptură în general, iar în următoarele capi- 
tole, despre Vechiul şi Noul Testament în particular. 


a) Sfânta Scriptură şi Revelația 


Revelația este arătarea lui Dumnezeu Sfinţilor îndum- 
nezeiţi, atât în Vechiul Testament, cât şi în Noul Testament. 
Aceasta s-a petrecut, desigur, la diferite trepte, şi totdeauna 
Dumnezeu Se revela ascunzându-Se şi Se ascundea arătân- 
du-Se. Este un Dumnezeu ascuns, deoarece Se revelează 
prin energiile-lucrările Sale, însă esenţa Sa nu poate fi nici 
împărtăşită, nici înțeleasă. Iar acest lucru arată că Sfânta 
Scriptură nu este Revelația lui Dumnezeu, ci cuvântul de- 
spre Revelaţie. 


„Vă întreb: este Sfânta Scriptură despre Revelaţie, sau 
este însăşi Revelația? Cuvintele şi înțelesurile sunt despre 
Dumnezeu, adică sunt ele Revelaţie, Îi revelează pe Dum- 
nezeu? Sau sunt despre Revelaţie? Şi ce este Revelația? 

Sunt unii care cred că Revelația înseamnă să Se co- 
boare Duhul Sfânt peste scriitorul Sfintei Scripturi, să-i 
stea pe umeri, să-i spună «Ia-ți stiloul» - ei, pe vremea 
aceea scriau cu pana — «și scrie». Și stă Sfântul Duh pe 
umerii lui şi-i spune: «Scrie: Acestea grăiește Domnul». 
Acestea le-a zis Dumnezeu, chiar cuvintele pe care Dum- 
nezeu le-a spus Prorocului și Apostolului. 

Părinţii nu acceptă o asemenea concepţie despre Reve- 
laţie, adică despre insuflarea dumnezeiască. Nici Vechiul 
Testament, nici Noul Testament n-au fost dictate, nici scrii- 
torii n-au fost secretarii lui Dumnezeu, care să stea să 
scrie ce le spunea Dumnezeu, nici Sinoadele Ecumenice 
n-au fost ceva de genul ăsta. 

Și-atunci, ce este insuflarea dumnezeiască? Insuflarea 
dumnezeiască este starea în care omul este de Dumne- 
zeu insuflat.” 

„Ideea că Scriptura poate să fie identificată cu Reve- 
laţia nu-i doar ridicolă din punct de vedere patristic, ci este 
pură erezie. Scriptura nu este Revelaţie, ci cuvânt despre 
Revelaţie. Scriptura este unicul criteriu al autenticității 
Revelaţiei, însă Revelația nu se limitează — nici măcar tem- 
poral — la Scriptură. 

Scriptura în sine nu constituie slava necreată a lui 
Dumnezeu în Hristos — în consecinţă, Scriptura nu este 
Revelaţie. Scriptura nu este Cincizecime, ci vorbeşte de- 
spre Cincizecime. Experienţa Cincizecimii este cuprinsă 
în Scriptură, şi totodată transcende Scriptura.” 

„Sfânta Scriptură nu este Revelaţie, aşa cum cred unii. 
Revelația transcende Sfânta Scriptură, pentru că Reve- 
laţia este experiența Cincizecimii, care nu poate fi descrisă. 
Ceea ce avem în Sfânta Scriptură nu este o descriere a 
Cincizecimii, ci este o discuţie despre Cincizecime, de- 
spre Revelaţie. Pentru că doar cel care este părtaş Reve- 
laţiei știe ce este Revelația. Ştie că Revelația transcende 
și înţelegerea, şi exprimarea. Sfânta Scriptură este despre 
Revelaţie. Iar scopul Sfintei Scripturi nu e să ne ofere 
nouă Revelația închisă bine între două coperţi. 

Nu putem să luăm o Biblie, aşa cum fac protestanții, şi 
să spunem că începe cu cartea Facerii şi se termină cu car- 
tea Apocalipsei, şi că toate aceste pagini, cu toate aceste 
cuvinte din această colecţie, dacă-i putem spune așa, în- 

„seamnă Revelația, că acesta este cuvântul lui Dumnezeu. 
Sfânta Scriptură nu este cuvântul lui Dumnezeu, ci este 
despre cuvântul lui Dumnezeu. Totdeauna «despre» - nu 
însăşi Revelația, nu însuși cuvântul lui Dumnezeu. În 
tradiţia ortodoxă e o prostie să prezinţi Sfânta Scriptură 
drept Revelația sau cuvântul lui Dumnezeu. Mi-e jenă 
să-i zic până și erezie, nu merită să-i spun altfel decât abe- 
raţie sau idioțenie.” 

Revelația este o experienţă a realităţii necreate. „Dum- 
nezeu nu revelează cuvintele”, pentru că tot ce a scris cel ce 
s-a făcut părtaş Revelaţiei sunt cuvinte create. 

A „In plus, Sfânta Scriptură nu este Revelatie, ci cuprinde 
înţelesuri despre Revelaţie, care înțelesuri sunt de Dum- 
nezeu insuflate, iar scopul acestor înțelesuri nu este în nici 
un caz să înveţe adevăruri create despre lumea creată. 
Nu ăsta-i scopul lor. Scopul înţelesurilor de Dumnezeu 
insuflate este să învețe despre adevărul necreat, nu de- 
spre cel creat. Prin urmare, nimănui nu-i este îngăduit 
să folosească Sfânta Scriptură pentru ca să-şi susțină un 
tip oarecare de filosofie sau de ştiinţă pozitivă, pe care 
crede el că o dezvoltă. 

Sfântul Grigorie Palama este foarte categoric în această 
privinţă şi nu-l lasă pe Varlaam să confunde aceste două 
adevăruri. Nu-l lasă nici să folosească Sfânta Scriptură 
pentru cosmologie, geologie și altele, atunci când Var- 
laam încearcă să derive ştiinţele pozitive din Sfânta Scrip- 
tură. Pentru că primii oameni care au început să studieze 
lumea fizică, crezând ei că Sfânta Scriptură ar fi Reve- 
laţie scrisă de Dumnezeu, aveau impresia că cercetând 
Sfânta Scriptură vor învăţa adevăruri despre univers.” 


Una este înţelegerea Sfintei Scripturi, şi alta participarea 
vie la taina lui Dumnezeu - după cum una este dogma, şi alta 
este taina. 

„Sfânta Scriptură nu-L exprimă pe Dumnezeu, nici nu 
ne oferă instrumentul prin care să-L putem noi înţelege 
pe Dumnezeu. Asta înseamnă că textul Sfintei Scripturi 
nu este un manual pe care să-l poți citi crezând că te asistă 
Duhul Sfânt ca să-l citeşti, înțelegându-L astfel pe Dum- 
nezeu prin Scriptură. Dar asta nu înseamnă că nu poţi în- 
telege Sfânta Scriptură. Una e să înţelegi Sfânta Scriptură, 
şi alta e să-L înţelegi pe Dumnezeu. Nu e același lucru. 

Din nou, diferența constă în această distincţie dintre 
teologia dogmei şi taină. Pentru că Sfânta Scriptură ne 
dă posibilitatea să înţelegem lucruri despre Dumnezeu, 
cuvinte şi înţelesuri despre Dumnezeu. Iar noi înţele- 
gem înțelesurile, înțelegem cuvintele numai atunci când 
înţelegem scopul cuvintelor şi al înţelesurilor. Dar asta nu 
înseamnă că aceste cuvinte şi înţelesuri L-ar exprima 
cumva pe Dumnezeu sau că ne-ar da nouă instrumentul 
prin care să putem să-L înţelegem pe Dumnezeu.” 


Concepţia că Sfânta Scriptură ar fi unul și același lucru 
cu Revelația a provocat toate ereziile, inclusiv conflictele 
cu ştiinţa. 


„E clar că teoria aceasta cum că Scriptura ar fi Reve- 
laţia a provocat multe probleme serioase pentru Biserică, 
inclusiv din punctul de vedere al ştiinţelor pozitive. Pen- 
tru că ştim acum că există oseminte omenești despre care 
s-a dovedit că datează de trei milioane şi jumătate de ani.” 
Teologia apuseană a Evului Mediu a identificat Sfânta 

Scriptură cu Revelația. 


„Motivul este că, sub influența lui Augustin, concep- 
ţia apuseană despre insuflarea dumnezeiască a Sfintei 
Scripturi şi despre Revelaţie era de-aşa natură, încât Re- 
velaţia a fost identificată cu Sfânta Scriptură. 

Acest lucru a cauzat probleme imense odată cu apariţia 
ştiinţei şi filosofiei moderne, cu rezultatul că lucrurile 
descrise de Sfânta Scriptură nu mai sunt acceptate de ști- 
inţa de astăzi. De pildă, cosmologia Facerii prezintă asemă- 
nări uluitoare în comparaţie cu cosmologia babiloniană.” 
În tradiţia papistașă s-a afirmat că Sfânta Scriptură este 

Revelaţie a lui Dumnezeu, lucru ce avea să creeze multe pro- 
bleme în ştiinţă. În acelaşi timp, Sfânta Scriptură a fost corelată 
cu teologia lui Toma d'Aquino, care era un filosof scolastic, 

cu rezultatul că au ajuns să fie influențate și teologia rusă, 
şi teologia neogreacă. 


_ „Învățătura aceasta cum că Revelația lui Dumnezeu ar 
fi cuprinsă în Sfânta Scriptură a fost dintotdeauna domi- 
nantă în tradiția papistașă, mai ales din cauza lui Augus- 
tin, după care a fost adoptată de conservatorismul rus, 
de unde a ajuns să predomine şi în teologia neogreacă. 
Adică, dacă am vrea să spunem ce este Revelația (potrivit 
lui Augustin), Revelația, în esenţă, este Sfânta Scriptură, 
sau cel puţin este inclusă în Sfânta Scriptură. În actul 
insuflării dumnezeieşti, Dumnezeu ar fi revelat aceste în- 
ţelesuri care sunt cuprinse în Vechiul şi Noul Testament, 
la Proroci şi la Apostoli - şi, de vreme ce sunt revelate de 
Dumnezeu, este exclus ca Sfânta Scriptură să conțină 
vreo greşeală. Din moment ce este gura lui Dumnezeu, 
iar Dumnezeu, fiind Creatorul lumii, le ştie pe toate, 
este cu neputinţă ca scriitorul de Dumnezeu insuflat, care 
a scris cuvintele Sfintei Scripturi, să poată face vreo gre- 
şeală cât de mică. 

Acesta a fost principalul motiv pentru care ştiinţa mo- 
dernă a trecut prin ani grei cu Biserica Papistaşă, după 
cum preabine ştiţi. Au fost oameni arşi pe rug ca eretici 
pentru că, din punct de vedere ştiinţific, descopereau lu- 
cruri care nu erau în acord cu ce spunea Biserica Papis- 
taşă şi Sfânta Scriptură, cel-puţin în felul cum interpreta 
Biserica Papistaşă Sfânta Scriptură. 

Alături de Sfânta Scriptură, şi Toma d' Aquino căpă- 
tase aproape un statut de infailibilitate. Prin urmare, cine 
studia teologie [papistaşă] în Evul Mediu avea Sfânta 
Scriptură şi pe Toma d'Aquino. Existau biserici care aveau 
Sfânta Scriptură şi Summa Theologica a lui Toma d'Aquino 
pe Sfânta Masă — pe «altar», cum îi spun ei, pentru că ei 
numesc altar' Sfânta Masă. 


“Termen care, în mentalitatea greacă, denumește exclusiv altarele pă- 
gâne ale Antichității. (n. trad.) 


ie: 

Vasăzică, Toma d'Aquino căpătase o autoritate uriaşă 
în Biserica Papistaşă, pentru că trăise într-o epocă în care 
Aristotel, într-un final, ajunsese cunoscut în Apus, prin tra- 
ducerile făcute de arabii din Spania. În acei ani, romeii 
asupriţi din Franța plecau să studieze în Spania, învățau 
araba şi, în cele din urmă, din acea tradiţie s-au făcut 
traducerile din Aristotel, din arabă adică, şi s-a creat o 
mare problemă în privinţa interpretării lui Aristotel.” 


Însă Sfânta Scriptură nu face ştiinţă, pentru că altul este 
scopul ei. Foloseşte ştiinţa epocii, acesta fiind un motiv în 
plus pentru care Scriptura nu ar trebui să fie considerată Re- 
velaţie a lui Dumnezeu. 

„De ce, pentru Heidegger, creştinismul este o ştiinţă? 
Pentru că pleacă de la premisa că Sfânta Scriptură este 
Revelaţie. Asta-i problema - consideră că Scriptura ar fi 
Revelaţie. Şi, de vreme ce Sfânta Scriptură este Revelaţie, 
înseamnă că Sfânta Scriptură este temelia teologiei creş- 
tine ca ştiinţă pozitivă. 

Da, numai că pentru teologia patristică astea-s prostii, 
pentru că Sfânta Scriptură nu este Revelaţie. Sfânta Scrip- 
tură este despre Revelaţie, despre cuvântul lui Dumne- 
zeu, dar nu punem egal între Sfânta Scriptură şi Reve- 
laţie. Iar noi, ortodocşii, în virtutea predaniei Părinților, 
nu acceptăm insuflarea dumnezeiască «în literă» a Sfin- 
tei Scripturi. Așa că, cel puţin pentru Ortodoxie, Sfânta 
Scriptură nu poate fi considerată ştiinţă pozitivă nici din 
punctul de vedere al insuflării dumnezeieşti «în literă», 
nici din punctul de vedere al identificării Sfintei Scripturi 
cu Revelația şi cu cuvântul lui Dumnezeu. 

Pentru noi, Sfânta Scriptură înseamnă cuvinte şi înţe- 
lesuri, unele din cuvintele şi înțelesurile despre Dum- 
nezeu. Vasăzică, atunci când spunem că în experienţa în- 
dumnezeirii se sfârșesc cuvintele şi înțelesurile despre 
Dumnezeu, lucrul acesta este valabil şi pentru Sfânta 

Scriptură. Şi Sfânta Scriptură se sfâri 
îndumnezeirii. 

De asta şi teologii apuseni îl iau pe Sfântul Grigorie 
Palama şi pe Părinţii Răsăritului şi-i acuză, pentru că sunt 
de-a dreptul scandalizați că Părinţii consideră Sfânta 
Scriptură ca fiind ceva temporar. De ce? Pentru că, pentru 
creştinii apuseni, Sfânta Scriptură este Revelația. E ca şi 
cum ai desființa Coranul pentru musulmani. E posibil 
una ca asta? Căci Coranul, pentru musulmani, nu este 
doar Revelaţie, ci s-a mai coborât şi din cer. Și mai e şi 
necreat. Coranul există din veci cu Dumnezeu. 

Ceva de genul ăsta credeau şi francii în Evul Mediu, iar 
creştinii apuseni din ziua de azi continuă pe aceeași linie. 
Sunt de-a dreptul șocați când aud un ortodox spunând 
că Sfânta Scriptură nu este Revelaţie și nu este cuvântul 
lui Dumnezeu.” 


şeşte în experiența 


Sfânta Scriptură nu este Revelația lui Dumnezeu, ci cu- 
vânt despre Revelaţie încredinţat Sfinţilor. Nu este nici cu- 
vântul lui Dumnezeu, ci cuvânt despre Cuvântul. 


„Am văzut la un moment dat, în referatul unei sub- 
comisii [de dialog], că ai noştri împreună cu un teolog 
anglican susțineau că Sfânta Scriptură e Revelaţie şi cu- 
vânt al lui Dumnezeu. Am făcut un mic memoriu către 
Sinodul Bisericii Greciei şi am cerut oficial permisiunea, 
ca să nu-mi mai găsesc beleaua cu nimeni, să susţin în 
dialogul cu anglicanii poziția mea că Sfânta Scriptură nu 
este nici Revelaţie, nici cuvânt al lui Dumnezeu, ci este cu- 
vânt despre Revelaţie şi despre Cuvântul lui Dumnezeu. 

Ei bine, pe baza acestei distincţii am avut o întâlnire la 
Moscova, unde de data asta am spus pe față lucrul acesta. 
Şi eram gata să le prezint încă şi documentul dacă aş fi 
întâmpinat vreo piedică din partea ortodocșilor. Dar n-a 
mai fost nevoie, pentru că ai noştri s-au pierdut când 

m-au auzit spunând lucrurile acestea şi le-a fost teamă 

că pesemne ştiu eu ce ştiu şi că s-ar putea face de râs în 

faţa străinilor, aşa că n-au mai deschis gura. Iar docu. 
mentele s-au scris, şi de peste tot s-a şters ideea că Sfânta 

Scriptura este Revelaţie şi cuvânt al lui Dumnezeu.” 

În general, citind Sfânta Scriptură, putem vedea pronia şi 
voia lui Dumnezeu, dar nu putem să-L înţelegem pe Dum- 
nezeu, nici să ne împărtăşim de El, Cel ce este taină. De 
asemenea, Sfânta Scriptură nu este unul și același lucru cu 
Revelația. 


b) Insuflarea dumnezeiască a Sfintei Scripturi 


Apostolul Pavel îi scrie ucenicului său Timotei: „Toată Scrip- 
tura este de Dumnezeu insuflată, şi de folos spre învățătură, spre 
mustrare, spre îndreptare, spre întelepțirea cea spre dreptate” (II Ti- 
motei 3, 16). 

Multe s-au spus și s-au scris în jurul acestui subiect al 
insuflării dumnezeieşti a Sfintei Scripturi. Cele mai multe au 
declanșat probleme specifice în Apus. Se pune întrebarea: este 
Sfânta Scriptură de Dumnezeu insuflată pentru că este cuvânt 
despre Revelaţie, sau sunt de Dumnezeu insuflate şi cuvintele şi 
informaţiile ştiinţifice şi istorice particulare din Scriptură? 
Cum trebuie înţeleasă această insuflare dumnezeiască? 

Pentru început, aşa cum am menționat mai sus, de Dum- 
nezeu insuflaţi sunt Sfinţii ce se află în starea de luminare 
şi de îndumnezeire, şi scriu cu insuflare dumnezeiască de- 
spre subiecte legate de Revelația lui Dumnezeu, Întrupare, 
arătarea slavei lui Dumnezeu, Biserică şi experienţa slavei 
lui Dumnezeu în Biserică. 

„Vă întreb: doar scrierile Sfintei Scripturi sunt de Dum- 
nezeu insuflate, sau şi scrierile Sfinţilor de Dumnezeu 
insuflaţi de-a lungul istoriei sunt de Dumnezeu insuflate? 
Pentru că cea mai mare doză de insuflare dumnezeiască 

de carea avut parte vreodată istoria este experienţa Cinci- 
zecimii. Cincizecimea este cea mai înaltă formă de în- 
dumnezeire, cea mai înaltă formă de insuflare dumne- 
zeiască ce a existat vreodată în istorie. Cea mai înaltă 
formă care a existat până azi.” 


Apoi, în Sfânta Scriptură sunt descrise experiențe de in- 
suflare dumnezeiască, dar sunt descrise şi vieţile unor oa- 
meni neîndumnezeiţi. 


„Insuflarea dumnezeiască constă în faptul că Sfânta 
Scriptură descrie experienţele oamenilor îndumnezeiţi, pe 
care tot oamenii îndumnezeiţi le înțeleg. Dar Sfânta Scrip- 
tură nu descrie numai vieţile oamenilor îndumnezeiţi. 
Descrie şi experienţele oamenilor blestemaţi și nelegiuiți. 
Deci sunt tot felul de lucruri în Sfânta Scriptură. 

Sfânta Scriptură nu este de Dumnezeu insuflată în 
sensul că ar fi scris-o Dumnezeu. Nu există o asemenea 
insuflare dumnezeiască, aşa cum cred musulmanii de- 
spre Coran şi francii, în Apus, despre Sfânta Scriptură. Nu 
există o insuflare dumnezeiască de felul acesta. Insuflarea 
dumnezeiască «în literă» nu a fost niciodată acceptată 
de nici un ortodox, oricât ar fi el de conservator. Nici 
vorbă la noi de o asemenea insuflare dumnezeiască. 

Student: - Dar în privinţa scriitorului cărţilor istorice 
[ale Scripturii], ce fel de insuflare dumnezeiască avem? 

Răspuns: - În anumite cazuri nu ştim cine le-a scris. 
E posibil să fi fost documente istorice care se păstrau în 
Templul evreilor, pe care le-a pus apoi cineva laolaltă. 
Nu se pune problema insuflării dumnezeieşti în acest caz. 
Însăși descrierea insuflării dumnezeiești, adică a îndum- 
nezeirii, are nevoie de insuflare dumnezeiască, atunci când 
se descrie insuflarea dumnezeiască a unui anume om. Şi 
aceste documente istorice au fost adunate în special în 
Vechiul Testament. 


a. | 

Să luăm psalmii. Psalmii înşişi sunt de Dumnezeu in- 
suflaţi şi au fost scrişi de oameni de Dumnezeu insuflați, 
Asta e evident, pentru că ştim că sunt folosiți în Rugă- 
ciunea minţii, şi Însuşi Duhul Sfânt Se roagă în om prin 
aceşti psalmi, când omul se află în stare de rugăciune, 
Aşa că ştim că psalmii sunt de Dumnezeu insuflați. 

Alte cărți, cum ar fi cărţile Macabeilor şi altele de genul 
ăsta, care sunt despre războaie, independenţă şi toate 
aceste lucruri, cărțile acestea le numim bune de citit sau 
folositoare. Sunt o parte a istoriei oamenilor de Dum- 
nezeu insuflaţi, pentru că Macabeii sunt Sfinţi ai Bisericii. 
Lupta Macabeilor a fost o luptă sfântă.” 


Criteriul după care Biserica a alcătuit ceea ce numim ca- 
nonul Sfintei Scripturi nu este insuflarea dumnezeiască, ci 
combaterea ereticilor, călăuzirea credincioşilor şi tămădui- 
rea oamenilor. 

„Dacă Biserica primară nu include în Sfânta Scriptură 

o anumită carte, nu înseamnă că nu o consideră de Dum- 

nezeu insuflată. Poate să fie de Dumnezeu insuflată şi să 

nu fie inclusă, căci criteriul nu este insuflarea dumne- 
zeiască.” 


Apoi, Sfânta Scriptură este de Dumnezeu insuflată nu 
numai pentru că a fost scrisă de oameni insuflați de Dum- 
nezeu, ci şi pentru că este citită de oameni de Dumnezeu 
insuflaţi. O carte ştiinţifică are valoare atunci când este ci- 
tită de oameni de ştiinţă. 

„În dialogul (cu celelalte confesiuni), au început să-și 
dea seama că Sfânta Scriptură nu e de Dumnezeu insu- 
flată, cu toate că e de Dumnezeu insuflată. Tot la fel cum 
o carte de astronomie este inspirată de astre pentru că 
este citită de cineva care vede astre, dar dacă nu o ci- 
teşte un astronom, ea nu mai este inspirată de astre. o 
carte de chirurgie e inspirată de chirurgie, dar în mâinile 

unui şarlatan e o carte a morţii, în timp ce în mâinile 
unui chirurg este o carte inspirată de chirurgie. 

La fel şi Sfânta Scriptură. În mâinile unui om de Dum- 
nezeu insuflat, care se află în starea de luminare sau de 
îndumnezeire, este de Dumnezeu insuflată, în timp ce în 
mâinile unui pseudo-teolog, Sfânta Scriptură nu este ni- 
mic. Stă el acolo cu mintea lui şi încearcă să-şi închipuie 
ce spune Scriptura. Citeşte că Moise a văzut Îngerul în 
rugul aprins, pe Îngerul Domnului, Care i-a spus: «Eu 
sunt Cel Ce sunt», «Eu sunt Dumnezeul lui Avraam, Dumne- 
zeul lui Isaac» şi celelalte, şi-și spune: «Ei, astea sunt mi- 
turi», şi trece mai departe fără să le dea nici o importanţă. 
Dacă însă ne uităm la icoane, vedem cuvintele «Cel ce 
este» (ó Dv) — asta înseamnă că Cel care i S-a arătat lui 
Moise şi altor Proroci ai Vechiului Testament este Hristos.” 


Astfel, Sfânta Scriptură devine o carte de Dumnezeu in- 
suflată pentru cei care au aceeaşi experienţă ca Prorocii şi 
Apostolii şi sunt îndumnezeiţi. 

Apoi, insuflarea dumnezeiască a Sfintei Scripturi nu are 
legătură cu infailibilitatea din punct de vedere ştiinţific. Sfânta 
Scriptură nu este o carte ştiinţifică, nu urmăreşte să facă şti- 
inţă. De altfel, adevărul necreat se deosebește de cel creat. În 
învăţătura patristică se vorbeşte despre un dublu adevăr, 
creat şi necreat. Cu alte cuvinte, una este adevărul teologic 
empiric, şi alta este adevărul ştiinţific. Aceasta înseamnă că 
nu există un adevăr unitar. 

„Asta-mi aduce aminte de disputa dintre Varlaam Ca- 
lavritul şi Sfântul Grigorie Palama - şi, cred că de aici 
ar trebui să pornim noi. 

Am pomenit ceva despre Grigorie de Nyssa, care face 
un foarte bun comentariu, chiar amuzant. Pe când dis- 
cuta un anume subiect — în ce măsură sufletul este unit cu 
trupul —, spune: «Unii invocă Sfânta Scriptură ca să ne 

înveţe aceste lucruri, dar pe mine», zice el, «nu mă inte- 
resează ce spune Sfânta Scriptură. Mă interesează ade- 
vărul». Şi lucrul ăsta îl zice Grigorie de Nyssa. 

Poziţia pe care Sfântul Grigorie Palama o ia împotriva 
lui Varlaam este extrem de importantă. Pentru că Var- 
laam susţine că adevărul este unitar, şi că putem cunoaşte 
acest adevăr fie din Sfânta Scriptură, fie din filosofie, 
fie din ştiinţele pozitive; asta pentru că Varlaam trăia 
într-o epocă în care începuse să se miște ceva în ştiin: 
tele pozitive. 

Deci, în disputa cu Varlaam, Palama exprimă anumite 
poziţii definitorii: că între necreat şi creat nu există nici 
o asemănare, prin urmare nu se pot confunda adevăru- 
zile create cu adevărurile necreate. Nu sunt deloc acelaşi 
lucru. Una sunt adevărurile create, și alta adevărurile 
necreate. Şi, de vreme ce între ele nu există nici o ase- 
mănare, adevărul creat nu poate fi în nici un caz modul 
prin care să cunoaştem adevărul necreat.” 


Aceasta înseamnă că Sfânta Scriptură nu poate să fie o 
sursă de cunoştinţe ştiinţifice. Scriitorii de Dumnezeu insu- 
flaţi folosesc cunoştinţele ştiinţifice ale epocii lor, fără însă 
a face ştiinţă. Altul este scopul lor. 

„În secolul al XIV-lea a avut loc o dispută extrem de 
interesantă între Sfântul Grigorie Palama şi Varlaam Ca- 
lavritul. Varlaam susţinea atunci că Sfânta Scriptură este 
sursa cunoştinţelor ştiinţifice, şi Sfântul Grigorie Palama 
se amuza pe seama lui, pentru că-i atrăgea atenţia că 
există două adevăruri. Există adevărul creat, şi există 
adevărul necreat. Sfânta Scriptură nu este o sursă a cunoş- 
tinţelor despre adevărul creat, ci despre adevărul necreat, 
adică despre Revelația slavei necreate a lui Dumnezeu. 
Nu este un manual nici de medicină, nici de oricare altă 
ştiinţă. Este o carte scrisă în contextul cunoştinţelor epocii 
în care a fost scrisă. 

Sfânta Scriptură este infailibilă şi este o călăuză în viața 
omului doar în chestiunile care țin de curăţire, luminare 
şi îndumnezeire, îndumnezeirea fiind piatra de temelie 
a cunoașterii despre Dumnezeu pe care au avut-o Pro- 
rocii, Apostolii şi Sfinţii Bisericii.” 

Cosmologia Sfintei Scripturi este preluată din cunoștin- 
tele acelei epoci. Cu alte cuvinte, Sfânta Scriptură cuprinde și 
anumite lucruri care nu țin de credinţă. În plus, Sfânta Scrip- 
tură nu face ştiinţă. 

„În trecut nici nu se punea problema dacă să fie sau nu 
acceptată Sfânta Scriptură din punct de vedere ştiinţific 
şi istoric. Astăzi însă, dacă-ți trece cumva prin cap să 
accepţi Sfânta Scriptură în aceste chestiuni, poți să dai 
de belea. În Sfânta Scriptură sunt și lucruri care nu țin 
de credinţă. Să zicem, de pildă, că o fată este siluită în 
Vechiul Testament. Ține asta de credinţă? Ce legătură 
are lucrul aceasta cu dogma, cu îndumnezeirea, cu lumi- 
narea? Este un păcat, o fărădelege. Oare pasajul ăsta este 
de Dumnezeu insuflat? 

Apoi, există cosmologia Vechiului Testament. Când 
Vechiul Testament vorbeşte despre tărie, asta-i cosmolo- 
gie babiloniană. În vremea aceea, popoarele Orientului 
Mijlociu vedeau că săpau o fântână și jos dădeau de apă, 
apoi vedeau că din cer cade ploaie şi adesea au loc re- 
vărsări de ape. Şi, dacă te uiţi cu atenţie la psalmi, o să 
vezi că există burdufuri în cer, cum ar fi niște depozite 
de apă — deschizi uşa, ca la duş, şi cade apa. Vasăzică, așa 
şi-au închipuit creaţia, că la început era Dumnezeu, Care 
a creat tăria, şi pământul era în mijlocul apelor, şi apoi a 
suspendat tăria, ca să țină apele de sus, şi avem pămân- 
tul care ţine apele de jos, iar noi suntem la mijloc şi trăim 
între ape. Asta-i cosmologia Vechiului Testament. Ce 

legătură are asta cu realitatea? Așa că, să spui că Sfânta 
Scriptură e insuflată «în literă» e de-a dreptul o prostie, 
Unii promovau lucrurile astea în trecut, niște «apologeţi» 
faimoși, dar e curată aberaţie.” 


Cât despre timpul creaţiei, putem să luăm un exemplu 
din astronomie. 

„Cea mai îndepărtată stea descoperită până în pre- 
zent — asta, dintr-un articol pe care l-am citit, nu ştiu de 
atunci până în momentul de faţă ce s-a mai întâmplat — 
se află la zece bilioane de ani-lumină depărtare. Un an- 
lumină înseamnă şase trilioane de mile şi este distanţa 
pe care un foton o străbate într-un an. 

Aşadar, acum când avem asemenea concepții asupra 
timpului, lucrurile pe care le spuneau evreii - cum ar fi, 
să zicem, 5060 de ani de la facerea lumii, astea-s prostii. 
Pentru că, dacă luăm Vechiul Testament, atunci lumea, 
tot universul, ar exista de vreo şase mii de ani. 

Deci este evident că o astfel de cronologie pe care 
ne-o dă Sfânta Scriptură nu corespunde realității. Şi stau 
acum apologeții şi se muncesc să spună că Sfânta Scrip- 
tură așa de minunat le descrie pe toate, fără de greșeală...” 
De asemenea, Sfinții de Dumnezeu insuflați folosesc eve- 

nimentele istorice ale vremii lor, dar nu sunt istorici de Dum- 
nezeu insuflați. 

„Dacă găsim surse extrabiblice care să ateste că Apos- 
tolul Luca ar fi făcut o eroare de vreo jumătate de an în 
datare, că, ştiu eu, n-ar fi menționat corect vreun rege sau 
ceva de genul ăsta, ce contează? Pentru că scopul lui nu 
era să relateze cu acrivie istorja lumii. El voia să vor- 
bească despre lucrarea Duhului Sfânt între Apostoli şi 
credincioşi. Acesta era scopul lui. După cum un chirurg 
poate foarte bine să menţioneze anumite date istorice 
în cartea lui, iar dacă face vreo greşeală pe teme istorice în 

cărţile lui de chirurgie, ce contează? Nu ne interesează 
asta. 

Eu unul, cel puţin, aşa mă raportez la toată strădania asta 
a unor oameni fără minte de a transforma Sfânta Scrip- 
tură într-un manual ştiinţific de secol XX. Așa ceva nu 
se face. Astea-s prostii, nici nu merită să-ți pierzi timpul 
cu asta.” 

Greşeli de felul acesta au făcut creştinii apuseni. 

„Până să ia amploare ştiinţa modernă, vedeau în 
Sfânta Scriptură nu doar o carte a cunoașterii religioase 
şi teologice, ci şi a cunoașterii ştiinţifice. 

Concepţiile despre lume şi cosmologie și le întemeiau 
pe Sfânta Scriptură, de vreme ce credeau că Sfânta Scrip- 
tură este de Dumnezeu insuflată, în sensul că Dumnezeu 
ar fi dictat textul în sine. Așa că, de vreme ce Dumnezeu 
e Cel care a scris Sfânta Scriptură, iar Sfinții de Dumne- 
zeu insuflaţi au scris Sfânta Scriptură prin insuflarea lui 
Dumnezeu, rezultă că tot ce scrie în Sfânta Scriptură este 
adevărat. Am încheiat discuţia.” 

Aşadar, Sfânta Scriptură nu poate fi considerată o auto- 
ritate în cunoașterea ştiinţifică. 

„Nici un om serios nu poate lua Sfânta Scriptură drept 
autoritate în ştiinţele pozitive. Nici nu se pune problema. 
Deci ideea că Sfânta Scriptură ar fi o carte a adevărurilor 
ştiinţifice s-a perimat atât de mult odată cu dezvoltarea 
ştiinţei moderne, încât a răsturnat în Apus şi toată această 
concepţie despre insuflarea dumnezeiască.” 


c) Conservator şi liberal 


Caracterizările de „conservator” sau „liberal“ s-au folosit 
excesiv în Apus în privința Sfintei Scripturi. Din Apus au 
trecut şi în teologia rusă, de unde au ajuns la noi. Astfel, con- 
servator este cel care acceptă că întreaga Sfântă Scriptură 

este Revelație a lui Dumnezeu, în timp ce liberal este cel ce 
neagă faptul că întreaga Sfântă Scriptură este Revelaţie a 
lui Dumnezeu. 


„Linia conservatoare în Europa şi Rusia se caracte- 
rizează prin devotamentul teologului față de ideea că 
Sfânta Scriptură ar fi Revelație. Astăzi, în Europa şi Ame- 
rica, cine acceptă întreaga Sfântă Scriptură, de la început 
până la sfârşit, ca Revelație, este evaluat ca 100% conser- 
vator. Este 100% conservator. Cine acceptă doar anu- 
mite lucruri din Sfânta Scriptură ca Revelație, în funcție 
de cât acceptă, este 75% conservator, 50% conservator sau 
60%, 70%, 100% liberal. Cine respinge complet Sfânta 
Scriptură ca Revelaţie este 100% liberal. Cine acceptă o 
parte din Sfânta Scriptură ca Revelaţie poate fi de la 10%, 
până la 50%, 70%...” 

Conservatorul şi liberalul în Apus sunt de asemenea 
definiti în funcție de măsura în care acceptă insuflarea dum- 
nezeiască a Sfintei Scripturi. 

„Cine este conservator, şi ce înseamnă să fii conser- 
vator? Conservator este o caracterizare care ne vine de la 
protestanți şi de la catolici. Cel care crede în insuflarea 
dumnezeiască «în literă» a Sfintei Scripturi, şi că Sfânta 
Scriptură ar fi o carte ştiinţifică, fără nici o greşeală, acela 
e conservator. Iar liberal devii în funcţie de procentul 
cu care te distanțezi de linia asta - adică, cu câte unități 
de măsură ai mai puţin pe linia asta, cu atât eşti mai li- 
beral. Dacă părăseşti complet linia asta, atunci eşti extrem 
liberal în privinţa insuflării dumnezeieşti «în literă» a 
Sfintei Scripturi. 

Acest lucru, din punct de vedere ortodox, adică insu- 
flarea dumnezeiască «în literă» a Sfintei Scripturi, faptul 
că Dumnezeu stătea la gura scriitorilor și dicta scrierea 
Sfintei Scripturi, este erezie. Din punct de vedere patristic, 

este erezie. Deci cum ar putea un ortodox să fie conserva- 
tor în sensul acesta?” 


Este limpede că termenii de „conservator” şi „liberal” au 
avut ca punct de plecare critica biblică, după care s-au extins 
și asupra altor subiecte, cum ar fi gradul de acceptare a Si- 
noadelor Ecumenice şi a întregii Tradiţii bisericeşti. 

„Chestiunea aceasta a conservatorilor şi liberalilor a 
apărut în Apus odată cu critica biblică a Vechiului şi 
Noului Testament. Deci, cu cât este cineva mai fidel ideii 
de insuflare dumnezeiască a Sfintei Scripturi ca întreg, cu 
atât este considerat mai conservator. Cel care se înde- 
părtează de ideea că Sfânta Scriptură ar fi inspirată de 
Dumnezeu, sau cel puţin că anumite părţi ale Sfintei 
Scripturi ar fi inspirate de Dumnezeu, acela este consi- 
derat liberal. Prin urmare, noțiunile de liberal şi conser- 
vator în Apus sunt legate, în cadrul protestantismului, 
în special de felul cum interpretează ei Sfânta Scriptura 
şi de autoritatea Sfintei Scripturi. 

Un protestant conservator, cel mai conservator, va fi 
unul care acceptă că, de la primul capitol al Facerii până 
la cartea Apocalipsei, nu poate să existe nici cea mai 
mică greşeală în tot textul Scripturii. Ăsta-i cel mai con- 
servator. Şi apoi, te îndepărtezi de conservatorism pe mă- 
sură ce te îndepărtezi de ideea asta. Poate să fie cineva 
conservator în privința anumitor cărţi ale Sfintei Scrip- 
turi, iar în privința altora nu, pentru că nu le acceptă ca 
texte autentice. Așa că autenticitatea sau neautentici- 
tatea acestor cărți biblice este un subiect de dezbatere, şi 
cineva poate fi considerat conservator şi din acest punct 
de vedere. 

În orice caz, în Biserica Ortodoxă, toată problematica 
asta a conservatorismului a ajuns în ultimii ani să fie 
abordată foarte diferențiat Dacă luăm, să zicem, teologia 

academică drept reper, sunt unii care limitează insu. 
flarea dumnezeiască doar la anumite părți ale Sfintei 
Scripturi, nu la toată Sfânta Scriptură. Şi asta pentru că şi 
la noi a ajuns astăzi la ordinea zilei să se vorbească de. 
spre teologia lui Ioan, teologia lui Matei, teologia lui Luca, a 
lui Marcu, teologia Apostolului Pavel, teologia Episto- 
lelor pastorale, ca şi cum ar fi diferite de celelalte Epistole 
ale Apostolului Pavel. 

Apoi, mai este și teologia celorlalte Epistole ale Sfin- 
tei Scripturi care nu sunt ale lui Pavel, și teologia cărții 
Apocalipsei, și ne-am obişnuit să vorbim despre teolo- 
giile diferiților scriitori ai Sfintei Scripturi, iar dacă sunt 
sau nu toate de inspirație dumnezeiască, asta a ajuns 
acum o chestiune secundară. 

Apoi, ortodocşi conservatori sunt aceia care acceptă 
insuflarea dumnezeiască a Sfintei Scripturi şi a Sinoa- 
delor Ecumenice. Lucrul acesta l-am moştenit şi din anii 
ocupației turceşti. Era o idee extrem de răspândită. Deci 
avem Sfânta Scriptură, Sinoadele Ecumenice, după care 
avem Canoanele Bisericii. Vasăzică, în ziua de azi, cel mai 
conservator va include şi Canoanele ca fiind de inspiraţie 
dumnezeiască, așa că eticheta «de Dumnezeu insuflat şi 
infailibil» o pune şi pe Canoanele Bisericii. 

Şi culmea este că toată problematica asta a insuflării 
dumnezeieşti a Vechiului şi Nouhii Testament, a Sinoa- 
delor Ecumenice şi Locale, a Canoanelor etc. este discutată 
într-un mod extrem de neobișnuit, cel puţin din punctul 
de vedere al Tradiţiei. Pentru că în Tradiţia Bisericii, dacă 
citiţi vieţile Sfinţilor şi istoria Bisericii în general, o să ve- 
deți că insuflarea dumnezeiască este privită ca fiind o con- 
diţie firească pentru creştinii aflaţi într-o anumită stare.” 
Astfel, în ceea ce priveşte Sfânta Scriptură, Sinoadele Ecu- 

menice şi Sfintele Canoane, trebuie să avem în vedere scopul 
pe care acestea îl urmăresc. 

d) Scopul Sfintei Scripturi 


Dacă Sfânta Scriptură nu urmăreşte să facă ştiinţă şi să 
predea cunoştinţe ştiinţifice, atunci care este scopul ei? 

Desigur, scriitorii de Dumnezeu insuflaţi, atât ai Sfintei 
Scripturi, cât şi ai scrierilor patristice, se folosesc de lumea 
înconjurătoare, acceptă cunoştinţele ştiinţifice şi istorice ale 
epocii lor, dar scopul lor este călăuzirea oamenilor, astfel încât 
să ajungă şi ei la înălţimea Cincizecimii şi să dobândească 
cunoaşterea şi experiența lui Dumnezeu. 

Noi citim Sfânta Scriptură nu pentru a-i examina cuvin- 
tele şi a-L înțelege astfel pe Dumnezeu. Sfânta Scriptură este 
un ajutor menit să-l călăuzească pe om la îndumnezeire, mo- 
ment în care va dobândi cunoaşterea lui Dumnezeu. Trebuie 
să facem diferența între înţelesul Sfintei Scripturi şi cuvintele 
ei. Pentru mântuire, înţelesul are o mai mare însemnătate. 

„Care-i scopul Sfintei Scripturi? S-o citim noi ca filo- 
sofii şi să-i puricăm cuvintele, şi să venim cu propriile 
noastre înţelesuri ca să-L înţelegem pe Dumnezeu, şi să 
cugetăm noi profund la ce vrea să spună Noul Testament? 

Sau scopul Noului Testament este să se sfârșească în 

experienţa îndumnezeirii?” 


„Înţelesul este ajutorul de care omul are nevoie ca să 
poată ajunge la îndumnezeire. Este, adică, doar un indi- 
cator care îl poate îndruma pe om la experienţa îndum- 
nezeirii. De aceea, Sfânta Scriptură şi teologia patristică şi 
teologia Sinoadelor nu au cum să fie folosite vreodată de 
indiferent ce fel de filosofie. 

Singurul și unicul scop al limbajului Sfintei Scripturi, 
Părinților şi Sinoadelor este să fie folosit drept mijlocul 
duhovnicesc prin care să fie cineva călăuzit pe treptele 
desăvârşirii, sub îndrumarea Părintelui duhovnicesc. Nu 
are nici un alt scop.” 

Cuvintele şi înțelesurile Sfintei Scripturi le folosim în 
mod ascetic, pentru a ajunge la îndumnezeire 

„Cred unii până astăzi că ştiinţele pozitive sunt în 
contradicţie cu Sfânta Scriptură. Toată această discuţie 
trebuie să înceteze odată pentru totdeauna, dacă luăm 
ca literă de lege cuvântul Sfântului Grigorie Palama şi 
pricepem ce sunt înțelesurile de Dumnezeu insuflate şi 
care este scopul lor. Iar Părinţii Bisericii ne spun că scopul 
acestor înţelesuri nu este să ne descopere nouă tainele 
lucrurilor create, căci singurul mod prin care înțelesurile 
de Dumnezeu insuflate ne pot fi de folos este să le folo- 
sim ascetic, pentru a dobândi experienţa îndumnezeirii. 

Prin urmare, scopul înțelesurilor Sfintei Scripturi este 
pur ascetic, nu ştiinţific. Ţine de nevoință, nu de știință. 

Scriptura nu-i făcută să ne apucăm noi să examinăm din 

înțelesurile ei compoziţia materiei şi a corpurilor cereşti, 

sau cum funcţionează structura universului.” 

Pentru că nevoinţa are legătură cu tratamentul terapeutic, 
al cărui scop este îndumnezeirea omului, înseamnă că scopul 
Sfintei Scripturi este terapeutic, urmărind tămăduirea omu- 
lui, astfel încât el să poată ajunge de la chip la asemănare. 


„Esenţa Sfintei Scripturi este această metodă terapeu- 
tică prin care, inevitabil, se ajunge şi la rezultatele pe care 
le-ar dori cineva de la Sfânta Scriptură.” 

Sfânta Scriptură cuprinde cărți catehetice şi terapeutice, 
care conţin cuvinte şi înţelesuri de Dumnezeu insuflate, 
căci pun un diagnostic corect al stării noastre duhovniceşti şi 
ne tămăduiesc, adică ne călăuzesc la îndumnezeire. Nu sunt 
cuvinte şi înţelesuri filosofice, ci teologice prin excelenţă. 

„În starea de luminare aducem închinare noetică, înțe- 
legătoare. În Sfânta Scriptură avem tâlcuirea luminării şi a 
îndumnezeirii, dar când vine îndumnezeirea, atunci tâl- 
cuirea încetează, pentru că avem [în fața noastră însăși] 

realitatea. Aceasta însă nu înseamnă că Sfânta Scriptură 
este abandonată ca scriere catehetică, terapeutică, de Dum- 
nezeu insuflată. După cum nu sunt abandonate nici scrie- 
rile patristice sau hotărârile Sinoadelor, Toate acestea au 
o însemnătate permanentă pentru Biserică, şi nu pot fi 
înlocuite. Nici nu sunt înlocuite, ci depăşite, însă numai 
de cel ce ajunge la îndumnezeire, şi numai pe durata în- 
dumnezeirii. Când revine la luminare, din nou se roagă 
neîncetat, din nou aduce închinare cuvântătoare, rațională, 

„ din nou liturghiseşte, din nou tâlcuieşte Sfânta Scriptură, 
din nou catehizează, din nou învaţă. În acest context, Sfânta 
Scriptură, scrierile patristice şi hotărârile Sinoadelor sunt 
Simbolurile Credinței.” 


Privind lucrurile din perspectiva metodologiei, cuvintele 
şi înțelesurile Sfintei Scripturi urmăresc tămăduirea celor bol- 
navi duhovniceşte. Sfânta Scriptură ne învaţă cum să fim 
tămăduiţi, cum să ne slobozim de patimi, cum să plece din 
lăuntrul nostru vechiul Adam, „omul cel vechi”. 


e) Tâlcuirea Sfintei Scripturi 


Sfânta Scriptură a fost scrisă de bărbaţi de Dumnezeu in- 
suflaţi, ceea ce înseamnă că tâlcuirea ei cere o atenție specială, 
căci, pentru a o tâlcui cineva, trebuie să aibă aceeaşi expe- 
rienţă cu Prorocii şi Apostolii. Acest lucru se întâmplă în toate 
ştiinţele, așa cum numai un medic, de pildă, poate să înţe- 
leagă cercetarea altui medic. 

Unii, pentru a tâlcui Sfânta Scriptură, studiază cuvintele. 
Dar cuvintele folosite de văzătorii de Dumnezeu fac parte din 
lumea înconjurătoare, prin urmare ermineutul care foloseşte 
această metodă nu va putea prinde „duhul” Sfintei Scripturi. 

„Cu cât teologii papistaşi şi protestanți cercetează mai 
mult, cu atât devin mai convinşi că aproape întregul vo- 
cabular al Vechiului Testament poate fi regăsit în me- 
diul înconjurător. Până şi limba ebraică ~ a-dovedit-o 


Ei 

arheologia contemporană - provine din limba fenicien;. 
lor, a cananeenilor adică, fiind limba celor cuceriţi de evrei, 
Adică, atunci când evreii s-au întors în Pământul Fă 
găduinţei, au găsit un popor care vorbea limba canane. 
eană. S-au amestecat cu ei„iar rezultatul a fost apariţia 
limbii ebraice. E limpede că, pe vremea lui Avraam, cre- 
dincioşii evrei nu vorbeau ebraica, ci siriaca acelei epoci 
şi regiuni.” 
Alţii, ca să interpreteze Sfânta Scriptură, folosesc metoda 
filologică. Asemenea metode sunt de un oarecare folos, însă 
trebuie îmbinate cu experienţa celor îndumnezeiţi. 


„Cum era posibil ca oamenii să interpreteze în felul 
acesta Sfânta Scriptură, în chestiunile fundamentale, adică? 
Nu mă refer, să zicem, la detaliile unui cuvânt ebraic: 
ce era în original şi cum se scrie în greacă, şi dacă este 
dintr-o sursă «Elohim», sursă «Iahve», sursă «Levitic», 
sursă «Deuteronom» etc. — toate chestiunile astea filolo- 
gice cu care ne ameţesc de cap cei care ni le-au adus din 
Europa şi America. 

Sunt bune lucrurile acestea. Eu am crescut cu ele în 
America. Le-am studiat în tinereţe. Şi apoi, încet-încet, 
ajungi să spui: «Sunt bune aceste lucruri, e așa plăcut 
să stai şi să faci la teorii raționale...» Dar ce legătură au 
toate acestea cu teologia? Astea-s metode filologice.” 


Mai sunt și alţii care abordează din punct de vedere ar- 
heologic şi filologic cărţile Sfintei Scripturi. 

„Ceea ce încearcă ei acum este să înțeleagă Sfânta Scrip- 
tură prin toate mijloacele posibile. S-au făcut multe cerce- 
tări, şi arheologice, şi filologice, şi majoritatea se bazează 
pe principiul că, pentru a înțelege ce scrie autorul, trebuie 
să studiem foarte atent mediul din care provine Sfânta 
Scriptură. i 

Aşa că lucrează arheologic şi filologic pe textele vechi, 
identifică scrierea unui anumit pasaj al Sfintei Scripturi, 


3. Sfânta Scriptură 329 


când a fost scris, în ce poziţie a fost scris, şi arheologii fac 
efortul să reconstituie mediul în care a fost scrisă Sfânta 
Scriptură. Şi chiar au găsit secţiuni întregi ale Vechiului 
Testament care intră acum în anumite contexte, şi în 
aceste contexte arheologice ajung să fie înţelese şi ter- 
minologia, şi tot felul de trăsături particulare şi tradiţii 
ale unei anumite epoci, ale unui anumit secol din trecut. 
Prin urmare, aşa-numita metodă a criticii filologice în 
cercetarea Sfintei Scripturi a adus destule beneficii, fără 
nici o îndoială.” 

Problema este că şi ereticii studiază Sfânta Scriptură, 

însă o interpretează după propriile lor criterii. 


„Ereticii cunoșteau foarte bine Sfânta Scriptură. În 
acele vremuri, ca să devină cineva episcop trebuia să ştie 
pe dinafară toţi psalmii, şi să-i și tâlcuiască. Cred unii 
astăzi că ajungea cineva eretic din cauză că nu ştia prea 
bine Sfânta Scriptură. Dar teamă mi-e că tocmai cei care 
ştiu prea bine Sfânta Scriptură ar putea să ajungă eretici! 
De ce? Din cauză că nu au cheile ermineutice corecte. De 
unde ştim noi că este necreat Cuvântul? Şi că Duhul Sfânt 
este necreat? O ştim din Sfânta Scriptură. Dar cum ştim 
să tâlcuim Sfânta Scriptură? Pe baza experienţei celor 
îndumnezeiţi.” 


Există teologi protestanți care, atunci când interpretează 
Scriptura, vorbesc despre demitologizarea ei, eliminând adică 
toate imaginile şi simbolurile care au fost preluate din me- 
diul înconjurător. 


„Ne punem acum întrebarea: oare Sfânta Scriptură 
şi teologia primelor veacuri sunt cele care au nevoie de 
demitologizare, sau numai interpretarea francilor şi a 
protestanților trebuie demitologizată, iar nu Sfânta Scrip- 
tură - de vreme ce în teologia noastră, în teologia patris- 
tică adică, asemenea concepţii n-au existat niciodată.” 

Protestanţii, care citesc zilnic din Scriptură, dacă nu în- 
teleg metodologia prin care se ajunge la îndumnezeire şi 
cum devine trupul omului sfinte moaşte, înseamnă că nu pot 
să înţeleagă Sfânta Scriptură. 


„Îmi aduc aminte de cineva pe care l-am cunoscut în 
America; ţineam conferinţe împreună. Eram în Dane- 
marca şi luam masa, şi am glumit cu el — aveam pe-atunci 
24 de ani - și i-am spus: «Protestanţii vor înţelege Sfânta 
Scriptură numai atunci când vor înţelege ce sunt sfin- 
tele moaşte», prin care înţelegeam îndumnezeirea.” 
Până și diavolul interpretează Sfânta Scriptură, după cum 

se vede din ispitirile lui Hristos, când a folosit cuvinte din 
Scriptură. 


„Şi diavolul poate să facă tâlcuire a Sfintei Scripturi, 
cât pofteşte.” 

„Diavolul începe şi-i învaţă pe unii cum să interpreteze 
Sfânta Scriptură, cum să predea învăţătura despre Persoana 
lui Hristos, şi așa se face el învăţător al creştinismului.” 

„Şi diavolul ştie pe dinafară Vechiul şi Noul Testament. 
Nu doar creştinii le ştiu.” 


Sfânta Scriptură, aşa cum am afirmat mai sus, este de Dum- 
nezeu insuflată pentru că a fost scrisă de Sfinţi de Dumne- 
zeu insuflaţi şi pentru că este tâlcuită şi folosită de oameni de 
Dumnezeu insuflați. Dacă este pusă în alte contexte, atunci este 
răstălmăcită. Dacă se întemeiază cineva pe Biserică văzută ca 
instituţie şi respinge experienţa celor îndumnezeiţi, sau dacă 
se întemeiază exclusiv pe Sfânta Scriptură, separând-o de 
experienţa celor îndumnezeiţi, atunci atât scopul Bisericii, 
cât și al Scripturii sunt deturnate. 

„Augustin însă a dat la o parte experienţa celor în- 
dumnezeiți. Iar în locul ei a pus două lucruri: Biserica şi 

Sfânta Scriptură — cu alte cuvinte, cărți, lucruri scrise — şi 

așa a transferat autoritatea de la îndumnezeiţi, la Biserică. 
Exact cum fac astăzi ortodocşii. Ortodogşii zilei de azi fac 
exact acelaşi lucru: «Biserica spune...» sau «Sfânta Scrip- 
tură spune...» sau «Sinodul Ecumenic spune...».” 
Sfânta Scriptură face parte dintre actele bisericeşti de în- 
chinare, de aceea este citită în timpul Dumnezeieştii Litur 
şi la slujbe. Acesta este modul în care Scriptura este tâlcuită. 


„Dacă vrea cineva să ajungă teolog, cel mai bine să 
citească imnele Bisericii. De aceea, fericiţi erau cei di- 
nainte care nu aveau nici Universitatea din Atena, nici 
Universitatea din Tesalonic să studieze, ci aveau doar 
cărțile liturgice şi pe Părinţi. Pe acestea le citeau şi erau 
teologi ortodocşi de primă clasă. 

S-a întemeiat Universitatea din Atena, s-a întemeiat 
Halki, şi după aceea i-au trimis pe tineri în Apus ca să 
studieze Sfânta Scriptură, critică biblică, ermineutică şi 
celelalte. Şi ce-au adus din Apus? Teologia francilor! Adică 
erorile lui Augustin, care sunt fundamentele tradiţiei er- 
mineutice a apusenilor până astăzi, asta au adus în Grecia. 
Dar înainte de-a le aduce în Grecia, le-au dus în Rusia.” 
Sfinţii Părinţi fac tâlcuirea Sfintei Scripturi prin experi- 

enţa lor. Vedem același lucru şi în ştiinţă, unde oamenii de 
ştiinţă îi interpretează pe alţi oameni de ştiinţă din același 
domeniu. Așa că, pentru a înțelege cineva Sfânta Scriptură, 
nu e suficient să fie filolog, istoric etc, ci trebuie să fie în- 
dumnezeit. 

„Nu-i nevoie să fie cineva savant ca să facă tâlcuirea 
aceasta. Tâlcuirea Părinților nu este doar rodul cărţilor pe 
care le-au citit, ci şi al propriei lor experienţe. De aceea, 
atunci când vorbesc despre dogme, Părinţii nu fac doar 
simpla tâlcuire a textelor, ci vorbesc şi din experienţa lor, 
la fel ca un astronom care, atunci când predă o lecţie, nu 
vorbeşte doar din tratatele de astronomie, ci se uită şi prin 

telescop, verificând cu telescopul cele scrise în Cărţi. De 
fapt, telescopul este mai important decât cărţile. 

La fel şi în teologia patristică, mintea celor luminaţi 
este mai importantă decât cărţile. Când mintea se află 
în starea de luminare, ea este exact ca astronomul care 
vede prin telescop.” 


De vreme ce omul are minte (voŭç) şi rațiune (Aóyoç), 
Părinții tâlcuiesc Scripturile prin mintea luminată, iar prin 
rațiune îi combat pe eretici. 

„Când îi combăteau pe eretici, îşi exercitau rațiunea. 
Luminaţi de mintea luminată, făceau tâlcuiri corecte ale 
Sfintei Scripturi şi-i combăteau pe eretici. Totuşi, chiar dacă 
lupta împotriva ereticilor se ducea sub călăuzirea minții 
luminate, ea însă se realiza prin mijloacele raţiunii.” 
Apostolul Pavel şi toţi Părinţii învaţă că tâlcuirea Sfintei 

Scripturi este o harismă, anume „harisma prorocească”. Şi 
doar cei care au această harismă prorocească pot să îi înțe- 
leagă pe ceilalţi, care o au şi ei. 

„Dacă cineva nu știe de Rugăciunea minţii, nici nu are 
cum să-l tâlcuiască corect pe Apostolul Pavel. Protes- 
tanţii, de ani de zile, tot citesc Sfânta Scriptură. Au aflat ei 
vreodată, pe cont propriu, din Sfânta Scriptură, despre 
Rugăciunea minţii? Niciodată. Acum, când ortodocşii le- 
au atras atenţia asupra acestui fenomen, văd şi ei Rugă- 


ciunea minţii în Sfânta Scriptură. 

Cel ce se face părtaș energiei luminătoare şi îndumne- 
zeitoare a lui Dumnezeu are o cunoaştere corectă a Vechiu- 
lui şi Noului Testament şi le tâlcuiește corect, aplicându-le 
de asemenea corect. 

„Cine o să aplice corect învăţătura Vechiului şi Noului 
Testament despre luminare şi îndumnezeire? Unul care 
n-are habar de luminare şi îndumnezeire? Sau unul care se 
află în starea de luminare, şi ştie ce-i luminarea aceasta? 

Asta înseamnă că, pentru Părinţii Bisericii, Sfânta Scrip- 
tură este exact ce e un manual de chirurgie pentru un chi- 
rurg, un manual de biologie pentru un biolog etc. Sfânta 
Scriptură nu-i pur şi simplu doar o carte pe care s-o ia 
cineva şi să-şi închipuie că vine acum Duhul Sfânt să-l 
lumineze s-o citească, adică s-o citească corect.” 


Dacă cineva nu are experienţă proprie, trebuie să tâlcu- 
iască Sfânta Scriptură pe baza tâlcuirii celor îndumnezeiţi. 

Studiul Sfintei Scripturi fără cel care L-a văzut pe Dum- 
nezeu, fără cel care a fost luminat şi îndumnezeit nu con- 
duce la o tâlcuire şi o înţelegere corectă. Aceasta înseamnă 
că Sfânta Scriptură nu numai că a fost scrisă de oameni de 
Dumnezeu insuflaţi, dar este şi citită de cei de Dumnezeu in- 
suflaţi. Adică şi cititorul trebuie să fie de Dumnezeu insu- 
flat ca să o tâlcuiască bine. În toate ştiinţele, citirea cărţilor este 
strâns legată de experiența practică şi cunoștințele celor care 
le-au scris. 


„Relaţia aceasta dintre omul de știință, carte, experi- 
ența vie şi ucenic există şi în concepţia patristică despre 
Sfânta Scriptură. Desigur, în teologia patristică există con- 
cepţia că Sfânta Scriptură este de Dumnezeu insuflată, 
că a fost scrisă de oameni de Dumnezeu insuflaţi, dar ceea 
ce trec cu vederea ortodocşii de azi e că şi cititorul Sfin- 
tei Scripturi trebuie să fie de Dumnezeu insuflat ca să o 
înţeleagă corect. Nu doar scriitorul, ci şi cititorul trebuie 
să fie de Dumnezeu insuflat ca să facă o lectură corectă. 
Şi, dacă nu există această stare a insuflării dumnezeieşti, 
Sfânta Scriptură nu poate fi înţeleasă ca şi carte în sine. 
Atunci oricine ar putea s-o ia, s-o citească, s-o interpreteze 
după cum îi vine, fără să avem vreodată certitudinea că 
s-a făcut o interpretare corectă. 

Ce s-a întâmplat în creştinism, în Ortodoxia de azi, e că 
scrierile biblice au fost rupte de practica insuflării dum- 
nezeieşti, atât din punctul de vedere al scriitorului, cât şi 

al cititorului, şi oricine are o oarecare instruire în dome- 

niu crede că poate să ia Scriptura și s-o citească, aşa cum 

face în oricare alta din preocupările sale, şi s-o înțeleagă 

Sfânta Scriptură devine de Dumnezeu insuflată şi pen- 
tru că este tâlcuită de oameni de Dumnezeu insuflaţi. Când 
este tâlcuită de eretici, atunci nu mai este privită ca fiind de 
Dumnezeu insuflată. 


„Nu cumva Vechiul Testament este de Dumnezeu in- 
suflat ca și carte în sine? Nu, ca și carte în sine nu este de 
Dumnezeu insuflat. Când devin de Dumnezeu insuflate 
Vechiul şi Noul Testament? Atunci când sunt citite de 
un om de Dumnezeu insuflat. Când un om de Dumnezeu 
insuflat citeşte o carte, cartea devine de Dumnezeu insu- 
flată. Adică, să zicem că avem o carte de chirurgie - dacă 
o citesc eu şi încerc s-o pun în practică, nu numai că o să 
ajung un şarlatan, ci mai rău ca un şarlatan. O s-ajung 
automat un măcelar în toată regula. Alta era să fi fost 
chirurg şi să fi citit cartea despre chirurgie ca un chirurg. 
Din moment ce autorul are ultima metodă în chirurgie, 
şi eu, care cunosc ultimele metode, o să găsesc cartea de 
Dumnezeu insuflată, adică inspirată de chirurgie, pen- 
tru că şi eu, care o citesc, sunt la rândul meu inspirat de 
chirurgie. 

De aceea, Sfânta Scriptură devine carte de Dumnezeu 
insuflată doar pentru cei îndumnezeiţi în primul rând, şi 
pentru cei luminaţi în al doilea rând. Pentru că îndum- 
nezeitul are aceeaşi experienţă pe care a avut-o Moise, 
Apostolii la Cincizecime etc. Şi, având aceeaşi experi- 
enţă, [prin experienţa aceasta] înţelege Sfânta Scriptură. 

Din motivul ăsta tot insist eu de atâţia ani la Universi- 
tate asupra acestui lucru, că metoda teologică a Bisericii 
Ortodoxe, a tradiţiei patristice, este empirică. Pentru că 
aici, în Grecia, cel puţin, teologia e considerată ca fiind 

o anexă a filosofiei. Au impresia că trebuie să studieze 

filosofia ca să priceapă teologia ortodoxă.” 

Şi, desigur, se întâmplă aici ceea ce am menţionat mai îna- 
inte, că atunci când omul se învredniceşte de vederea lui 
Dumnezeu, Vechiul şi Noul Testament sunt depășite. Însă, 
după experienţa vederii lui Dumnezeu, chiar şi văzătorul de 
Dumnezeu va folosi cuvintele de Dumnezeu insuflate ale 
Sfintei Scripturi. 

„În experienţa îndumnezeirii, Vechiul şi Noul Testa- 
ment sunt depășite. Teologia este depășită. Teologii sunt 
depășiți. Pentru că teologul devine îndumnezeit, şi are 
experienţa realităţii numită Dumnezeu, Care transcende 
şi raţiunea, şi toate, pentru că nu există nici o asemănare 
între Dumnezeu şi lume. 

Când însă omul se întoarce din experienţa îndumne- 
zeirii, are cuvinte de Dumnezeu insuflate, ceea ce în- 
seamnă că este insuflat de experienţa pe care a avut-o 
în aşa fel încât, prin înțelesurile insuflate de experienţa 
aceasta — de aceea se și numesc de Dumnezeu insuflate —, 
îi călăuzeşte şi pe alţi oameni. Dar nu le oferă înţelesuri 
doar ca să-i facă să înţeleagă niște înțelesuri. Le oferă în- 
țelesuri ca să le folosească pe post de mijloace prin care 
să înainteze prin curăţire la luminare, și în sfârşit la în- 
dumnezeire. Acesta este scopul înţelesurilor.” 


Prin urmare, numai cel care are experienţă personală 
înţelege experienţa Sfinţilor de Dumnezeu văzători. 


4. Vechiul şi Noul Testament 


Sfânta Scriptură este împărțită în cărţile Vechiului Testa. 
ment, de dinaintea Întrupării Fiului şi Cuvântului lui Dum- 
nezeu, şi în cărţile Noului Testament, de după Întruparea 
Cuvântului. Atât Vechiul, cât şi Noul Testament au fost în- 
credințate prin Revelația Celei de a doua Persoane a Sfintei 
Treimi —în Vechiul Testament Prorocilor, prin Revelația Cu- 
vântului neîntrupat, ca Înger al Marelui Sfat, iar în Noului 
Testament Apostolilor, prin Revelația Cuvântului celui în- 
trupat, Hristos. 

Biserica, la slujbele şi prăznuirile ei de peste an, foloseşte 
ca lecturi atât texte din Vechiul Testament, cât şi din Noul 
Testament. Citirile de la Vecernie, care tâlcuiesc praznicele 
împărăteşti şi sărbătorile Sfinţilor, sunt preluate din Vechiul 
Testament, iar citirile de la Dumnezeiasca Liturghie, din Noul 
Testament. 

Cuvântul „testament” desemnează voia cuiva, consem- 
nată şi atestată prin semnătura sa. În amândouă Testamen- 
tele, Cea de-a doua Persoană a Sfintei Treimi S-a arătat 
Prorocilor şi Apostolilor, le-a încredințat Revelația, a avut loc 
o înţelegere, pecetluită cu sângele jertfei în Vechiul Testa- 
ment, şi cu sângele lui Hristos în Noul Testament. 

Astfel, studiem Vechiul şi Noul Testament folosind cheile 
ermineutice date de Proroci, Apostoli și Părinţi şi păstrate 
în Biserică. 


a) Valoarea Vechiului Testament 


În Apus, Vechiul Testament a fost vădit minimalizat și 
desconsiderat comparativ cu Noul Testament. Acest lucru 
se explică prin faptul că Hristos şi tot ceea ce a spus El este 

tinut la mai mare preţ decât cuvintele Prorocilor din Ve- 
chiul Testament. le Prorocilor din 


„Prejudecata occidentalilor este că mai avem şi Ve- 
chiul Testament, pe care-l evaluează undeva la un nivel 
foarte de jos. Vechiul Testament nu înseamnă mare lucru 
pentru protestanți şi latini. După aceea vine Hristos, şi 
abia de-acum începe adevărata credinţă. După aceea avem 
epoca Apostolilor, de la învățătura publică a lui Hristos 
până la Răstignire, Îngropare, Înviere, Înălțare și cele- 
lalte. După aceea avem Biserica.” 

„Teologii occidentali citesc Vechiul Testament şi nu 
găsesc cine ştie ce legătură între Vechiul Testament şi 
Noul Testament, așa că, din punctul de vedere al cerce- 
tării protestante şi papistaşe, o parte a Scripturii a fost 
ruptă de cealaltă. Din punctul de vedere al neortodoc- 
şilor, ruptura este aproape completă, în vreme ce pentru 
ortodocşi nu există nici o deosebire între Vechiul şi Noul 
Testament. 

Tot ce este în Noul Testament este şi în Vechiul Tes- 
tament. Singura diferenţă este Întruparea şi lucrarea de 
mântuire: «Cu moartea pe moarte călcând, şi celor din 
morminte viaţă dăruindu-le». Singurele elemente noi 
sunt lucrările de mântuire şi Întruparea, ca şi adeverirea, 
prin experienţa Cincizecimii, că Duhul Sfânt este Ipostas 
distinct şi propriu, nefiind nici Ipostas al Cuvântului, 
nici al Tatălui, nefiind nici energie, ci fiind un Ipostas 
propriu.” 

Părinţii Bisericii nu vedeau Vechiul şi Noul Testament 
din perspectiva separării dintre Lege şi Har, ci din perspec- 
tiva treptelor desăvârşirii. 

O altă problemă serioasă este că teologii apuseni, după 
cum vedem şi la Varlaam, susțineau că teofaniile Vechiului 
Testament apar și dispar, [sunt tranzitorii] fiind diferite de 
teofaniile Noului Testament. 


ON 

Părinţii Bisericii nu aveau asemenea concepții. Este sem- 
nificativ faptul că Sfântul Ambrozie, Episcopul Mediolanu. 
lui, a cărui învățătură este aceeași cu a Părinților Tăsăriteni, 
a sfătuit pe Fericitul Augustin să se pregătească pentru bo. 
tez prin citirea Vechiului Testament. 

„Augustin ne spune că la început era atent numai la 
forma discursului. Fiind profesor de retorică, era atent 
în special la structura discursului, şi nu atât la conținut. 
Dar, treptat, odată cu trecerea timpului, a început să fie 
atent și la conţinut. Atunci și-a dat seama că tâlcuirea 
creştinilor la Vechiul Testament este extrem de diferită de 
cea a maniheilor. Concepţia maniheistă despre Vechiul 
Testament e că Vechiul Testament ar aparţine dumne- 
zeului întunericului. Cu alte cuvinte, Vechiul Testament 
ar fi o operă a întunericului, câtă vreme Noul Testament 
şi propriile lor scrieri ar aparține Luminii. 

În orice caz, ne spune că Ambrozie i-a deschis ochii 
asupra Vechiului Testament, şi a început să vadă altfel 
lucrurile, însă de data asta corelându-le cu platonismul 
său. Atunci s-a hotărât să se boteze şi i-a trimis lui Am- 
brozie o scrisoare, de acolo de unde era el în vacanţă, 
anunţându-i hotărârea de a se boteza la Paştele viitor, și 
întrebându-l ce trebuie să facă pentru pregătire. 

Ambrozie i-a scris o scrisoare spunându-i să-l citească 
pe Isaia, să-l studieze bine în vederea botezului. Augus- 
tin ne mărturiseşte, în Dialogurile filosofice, că l-a luat pe 
Isaia să-l studieze, a citit câteva capitole, n-a înţeles ni- 
mic, şi din cauza asta s-a refugiat în discuţii filosofice cu 
niște discipoli şi prieteni ai lui care erau cu el acolo, 
într-o casă pe care i-o lăsase un cunoscut ca să-şi petreacă 
vacanţa. Era şi cam bolnav, avea o tuse urâtă și trebuia 
să se refacă. 

Oricum, e clar că, pe când se pregătea de botez, el încă 
mai credea că nu există nici o deosebire între creştinism 

şi Platonism. Acest lucru, pentru cineva care are minime 
cunoştinţe despre diferenţele dintre cele două, este o con- 
Vingere stranie — cel puțin! - pe care a adus-o cu el la botez.” 


b) Legăturile dintre Vechiul şi Noul Testament 


Din punctul de vedere ortodox, există o foarte strânsă le- 
gătură între Vechiul şi Noul Testament. Deosebirea, care va 
fi expusă mai jos, este că Dumnezeul revelat în Vechiul Tes- 
tament este Cea de-a doua Persoană a Sfintei Treimi neîn- 
trupată, Îngerul Marelui Sfat, câtă vreme Dumnezeul revelat 
în Noul Testament este Cuvântul cel întrupat. Prin urmare, 
deosebirea este Întruparea şi existenţa Bisericii ca Trup al lui 
Hristos. Toate celelalte sunt comune. 

Înainte de toate, atât în Vechiul, cât şi în Noul Testament 
există cuvinte şi înțelesuri create prin care se comunică rea- 
litatea necreată. 

Apoi, comună este şi antropologia, atât în Vechiul, cât 
şi în Noul Testament, anume că omul, îndepărtându-se de 
Dumnezeu şi pierzând comuniunea cu El, este bolnav du- 
hovniceşte. Aceasta este o cheie ermineutică unitară, prin care 
se tâlcuieşte întreaga Sfântă Scriptură. 


„În Vechiul Testament există niște bărbaţi numiţi Pro- 
roci, şi Prorocii aceştia aveau o experienţă anume. Această 
experienţă a lor este descrisă - pe cât e cu putință să fie 
descrisă - în Vechiul Testament. Și în Noul Testament 
găsim ceva asemănător. Apoi, strâns legată de această 
experienţă a Prorocilor şi Apostolilor este şi predica lor, 
ca şi întreaga metodă pe care o folosesc în încercarea de 
a-i iniția și pe credincioşi în aceeaşi experienţă. 

Astfel, avem fenomenul că atât în Vechiul, cât şi în Noul 
Testament, dacă cineva vrea, după părerea mea, să gă- 
sească cheia Sfintei Scripturi şi a tradiţiei patristice, trebuie 
să înţeleagă următorul lucru: că şi în Vechiul Testament, 
şi în Noul Testament există o anume antropologie. 


taia, 

Când spun «antropologie», nu din punct de Vedere 
filosofic spun, ci în special din punct de vedere teolo- 
gic, anume că există o ființă numită om. Omul acesta are 
o înclinaţie spre slăbiciune şi spre boală. Omul este bol- 
nav. Și de ce este bolnav? Pentru că nu se află în starea de 
îndumnezeire — cu alte cuvinte, se consideră că starea 
normală a omului este îndumnezeirea. Și, nefiind în sta. 
rea de îndumnezeire, nici de luminare, omul este bolnav, 
atât din punct de vedere duhovnicesc, cât şi social. Are 
o personalitate bolnavă, şi-a pierdut ceea ce în ziua de 
azi am numi personalitate, şi a devenit egocentric, egoist 
şi temător, şi nu mai funcţionează corect ca om. Și există 
fel de fel de oameni, de diferite niveluri — de la canibal 
la filosoful rafinat —, dar nici unul, nici altul nu trăieşte co- 
rect. De ce? Pentru că sistemul nu le funcţionează corect.” 


Omul căzut şi bolnav are o dragoste egoistă, se îngrijeşte 
doar de sine, nu are dragoste nici de Dumnezeu, nici de oa- 
meni. Trebuie să se tămăduiască, să ajungă la dragostea jert- 
felnică. Și aceasta se dobândeşte prin Hristos, singurul să- 
nătos şi fără de păcat. 

„Din perspectiva Tradiţiei ortodoxe şi a celei ebraice — 
vechea tradiţie ebraică, adică Vechiul Testament -, omul 
care nu are dragoste jertfelnică este bolnav, și nu are dra- 
gostea aceasta jertfelnică tocmai pentru că este bolnav. 
Poate că ar vrea el s-o aibă, dar nu ştie cum s-o dobân- 
dească. Nu-i în stare s-o dobândească, ar trebui să ştie 
cum ar putea s-o dobândească. 

E ca şi cum un bolnav ştie că-i bolnav, dar nu ştie și 
cum să se facă bine. Ştiu că celălalt e sănătos, ştiu că eu 
sunt bolnav, dar cum să mă vindec dacă nu ştiu să mă 
vindec? Cum să ajung ca celălalt, care nu-i bolnav? 

. Aşadar, singurul prin excelență fără de boală şi fără de 
păcat în toată istoria omenirii este Hristos. Cum poate 

deveni omul ca Hristos, singurul Care nu numai că nu a 

fost bolnav, dar nici nu S-a născut bolnav, în vreme ce noi 
toți ceilalţi ne-am născut bolnavi — și toţi din Vechiul Tes- 
tament, şi toţi din Noul Testament ne-am născut bol- 
navi? Singur Hristos S-a născut fără de păcat şi fără de 
boală. Putem noi să devenim ca Hristos numai pentru 
că vrem asta? Bine-bine, putem noi să vrem, dar cum să 
şi reuşim?” 


Acest „cum” — cum să dobândim dragostea jertfelnică, 
cea care indică tămăduirea existenţei noastre, sănătatea du- 
hovnicească - este ceea ce-i preocupă pe Proroci, Apostoli 
şi Părinţii Bisericii. Acest lucru este strâns legat de activarea 
energiei-lucrării noetice în inimă. 

În toată Sfânta Scriptură, deopotrivă în Vechiul şi Noul 
Testament, întâlnim faptul că energia noetică funcționează în 
inimă, şi prin ea omul dobândeşte cunoaşterea lui Dumne- 
zeu, în vreme ce energia rațională funcţionează în rațiune, 
prin gânduri (Aoyiopoi), rațiune prin intermediul căreia se 
realizează legătura omului cu lumea înconjurătoare. 

Pentru a se tămădui, omul trebuie să parcurgă treptele vieții 
duhovnicești, care sunt curățirea inimii, luminarea minții 
(voùc) şi îndumnezeirea. Aceste trepte ale desăvârșirii pot fi 
regăsite atât în Vechiul Testament, cât și în Noul Testament. 

Aceasta este perspectiva din care trebuie să privim Legea 
Vechiului Testament, împreună cu ceremoniile de curăţire şi, 
în general, cu toate poruncile. Legea mozaică are în mod vădit 
un caracter ascetic, care constă în curățirea inimii şi în urcu- 
şul către luminare şi îndumnezeire. Astfel, în Vechiul Tes- 
tament nu există doar cuvinte şi înţelesuri, ci şi experienţa 
îndumnezeirii care transcende cuvintele şi înțelesurile. 


„Avem o problemă fundamentală în teologia ortodoxă 
contemporană. Care-i legătura dintre Vechiul Testament 
şi Noul Testament? Cu alte cuvinte: avem în Vechiul Tes- 
tament Revelația adevărului, adică avem experiența 


De 


îndumnezeirii care transcende cuvintele şi înțelesurile? Sa 
în Vechiul Testament avem doar cuvinte şi înțelesuri? 

Tradiția augustiniană ne spune că avem doar cuvinte 
şi înțelesuri, lucruri ce apar și dispar, dar nu avem nimic 
care să se compare cu Noul Testament din punctul de ve 
dere al experiențelor. Așa că nici protestanții, nici latinii 
nu înţeleg Vechiul Testament în felul în care îl înţelegem 
noi, ortodocşii. Pentru Părinţii Bisericii, toţi Prorocii ajun- 
seseră la îndumnezeire.” 

c) Diferenţa dintre Vechiul şi Noul Testament 


Aşa cum am subliniat mai sus, există o identitate a expe- 
rienţelor la Proroci, Apostoli şi Părinți, cu alte cuvinte, între 
Vechiul şi Noul Testament. Viața duhovnicească este comună, 
treptele desăvârşirii sunt aceleaşi, proslăvirea este trăită de 
toţi Sfinţii îndumnezeiţi. Există însă şi diferenţe. 

Prima diferenţă este că în Vechiul Testament Se arată Cu- 
vântul neîntrupat, în vreme ce în Noul Testament Se arată 
Cuvântul întrupat. Acest lucru a fost subliniat amănunțit în 
altă parte. 

A doua diferenţă este că îndumnezeirea Prorocilor în Ve- 
chiul Testament avea un caracter vremelnic, pentru că nu 
fusese încă nimicită moartea, în timp ce îndumnezeirea Apos- 
tolilor în Noul Testament este statornică, datorită existenţei 
firii omenești îndumnezeite a lui Hristos şi biruinţei asupra 
morţii. 

„A doua mare diferenţă dintre Vechiul şi Noul Tes- 
tament este diferența dintre caracterul temporar și cel 
permanent al împărtășirii de slava lui Dumnezeu. În 
Vechiul Testament există o părtășie vremelnică, cu alte 
cuvinte, experienţa îndumnezeirii era temporară — cei care 
au văzut slava necreată a Cuvântului, cu toate acestea au 
murit şi cu trupul, şi cu sufletul —, câtă vreme acum, prin 

Întrupare, cei care au văzut slava necreată a Cuvântu- 
lui s-au făcut permanent părtași ai slavei Sfintei Treimi, 
pentru că, atunci când moare trupul, nu mai este supus 
morții şi sufletul. Căci moartea sufletului este lipsa în- 
dumnezeirii, adică a vederii lui Dumnezeu. 

Adică, un om care acum, în această viață, ajunge la 
îndumnezeire, moartea nu mai are stăpânire asupra lui, 
iar experienţa îndumnezeirii continuă şi după moarte. Un 
foarte puternic indiciu şi o mărturie că așa stau lucrurile 
sunt sfintele moaşte. Sfintele moaşte există pentru că cei 
care au lăsat moaşte le-au lăsat drept mărturie a învierii 
trupurilor lor. De aceea cu toţii împreună formează co- 
muniunea Sfinţilor.” 


În general, asemănările şi deosebirile dintre Vechiul şi Noul 
Testament pot fi sintetizate în trei întrebări fundamentale. 

„O să pun niște întrebări. Fără să ofer nici o soluţie. 
Pur şi simplu cred că trebuie supuse unei examinări mai 
atente şi cercetate mai îndelung. 

a) Ce s-a revelat în Vechiul Testament: adevărul s-a 
revelat, sau niște minciuni? b) Prin ce se deosebeşte Ve- 
chiul Testament de Noul Testament? Și c) Ce vrea să spună 
Hristos prin «vă va călăuzi pe voi la tot adevărul»? Ce este 
acest «tot adevărul» şi când s-a revelat el? Şi, dacă s-a re- 
velat «tot adevărul», atunci înseamnă că adevărul acesta 
trebuie considerat acum apogeul, culmea culmilor. Şi, 
dacă după acest apogeu mai avem un și mai înalt apogeu, 
atunci trebuie să evaluăm și dacă mai avem sau nu starea 
respectivă. Pentru că revelarea «tot adevărului» presu- 
pune şi o anumită stare. Ce anume s-a revelat ca «tot ade- 
vărul»? Dogma Sfintei Treimi? Dogma Întrupării? Ce s-a 
revelat ca «tot adevărul»? Şi când? S-a revelat treptat? 
Odată cu timpul, de-a lungul veacurilor? Sau s-a revelat 
tot o dată, într-o singură experienţă a Revelaţiei? Și așa 
mai departe. 


N 

Concepţiile pe care le avem astăzi despre aceste su. 
biecte nu se mai regăsesc în cadrele tradiţiei patristice. Un 
profesor al nostru a căzut în capcană cu termenul «Reve- 
laţie», zicând el că şi după Cincizecime există Revelaţie, 
Acum, ce este Revelația ca să mai existe și după Cincize- 
cime? Ce înseamnă Revelaţie la Părinţii Bisericii? Şi prin 
ce se deosebeşte Revelația de după Cincizecime de Re- 
velaţia Cincizecimii sau de Revelația de dinaintea Cincizeci- 
mii sau Revelația de după Înviere de Revelația dinaintea 
Înălţării, de Revelația Învierii şi de Revelația de dinaintea 
Întrupării? 

Astfel, înainte de Întrupare avem revelații în tot Ve- 
chiul Testament. După Întrupare avem revelații. Înainte 
de Înviere avem revelații. La Înviere şi după Înviere avem 
revelații. Înainte de Înălţare, în timpul Înălţării avem ex- 
periența Înălţării. Apoi avem și Cincizecimea. După aceea, 
Părinţii vorbesc iarăşi de revelații. Când Părinţii vorbesc 
despre Revelaţie, ce înțeleg ei prin Revelaţie? Şi ce legă- 
tură este între Revelaţie şi insuflarea dumnezeiască?” 
Răspunsul la toate aceste întrebări este că în Vechiul 

Testament avem Revelația Cuvântului neîntrupat - şi este 
adevăr, nu minciună. Însă «tot adevărul», care avea să fie 
revelat în ziua Cincizecimii, este că Biserica este Trupul lui 
Hristos. Cuvântul neîntrupat este acum întrupat. Acesta este 
«tot adevărul». 

„Deosebirea fundamentală dintre Vechiul şi Noul Tes- 
tament este Întruparea. Mai întâi, Cuvântul S-a arătat 
Prorocilor neîntrupat. Prima mare diferenţă: nu există 
Întrupare în Vechiul Testament. În Vechiul Testament 
există însă Sfânta Treime, Care Se arată Prorocilor, deoa- 
rece Cuvântul, Însuşi Hristos, Se arată Prorocilor. Din acest 
motiv, pentru noi, ortodocşii, Vechiul Testament este în 
mod clar hristocentric. Unii vorbesc despre monoteismul 

care ar fi fost revelat în Vechiul Testament etc., dar nu 
este așa.” 


Aceasta înseamnă că deosebirea dintre Vechiul şi Noul Tes- 
tament nu este dogma despre Sfânta Treime, ci Întruparea. 


„Cuvântul, Care era neîntrupat în Vechiul Testament, 
Se arăta fără de trup. Acum însă Cuvântul, Care este în- 
trupat, când Se revelează omului, Se revelează totdeauna 
în trup. Aşadar, în Noul Testament, Revelația se concen- 
trează pe firea omenească a lui Hristos. 

De vreme ce aşa stau lucrurile, înseamnă că și înainte 
de Cincizecime avem exemple de îndumnezeire, după cum 
ştim din Tradiţie despre îndumnezeirea Maicii Domnu- 
lui, care la trei ani a intrat în Templu. A ajuns în Sfânta 
Sfintelor, ceea ce înseamnă că Maica Domnului, în vârstă 
de trei ani fiind, ajunsese la experienţa îndumnezeirii. 
Asta înseamnă că trăia în slava lui Dumnezeu și avea 
vederea lui Dumnezeu cel puţin de la vârsta de trei ani, 
astfel fiind pregătită să fie Maica lui Dumnezeu. Acesta 
este un exemplu. 

Apoi, avem exemplul Botezului lui Hristos. Avem exem- 
plul celor doi ucenici ai lui loan. Apoi avem Schimbarea 
Ja Faţă şi apoi avem Cincizecimea. Însă între Schimbarea 
la Faţă și Cincizecime, Hristos spune «vă va călăuzi la tot 
adevărul» (loan 16, 13). Ce vrea să spună prin aceste cu- 
vinte, că «vă va călăuzi la tot adevărul», atâta vreme cât și în 
Vechiul Testament avem experienţa îndumnezeirii, atâta 
vreme cât Sfânta Treime Se revelase deja Prorocilor — Ta- 
tăl în Cuvântul şi în Duhul Sfânt Se revelase Prorocilor? 

Aceeaşi Revelaţie o avem şi în Noul Testament, dar 
avem acum în plus firea omenească a lui Hristos. La 
Schimbarea la Faţă avem Revelația slavei lui Hristos, atât 
prin firea omenească a lui Hristos, cât şi în norul care i-a 
umbrit pe Apostoli. lar după aceea avem Cincizecimea. 


Sa, 

De ce este Cincizecimea revelaţie a tot adevărul şi nu este 
Schimbarea la Faţă revelaţie a tot adevărul?” 


Lumina pe care au văzut-o Prorocii Vechiului Testament 
era Lumina dumnezeiască necreată, dar nu exista încă și trupul, 
La Schimbarea la Faţă a lui Hristos, Ucenicii au văzut Lu- 
mina ieşind din trupul lui Hristos, Care era însă în afara 
lor, pentru că nu deveniseră încă mădulare ale Trupului lui 
Hristos. În ziua Cincizecimii însă, ca şi după aceea, Sfinţii 
Apostoli şi Sfinţii văd Lumina din lăuntrul Trupului lui Hris- 
tos, pentru că ei înşişi sunt mădulare ale Trupului înviat şi 
proslăvit al lui Hristos. 


„Faptul că cineva ajunge la îndumnezeire, că are înlă- 
untrul său Lumina, înseamnă că sursa Luminii, desigur, 
este Tatăl, Fiul şi Sfântul Duh, dar mai este şi firea ome- 
nească a lui Hristos. Datorită unirii ipostatice, adică dato- 
rită faptului că există trupul Cuvântului, de aceea izvor 
al vieţii nu este doar Cuvântul, ci şi trupul. Vederea lui 
Dumnezeu, adică îndumnezeirea, este izvor al vieţii. 

Aceasta este deosebirea fundamentală dintre Vechiul 
şi Noul Testament. Acum, lucrul acesta, din punctul de 
vedere al realităţii, este ceea ce se numeşte Biserică, rea- 


litatea bisericească istorică. 


Prin urmare, vederile lui Dumnezeu din Noul Testament 
se deosebesc de vederile lui Dumnezeu din Vechiul Testa- 
ment, pentru că firea omenească a Cuvântului este acum izvor 
al energiei necreate a lui Dumnezeu, şi pentru că văzătorii 
de Dumnezeu sunt mădulare ale Trupului lui Hristos. De 
asemenea, şi pentru că moartea a fost nimicită şi îndumne- 
zeirea nu mai are un caracter vremelnic. De asemenea, acum 
Biserica este Trupul lui Hristos, şi mai presus de Biserică nu 
există nici un alt adevăr. Acesta este «tot adevărul» care s-a 
revelat în ziua Cincizecimii şi este trăit de-a lungul veacu- 


rilor de credincioşi. După Cincizecime nu s-a mai adăugat 
nici un adevăr nou. 


S. Sfântă Tradiţie și tradiţii 


Am văzut până acum că Sfânta Tradiţie este unul și ace- 
lași lucru cu Moştenirea credinţei, fiind însă mai vastă decât 
Sfânta Scriptură. O parte a Tradiţiei a fost consemnată în 
Sfânta Scriptură, adică în Vechiul şi Noul Testament. 

Apostolul Pavel se referă în mod repetat la tradiţiile pe 
care le-a predat creştinilor şi pe care aceştia trebuie să le țină. 
Pe tesaloniceni îi îndeamnă: „Drept aceea, fraților, staţi şi ţineţi 
predaniile care v'ați învăţat ori prin cuvânt, ori prin epistolia 
noastră” (II Tesaloniceni 2, 15). Tradiţia-predania este ceea ce 
el însuşi a predat, adică adevărul pe care îl cunoscuse pe 
cale empirică. Corintenilor le scrie: „Vă laud pe voi, fraților, 
că de toate ale mele vă aduceți aminte, şi precum v'am dat vouă 
ţineţi predaniile” (| Corinteni 11, 2). Apostolul Pavel, asemenea 
tuturor Prorocilor şi Apostolilor văzători de Dumnezeu, a 
primit de la Dumnezeu Revelația şi a predat-o ucenicilor lor, 
care sunt datori să o păzească. Tradiţia pe care a predat-o 
Apostolul Pavel Corintenilor este Revelația pe care el însuși 
a primit-o — și aceasta este Evanghelia care îl mântuieşte pe 
om. Scrie: 

„Și arăt vouă, fraților, evanghelia care am binevestit vouă, 
care ați şi primit, întru care şi staţi, prin care vă şi mântuiţi, de o 
ţineţi cum am binevestit ouă, fără numai de nu în zadar ați crezut. 
Că am dat vouă întâi care am şi luat, cum că Hristos au murit 
pentru păcatele noastre după Scripturi: şi cum că s'au îngropat şi 
cum că au înviat a treia zi, după Scripturi; și cum că s'au arătat lui 
Chifa, apoi celor unsprezece; după aceea s'au arătat la mai mulți 
decât cinci sute de frați de o dată, din care cei mai mulți sunt până 
acum, iar unii au şi adormit; după aceea s'au arătat lui Iacov, 

apoi apostolilor tuturor; iar mai pre urmă decât toți, ca unui năs- 
cut înainte de vreme, s'au arătat şi mie” (I Corinteni 15, 1-8), 

Această dumnezeiască arătare este adevărata Evanghe- 
lie care mântuieşte, şi aceasta este Tradiţia ortodoxă. 

În alt loc, vorbind despre predare şi primire, Apostolul 
Pavel vorbeşte despre taina Dumnezeieştii Euharistii: 

„Că eu am primit de la Domnul, care am şi dat vouă. Că Dom- 
nul Iisus, în noaptea întru care s'a vândut, au luat pâine, și mul- 
tămind au frânt şi au zis: luaţi, mâncaţi, acesta este trupul meu 
care se frânge pentru voi; aceasta să faceţi întru pomenirea mea, 
Aşijderea şi paharul, după cină, zicând: acest pahar legea cea nouă 
este întru sângele meu; aceasta să faceți de câte ori veți bea, întru 
pomenirea Mea. Că de câte ori veţi mânca pâinea aceasta şi veți bea 
paharul acesta, moartea Domnului vestiți până când va veni” (I Co- 
rinteni 11, 23-26). 

Taina Dumnezeieştii Euharistii unită cu vederea lui Hris- 
tos celui Înviat este ceea ce definește Tradiţia ortodoxă. Aceasta 
este taina Sfintei Tradiţii. 

Predarea tainei îl renaşte pe om, de aceea Apostolul Pavel 
scrie: „Că de ați avea zeci de mii de dascăli în Hristos, dar nu mulţi 
părinţi, că întru Hristos lisus prin Evanghelie eu v'am născut pre 
voi” (I Corinteni 4, 15). Transmiterea predaniei îl renaşte pe om, 
iar cel care o transmite este Părintele duhovnicesc. În afara 
lucrării acestei Tradiţii nu există renaştere şi mântuire. Acesta 
este motivul pentru care Apostolul Pavel îi îndeamnă pe creş- 
tini să nu primească alte tradiţii: „Și poruncim vouă, fraților, 
întru numele Domnului nostru lisus Hristos, să vă feriți voi de 
tot fratele ce umblă fără de rânduială, şi nu după predania care a 
luat de la noi” (II Tesaloniceni 3, 6). 

Aşadar, creştinii nu trebuie să primească altă evanghelie, 
chiar dacă ar fi propovăduită de un înger: „Mă mir că aşa de 
curând vă mutați de la cel ce v'a chemat pe voi prin darul lui 
Hristos la altă evanghelie, care nu este altă, fără numai sunt oare- 
cari ce vă tulbură pre voi, şi voiesc să strămute evanghelia lui 

Hristos. Ci măcar şi noi, sau înger din cer de vă va vesti vouă altă 
Evanghelie afară de ceea ce am binevestit vouă, anatema să fie. 
Precum am zis mai 'nainte, şi acum iarăș zic: oricine de vă va bi- 
nevesti afară de ceea ce ați luat, anatema să fie” (Galateni 1, 6-9). 
Prin urmare, una e Sfânta Tradiţie, anume predarea şi 
trăirea Revelaţiei, şi alta sunt diferitele tradiţii omeneşti. De- 
spre aceasta vom vorbi mai pe larg în cele ce urmează. 


a) Tradiţia ortodoxă 


Tradiţia ortodoxă reprezintă predarea întregului adevăr 
revelat, cel încredințat Prorocilor, Apostolilor şi Părinților, dar 
şi predarea metodologiei prin care poate cineva să ajungă 
la vederea lui Dumnezeu. Există anumite chei ermineutice 
care arată ce este şi ce nu este Tradiţia, şi când anume Tra- 
diţia ortodoxă se află într-un punct de vârf, şi când este în 
declin. 

„Trebuie să definim foarte clar ce este Tradiţia, şi ce 
poate fi considerat punct de vârf şi punct de declin al 
Tradiţiei. Dacă lucrul acesta nu e definit extrem de clar 
şi precis, atunci noi, ca ortodocşi, vom bâjbâi în perma- 
nenţă, şi e posibil să fim într-un punct de vârf şi să zicem 
că suntem într-un punct de declin, sau să fim într-un 
punct de declin şi să-i zicem punct de vârf. Depinde de 
criteriile fiecăruia. 

Ce este un punct de vârf şi ce este un punct de declin 
în creştinism? Că suntem atât de influenţaţi de occiden- 
tali, latini şi protestanți, asta e cât se poate de evident.” 
Toți vorbim despre Tradiţia ortodoxă, dar nu ne dăm 

seama exact ce este această Tradiţie şi în ce constă ea. 

„Există Tradiţia ortodoxă care se păstrează la noi până 
azi, dar nimeni nu înțelege exact în ce constă această Tra- 
diţie şi care sunt criteriile ei de judecată.” 


a ! 

Miezul Sfintei Tradiţii este curățirea, luminarea şi îndum- 
nezeirea. Subliniem însemnătatea luminării, ce urmează cură- 
țirii şi precede vederii lui Dumnezeu, căci luminarea, adică 
împărtășirea de energia luminătoare a lui Dumnezeu, con- 
stituie baza pentru împărtășirea de energia lui Dumnezeu 
care ne pregăteşte pentru a-L vedea. 

Criteriul fundamental al Tradiţiei este Sfânta Scriptură, unde 
se face permanent referire la treptele desăvârşirii - curăţire, 
luminare şi îndumnezeire — care călăuzesc la Cincizecime, 
Este cu neputinţă să evaluezi Tradiţia ortodoxă în afara 
Cincizecimii. 

„Sfânta Scriptură este totdeauna criteriul de bază al 
Tradiţiei, aşadar toți Părinţii care sunt în acord cu Scrip- 
tura se află în lăuntrul Tradiţiei. 

Din punctul de vedere al experienţei insuflării dumne- 
zeieşti, forma cea mai înaltă de revelaţie este Cincizeci- 
mea. Cea mai de sus treaptă de insuflare dumnezeiască 
este Cincizecimea, care vine după Vechiul Testament şi 
înainte de [scrierea] Noului Testament. Aşadar, criteriul 
insuflării dumnezeieşti este însăşi Cincizecimea.” 


Tradiţia ortodoxă este continuă în Biserică, fiind de ase- 
menea formulată și în hotărârile Sinoadelor Ecumenice şi 
în scrierile Părinților. 


„Apoi avem Tradiţia continuă a Bisericii, a Părinților, a 
Sfinţilor - ceea ce numim Tradiţie bisericească, Apoi avem 
hotărârile Sinoadelor Locale. Apoi însă mai avem și starea 
duhovnicească a episcopilor care se întrunesc în Sinoade.” 


Trebuie să vedem Tradiţia ca pe un întreg, cu alte cuvinte, 
ca fiind întreaga viaţă a Bisericii. Încă „Şi muzica Bisericii 
are caracter dogmatic”. Şi nici una dintre artele liturgice nu 
poate fi privită în afara esenței Tradiţiei ortodoxe, anume 


în afara treptelor desăvârşirii duhovniceşti ce conduc la 
Cincizecime. 

„Pentru unii, Tradiţie poate să însemne, să zicem, anu- 
mite tradiţii liturgice, iconografie, muzicale, tradiţii în 
veșmintele clericilor, chiar şi bărbile, să zicem. 

Există un simțământ foarte adânc printre greci că tra- 
diţiile trebuie păstrate. Au convingerea că pe vremuri po- 
porul era făcător de minuni, săvârşea lucruri mărețe în 
istorie atât ca naţiune, cât şi ca creștini, şi din punctul 
acesta de vedere grecii seamănă mult cu arabii, pentru că 
şi arabii au avut o istorie glorioasă, cu o uriaşă putere 
politică.” 

Când abordăm Tradiţia în afara Cincizecimii şi în afara 
a tot ceea ce călăuzește la Cincizecime, ea nu mai rămâne 
decât o simplă superstiție. 

„Din păcate, aici, în Grecia, cea mai mare problemă e 
că oamenii care sunt religioşi sunt religioşi într-un mod 
superstiţios, adică sunt sensibili la păstrarea Tradiţiei, 
fără însă a fi conştienţi ce înseamnă păstrarea Tradiţiei 
şi care este scopul ei.” 

Cei mai mulţi dintre cei care vorbesc despre Tradiţie sunt 


doar nişte conservatori ai Tradiţiei, adică păzesc formele 
exterioare ale Tradiţiei, ignorând însă miezul lor adânc. 


b) Esenţa Tradiţii ortodoxe 


Cele spuse până acum ne arată exact ce este Tradiţia or- 
todoxă. Vom vorbi despre acest lucru şi în cele ce urmează. 
Subiectul este serios, întrucât există o neînțelegere în acest 
punct. 

Există o singură Tradiţie, atât în Vechiul, cât şi în Noul 
Testament, 

„Înțelegerea ortodoxă a Tradiţiei aduce foarte mult 
cu concepțiile din ştiinţele pozitive. În orice ştiinţă po- 
zitivă, scopul e să se realizeze o analiză descriptivă a 
domeniului cu care se ocupă ştiinţa respectivă, şi astfel 

să li se permită tinerilor să se iniţieze în acea ştiinţă, 
pentru ca, învăţând-o din cărți, din prelegeri şi cursu- 
rile aplicate — cum ar fi, bunăoară, o operaţie în sala de 
operaţii ş.a.m.d. - din practica vie, să poată ajunge la re- 
petarea realizărilor ştiinţei, astfel încât să fie perpetuată 
şi îmbunătăţită. Vasăzică, există o relaţie strânsă între 
profesor, carte, elev şi exersare. Căci este şi exersarea la 
mijloc. 

Deci toate aceste elemente alcătuiesc Tradiţia orto- 
doxă — căci avem Sfânta Scriptură, care este manualul de 
referință al cursului de Ortodoxie, apoi avem scrierile 
Părinților Bisericii, avem Părintele duhovnicesc şi fiul du- 
hovnicesc. Relaţiile dintre Părintele duhovnicesc, fiul du- 
hovnicesc şi carte sunt exact relațiile dintre medic, stu- 
dentul la medicină [și cursurile de medicină]. Cunoş- 
tinţele şi practica se transmit de la profesor la student, 
iar lucrul acesta se întâmplă de douăzeci de secole, şi tot 
efortul se învârte în jurul textelor liturgice care se păs- 
trează în cărţile noastre de cult. 

Orice slujbă aţi lua, o să vedeți că tot interesul se în- 
vârte în jurul acestor trei categorii - curățirea, luminarea 
şi îndumnezeirea. Aceasta este temelia. În afara curățirii, 
luminării şi îndumnezeirii, nimic altceva nu mai există. 
Nu mai există teologie, adică. 

Pot să existe anumite puncte de interes; cineva-poate fi 
interesat, să zicem, ce-a făcut Nabucodonosor, sau Sam- 
son, sau David, şi să le ia pe toate acestea ca istorie. Căci 
sunt relatări istorice, şi-l pot interesa pe un istoric. Să le 
ia drept izvoare istorice, să se ocupe de personalităţile 
acestea independent de ştiinţa teologiei ortodoxe — da, 
se poate, dar atunci aceste texte ajung să fie folosite în alt 
scop decât scopul căruia au fost menite. Scopul textelor 
nu e pur şi simplu să facă istorie sau filologie sau rela- 
tări ale istoriei regilor etc. Scopul lor e să spună istoria 

unui popor Saera consacrat împlinirii voii lui Dum- 
nezeu. Şi voia lui Dumnezeu au aflat-o de la cei numiți 
Patriarhi san Proroci. Pe ei i-au avut conducători. 

Dacă citeşte cineva cu luare-aminte Vechiul Testa- 
ment să vadă cine sunt aceşti Patriarhi şi Proroci, va 
observa un lucru uimitor. Sunt aceiaşi oameni. Atât în 
vieţile Sfinţilor, cât şi în Noul Testament, Patriarh şi Pro- 
roc este cel care a atins îndumnezeirea — Părinții numesc 
îndumnezeirea «vedere a lui Dumnezeu» —, cel care a 
trecut prin curăţire şi a ajuns la luminare. 

Vasăzică, Părinţii Bisericii, când citesc Vechiul Testa- 
ment, îl citesc ca şi cum ar exista deja în Vechiul Testament 
curățirea şi luminarea, pomenirea neîncetată a lui Dum- 
nezeu şi Rugăciunea minţii etc., şi în felul acesta tâlcuiesc 
psalmii. Psalmii se tâlcuiesc ca imne care exprimă expe- 
rienţa aceasta a curățirii, luminării şi îndumnezeirii. 

Și asta indiferent dacă este aşa în realitate sau nu. Nu 
ne interesează acum ce este în realitate. Ne interesează 
doar cum se raportează Părinţii la această realitate. Şi 
poţi să vezi poticnirea asta la profesorii de Vechiul Tes- 
tament. Pentru că propriii noştri profesori de Vechiul 
Testament nu acceptă autoritatea Părinților în tâlcuirea 
Vechiului Testament.” 


Tradiţia nu este un simplu studiu al trecutului, nu repre- 
zintă mărturiile arheologice ale trecutului, ci este metoda 
curăţirii, luminării şi îndumnezeirii. Acest lucru se predă şi 
se transmite din generaţie în generaţie. 

„(Sfântul Ioan Botezătorul) este veriga de legătură 
între Vechiul şi Noul Testament, şi de aici se vede cum 
înțeleg Părinţii esența Tradiţiei. 

Traditie nu înseamnă să preluăm noi pur şi simplu 
niște mărturii arheologice ale trecutului şi să le dăm mai 


departe generaţiilor viitoare, ci este prin excelenţă această 

metodă a curăţirii, luminării şi îndumnezeirii, care se 
transmite de la o generaţie la alta şi constituie nucleul 
Tradiţiei. Toate celelalte aspecte sunt la periferia Tradiţiei. 
Esenţa Tradiţiei înseamnă predarea acestei experienţe. 
Aşadar, Tradiţia aceasta este predată acum, de la Vechiul 
Testament la Noul Testament, prin Înaintemergătorul, şi 
dintr-odată Se arată Hristos, învățând El Însuşi poporul 
prin cuvinte omeneşti, prin minuni și celelalte.” 


Tot ce contribuie la luminarea credincioşilor este Tra- 
diţie, iar tot ce nu călăuzește la luminare nu face parte din 
esenţa Tradiţiei ortodoxe. Astfel, avem, pe de o parte, nu- 
cleul Tradiţiei, şi pe de altă parte, elementele secundare ale 
Tradiţiei. 

„Avem istoria Bisericii, care în esenţă este istoria Tra- 
diţiei. Dacă vrea cineva să definească Tradiţia ortodoxă, 
poate să facă un paralelism şi cu alte tradiţii; există, de 
pildă, tradiţia ştiinţei medicale, tradiţia astronomiei, tra- 
diţia biologiei, a chimiei și așa mai departe. 

Ca să poți înțelege importanţa Tradiţiei din punct de 
vedere patristic, trebuie să vezi Biserica prin excelenţă 
ca un grup de oameni aflați în starea de luminare, care 
îşi asigură o generaţie de oameni luminaţi în stare să 
transmită luminarea și generaţiilor viitoare. 

Criteriul pentru ce aparţine Tradiţiei şi ce e de prisos 
Tradiţiei, din punct de vedere patristic, este simplu, Zic 
eu. Ceea ce duce la luminarea credincioşilor aparține Tra- 
diţiei, iar ceea ce nu duce la luminare fie nu aparţine 
Tradiţiei, fie este ceva secundar Tradiţiei. Vasăzică, de 
vreme ce există mijloace care îl călăuzesc sau îl ajută pe 
om să înainteze de la curăţire la luminare, şi de la lumi- 
nare la îndumnezeire, înseamnă că mijloacele acestea 
sunt absolut necesare în credința ortodoxă.” 


S. Sfântă Tradiţie şi tradiții 355 


Tradiţie este tot ceea ce conduce de la închinarea cu- 
vântătoare, rațională, la închinarea înţelegătoare, noetică. 


„Închinarea cuvântătoare este temelia Tradiţiei. Apoi, 
de la închinarea prin cuvinte, Însuşi Duhul Sfânt săvâr- 
șeşte închinarea noetică, strămutând-o în mintea ce se 
află în starea luminării. 

La hinduşi se întâmplă următorul lucru: fac ei niște 
exerciții fizice prin care separă mintea de rațiune; pur şi 
simplu golesc mintea şi nu merg mai departe, se opresc 
acolo. Are și această golire unele efecte asupra personali- 
tăţii omului, pentru că, prin golirea aceasta, omul devine 
mai blând, mai afabil.” 


Însă această golire a facultății raționale nu este suficientă, 
ci trebuie ca mintea să dobândească închinarea noetică. 
Trecerea de la închinarea rațională, cuvântătoare, la închi- 
narea noetică, înțelegătoare, este adeverită prin dobândirea 
Rugăciunea minţii (noetice), pe care o putem întâlni şi în tra- 
diţia Vechiului Testament. 


„De ce are Psaltirea o aşa de mare importanţă pentru Bi- 
serică? Pentru că Psalmii erau rugăciuni pentru Rugăciunea 
minţii. Şi este limpede că, în tradiţia ebraică, în tradiţia ebraică 
prorocească, dar şi în tradiţia creştină veche, Rugăciunea 
minţii se făcea nu doar pe Rugăciune, adică aşa cum zicem 
noi astăzi Rugăciunea, ci şi pe psalmi, de aceea spune Apos- 
tolul Pavel: «Ruga-mă-voi cu duhul, dar ruga-mă-voi şi cu mintea; 
cânta-voi (paA)" cu duhul, dar cânta-voi (pa) şi cu min- 
tea» (I Corinteni 14, 15). 

Vasăzică, Rugăciunea minţii nu este doar Rugăciune, ci 
şi psalmodie, cântări duhovniceşti. Şi avem exemple din 
Tradiţie că Rugăciunea minţii se făcea şi pe psalmi în anu- 
mite tradiţii. Unul din aceste exemple este Sfântul loan 


“gr. ădAc, „a psalmodia, a cânta imne și cântări închinate lui Dum- 
nezeu”, spre deosebire de 1payovădi, „a cânta cântări lumești”. (n. trad.) 

Casian, căci Rugăciunea minţii pe care o învaţă Sfântul 
Ioan Casian este pe psalmi. Există destule mărturii în sen- 
sul acesta.” 


Această tradiție are un caracter ascetic. 


„Cercetând subiectele din această perspectivă, şi vă- 
zând că nucleul Tradiţiei este moştenirea metodei de 
nevoinţă care călăuzește la luminare şi îndumnezeire, 
şi că teologia este expresia acestei experienţe a îndum- 
nezeirii — prin excelenţă a îndumnezeirii, având scopul 
de a-l călăuzi pe fiecare la aceleaşi experienţe prin care 
au trecut toți cei ce au pus în cuvinte teologia aceasta -, 
vedem că există o asemănare surprinzătoare cu oricare 
altă ştiinţă.” 

Pornind de la aceste premise, putem vorbi despre legătura 
dintre teologie şi evlavie, deosebind evlavia de pietism. 


„În Tradiţia ortodoxă, teologia şi evlavia sunt exact 
acelaşi lucru, nu există nici o diferență între ele. Amân- 
două, și evlavia, şi teologia, sunt identice şi inseparabile 
în Tradiţia ortodoxă.” 


„Se presupune că cel puţin preoţii erau în starea de 
luminare. De aceea umblau episcopii în sus şi-n jos să-i 


găsească pe cei luminaţi ca să-i hirotonească. Aceasta era 
Tradiţia.” 


Parcursul omului de la curățirea inimii și luminarea 
minţii la îndumnezeire este echivalentul treptelor de terapie 
duhovnicească a omului. De aceea, Tradiţia ortodoxă are 
un caracter pur terapeutic. 


„Ceea ce reiese din Tradiţia patristică este faptul că 
teologia are un caracter pur terapeutic, şi că scopul teolo- 
giei nu e să-l ducă pe om nici la înţelegerea lui Dumnezeu, 
nici la exprimarea lui Dumnezeu, căci și exprimările, şi 
înțelesurile, şi cuvintele despre Dumnezeu au un singur 

scop: tămăduirea omului, care se dobândește atunci când 
omul a trecut de la luminare la îndumnezeire.” 


Când omul nu are mintea (vovc) luminată, cu alte cu- 
vinte, când mintea lui nu lucrează după Dumnezeu și nu are 
pomenirea neîncetată a lui Dumnezeu, înseamnă că este 
bolnav şi are nevoie de terapie. 


„De aceea, Tradiţia ortodoxă a văzut dintotdeauna 
omul ca pe un păcătos bolnav, în sensul de bolnav sufle- 
teşte, nu în sensul moralei filosofice.” 


Devine clar că Părinţii definesc boala sufletului (Yvxń) 
diferit de psihiatria seculară. 


„Tradiţia patristică conţine lucruri despre care psihia- 
tria şi psihologia nici măcar nu-și închipuie că există.” 
Faptul că omul cu mintea (voc) întunecată este bolnav 

sufleteşte se desprinde şi din Tradiţia apostolică. Predarea 
Tradiţiei apostolice înseamnă transmiterea mai departe a diag- 
nosticului şi terapiei. 

Astfel, criteriul Tradiţiei patristice este tămăduirea omu- 
lui şi succesul terapiei. Când însă „Tradiţia terapeutică este 
întreruptă, atunci nu mai avem tămăduire”. La fel se întâmplă 
în toate ştiinţele. Când creştinul cunoaşte metoda terapeu- 
tică, atunci el este un expert care duce mai departe Tradiţia 
ortodoxă. 

Erezia se manifestă tocmai prin faptul că nu-l vindecă 
pe om. 

„Concepţia corectă despre Tradiţia patristică este că 
ceea ce tămăduieşte este ortodox, iar ceea ce-l distruge 
pe om este erezie.” 


c) Transmiterea Tradiţiei 


Tradiţia, care este tămăduirea omului, unirea lui cu Dum- 
nezeu, participarea la taina Cincizecimii, se transmite din 
generaţie în generaţie. Purtătorii acestei Tradiţii sunt cei în- 
dumnezeiţi. 

„Exact același lucru se întâmplă și în tradiţia patris. 
tică. Observatorii sunt cei îndumnezeiți — ei au Vederea 
lui Dumnezeu, o descriu, iar scopul descrierii este tepe- 
tarea observației. Prin urmare avem îndumnezeirea, 
exprimarea îndumnezeirii, cu scopul de a ajunge şi noi 
la îndumnezeire. 

Vasăzică, exact aceeaşi metodă ştiinţifică pe care oîn- 
tâlnim în toate ştiinţele pozitive o întâlnim și în teologia 
ortodoxă. Cu deosebirea că, atâta vreme cât în ştiinţele 
pozitive ceea ce este descris este descriptibil, în teologia 
ortodoxă, ceea ce este descris este indescriptibil.” 


După cum ştiinţa medicinei se transmite de la medici la stu- 
denţi, la fel şi ştiinţa medicinei duhovnicești se transmite 
ucenicilor, care devin astfel purtători ai aceleiaşi metodologii. 
Aceasta este perspectiva în care se moștenește Tradiţia. 


„Tradiţia ştiinţelor pozitive cuprinde scrierile, profe- 
sorii și elevii. lar elevii sunt urmaşii profesorilor şi devin 
şi ei, la rândul lor, purtători ai acestei tradiții ştiinţifice — 
devin viitorii specialişti. Au şi ei, la rândul lor, elevi şi 
așa mai departe. 

Acum, mă întreb, dacă Rugăciunea minţii este centrul 
Tradiţiei ortodoxe, atunci prin ce diferă Tradiţia orto- 
doxă de ştiinţele pozitive? De vreme ce există o tradiţie 
a ştiinţei medicale cu o anumită metodologie, mă întreb 
prin ce se deosebeşte metodologia tradiţiei patristice de 
metodologia ştiinţelor pozitive de astăzi? Prin absolut 
nimic. Nu văd nici cea mai mică diferenţă.” 

Episcopii sunt garanţii acestei transmiteri a Tradiţii, cu 
condiţia, desigur, să fie trăitori ai Tradiţiei. 

„Episcopii Bisericii sunt profesorii universitari în Bi- 
serica primelor veacuri. Acum, episcopii sunt doar niște 
studenţi ai profesorilor. În Biserica primară, episcopii 
sunt profesorii. Ei nasc fii duhovniceşti. Au toată răspun- 
derea tratamentului terapeutic în parohie, şi din acest 

motiv episcopul este cel care-i acordă preotului încuvi- 

inţarea de a lucra ca Părinte duhovnicesc,” 

Monahismul este, de asemenea, un purtător al acestei 
Tradiţii. 

„Monahismul este purtătorul spiritualităţii ortodoxe. 
Este purtătorul Tradiţiei ortodoxe, numită și psihiatrie 
duhovnicească. Psihiatria duhovnicească înseamnă vin- 
decarea energiei noetice a omului. După cum există o 
tradiţie în ştiinţa medicală a psihiatrilor, chirurgilor, mi- 
crobiologilor, ca și în toate ştiinţele, la fel și în știința me- 
dicinei duhovnicești există o tradiţie cu o metodologie.” 
În Biserica Ortodoxă sunt oameni care păstrează vie aceas- 

tă Tradiţie. Dacă această Tradiţie dispare, atunci Ortodoxia 
va cădea în uitare. 

Cu toate acestea, mulţi clerici ignoră această Tradiţie a 
tratamentului terapeutic şi se mulțumesc numai să facă 
rugăciuni. 

„Din câte văd, marea problemă, din punctul de vedere 
al metodologiei, e că Ortodoxia a căzut în mâinile unor 
oameni care n-au practicat metodologia ştiinţelor de 
astăzi, în nici o tradiţie experimentală, care nu văd nici o 
nevoie de-a ajunge la niște rezultate, şi sunt ca doctorii 
care te tratează cu vorbe şi cu promisiuni, fără să te aducă 
vreodată la vindecare. 

Închipuiţi-vă numai cum ar fi să te duci acum la un 
doctor şi întrebi, într-un sat: «Aveţi doctori, aveţi spital, 
aveţi sală de operaţii?» Deci te doare dintele, și te duci 
la dentist şi, în loc să înceapă cu aparatele, îţi citeşte o 
rugăciune, să zicem, şi-ţi spune c-o să te faci bine pe lu- 
mea ailaltă. 

Sau ai o criză de apendicită, fugi la doctor, te ia, te duce 
în sala de operații, te pune pe masă şi, în loc să-ţi facă 
injecții, vine asistenta şi-ţi citeşte rugăciunea injecției. Şi 
vine şi doctorul şi-ţi citeşte rugăciunea operației, şi apoi 

îți spune: «Foarte bine, vă mulțumim că ați venit pe la 
noi etc.», «Da, dom! doctor, mă doare...» «N-are nimica, 
după ce-o să muriţi o să vă faceţi bine...» Adică, orice-ai 
face e numai pentru viaţa cealaltă, din punctul de vedere 
al ştiinţei medicale. În halul ăsta am ajuns azi. Creştinii 
merg la biserică şi nici măcar preoţii nu mai ştiu ce-i aia 
curăţire şi luminare, deși vindecarea omului este cură- 
ţirea şi luminarea.” 
Așa că în multe cazuri din zilele noastre, conservarea anu- 
mitor elemente exterioare ale Tradiţiei este mai importantă 
decât moştenirea esenței Tradiţiei. 


d) Tradiţie şi tradiţii 


Câtă vreme aceasta este esența Tradiţiei ortodoxe, în Apus 
s-a dezvoltat o altă tradiţie, care a respins adevăratele criterii 
ale Tradiţiei ortodoxe; așadar, există Tradiţia ortodoxă şi alte 
tradiţii creştine. 

Franco-latinii au dezvoltat teologia scolastică, care se 
întemeaiază pe silogisme, nu pe tradiţia de nevoinţă; astfel, 
au înlocuit teologia patristică romeică cu teologia scolastică 
filosofică, pe care o considerau superioară teologiei patristice. 

Principala trăsătură distinctivă a teologiei scolastice 
sunt silogismele. 

„Teologia ortodoxă nu este o înlănțuire de silogisme. 
Tradiţia francilor e plină de silogisme. Silogismul este O 
bună gimnastică pentru minte, dar nu-şi poate pune ni- 
meni baza pe el, ci numai pe observația [empirică]. Tre- 
buie să vezi şi să analizezi. Teologie ortodoxă înseamnă 
vedere, şi teologhisirea se face tocmai pe baza acestei 
experienţe a vederii lui Dumnezeu, a îndumnezeirii.” 


Această teologie papistaşă, francă, a fost influenţată de 


Augustin, care se întemeia pe metoda filosofică a aprofun- 
dării dogmelor [pe cale rațională] şi, din nefericire, această 

concepție asupra teologiei patristice a pătruns şi în manua- 
lele ortodoxe. Tot la Augustin apare și ideea, aşa cum am 
afirmat mai sus, că Revelația lui Dumnezeu ar fi cuprinsă în 
Sfânta Scriptură, identificându-se cu Sfânta Scriptură. Aceas- 
tă tradiţie a gândirii apusene i-a influenţat şi pe ortodocşi. 
„Noi am crescut în tradiţia asta a gândirii apusene.” 
Cu toate acestea, în Apus mai pot fi încă găsite elemente 
de Tradiţie ortodoxă până în Evul Mediu. 
„Studiul meu asupra tradiţiei apusene se limitează 
la acest subiect, dar Rugăciunea minţii există în Apus şi 
se păstrează, după câte se pare, până în Evul Mediu.” 
Tradiţia franco-papistaşă, care s-a întemeiat pe specu- 
laţia raţională, a fost urmată de tradiţia protestantă, care s-a 
dezvoltat pe baza raţiunii şi a moralei. Ulterior a luat am- 
ploare și tradiţia rusă, pe care ruşii o considerau superioară 
atât tradiţiei patristice, cât şi celei scolastice. Tradiţia isihastă, 
care este temelia tradiţiei biblico-patristice, a fost ignorată. 

Prin intermediul teologiei ruse, tradiţia apuseană a pă- 
truns şi în Grecia zilelor noastre. 

„Influenţa protestantă nu a pătruns la început în Gre- 
cia, pentru că protestanții, în general, erau detestaţi de 
ortodocşi. Şi se crease un oarecare respect faţă de tra- 
diţia papistașă, pentru că ruşii aveau un anume respect 
față de ea. Însă, cu toate că ruşii, la rândul lor, detestau 
tradiţia papistașă, totuși au fost extrem de influenţaţi 
deea.” 

Pătrunderea tradiţiei apusene în teologia greacă este o ur- 
mare a studiilor făcute de teologii noştri în Apus şi în Rusia. 

„Nasăzică, s-au dus să studieze în Apus, și s-au ocu- 
pat ei acolo de chestiuni filosofice în paralel cu subiecte 
teologice, biblice, istorice etc. Şi, când s-au întors în noul 
stat elen, au abordat toate aceste subiecte într-un mod 

rupt de Tradiţie. Nu mai exista o continuitate lăuntrică 
cu Tradiţia. 

Exista, e drept, o continuitate superficială cu trecutul, 
dar nu mai exista și o continuitate lăuntrică cu trecutul, Și 
una dintre consecinţe, desigur, a fost distrugerea efec. 
tivă a monahismului în Grecia liberă. Monahismul a 
fost literalmente distrus, după care s-a făcut un efort 
conştient de-a se găsi un substitut pentru monahismul 
ruinat din Grecia. Pentru că, pe atunci, Grecia de Nord nu 
era încă Grecia; Grecia ținea doar până la Arta și Volos, 
Mai sus era încă Imperiul Otoman. 

În statul neogrec, Ortodoxia a fost pe de-a-ntregul 
smulsă din rădăcini, distrugându-se continuitatea lăun- 
trică a tradiţiei ei cu trecutul. Nu mai aveau nici cea 
mai vagă idee despre metoda teologică patristică.” 
Astfel, modul în care teologia se predă în Grecia „este de 

sorginte occidentală şi rusă. Nici o legătură cu Bizanțul”, 
Însă Tradiţia ortodoxă nu are absolut nici o legătură cu tra- 
diția occidentală. 

„Temeliile Tradiţiei ortodoxe şi ale celei apusene sunt 
complet diferite, pentru că tradiţiile occidentale au totdea- 
una ca punct de plecare [ideea de] fericire (ev5aupovia). 
Şi, cred eu, capitalismul în Apus porneşte în special de 
la ideea că scopul omului este fericirea, fericire care se 
dobândește prin satisfacerea individului. Iar omul este 
satisfăcut fie de Dumnezeu, fie de aproapele lui. 

Eu unul nu văd nici o diferenţă esenţială faţă de 
[ideea de] a fi posesorul lui Dumnezeu ca să fiu fericit, 
pentru că ăsta este limbajul lui Augustin — omul devine 
posesorul lui Dumnezeu. O spune chiar foarte clar, 
«possession of God», possessio Dei, adică să aibă cineva 
pe Dumnezeu ca proprietate. Chiar ăsta-i limbajul lui.” 


` Vezi nota de la p. 37. (n. trad.) 

Biserica Ortodoxă transmite tradiţia isihastă din gene- 
raţie în generaţie. Şi cel mai important este că dintotdeauna 
lupta ei nu a fost numai împotriva diavolului, ci şi împo- 
triva altor tradiţii care subminează autentica Tradiţie ortodoxă. 


„Biserica, în acest parcurs, este o realitate istorică, ce 
predă luminarea din generaţie în generaţie. Din punctul 
acesta de vedere, lupta Bisericii nu este doar una in- 
terioară - împotriva diavolului şi a ispitelor etc. — ca să 
poată să ajungă fiecare la luminare, ci Tradiţia în sine 
intră permanent în conflict şi cu lucrurile din afara 
Bisericii.” 


e) Interpretarea Sfintei Tradiţii 
prin ştiinţele astronomiei şi medicinei 


Tot ceea ce s-a spus până acum arată ce este Tradiţia orto- 
doxă şi prin ce se deosebeşte ea de alte tradiţii, fie ele etero- 
doxe sau aparţinând altor religii În acest capitol vom examina 
subiectul prin exemple din ştiinţele astronomiei şi medicinei. 

Pentru început, se cuvine să mai subliniem încă o dată 
că Tradiţia Bisericii înseamnă experiența Sfinţilor, Proro- 
cilor, Apostolilor şi a Părinților văzători de Dumnezeu, pe care 
au trăit-o prin Revelația lui Dumnezeu, au transmis-o fiilor lor 
duhovniceşti şi au consemnat-o în scrierile lor. Astfel, există 
o foarte strânsă legătură între acești trei factori: Sfinții vă- 
zători de Dumnezeu, mintea lor luminată prin care iau parte 
la experiența Revelației, precum şi scrierile lor, în care ex- 
periența este relatată prin cuvinte şi înțelesuri create. Ele- 
mentul de bază al Tradiţiei sunt Sfinţii îndumnezeiți, cei ce 
sunt purtătorii Tradiţiei. 

„Părinţii Părinților noştri în Vechiul Testament, adică 
Prorocii, primesc îndumnezeirea fără firea omenească a 
lui Hristos, apoi Apostolii primesc şi ei îndumnezeirea, 
cu firea omenească a lui Hristos. După Cincizecime avem 

şi o altfel de îndumnezeire, cu experiențele pe care cei în. 

dumnezeiţi le au după îndumnezeire, pentru că aceeaşi 

experienţă a Cincizecimii continuă în Biserică, nu s-a în- 
cheiat. Şi, pentru că experiența Cincizecimii nu s-a înche- 
iat, de aceea și episcopii, care au această experienţă, sunt 
călăuziți la aceeaşi experienţă, şi ştiu despre ce vorbesc, 

Prin faptul că are continuitate, Tradiţia patristică orto- 
doxă seamănă cu ştiinţele biologiei, chimiei, astronomiei 
şi medicinei de azi. În felul acesta, Tradiţia Bisericii este 
continuată empiric, prin experienţă. Şi, în definitiv, care 
experienţă? A faptului că vindecările continuă să aibă 
loc, că oamenii se tămăduiesc. Oamenii continuă să afle 
adevărul din astronomie, din medicină, din biologie, altfel 
spus din experienţa curăţirii, din experienţa luminării, 
care este tămăduirea personalităţii omului, şi din experi- 
ența îndumnezeirii, care este telescopul şi microscopul 
teologiei ortodoxe. Şi acesta este motivul pentru care 
credem noi că suntem pe drumul cel bun şi ne aflăm încă 
în Tradiţie.” 

Văzătorii de Dumnezeu sunt asemenea savanților astro- 
nomi care examinează cerul cu stele şi, folosind telescoapele, 
descoperă stele invizibile cu ochiul liber. Iar ceea ce văd con- 
semnează în cărţile lor. Acelaşi lucru îl fac şi Sfinţii. 


„Găsim Tradiţia aceasta punctată ici şi colo în scrierile 
Părinților, dar mai cu seamă în scrierile lui Simeon Noul 
Teolog, ale tuturor ucenicilor lui şi ale celor cunoscuți 
sub numele de isihaşti. Şi ce este această Tradiţie? Este 
foarte simplă, cât se poate simplă.” 

Este dumnezeiasca vedere a energiei necreate a lui Dum- 
nezeu şi călăuzirea omului pe baza acestei experienţe. Vede- 
rea realităţii de negrăit are loc printr-un organ special, care 
este mintea (vovc), luminată de Duhul Sfânt. Văzătorii de 
Dumnezeu se află în luminare, ajung la îndumnezeire, sunt 

părtaşi Luminii şi văd Lumina. „Întru Lumina Ta vom vedea 
Lumină.” Se aseamănă în această privință astronomilor care 
văd astrele, cele invizibile cu ochiul liber, folosind instru- 
mente speciale numite telescoape. Tot astfel, şi cel ce vrea să 
verifice observaţiile astronomilor trebuie să folosească ace- 
leaşi instrumente ca ale lor. Acest lucru înseamnă că orice 
creştin care vrea să verifice experienţa Sfinţilor văzători de 
Dumnezeu trebuie să dobândească „instrumentul” Sfinților, 
adică mintea (voùç) luminată. 


„Când există reţineri cu privire la anumite tratate de 
astronomie, atunci luăm telescoapele, şi cu telescoapele 
confirmăm interpretarea corectă a cărţilor de astrono- 
mie. Se uită unul, se uită altul, se uită și al treilea şi aşa 
mai departe. Și, verificând ei cu telescoapele şi radiote- 
lescoapele, spun: «A! Vasăzică asta înseamnă notele ace- 
lea, ai văzut și tu când te-ai uitat prin telescop? Aceasta 
este interpretarea». 

Şi interpretarea corectă continuă de-a lungul timpului, 
pentru că există oameni care văd şi ştiu să folosească 
telescoapele şi radiotelescoapele şi echipamentele acestea 
cu care se măsoară distanța în funcţie de viteza luminii — 
spectografele, spectograms pe englezeşte —, și ştiu cum 
să măsoare până şi compoziţia materială, chiar şi viteza 
poate fi măsurată cu ele.” 

Acest exemplu arată că astronomii sunt strâns legaţi de 
telescoape şi de scrierile ştiinţifice. În același fel, o relaţie 
strânsă există și între medici, instrumentele şi sălile de ope- 
raţie, şi terapia omului. 

Dacă însă astronomii şi-ar pierde telescoapele şi ar în- 
cepe să-şi imagineze astrele sau să speculeze pe seama lor, 
atunci ar deveni astrologi. Acelaşi lucru se întâmplă și cu me- 
dicii care, dacă şi-ar pierde instrumentele, ar deveni șarlatani. 

„Dacă astronomii îşi pierd telescopul şi nu mai ştiu 
cum să manevreze diferitele instrumente ale astronomiei, 
decad, desigur, din astronomi, în astrologi. Şi, pentru că 
unii au devenit astrologi, iar alții, șarlatani, iar ceilalţi, 
pseudo-biologi etc., atunci cei care nu mai sunt în stare să 
manevreze instrumentele ştiinţifice ale teologiei ortodoxe 
sunt cumva teologi astronomi sau teologi astrologi?” 


Cu alte cuvinte, adevărații teologi sunt cei care î văd 
pe Dumnezeu, cei care seamănă cu astronomii. Însă, când 
teologhisesc fără ca mintea (vovc) lor să fie luminată, re- 
curgând la speculație şi imaginaţie, atunci devin niște teologi 
speculativi şi scolastici. Prin urmare, astronomul care a de- 
venit astrolog din cauză că nu are instrumentele adecvate, ci 
foloseşte speculaţia, atunci când participă la un congres al 
astronomilor, această participare în sine ļa congres nu-l face 
automat un savant astronom. 


„Aceasta este întrebarea majoră din punct de vedere 
ştiinţific: cineva, care din astronom a ajuns astrolog pen- 
tru că nu ştie să folosească instrumentele astronomiei, 
poate să creadă că incapacitatea asta a lui se compen- 
sează prin simplul fapt că participă la un congres? Cu 
alte cuvinte, dacă astronomii uită instrumentele astrono- 
miei, păstrând doar cărţile de astronomie şi începând 
să le răstălmăcească, vor interpreta ei corect cărţile de as- 
tronomie numai pentru faptul că s-au întrunit într-un 
congres? Pur și simplu întreb. Congresul e cel care va face 
astronomia corectă, adică va ridica astrologia la rangul 
de astronomie? Congresul e cel care va face asta? Sau va 
fi un congres al astrologilor?” 


Acelaşi lucru se poate spune şi în cazul doctorilor care 
nu sunt în stare să-și folosească instrumentele sau sălile de 
operaţie ca să-i vindece pe bolnavi. Nu sunt în stare să vin- 
dece, și nici nu pot fi consideraţi medici doar pentru sim- 
plul fapt că participă la niște congrese de medicină. 

„Doctorii au moştenit instrumentele ştiinţei medicale, 
toate instrumentele pentru intervenţii chirurgicale, de la 
cei de dinaintea lor. Avem aparatele de radiografie, avem 
spitalele, avem sălile de operaţii etc. Dar dacă doctorii 
care ştiu să le folosească dispar, şi vin nişte tanti Marica 
de la ţară cu o oarecare spoială de practică medicală? 
Jar dacă statul le acordă acestor tanti Marica dreptul 
de-a prelua universităţile și de-a preda studenţilor, asta 
în vreme ce studenţii se ocupă de greve şi de politică, şi 
ajung aceste tanti Marica să fie acceptate de ştiinţa me- 
dicală, atunci ele devin chiar periculoase. 

Să presupunem că medicii ajung să nu mai ştie cum să 
folosească aceste instrumente, ci le folosesc la nimereală. 
Dacă radiologul a absolvit Universitatea din Tesalonic 
în 1870, şi de asta nu ştie să citească radiografiile și face 
diagnosticări eronate, iar doctorul, intervenţii chirurgi- 
cale greşite şi așa mai departe — astfel, în loc ca oamenii 
să se vindece, 90% mor şi 10% se vindecă. Câtă vreme 
în America şi în Franța și în Anglia şi în Elveţia şi în 
Germania 90% se vindecă, iar în Rusia 60%, în Grecia 
doar 10% se vindecă. Deci medicii greci, dacă fac un con- 
gres, le va creşte automat rata succesului la 90% sau la 
100%? Adică, la ce folosește congresul unor medici care 
nu cunosc medicina? La ce bun? Mă urmăriţi?” 

Prin analogie, acelaşi lucru se întâmplă şi cu episcopii care 
nu au instrumentul adecvat, adică mintea (voc) luminată, 
atunci când participă la un sinod. Nu au cum să fie adevăraţi 
teologi şi să cunoască Tradiţia. Ei nu sunt luminaţi doar prin 
simplul fapt că participă la sinod, ci luminarea este cea care 
precede sinodului. 

„Ca cercetător, ridic o problemă: Dacă episcopul cutare 
şi-a luat diploma — pe care oricum nu și-ar fi luat-o în 
veci, dar pentru că mitropolitul lui dădea non-stop tele- 
foane pe la toţi profesorii, şi-a luat diploma cu cinci, deşi 

nu merita nici zero, să zicem — acesta, deci, împreună a 
alți şaptezeci de episcopi ca el, dacă se întrunesc într-o 
conferință a episcopilor, pe care o numesc ei sinod, o să 
ia hotărâri corecte? Pentru că S-a pogorât Duhul Sfânt? 
Sau e un caz similar cu ce se întâmplă în toate celelalte 
ştiinţe pozitive? Prin ce se deosebeşte, adică, teologia de 
celelalte științe pozitive? Mă urmăriți? 

Mă tem că vă spun lucruri care sunt, oarecum, şo- 
cante. Cum altfel să le spunem însă? Dar sunt obligat, ca 
cercetător şi istoric — pentru că specializarea mea este 
istoria —, ca istoric, atunci când fac o cercetare istorică şi 
aflu anumite lucruri, sunt obligat să vă informez.” 


„Din perspectiva aceasta, dacă se întrunesc episcopii 
ortodocşi care sunt discipolii unor teologi care nu ur- 
mează Tradiţia patristică - dacă aceştia se întrunesc într-un 
sinod, îi va face sinodul Părinți ai Bisericii? Şi chiar dacă 
ar numi ei sinodul acela Sinod Ecumenic, este oare po- 
sibil să ia vreo decizie corectă? 

Doar dacă o să copieze Sfânta Scriptură şi textele pa- 
tristice cuvânt cu cuvânt, fără să adauge nici un cuvinţel 
de la ei, doar atunci există șansa să ia vreo decizie orto- 
doxă, doar atunci. Dacă însă adaugă cuvinte de la ei care 
nu sunt nici în Sfânta Scriptură, nici în tradiţia patris- 
tică, e mai mult ca sigur că vor lua o decizie dogmatică 
greşită. Mai mult ca sigur. Garantat! Garantat!” 


Oamenii de ştiinţă astronomi au criterii în virtutea cărora 
îşi verifică concluziile. Există, desigur, cărţile, dar există şi 
telescoapele care le confirmă observaţiile. Astrologii însă, ca 

„unii ce se întemeiază pe speculație şi imaginaţie, nu au cri- 
terii prin care să distingă care grup de astrologi este auten- 
tic şi care nu. 

„Să zicem că există un grup de astrologi - au ei drep- 
tul să arate cu degetul un alt grup de astrologi? Auei 

dreptul să spună: «Noi suntem astrologi mai buni ca cei- 
lalți», iar alţii să spună: «Ba noi suntem mai buni ca voi», 
şi alţii: «Ba nu, noi suntem mai buni ca voi» etc., şi să se 
certe astrologii între ei? După ce criterii? 

Să zică unul: «Vezi, eu am prevestit că Rusia va intra 
în Afganistan». Și celălalt să spună: «Ce zici tu, domnule, 
că ai prevestit, din moment ce au scris ziarele că Preşe- 
dintele Afganistanului a chemat trupele ruseşti? Ce pro- 
feţie mai e și asta, din moment ce-au spus că le-a che- 
mat? Faptul că tu zici «a trimis forțe» n-are cum să fie o 
profeție». Şi aşa mai departe.” 


La fel se întâmplă şi în teologia ortodoxă. Sfinţii văzători 
de Dumnezeu, ca și oamenii de știință astronomi, au criterii 
sigure — sau, ca și doctorii adevăraţi, au succese, pentru că 
folosesc instrumentele adecvate şi sunt parte a Tradiţiei orto- 
doxe. Dimpotrivă, ereticii se aseamănă astrologilor, care nu 
au criterii sigure, atâta vreme cât fiecare recurge la propria lui 
speculație, şi nici nu ajung la vreun succes. 


„După succesul pe care-l are un lucru îţi dai seama dacă 
funcţionează sau nu corect. Orice ştiinţă trebuie să aibă 
un scop, şi când își atinge scopul cu succes, înseamnă că 
este o ştiinţă adevărată, care are criterii de judecată şi ştie 
ce spune. 

Adică, întreb: este teologia singura ştiinţă în care poate 
oricine să-l ia pe Bultmann sau pe Cullmann şi să spună 
orice poftește, fără să-l verifice nimeni? Adică, nu trebuie 
să existe o anumită verificare şi în privința chestiunilor 
teologice? Fiecare să poată spune ce vrea? Nu e posibil să 
spună fiecare ce vrea. Trebuie să existe o anumită veri- 
ficare. Este posibil să fie ca în oricare altă religie în care 
fiecare crede orice-și închipuie el? 

Deci, dacă trebuie să existe o verificare ştiinţifică în 
teologia ortodoxă aşa cum există în celelalte ştiinţe pozi- 
tive, atunci detaliile acestei verificări trebuie descrise şi puse 

în aplicare, ca să existe temelii solide pentru Tradiţia or. 
todoxă ca parte a lumii de azi. Dacă nu există asemenea 
temelii, iar afirmaţiile ortodocșilor nu pot fi verificate, 
atunci [tradiţia asta] nu-i decât o închipuire. Pentru că 
atunci când cineva nu poate să treacă prin experiment, 
înseamnă că nu există nici un indiciu palpabil, nimic care 
să arate că învățătura Bisericii Ortodoxe este corectă. În 
cazul acesta, prin ce se deosebeşte teologia ortodoxă de 
celelalte religii ale lumii? După cum un ortodox crede 
că are dreptul să nege autenticitatea diferitelor religii, la 
fel şi celelalte religii au dreptul să facă acelaşi lucru, şti- 
inţific vorbind.” 

Învățătura Bisericii este adevărată pentru că are succes, 
din moment ce îl aduce pe om la îndumnezeire, la sfințire - 
iar adeverirea acestei experienţe sunt sfintele moaşte. În ele 
stă valoarea Tradiţiei ortodoxe. 

„Dacă nu există un mod ştiinţific de verificare a învăță- 
turii Bisericii Ortodoxe, atunci te întrebi care-i diferenţa din- 
tre teologia ortodoxă și celelalte religii? Care-i diferența? 

Să presupunem că scopul teologiei este să producă sfinte 
moaşte, care moaşte au caracteristicile a, b și c. Şi spunem: 
«Bine, am produs toate aceste sfinte moaşte. Veniţi aici, 
aici este Biserica. Uitaţi-vă, moaştele au aceste caracteris- 
tici.» Să mergem la o altă Biserică. Dacă cealaltă Biserică 
are de asemenea sfinte moaşte, atunci ce se întâmplă? În- 
seamnă că şi ei au ceva similar. 

Dacă scopul teologiei ortodoxe este să facă Sfinţi, 
atunci poate cineva să ne spună: «Bine-bine, teologia or- 
todoxă face Sfinţi, dar sunteți siguri că teoriile eretice nu 
produc și ele Sfinţi?” 

Când nu există o metodologie corectă, iar în locul ei dom- 
neşte speculaţia, şi când nu există o teologie corectă, atunci 
nu se ajunge nici la rezultate terapeutice. 

Valoarea Tradiţiei ortodoxe constă în faptul că îl sfințește 
pe om, unindu-l cu Dumnezeu-Omul Hristos, prin metodo- 
logia ortodoxă. Papistaşii le recomandă adepților lor doar să 
facă fapte bune ca să-L vadă pe Dumnezeu şi ca să se mân- 
tuiască, de aceea au respins tradiţia niptico-isihastă. Pe de 
altă parte, protestanții se simt deja renăscuţi de Dumnezeu, 
de aceea nu au nici metodă terapeutică. Ortodocşii însă ştiu 
că trebuie să se vindece încă din această viaţă, prin harul lui 
Dumnezeu şi prin împreună-lucrarea lor, ca să-L întâlnească 
pe Dumnezeu fiind deja vindecaţi, iar această întâlnire să li se 
facă Rai, nu iad. Aceasta înseamnă să fii vindecat. În Biserica 
Ortodoxă, omul ajunge la îndumnezeire şi trupul său devine 
sfinte moaşte, lucru care nu se observă la celelalte confesiuni 
şi religii. Aceasta confirmă adevărul credinţei ortodoxe. 


„Ceea ce vreau să subliniez e faptul că fiecare ştiinţă 
este evaluată după rezultat, nu doar după mijloace. Pen- 
tru că, dacă apare un doctor şi începe să facă intervenţii 
chirurgicale, şi alți medici care sunt fideli tradiţiilor me- 
dicale sunt de față, şi începe el să facă o operaţie chirur- 
gicală, ceilalţi o să spună: «Dar o să-l omoare dacă face 
asta! Ce face acolo? N-am mai văzut pe nimeni să opereze 
așa!». Şi se indignează oamenii, pentru că ştiu că interven- 
tiile medicale nu se fac de obicei în felul acesta, ci altfel. 
Şi totuşi, văd că l-a vindecat. Apoi, văd că aplică din nou 
aceeaşi metodă. Dacă văd de cinci-şase ori că dă rezultate 
bune, o să mai continue doctorii să spună că metoda nu 
e bună? Atunci doctorii nu o să mai spună că metoda nu e 
bună. Pentru că, dacă metoda nu era bună, atunci cum 
ar fi putut să aibă atâtea succese?” 

Astfel, în Tradiţia ortodoxă, văzătorii de Dumnezeu — 
Prorocii, Apostolii, Sfinţii — sunt în strânsă legătură cu mintea 
(voi) lor luminată și cu serierile lor de Dumnezeu insuflate, 
de aceea îi şi vindecă pe oameni, de aceea există terapii de 

succes şi oamenii continuă să se sfințească, să ajungă la lumi- 
nare şi la îndumnezeire. De asemenea, pentu tâlcuirea scrie- 
rilor de Dumnezeu insuflate este nevoie de tâlcuitori de 
Dumnezeu insuflați, care să aibă aceeaşi minte (voùç) lumi- 
nată şi aceeaşi Tradiție pe care au avut-o și scriitorii de Dum- 
nezeu insuflați ai Sfintei Scripturi şi ai cărților patristice, 

Prin urmare, în Biserica Ortodoxă avem atât Sfinți vă- 
zători de Dumnezeu, care au minte luminată, cât şi scrieri, 
ceea ce înseamnă că Sfânta Scriptură este strâns legată de 
Sfânta Tradiţie. Când se pierd «astronomii» (văzătorii de 
Dumnezeu) şi «telescoapele» (mintea luminată şi îndumne- 
zeirea), atunci şi scrierile ajung să fie răstălmăcite. Atunci 
astronomii devin niște astrologi care speculează, iar sinodul 
lor devine un sinod al astrologilor, nu al astronomilor. 

Concluzia este că Revelația este arătarea Cuvântului către 
oameni, neîntrupat în Vechiul Testament, întrupat în Noul 
Testament. Prorocii, Apostolii şi Sfinţii sunt purtătorii Reve- 
laţiei, teologii empirici care ÎL văd pe Dumnezeu. Şi cărţile 
Vechiului şi Noului Testament, precum şi scrierile Părinților, 
dogmele şi întreaga viaţă a Bisericii sunt „mărturiile” Reve- 
laţiei. Curăţirea, luminarea şi îndumnezeirea sunt esenţa Tra- 
diţiei ortodoxe, cea care îl călăuzește pe om la proslăvire, la 
împărtăşirea de taina Cincizecimii. 


Epilog 


În capitolele parcurse până acum, care vor fi mai bine 
lămurite în volumul următor, a fost prezentată viguroasa gân- 
dire teologică a Părintelui Ioannis Romanidis, cel ce a îmbinat 
dogmatica cu nevoinţa, Revelația cu experienţa, Vechiul cu Noul 
Testament, catedra universitară cu sihăstria nevoitorului. Aceasta 
este viaţa evanghelică, viață ce poate fi trăită în orice loc, de orice 
om în care lucrează Duhul Sfânt şi care răspunde lucrării Sale. 

În încheiere aș dori să consemnez patru puncte de interes re- 
găsite în cuvântul rostit al Părintelui loannis Romanidis. 

1. Unitatea Bisericii se exprimă în Dumnezeiasca Euharistie, 
în dogmă şi în rugăciune. Nici unul din aceste trei aspecte ale 
vieţii bisericeşti nu poate fi absolutizat, dar nici izolat de celelalte. În 
Studiul despre Părintele Ioannis Romanidis, Andrew Sopko a arătat 
că gândirea lui se mişca într-o perspectivă ortodoxă. Părintele 
Ioannis a întregit pozițiile altor teologi care susțineau unitatea 
Bisericii în Dumnezeiasca Euharistie, sau în episcop, sau în acestea 
două împreună, înfățișând ferm nu doar valoarea Dumnezeieştii 
Euharistii, ci şi valoarea Sfintei Scripturi (a Vechiului şi Noului 
Testament), a dogmelor Bisericii şi a rugăciunii — în special a Ru- 
găciunii minţii în inimă, prin care omul ajunge la proslăvire. Astfel 
înțelegem că viaţa bisericească are o plinătate care îl odihneşte pe om’. 

La Dumnezeiasca Euharistie iau parte membrii Bisericii care 
au primit Botezul şi Mirungerea, şi în care acest dar al harului 


1 Vezi Andrew J. Sopko, Prophet of Roman Orthodoxy, The Theology of 
John Romanides, Synaxis Press, Canada, 1998, pp. 2 şi urm. şi pp. 150 şi urm. 

este pus în lucrare prin nevoință şi rugăciune. De asemenea, |a 
Dumnezeiasca Euharistie este mărturisit Simbolul de Credinţă şi 
se ascultă cuvântul despre Revelaţie cuprins în Vechiul şi Noul 
Testament. Acest cuvânt al Revelaţiei este tâlcuit de episcop, 
care e dator să fie proroc şi învăţător, nu doar un simplu întâi- 
stătător al adunării euharistice. 

De altfel, pe drumul către Emaus, cei doi ucenici ai lui Hris- 
tos ÎI auzeau pe Însuşi Hristos cel Înviat — fără a-L recunoaşte 
încă — tâlcuindu-le „din toate scripturile cele ce erau pentru El”, 
„începând de la Moisi şi de la toți Prorocii”. În timpul acestei 
tâlcuiri inima ucenicilor ardea, și au spus apoi: „Au nu era inima 
noastră arzând întru noi, când grăia nouă pe cale şi ne tâlcuia scrip- 
turile?”. Aveau să-L recunoască mai târziu, în timpul Cinei, când, 
luând pâinea, a binecuvântat-o, „şi frâângând, au dat lor” (Luca 
24, 13-30). Aceasta înseamnă că drumul creştinilor către cunoaş- 
terea lui Dumnezeu, în Taina Dumnezeieştii Euharistii, trece prin 
arderea inimii. La aceasta se ajunge prin lucrarea Cuvântului lui 
Dumnezeu în timpul învățăturii, dar şi în timpul rugăciunii. Fără 
această ardere duhovnicească a inimii, Hristos cel Înviat nu poate 
i recunoscut în Taina Dumnezeieştii Euharistii. 

2. Tradiția isihastă, despre care vorbeşte Părintele Ioannis, nu 
este un mod de viață preluat de Biserică din alte tradiţii — hin- 
duism, filosofie, sufism —, ci este autentica viaţă prorocească, aposto- 
lică şi patristică. Cu alte cuvinte, tradiția isihastă nu este născo- 
cirea Părinților din diferite epoci, ci autentica viață a prietenilor 
lui Dumnezeu, calea către îndumnezeire şi sfințire. 

Această tradiție isihastă a fost formulată de Părinţi prin trei 
termeni: curățire, luminare şi îndumnezeire. Nu este vorba despre 
o revelaţie încredințată doar câtorva Părinţi şi învățători, ci este 
însăși viața descoperită în Vechiul şi în Noul Testament, la care 
ne îndeamnă Cuvântul neîntrupat şi întrupat şi prietenii Săi, cei 
ce au intrat în comuniune cu El. 

În Sfânta Scriptură nu este înfățișată doar această viaţă, ci şi 
termenii „curăţire“, „luminare” şi „proslăvire-desăvârşire”. La Pă- 
rinți, termenul „proslăvire-desăvârşire” s-a numit „îndumnezeire”. 
Pot fi regăsite foarte multe pasaje scripturistice pentru a se susţine 
acest lucru. Şi, chiar dacă Origen — care a fost condamnat de Bi- 
serică — sau discipolii lui au folosit aceşti termeni, este un lucru 
lipsit de importanță, atâta vreme cât Biserica însăşi, ca organism 
duhovnicesc, a adoptat terminologia aceasta. La fel cum Biserica 
a adoptat terminologia filosofilor în formularea dogmelor, fără a 
se considera vreodată că teologia s-ar fi transformat în filosofie, tot 
astfel Biserica a folosit termeni precum „curăţire”, „luminare” şi 
„îndumnezeire” în ce priveşte metoda îndumnezeirii, fără ca tra- 
diția aceasta să fie considerată „origenistă”. 

Sfântul Chiril al Alexandriei, într-o epistolă către Preotul Evlo- 
ghie, scrie: „Nu e nevoie să ne ferim şi să tăgăduim toate câte le spun 
ereticii, căci ei mărturisesc multe, din care unele şi noi mărturisim””. 
Însă toți cei ce sunt de altă părere înseamnă că îi defaimă şi pe marii 
Părinţi Capadocieni, pe Sfântul Maxim Mărturistorul, pe Sfântul 
Simeon Noul Teolog, pe Sfântul Grigorie Palama și alții, pe care 
Biserica i-a aşezat pe cea mai de sus treaptă duhovnicească, con- 
damnându-i pe aceia care se împotriveau învăţăturii lor. 

De asemenea, până şi referiri la poziţia trupului isihastului 
în timpul practicării Rugăciunii, cuvintele Rugăciunii şi modul de 
adunare a minţii pot fi găsite — după cum a înfățișat deplin şi teo- 
logic Sfântul Grigorie Palama — în diferite pasaje ale Vechiului sau 
Noului Testament, ca şi la Părinţii Bisericii primelor veacuri. Din 
acest motiv, nu se cuvine să fie atribuite unor influențe din afară. 

3. Într-adevăr, pentru consemnarea tradiției dogmatice şi isi- 
haste, Sfinţii Părinți au împrumutat termeni tehnici din vremea lor, 
proveniți din filosofie, la fel cum foloseau aceşti termeni adepţii 
loc E e Ai, 

? Vezi John Anthony Cramer, Catenae in Evangelia s. Matthaei et S. 
Marci, p. 4. 

„creştinismului elenizat”. Cu toate acestea, există o diferenţă 
uriaşă între cuvânt şi înţeles. Este semnificativ ceea ce spune Sfân- 
tul Grigorie Palama: „Dacă vreunul din Părinți rostește ceva în- 
tocmai cu cei din afara [Bisericii], aceasta este o chestiune care ţine 
numai de cuvinte; însă, în ce priveşte înțelesurile, o mare diferență 
este între ei. Potrivit lui Pavel, aceştia [Părinţii] au mintea (voùç) 
lui Hristos, câtă vreme ceilalți [cei din afară] vorbesc din înţele- 
gerea omenească, dacă nu şi mai rău”, Din acest pasaj e foarte clar 
că există o diferenţă între înțelesuri şi cuvinte. Înţelesurile provin 
din Revelaţie, câtă vreme cuvintele sunt preluate din mediul în- 
conjurător, dar şi acestea, adoptate fiind de Părinți şi consfinţite 
de Sinoade, sunt ortodoxe, 

Astfel, nu putem identifica nici o influenţă asupra Părinților 
din partea altor tradiții creştine sau necreștine, în ce privește con- 
ținutul învăţăturii lor. Orice interpretare de acest fel subminează 
experiența Duhului Sfânt încredințată Sfinţilor. Și nici nu putem 
caracteriza învăţătura Sfinţilor Părinţi ca fiind „origenistă”, „eva- 
griană”, „macariană”. Energia Duhului Sfânt se află din belşug 
în Biserică, şi toți cei ce trăiesc cu adevărat în Trupul lui Hristos 
şi primesc harul Duhului Sfânt, păstrându-l lucrător în lăuntrul 
lor, au aceeaşi Tradiţie și aceeaşi experienţă. 

În concluzie, autentica viaţă isihastă se regăseşte la Proroci, 
Apostoli și Părinţi şi îndeobşte la toţi Sfinţii Bisericii. Orice altă 
interpretare este antropocentrică şi, prin urmare, distructivă şi 
subversivă pentru Tradiţia ortodoxă. 

4. Se pune problema tâlcuirii învăţăturii Prorocilor, Aposto- 
lilor şi Părinților. De pildă, orice interpretare corectă a oamenilor de 
ştiinţă din diverse domenii (medici, matematicieni, fizicieni etc.) se 
ace de către oamenii de ştiinţă din același domeniu, cu alte cuvinte, 
doctorul îl înţelege pe doctor, matematicianul pe matematician etc. 


> Tenyoptov IlaAauă,'Epya, E.II.E., volumul 2, p. 76. 

Tot astfel, Sfântul îl înțelege pe Sfânt, şi cea mai bună tâlcuire a în- 
văţăturii Sfinților nu o fac nici gânditorii speculativi care filoso- 
fează, nici ereticii, ci Sfinții, care trăiesc aceeaşi viață evanghelică 
cu prietenii lui Dumnezeu. Orice încercare de interpretare pornind 
de la alte premise e greşită. Este la fel cum martorii lui Iehova şi di- 
versele formațiuni protestante interpretează Sfânta Scriptură. 
Părintele Ioannis Romanidis, care studiase filosofia, cunoştea 
modul în care creştinismul fusese denaturat în Apus. Cunoştea în 
același timp şi tradiția isihastă a adevăraților isihaşti, evitând astfel 
pericolul răstălmăcirilor şi înfățișându-ne autenticitatea Tradiţiei 
ortodoxe. Isihasmul este adevărata viaţă prorocească, apostolică 
şi patristică; este trăirea tainei Crucii şi a Învierii lui Hristos. Astfel, 
îi datorăm Părintelui loannis Romanidis multă recunoştinţă, căci 
învăţătura sa este ortodoxă şi întemeiată pe Sinoadele Ecumenice. 
Învățătura isihastă, aşa cum a fost ea exprimată de Sfântul Grigo- 
rie Palama, a fost recunoscută de Sinoadele din secolul al XIV-lea 
(1341-1351). Este semnificativ faptul că Tomosul Sinodal din 1347, 
după ce l-a excomunicat şi denunţat pe Varlaam, scrie în continuare: 
„Însă, dacă oricare altul este aflat vreodată gândind sau spunând 
sau scriind aceleaşi lucruri împotriva preacinstitului leromonah 
Grigorie Palama, mai înainte pomenit, şi împotriva monahilor celor 
dimpreună cu dânsul, sau chiar împotriva sfinților teologi şi îm- 
potriva Bisericii, ne pronunțăm şi împotriva lui, punându-l sub 
aceeaşi osândă, indiferent dacă e membru al clerului sau mirean. 
Declarăm că preacinstitul leromonah Grigorie Palama, mai îna- 
inte pomenit, şi monahii dimpreună cu dânsul (...) sunt cei mai ne- 
clintiți apărători şi luptători şi ajutători ai Biserici evlaviei (...). 
Şi acest vot şi hotărâre, în toate privințele legiuite şi canonice, 
trebuie respectate fără de schimbare, în veac, prin harul lui Hristos.” 
Acelaşi lucru a fost repetat şi în Tomosul Sinodal al Sinodului 
de la 1351, care avea să fie considerat de ortodocși drept al IX-lea 


* PG 151, coll. 1282-1284. 

Sinod Ecumenic, având toate trăsăturile caracteristice unui Sinod 
Ecumenic”. 

Teologia isihasmului — ca învățătură, terminologie şi meto- 
dologie — este întru totul ortodoxă, iar tăgăduirea acestei teologii 
este contrară învăţăturii Bisericii şi constituie erezie. 


Sfârşitul volumului I 
şi lui Dumnezeu slavă! 


* Vezi Iov. Kagpion, Tá 40 á xai á ia tÀ 
p ypuariă ai Evufodixá Mvnueia tG 
DpBoteEov KaBoAtxrs ExxAnoias, vol. 1, Atena, 1960, p. 376; şi Anp- 
toiov Kovroobon, Eóvoðor xai Beodoyia yiá tóv riavxaaW6, ed. Sfintei 
Mitropolii a Thivei şi Levadiei, Atena, 1997. 

u Trade srode, numită şi a 
duhovnicească î înseamnă vindecarea 
După cum există o tradiţie în 
hiatrilor, chirurgilor, microbiologilor, ca şi în toate; 
 înştiința medicinei duhovniceşti există o tradiţie cuo metodolo; 
Din câte văd, marea problemă, din punctul de ve 
metodologici, e ă Ortodoxia a 
care n-au practicat EIE an E: tar de ast 
tradiţie experimentală 
nişte rezultate, 
promisiuni, fără să te aul codată ei nat 
Închipuiţi-vă numai cu fi să te duci acum la un a, 
întrebi, într-un sat: « Ave ctori, aveţi spital, aveţi sali 
“ operaţii?» Deci te doare « te duci la dentist şi, pr. Cs 
înceapă cu aparatele, îți citeşte o rugăciune, săzicem, şi-i 
c-o'să te faci bine pe lumea ailaltă. 
u ai o criză de apendicită, fugi la doctor, te ia, te duce în sa 
a te pune pe masă şi, în loc să-ţi facă injecții, A 


iţi citeşte rugăciunea injecției, Şi vine şi doctorul şi- 
ugăciunea operaţiei, şi n E «Foarte bine, vă 


iface e numai pentru viața cealaltă, din p 
pi medicale. În halul ăsta am ajuns 
măcar preoții nu mai 
decarea omului este curățirea şi lumi 
i Fig 


